
ЧЛАНЦИ 


УДК 347.77/.78; 349.6:574.1 
CERIF: S124 


Др Слободан Марковић“ 


ОЧУВАЊЕ БИОДИВЕРЗИТЕТА И ПРАВО 
ИНТЕЛЕКТУАЛНЕ СВОЈИНЕ: КОНЦЕПТУАЛНИ 
НЕСПОРАЗУМ 


Аутор је поставио тезу о концептуалном нескладу између права инте- 
лектуалне својине и циљева Конвенције о заштити биодиверзитета. Теза је 
разрађена као анализа: а) проблема на нивоу појединих института патентног 
права и права заштите генетских ресурса и традиционалног знања, 6) јавних 
политика подстицања технолошког развоја и конзервације биодиверзитета 
и в) сукоба идеолошких вредности из којих су те јавне политике произашле. 
Закључак је да се у центру проблема налази различит и противречан правни, 
политички и идеолошки третман јавног домена, зависно од тога да ли се на 
њега гледа из угла интереса развијеног или тзв. трећег света. 


Кључне речи: Патент. — Бидиверзитет. — Генетски ресурси. – Традиционално 
знање. – Јавни домен. 


1. УВОДНЕ НАПОМЕНЕ 


Захваљујући напорима за очување планетарног екосисте- 
ма донете су бројне универзалне и регионалне конвенције. Међу 
њима посебно место припада Конвенцији о биолошком диверзитету 
(Convention on Biological Diversity), која је донета 1992. године под 
покровитељством Организације уједињених нација.! 


Занимљиво је да та конвенција повезује инструменте права 
интелектуалне својине с механизмом за конзервацију биолошког ди- 


Аутор је редовни професор Правног факултета Универзитета у Београду, 
slobodan.mark@sezampro.rs. 


! Конвенција о биолошком диверзитету je на снази од 1993. и данас броји 

верзитета in situ. Та интригантна веза предмет је континуираног 
разматрања и у академским и у политичким круговима. 


Централни појам Конвенције о биолошком диверзитету (КБД) 
јесте биолошки диверзитет (у даљем тексту: биодиверзитет). У свом 
чл. 2 КБД га дефинише као „варијабилност међу живим организмима 
укључујући, поред осталог, сувоземне, морске и друге водене екоси- 
стеме и еколошке комплексе чији су део; то укључује разноврсност 
унутар врста, између врста и екосистема. Реч је, дакле, о биолошком 
материјалу (на пример, биљке, животиње, микрооганизми) који 
садржи генетске информације и који је способан да се репродукује 
или да буде репродукован.2 Очување биодиверзитета је значајно за 
обезбеђење животних услова људске врсте, због чега он представља 
глобално јавно добро.“ 


За нашу тему је битно и то да КБД уводи у појмовни инстру- 
ментаријум „знање, иновације и праксе староседелачких и локалних 
заједница које отеловљују традиционални начин живота релевантан 
за очување и одрживо коришћење билошког диверзитета (чл. 8, тач. 
j). Тај појам је током година нешто проширен захваљујући сведенијем 
термину „традиционално знање“ (traditional knowledge), који ce ко- 
ристи у неколико касније донетих конвенција и који је прихваћен у 
стручном говору. 


Светска организација за интелектуалну својину дефинише тра- 
диционално знање као знање које је: а) створено, чувано и прено- 
шено међу генерацијама, 6) повезано с традиционалном или старо- 
седелачком заједницом или народом и в) саставни део културног 


идентитета староседелачке заједнице или народа који то знање чува, 

2 Биодиверзитет је резултат еволуције живота на Земљи током око 3,5 
милијарде година и представља биолошки одговор на физичко-хемијске промене на 
планети. Наука сматра да је око 99% свих врста које су икад постојале на Земљи 
нестало. Највећи део је нестао у пет катастрофалних догађаја изазваних геоло- 
шким силама у далекој прошлости. Биодиверзитет се природним путем и обнавља 
настајањем нових врста. Ипак, период од појаве људске врсте на Земљи праћен је 
његовим константним смањењем, да би тај процес током последњег века почео да 
поприма размере шесте катастрофалне редукције биодиверзитета. Постоји процена 
да сваке године изумре око 140.000 врста, што је стотинама пута више од тзв. нор- 
малне стопе изумирања. Тај забрињавајући процес директна је последица човекових 
активности. – Џефри Сакс, Доба одрживог развоја, Београд 2014, 179. 


Биодиверзитет је битан за: обезбеђење хране, горива, влакана, скло- 
ништа, грађевинског материјала; пречишћавање ваздуха и воде; детоксикацију и 
разлагање отпада; стабилизацију и умереност климе; обнову плодности земљишта; 
опрашивање биљака; контролу зараза и болести; очување генетских ресурса као им- 
пута за стварање нових биљних и животињских сорти, лекова и других производа; 
прилагодљивост живота спољним променама. Вид. Sustaining Life on Earth, https:// 
www.cbd.int/convention/guide/default .shtml?id=changing, април 2015. 

колективно поседује или за њега има културну одговорност.“ Тради- 
ционално знање се може односити на разне области живота, али су 
за нашу тему од посебног интереса знања из области медицине, те 
заштите и одрживог коришћења биолошког диверзитета, односно ге- 
нетских ресурса. 


У овом раду учинићемо напор да: а) покажемо да постоји не- 
склад између политике заштите биодиверзитета и средстава из арсе- 
нала права интелектуалне својине којима се та политика служи и 6) 
одредимо у чему се тај несклад састоји. 


2. ПРАВНА ОСНОВА ПРОБЛЕМА 


Са становишта наше теме, КБД је учинила две ствари. 


Прво, афирмишући да је биодиверзитет глобално јавно до- 
бро, она је компоненте биодиверзитета (биљке и екосистеме) који се 
налазе на територији државе чланице ставила под правну власт те 
државе. Другим речима, потврдила је принцип који je већ примењен 
на друге материјалне (телесне) ресурсе који се налазе на, испод и 
изнад површине омеђене границама одређене државе (рудна богат- 
ства, вода и др.). Принцип простирања државног суверенитета над 


^ WIPO, The Protection of Traditional Knowledge — Draft Gap Analysis (доку- 
мент WIPO/GRTKF/IC/13/5(b)rev., Annex I), Geneva 2008, 4, 5, www.wipo.int/tk/en/igc/ 
gap-analyses.html, anpun 2016. 


Е Значај повезаности биодиверзитета и традиционалног знања долази до 


изражаја, на пример, у области медицине — тачније у области истраживања и про- 
изводње нових лекова. Постоји процена да се, од свих лекова одобрених за употребу 
у периоду од 1981. до 2002. године, око 50% заснива на активним супстанцама од 
тзв. малих молекула који су природног порекла. — David Newman, Gordon Старр, 
Kenneth Snader, ,,Natural Products as Sources of New Drugs over ће Period 1981—2002“, 
Journal of Natural Products 66/2003, 1022—1037 (нав. према Padmashree Gehl Sampath, 
Regulating Bioprospecting — Institutions for Drug Research, Access and Benefit Sharing, 
United Nations University, 2005, 12). Занимљиво je да cy лекови против рака и инфек- 
тивних болести y великом проценту засновани на природним супстанцама. Ha при- 
мер, од 87 лекова против рака, које је Федерална администрација за храну и лекове 
САД одобрила до 1995. године, 67% има природно порекло. – G. Cragg, D. Newmann, 
К. Snader, „Natural Products in Drug Discovery and Development", Journal of Natural 
Products 60/1997, 52—60 (нав. према P. Sampath, 14). У фази претраживања биљног 
материјала ради идентификације супстанци које би могле имати одређено корисно 
дејство (screening; bioprospecting), сарадња с локалним становништвом, посебно 
староседеоцима који с поштовањем негују вековне традиције своје заједнице која 
живи у повезаности с природом, повећава вероватноћу успеха истраживача до пет 
пута. — Walter Raid, Sarah Laird et al., Biodiversity Prospecting — Using Genetic Ке- 
sources for Sustainable Development, World Resources Institute, Washington 1993 (нав. 
према P. Sampath, 25). 


6 Чл. Зичл. 4, тач. 1. 

тим телесним добрима подразумева, дакако, не само суверено право 
на њихову експлоатацију него и обавезу да то не буде на штету дру- 
гих држава или међународне заједнице уопште. Тај принцип је не- 
утралан (ирелевантан) са становишта права интелектуалне својине 
јер се односи на телесна добра, док се право интелектуалне својине 
односи на бестелесна (нематеријална) добра. 


Друго, КБД је принцип државног суверенитета проширила и 
на два нематеријална добра: генетске ресурсе (ГР) и традиционал- 
но знање (T3).’ Другим речима, овластила је сваку државу чланицу 
да оствари одређен степен контроле над тим добрима. Кад је реч о 
ГР, држава је овлашћена да правно обезбеди: а) да нико без прет- 
ходне сагласности локалне заједнице, која је дата под обострано 
уговореним условима, не може приступити том ресурсу и 6) да се 
корист која произађе из експлоатације тог ресурса правично дели с 
локалном заједницом.“ Кад је реч о ТЗ, држава је овлашћена да прав- 
но обезбеди: а) поштовање и заштиту ТЗ локалне заједнице, које је 
релевантно за очување биодиверзитета, што подразумева да се оно 
може користити само уз сагласност и сарадњу носилаца тог знања, 
и 6) услове за правично учешће носилаца тог знања у користи која 
проистекне из његове експлоатације.“ Претварајући, дакле, два свима 
слободно доступна нематеријална јавна добра (ГР и T3) у добра која 
су у правном режиму неке врсте колективне својине, КБД је зашла 
у сферу права интелектуалне својине.! Из тога се често погрешно 
закључује да је створен нови изданак права интелектуалне својине, о 
којем се данас говори као о праву на ГР и T3. 


Конвенција о биолошком диверзитету донета је две године пре 
него што је у оквиру новоформиране Светске трговинске организа- 
ције усвојен Споразум о трговинским аспектима права интелектуал- 


не својине (Agreement on Trade Related Aspects of Intellectual Property 

7 Док je припадање T3 категорији нематеријалних добара евидентно, за ГР 
је, можда, потребно дати кратко објашњење. Одређена биљка је телесни носач њеног 
генетског кода испољеног у облику ДНК једињења. Сама структура тог конкретног 
ДНК једињења (тачније, хемијска формула) јесте, пак, нематеријално добро. След- 
ствено томе, на пример, привредна експлоатација одређене биљке, у виду убирања и 
прераде тоне њеног семена, спада у експлоатацију материјалног ресурса који је сва- 
како под правном влашћу државе у којој биљка расте. Међутим, према КБД, узимање 
узорака биљке или њених делова ради истраживања и касније експлоатације њеног 
генетског састава (као нематеријалног добра) такође је под контролом државне вла- 
сти. Другим речима, оно може бити спречено или дозвољено, под обострано усагла- 
шеним условима и уз правичну расподелу користи од експлоатације. 


8 Чл. 15, cr1, 4n 7. 
9 Чл. 8, тач. j. 


10 Kao што је познато, интелектуална својина je, најапстрактније посматрано, 
правни конструкт којим се приватизују јавна нематеријална добра (ауторска дела, 
проналасци, дизајн и др.). 

Rights — TRIPS). Иако хронолошки млађи, TRIPS (у делу у којем ce 
регулише патентно право) није прилагођен за реализацију циљева 
КБД, што је довело до тога да питање ГР и ТЗ постане једна од тема 
преговора за амандирање TRIPS-a.! До данас ти преговори нису 
дали конкретне резултате. 


Није тешко претпоставити да се у том питању свет поделио 
на земље даваоце и земље кориснике ГР и T3. Реч je о неформалној 
подели која се великим делом подудара са поделом на неразвијене 
земље и земље у развоју, с једне, и развијене земље, с друге стране. 
За прву групу земаља је карактеристично да су многе већ донеле про- 
писе којима настоје да обезбеде примену КБД. Међутим, због огра- 
ничености дејства тих прописа само на националну територију, они 
не представљају комплетно решење проблема. Због тога те земље 
инсистирају на спровођењу КБД усвајањем универзалних правила 
патентног права, која ће бити у тој функцији. Фиксација на потребу 
ревизије патентног права потиче од тога што је патент инструмент 
којим субјекти из развијеног света остварују економску корист од ре- 
зултата коришћења заштићених ГР и T3, те је неопходно да се успо- 
стави делотворан принудни механизам путем којег ће део те користи 
припасти одговарајућим локалним заједницама које ће га употреби- 
ти за конзервацију биодиверзитета. Другу групу земаља карактери- 
ше начелна подршка спровођењу КБД, али и одлучно неприхватање 
ревизије TRIPS са циљем да сервисира примену КБД.': 


У складу с тим позицијама, те две групе земаља делују и у 
Светској организацији за интелектуалну својину, где (без значајнијих 
конкретних резултата) ради Међувладин комитет за интелектуалну 
својину, ГР, ТЗ и фолклор. 


Легалистички гледано, право на ГР и T3 суочава се са два пове- 


зана проблема. Први је недовољно прецизна дефинисаност предмета! 

П Савет министара чланица Светске трговинске организације је 2001. године 
у Дохи донео декларацију у чијем je чл. 19 обавезао Савет TRIPS-a да размотри 
однос између TRIPS-a и КБД. 


12 Врло информативан документ на ту тему World Trade Organization, „Тһе 
Relationship Between the TRIPS Agreement and the Convention on Biological Diversity 
— Summary of Issues Raised and Points Made“, IP/C/W/368/Rev.1, 2006. 


13 Уобичајено je, али погрешно, схватање да je земља порекла према КБД она 


земља у којој је одређени узорак узет. У најједноставнијој могућој интерпретацији 
за домаће врсте, међутим, КБД тражи да се идентификује порекло дистинктивних 
својстава материјала. Земља у којој су се појавила ова дистинктивна својства је 
земља порекла. То је земља из које се мора добити информисана сагласност. Чак и 
кад бисмо имали потпуну биолошку историју мноштва својстава пољопривредних 
култура, без сумње бисмо закључили да би индивидуални приступи подразумева- 
ли множину својинских права и земаља порекла.“ — Cary Fowler, ,,Protecting Farmer 
Innovation: The Convention on Biological Diversity“, Jurimetrics 41/2001, 487. „Ти- 
пичан програм оплемењавања житарица може укључивати више од само неколико 
природних врста (врста које негују традиционални фармери), као и одређени број 

и субјекта заштите!*, што излаже великој правној несигурности и 
увећаним трансакционим трошковима она лица који су у обавези да 
поштују то право. Из тога произлази други проблем — инкомпати- 
билност са системом патентне заштите. Наиме, увећање трошкова и 
правна несигурност патентне заштите за проналаске који се заснивају 
на ГР и T3 одвраћа инвеститоре од улагања ресурса у такве прона- 
ласке. То индиректно води обесмишљавању основне идеје да се но- 
вац за конзервацију биодиверзитета in situ обезбеди захваљујући па- 
тентима. На ту тему постоји обиље извора па се њоме нећемо даље 
бавити. !'® 


Нашу пажњу привлаче две друге чињенице. Прва је да је на 
Самиту о одрживом развоју Рио+20, одржаном у Рију 2012. године, 
оцењено да је двадесетогодишњи учинак КБД на заштиту биодивер- 
зитета занемарљив.!~ Друга чињеница je да међународни преговарач- 
ки механизам на ту тему и даље ради, производи документа и ствара 
привид да је могуће доћи до компромисног правног концепта који ће 
заштитити интегритет функције патентног права, али истовремено 
омогућити да се патентно право и право на ГР и ТЗ доведу у неку 
врсту синергије ради конзервације биодиверзитета. Наша теза је да су 
препреке на том путу много озбиљније и дубље од правничке равни. 


3. КОНЦЕПТУАЛНИ ПРОБЛЕМИ НА НИВОУ 
ПРАВНЕ ПОЛИТИКЕ 


Право је инструмент различитих јавних политика. Одређеним 
скупом правних норми творац јавне политике утиче на вољу правних 
субјеката да нешто чине или не чине, да би се постигао одређени 
ефекат који је циљ те политике. Главни циљ норми КБД јесте 


напредних хибридних линија. Популарна линија пшенице VEERY је резултат 3170 
укрштања 51 родитеља из 26 земаља. Замислите комплексност утврђивања генетског 
доприноса (квалитативног и квантитативног) или економске вредности одређеног 
родитеља у програму оплемењавања...“ — Ibid., 486. 


14 Наиме, евидентно је да КБД има у виду локалне староседелачке заједнице 
као бенефицијаре заштите. Међутим, њима недостаје правни субјективитет за 
учествовање у правном саобраћају, што изискује укључивање агената (најчешће 
државних органа или универзитета) који делују у њихово име и за њихов рачун. 
Алудирајући на сложеност и нетранспарентност тих процедура, Улрих говори о „би- 
рократском рају“. Вид. Hanns Ullrich, „Traditional Knowledge, Biodiversity, Benefit- 
Sharing and the Patent System: Romantics v. Economics", European University Institute 
Working Paper 7/2005, Florence, 17. 


5 Релативно неутралан преглед релевантних питања вид. у WIPO, Intellectual 
Property and Genetic Resources, Traditional Knowledge and Traditional Cultural Expres- 
sions, Geneva 2015. 


16 р. Сакс, 451. 

конзервација биодиверзитета. Правни начин да се тај циљ постигне 
та конвенција види у установљењу неке врсте колективне својине на 
ГР и с тим повезаним T3, која би требало да интернализује позити- 
ван екстерни ефекат коришћења тих нематеријалних добара и тако 
обезбеди економска средства за инвестиције у конзервацију локалног 
биодиверзитета. 


Пре него што покушамо да објаснимо зашто сматрамо да увла- 
чење права интелектуалне својине у ову јавну политику није сврси- 
сходно, вреди да учинимо напор да разумемо логику њених заговор- 
ника, односно економске премисе на којима је заснована KB." 


Дакле, процес убрзаног смањења биодиверзитета на све насе- 
љенијој планети узрокован је специфичностима природних ресур- 
са у економском животу. Другим речима, људско понашање које 
води раубовању биодиверзитета мотивисано је тежњом човека ка 
максимизацији користи од сваког (па и природног) ресурса, што 
представља константу економског процеса. Пред избором да ли да 
сачува и користи одређени природни ресурс у његовом природном 
стању или да га трансформише у одређени производ, homo economicus 
се опредељује за трансформацију, ако на тај начин увећава корист од 
тог ресурса.! Специфичност биосфере је у томе што homo economicus 
има и додатни избор, а то је да се определи да узгаја продуктивније 
биолошке врсте на рачун оних мање продуктивних. Тако су биолошке 
врсте са већом стопом раста и мањим трошковима експлоатације фа- 
воризоване на рачун оних са мањом стопом раста и већим трошковима 
експлоатације (које су подложне „економском истребљењу“). Томе 
ваља додати да закони економије обима мотивишу човека да префе- 
рира специјализацију, то јест узгајање мањег броја биолошких врста, 
јер је таква производња јефтинија од диверзификоване производње. 
Списак најбитнијих разлога за смањење биодиверзитета закључујемо 
актуелним феноменом глобализације, који доводи до тога да помену- 
ти процес специјализације производње биоресурса постаје планета- 
ран захваљујући планетарном ширењу технологија које се односе на 
агротехничке мере. Садејство трансформације, специјализације и 
глобализације прети да истреби биолошке врсте преко мере која се 


17 Приказ најрелевантнијих тачака економске анализе биолошког диверзитета 
потпуно заснивамо на чланку Timothy Swanson, ,,The Economics of the Biodiversity 
Convention“, University of Cambridge Disusssion Paper GEC 92—08, http://www.cserge. 
ac.uk/sites/default/files/gec 1992 08.pdf, март 2016. 

'8 Ha пример, руда гвожђа ce прерађује у металну алатку, сирова нафта у бен- 
зин, шећерна трска у шећер. Ипак, бисер, цвеће и др. задржавају се у непрерађеном 
стању. 

19 Од хиљада биљних врста које су јестиве и представљају узајамне супсти- 
туте у људској исхрани, само двадесетак се користи као извор хране за највећи део 
човечанства. Штавише, пшеница, кукуруз, пиринач и кромпир хране више људи 

сматра друштвено прихватљивом. Економски говорећи, то значи да 
и биодиверзитет per se има одређену вредност, те да би увећање ко- 
ристи од његовог описаног смањења морало бити заустављено у тач- 
ки равнотеже са користи од његовог очувања. У супротном, људска 
заједница трпи нето штету од његовог даљег смањења. Штавише, 
постоје схватања да је та граница већ прекорачена.>! 


У чему је економска вредност биодиверзитета? Свансон сма- 
тра да она лежи у: а) информационој функцији биодиверзитета и б) 
сигурносној функцији биодиверзитета. Другим речима, биодиверзи- 
тет има економску вредност као: а) генетски ресурс, односно извор 
биохемијских информација и б) основ за прелаз на алтернативне 
биоресурсе, за случај подбачаја или пропасти производње засноване 
на једној или више одређених биолошких врста. Те две вредности 
биодиверзитета економски су потцењене због иманентне слабости 
тржишта да омогући њихово присвајање учесницима на тржишту. 
То је последица околности да биодиверзитет представља јавно добро 
(у економским смислу), што значи да је неривалско и неискључиво 
у потрошњи. Неатрактивност приватног инвестирања у очување и 
унапређење тог јавног добра (као, уосталом сваког јавног добра) 
потенцирана је, према Свансоновом мишљењу, и трима јавним по- 
литикама: а) постојећим системом заштите интелектуалне својине, 
б) постојећим системом државног стимулисања специјализације у 
пољопривредној производњи и в) постојећим системом државног 
стимулисања осигурања у пољопривреди. Тиме завршавамо приказ 
Свансонове економије биодиверзитета. 


Надаље ћемо се задржати само на разматрању проблематике 
економске валоризације информационе вредности биодиверзитета и 
на тези да актуелно право интелектуалне својине представља јавну 
политику која фиксира немогућност те валоризације на тржишту. 
Полазимо од тога да се, у конкретном случају, мисли на патент као 
облик интелектуалне својине. 


Зашто Свансон види патентно право као јавну политику која 
не помаже очувању биодиверзитета, мада би то могла? Према нашем 
мишљењу, зато што патентно право штити информације (немате- 
ријална јавна добра), али су из правила заштите искључене оне 
информације које нису непосредни и историјски свежи резултат ин- 


него све остале биљне врсте. Слично је са домаћим животињама (говеда, свиње, 
овце) које су у људској исхрани потиснуле све остале животиње. 


20 Сматра се да је процес смањења биодиверзитета нужна последица ширења 
људске врсте и задовољења њених енергетских потреба. Имајући у виду ограниче- 
ност трансформисане и конзервисане сунчеве енергије на земљи у виду биљака, 
експанзија једне биолошке врсте (човека) мора бити на рачун свих осталих врста. 


21 J, Сакс, 39, са упућивањем на истраживања и изворе. 

телектуалног стваралаштва, односно оне које су у јавном домену. 
Из тог разлога је патентно право у функцији тржишне валоризације 
нових информација, а не постојећих информација. Следствено томе, 
оно представља јавну политику подстицања стварања информација, 
а не подстицања конзервације информација. 


У вери да се тај „недостатак“ права интелектуалне својине 
може отклонити, КБД је увела концепт колективне „својине“ на ГР (и 
пратећем T3), као инструмент интернализације позитивног екстерног 
ефекта тих јавних добара. Тиме је створена неодржива конструкција 
према којој је право заштите ГР и ТЗ постало нови огранак права 
интелектуалне својине. Та конструкција се увукла не само у кури- 
кулуме појединих правних факултета, већ је, као таква, стална тема 
рада Светске организације за интелектуалну својину и Светске трго- 
винске организације која администрира TRIPS. 


Демонтажа те неодрживе и штетне конструкције почива на 
неколико битних увида. Први је да стварање нових информација, с 
једне, и конзервација постојећих информација, с друге стране, као 
циљеви јавне политике, логички нису комплементарне појаве које би 
се уклопиле у некакву најопштију политику заштите информација. 
Напротив, оне се међусобно искључују. Њихова дихотомија почива 
на битно различитој улози коју у свакој од њих има јавни домен, као 
скуп јавно познатих и свима слободно доступних информација. 


За патентно право је карактеристично да третира јавни домен2> 
истовремено као извориште и уточиште свог предмета заштите, а не као 
предмет заштите по себи. Сваки пут кад јавни домен буде оплемењен 
индивидуалним људским чином креације, он бива увећан. Та креација 
(проналазак), ако испуњава услове за заштиту, постаје предметом 
искључивог права (патента) само на одређени временски рок, после 
чега се враћа у јавни домен. У том смислу, можемо рећи да је патент 
у функцији продукције информација, то јест увећања јавног домена 
(стања технике). Јавни домен per se потпуно је изван могућности за- 
штите патентом. Насупрот томе, право заштите ГР и ТЗ изолује један 
део јавног домена за потребе заштите, и то без ограничења трајања. 
Већ на први поглед, јасно је да то право „паразитира“ на јавном до- 
мену јер га не увећава, не унапређује нити мења. Дакле, патент ослања 
своју друштвену оправданост на динамичној међузависности између 


22 y терминологији патентног права, јавни домен сачињава светско стање 
технике на дан првенства пријаве патента. Ако је пријављени проналазак садржан у 
стању тенике, он не испуњава законски услов новости. Ако на очигледан начин про- 
излази из стања технике, он не испуњава законски услов инвентивног нивоа. У оба 
случаја, последица је немогућност патентне заштите таквог проналаска. 


23 Термин смо преузели из Н. Ullrich, 29. Говорећи o патентном систему, ay- 
тор каже да он „није једноставно конципиран као паразит на јавном домену, него 
симболички живи од њега у мери у којој живи за њега“. 


15 


Анали Правног факултета у Београду, година LXV, 1/2017 


јавног домена, чина креације и временске ограничености права, док је 
право заштите ГР и ТЗ фиксирано само за јавни домен као перпетуал- 
ни предмет заштите. 


Други увид је да је патент виђен као главно средство из којег 
се генерише новац којим ће ce валоризовати ГР и T3 који cy били 
основа патентираног проналаска. Комплементарност та два права 
постоји само у намери твораца КБД, али не и у реалности. Наиме, 
велики део инструмената за операционализацију права заштите ГР 
и T3 de facto и de iure отежава функционисање патентног система, 
поскупљује процес истраживања и развоја, ствара правну несигур- 
ност — речју, мотивише инвентивне субјекте и њихове инвеститоре 
да се клоне коришћења информација обухваћених том заштитом.“ У 
том смислу, право заштите ГР и T3 отежава функционисање патент- 
ног система (бар у оној мери у којој то важи и vice versa) због чега 
нема њихове синергије у политици конзервације биодиверзитета.> 


Трећи увид је да веза између плаћања накнаде за коришћење 
ГР и T3, с једне, и конзервације биодиверзитета, с друге стране, није 
сасвим једнозначна. Према КБД, новац који локална заједница убе- 
ре од титулара патента биће уложен у заштиту биодиверзитета. Да 
би то у стварности било тако, локална заједница би морала имати 
све атрибуте homo economicus-a и морало би да постоји тржиште 
информација из ГР и T3. Само у тим условима може се очекивати да 
локална заједница третира биодиверзитет као свој економски ресурс 
у који би инвестирала средства од интернализације његових позитив- 
них екстерних ефеката. У стварности, такво тржиште не постоји, па 
самим тим не постоји ни конкуренција међу локалним заједницама, 


24 Има мишљења да се, под теретом тих проблема, хемијско-фармацеутске 
компаније све мање ослањају на истраживање и експлоатацију ГР in situ и окрећу 
се сопственим (раније формираним) или јавним колекцијама узорака генетског 
материјала, односно синтетизацији хемијских супстанци које су детектоване у 
биљкама. Уз то, смањује се број комерцијално успешних лекова добијених на бази 
ГР и T3, тако да евентуална партиципација локалних заједница у приходима постаје 
све мања и стога неатрактивна. „|В]јероватноћа да ће комерцијално успешан Ipo- 
извод потицати од открића у некаквој прашуми или џунгли мања је него што би 
здрав разум могао да претпостави.“ Вид. Susan Finston, „Тће Relevance of Genetic 
Resourses to the Pharmaceutical Industry", Journal of World Intellectual Property 8, 
2/2005, 144, 146 u 148. 


?5 Неко може рећи да патентно (а и ауторско) право познаје сличну ситуацију 
у односу између зависног и независног проналаска (изворног и деривативног ау- 
торског дела). Титулар старијег права је заправо овлашћен да партиципира у кори- 
сти коју остварује титулар млађег права; старије право увећава трошкове титулара 
старијег права и делује инхибирајуће на њега. Суштинска разлика је, међутим, у 
временској ограничености тог „права на партиципацију у користи“. Наиме, по ис- 
теку патента (односно ауторског права) предмет свих имовинскоправних овлашћења 
из права интелектуалне својине испоручује се у јавни домен на слободно и бесплат- 
но коришћење свима. 

која би их мотивисала да реинвестирају у конзервацију биодиверзи- 
тета који је под њиховом контролом.2 Много је вероватније да би, у 
спорадичним случајевима пословања са фармацеутским и хемијским 
компанијама, локална заједница (посредством државе) настојала да 
максимално и једнократно комерцијализује свој ресурс, па макар и 
по цену угрожавања биодиверзитета. 


Четврти увид се тиче разлике између конзервације биодиверзи- 
тета in situ и ex situ. Конзервација in situ подразумева очување биљног 
материјала који носи генетске информације на месту његовог при- 
родног порекла. Другим речима, мисли се на очување, на пример, 
шуме, жбуња, траве, алги, риба, животиња на месту на којем они ина- 
че живе. Насупрот томе, конзервација ex situ значи премештање re- 
нетског материјала у виду узорака биљки, семена и слично у посебна 
складишта (такозване банке гена), одакле су они доступни заинтере- 
сованим корисницима. Ако на ГР гледамо само као на информацију 
(а то је поента са аспекта права интелектуалне својине), они то 
својство имају без обзира на начин конзервације. Занимљиво је да 
ГР који су похрањени у банкама гена имају несумњив статус јавног 
домена, без ограничења у виду било чијих „својинских“ права, док 
je за ГР који се налазе in situ предвиђено посебно право заштите 
ГР. О чему то говори? Према нашем мишљењу, реч је о томе да се 
при конзервацији биодиверзитета in situ тек индиректно циља на за- 
штиту генетске информације, а директно на заштиту њеног телесног 
носача у виду мноштва индивидуа одређене биљке или животиње на 
њиховом природном станишту. Та околност баца завршно светло на 
разлику у природи и функцији између права интелектуалне својине и 
права заштите ГР. Наиме, док се правом интелектуалне својине увек 
штити информација per se, у праву заштите ГР се штити телесни 
биолошки материјал зато што је он носач генетске информације. 
Тим аргументом се раскида свака функционална веза између права 
интелектуалне својине и права заштите ГР, односно утврђује се да се 
право интелектуалне својине (чак и уз разне модификације и допуне) 


26 Иако је КБД успоставила оквир за тржиште генетских ресурса, она није 


могла успоставити и само тржиште. Доиста, да су постојали услови за тржиште 
ГР у области прехрамбених и пољопривредних биљака, тржиште би се успоста- 
вило.“ — C. Fowler, 486. Ту своју тезу аутор објашњава тиме што сматра да КБД 
није установила државни суверенитет на ГР него га је само реафирмисала. Са тим 
се не бисмо сложили јер полазимо од тога да ГР представљају нематеријално до- 
бро (информацију) на којем није било никаквог искључивог права пре КБД, а не 
биљни материјал као његов телесни носач на којем одувек постоји државни суве- 
ренитет. Фаулерова теза може имати оправдања само ако прихватимо да телесна 
материјализација генома представља незаобилазни предмет сваке трансакције или 
манипулације с геномом, што значи залажење у питање неспорног државног сувере- 
нитета над самим биолошким материјалом. 

не може ставити у службу еколошке заштите, тачније, конзервације 
биодиверзитета. 


Закључујући ово поглавље, констатујемо да нису продуктив- 
не идеје да би заговорници права заштите ГР и ТЗ морали одустати 
од своје оштре реторике о такозваном биопиратству и окренути се 
тражењу оних оквира за дискусију у којима ће развијене земље пре- 
познати и своје дилеме у вези с заштитом интелектуалне својине.” 
То стога што је јасно да тај оквир представља патентни систем као 
најмаркантнији део права интелектуалне својине, а који, као што смо 
показали, системски није употребљив као инструмент јавне полити- 
ке конзервације биодиверзитета.* Евентуална реализација идеје да 
се то може променити модификацијама патентног система компро- 
митовала би његову функцију промотера техничких иновација. 


4. ПОЛИТИЧКА ДИМЕНЗИЈА ПРОБЛЕМА 


Расправу о заштити биодиверзитета и припадајућег ТЗ пра- 
ти реторика која није ништа мање оштра и драматична од оне која 
је пратила процес глобализације права интелектуалне својине по- 
средством TRIPS-a. Подсетимо се да je крилатица y pro TRIPS про- 
паганди била „борба против пиратства“ на интелектуалним добри- 
ма. И дан-данас, скоро четврт века од почетка планетарне примене 
те конвенције, може се чути да је неопходно повећати ефикасност 
судске заштите права интелектуалне својине да би се стало на пут 
„пиратству“. Непотребно је објашњавати да је та реторика пласира- 
на из привредних и политичких кругова најразвијенијих земаља које 
су биле иницијатори и spiritus movens доношења TRIPS-a. Аналогно, 
кад je peu о заштити ГР и ТЗ, гласно се чује да је неопходна глобална 
„борба против биопиратства“. Логично, та реторика је пласирана из 
политичких кругова неразвијених земаља и земаља у развоју, које су 
богате тим ресурсима и које себе виде као евентуалне добитнике у 
таквој борби.> 


27 Врло екстензивна елаборација таквих идеја, на пример, у Cynthia Ho, „Ві- 
opiracy and Beyond: A Consideration of Socio-Cultural Conflicts with Global Patent Poli- 
cies“, University of Michigen Journal of Law Reform 39/2006, 505 и даље. 


78 y том смислу и Krishna Srinivas, „Traditional Knowledge and Intellectual 
Property Rights: A Note on Issues, Some Solutions and Some Suggestions", Asian Jour- 
nal of WTO and International Health Law and Policy 3/2008, 97, http://papers.ssrn.com/ 
sol3/papers.cfm? abstract id—1140623, април 2016. 


29 Лингвистички неукус стилске фигуре „пиратство“ y значењу које му се 
придаје, лажна моралистичка порука коју она шаље, њена проблематична правна 
основаност и жалосна спремност с којом су је пригрлиле све администрације за 
интелектуалну својину у свету, заслужују посебну анализу у другој прилици. 

Будући да реч пиратство има и правну и моралну конотацију, 
она је изабрана као семантичко средство које нам посредује одређени 
систем вредности. Запитајмо се који систем вредности имају у виду 
заговорници борбе против пиратства, односно биопиратства. Зајед- 
ничко им је то што одређене информације сматрају својим битним 
ресурсом и што на њих полажу право јер им на одређени начин (мо- 
рално или правно, непосредно или посредно) припадају. Разлика која 
дели свет на пола, лежи у перцепцији основа припадања. 


У идеологији развијеног друштва либералног капитализма 
кључна је улога индивидуе која својим активизмом покреће свет и 
обезбеђује напредак. Ако се капитал који припада приватном субјекту 
инвестира у привредни подухват који задовољава одређену друштве- 
ну потребу, праведно је да власник капитала, посредством тржишта, 
валоризује своју инвестицију присвајајући део друштвене вредности 
тог подухвата. Реч је о Локовом моралу заснованом на праведности 
награде која је пропорционална радној заслузи. Међутим, морални 
поредак у том случају није довољно ефикасан да обезбеди ту награду 
јер наилази на препреку у виду екстерног позитивног ефекта јавног 
добра, као иманентне слабости тржишта. Тада се сматра праведним 
послужити се инструментима права и државе и конструисати право 
интелектуалне својине као државну корекцију те слабости тржишта. 
Једном кад је право интелектуалне својине успостављено, реч пи- 
ратство добија и своју правну конотацију противправног деловања. 
Даљу елаборацију сматрамо непотребном јер и сами припадамо кул- 
турном кругу чији је кредо управо изложена теза. 


У земљама такозваног трећег света, које се још увек боре с 
тешким наслеђем колонијализма и у којима су обиље природних ре- 
сурса и степен друштвеног развоја у великој диспропорцији, пер- 
цепција је следећа. Из културолошких и економских разлога, инди- 
видуа још није „стасала“ за централну улогу у животу заједнице. 
Приватни капитал није кључни унутрашњи ресурс који покреће 
друштвени живот, те и морални систем не фетишизује везу између 
индивидуалне заслуге и награде у виду присвајања плодова сопстве- 
не инвестиције. Отуда је за те земље цела либералнокапиталистич- 
ка конструкција заштите интелектуалне својине страно ткиво које, у 
виду принудног правног транспланта (путем TRIPS-a), не само да не 
доприноси развоју већ служи за трансфер богатства из тих земаља у 
земље развијеног света. Асоцијација права интелектуалне својине с 
неоколонијализмом представља окидач за реакцију која нервозно ин- 
систира на колективним вредностима и на правима на сопствене при- 
родне ресурсе. Стога, појам биопиратства имплицира неморалност 
послуживања субјеката из развијених земаља генетским ресурсима 
и традиционалним знањем из тзв. трећег света, са циљем стицања 

искључивог права интелектуалне својине (патента) на основу којег 
ће његов титулар извлачити корист не само у својој него и у другим 
земљама, укључујући и ону која је „постојбина“ поменутих ресурса. 


Из чињенице да актуелни патентни систем квалификује ГРи 
ТЗ као стање технике, то јест јавни домен, а оно што је интелекту- 
ални производ трансформације тог јавног домена (проналазак) чини 
предметом присвајања, могу се, доиста, извући забрињавајуће пара- 
леле с неким минулим епохама. „Драматичан ефекат колонизације 
био је трансформација биолошких и природних ресурса колоније 
у благостање колонизатора. Колонизатори су створили правни си- 
стем који им обезбеђује повољан приступ цењеним ресурсима, као 
што су риба, крзно, зачини и свила. Као што је право интелекту- 
алне својине које је заштићено путем TR/PS-a, тако je ова ранија, 
историјска, колонизација била заснована на фикцији o res nullius — 
ничјој ствари... Иста машинерија рационализације која је створила 
прихватљива објашњења зашто староседеоци нису били власници 
сопствене земље, сада ради у правцу напора да се објасни зашто 
традиционално знање и природне врсте нису подобне за присвајање, 
а хибриди, лабораторијски дестилати и њихове битне карактери- 
стике јесу... Никад се не сме заборавити да су током колонијалног 
периода биле повучене својинске линије у складу с расним кастин- 
ским погледом који је систематично обезвређивао захтеве не-белаца, 
не-европљана и не-хришћана. Те линије су сматране очигледним и 
природним онолико колико се данас сматра и право интелектуал- 
не својине утемељено y TRIPS-y. Поново вући линије које a priori 
искључују исте оне популације, мада из привидно неутралнијих 
разлога него што су нецивилизованост или нехришћанска вера, тре- 
бало би да буду некакав сигнал.“30 


Оба та система имају своју дубоку културолошку утемељеност 
и тешко је бити ваљан судија у њиховом спору. Тај спор је у ко- 
рену различитог приступа глобалном питању односа између пра- 
ва интелектуалне својине и развоја. У том питању (као и у мно- 
гим другим) свет је подељен на развијени север и неразвијени југ. 
Глобализација онемогућава мирну коегзистенцију тих светова. Један 
од њих мора победити. Очигледно је да је доношењем TRIPS-a no- 
бедио развијени свет либералног капитализма. Високи стандарди за- 
штите интелектуалне својине постали су глобално обавезујући, док 
је међународноправна афирмација права заштите генетских ресурса 
и традиционалног знања у великом и ненадокнадивом заостатку.?! 


30 Rebecca Bratspies, „Тће New Discovery Doctrine: Some Thoughts on Property 
Rights and Traditional Knowledge“, American Indian Law Review 31, 2/2007, 23, 24. 


31 Корак даље y критичком промишљању третмана биодиверзитета као гло- 


балног јавног добра укљештеног између за два система вредности вид. y The Museum 

Околност да су та питања ипак предмет текуће политичке де- 
бате у Светској трговинској организацији и Светској организацији 
за интелектуалну својину ствара привид да су оба приступа у ко- 
лико-толико равноправној конкуренцији. У реалности, међутим, 
болна неједнакост преговарачких позиција представника једног и 
другог приступа има свој ритуални дипломатски израз у очигледној 
чињеници да се о темама значајним за развијене земље расправља 
у Светској трговинској организацији (где постоји широка лепеза 
средстава притиска на државе чланице да се донесу глобално оба- 
везујуће супстанцијалне норме), а о темама значајним за тзв. трећи 
свет у Светској организацији за интелектуалну својину (где из по- 
литичких разлога више није могуће донети глобално обавезујућу 
супстанцијалну норму). 


5. ЗАКЉУЧАК 


Дијаметрално различит третман јавног домена у патентном 
праву, с једне, и праву заштите ГР и T3, с друге стране, чини те две 
правне гране функционално инкомпатибилним. Прва је у функцији 
подстицања стварања нових информација, а друга у функцији под- 
стицања конзервације постојећих информација. Због тога није могуће 
постићи да патентни систем (чак и уз одређене модификације) по- 
стане део јавне политике конзервације биодиверзитета, као што су- 
герише КБД, за шта се земље тзв. трећег света безуспешно залажу 
деценијама. 


Инкомпатибилност тих правних грана може се документовати 
на нивоу конфликта појединих правних института, на нивоу разлаза 
јавних политика које те гране операционализују и на нивоу културо- 
лошког система вредности из којих су те гране произишле. 


Разумљиво је да земље које имају трауматично колонијално 
наслеђе и које су деморалисане својом и даље неповољном економ- 
ском ситуацијом желе да валоризују своје ГР и T3. Парадоксално, 


of Bioprospecting, Intellectual Property and the Public Domain: A Place, А Process, А 
Philosophy (ed. Joseph Henry Vogel), London 2010, 103 и даље. 


32 „Ова асиметрија моћи обезбеђује да ce теме за које ЕУ и САД немају ин- 


терес да буду разрешене, одржавају отвореним много година, уз илузију напретка 
кроз подношење докумената који садрже позиције појединих земаља чланица.“ — К. 
Srinivas, 109. Занимљиво je да ни земље тзв. трећег света, упркос својој бројности, 
немају веру у шансе да наметну своје погледе на отворена питања него их користе 
као „улог у преговорима“ о другим темама, тако што попуштају на једном питању да 
би остварили одређену концесију на неком другом питању. — Ibid., 109. Вид. такође 
UNCTAD-ICDS, Resource Book on TRIPS and Development, Geneva 2005, 399. 


21 


Анали Правног факултета у Београду, година LXV, 1/2017 


оне су се определиле да покушају да у ту функцију ставе патент- 
ни систем који, захваљујући TRIPS-y, подсећа на софистицирано 
неоколонијално оруђе за поновни трансфер богатства из неразвијених 
у развијене земље. Показало се да патентни систем, као продукт ли- 
бералнокапиталистичке идеологије, не може да обавља ту функцију 
(под фирмом заштите биодиверзитета) без значајних модификација 
које би га компромитовале у његовој изворној функцији подстицања 
технолошког напретка. 


Вишедеценијска симулација стварних преговора о тим питањи- 
ма у Светској организацији за интелектуалну својину и Светској 
трговинској организацији заправо одражава status дио,“ који је Te- 
шко променљив све док на овој планети живе два света одвојена 
драстичним разликама у благостању, степену друштвеног развоја и 
систему вредности. 

ПРАВНА ПРИРОДА И КРИВИЧНОПРАВНИ 
(МАТЕРИЈАЛНИ И ПРОЦЕСНИ) ЕФЕКАТ 
ЗАСТАРЕЛОСТИ КРИВИЧНОГ ГОЊЕЊА 


П део 


Рад садржи анализу кривичноправног и кривичнопроцесног ефекта за- 
старелости, као института који има „двоструку природу“, како кривично- 
правну, тако и кривичнопроцесну, а који своје специфично дејство остварује npe 
свега у кривичном поступку, када наступела застарелост представља трајну 
кривичнопроцесну сметњу, која онемогућава кривично гоњење и представља 
разлог за окончање кривичног поступка, ако је он започео, односно спречава 
његово започињање, уколико кривични поступак још увек није започет, што 
се у обе ове ситуације манифестује доношењем одговарајућих одлука органа 
поступка — било кривичног суда, било јавног тужиоца, уколико се ради о кри- 
вичним делима за која се гони по службеној дужности. 


У раду се разматра појам застарелости и њен ratio legis, одређена упо- 
редноправна решења (немачко кривично право и кривично право Сједињених 
Америчких Држава), нормативна решења у српском кривичном праву, као и 
основни кривичнопроцесни ефекти застарелости, уз посебно анализирање нело- 
гичног решења у Законику о кривичном поступку, где је застарелост погрешно 
сврстана у једну од апсолутно битних повреда одредаба кривичног поступка. 


Кључне речи: Застарелост кривичног гоњења. — Кривично право. — Кривично 
дело. – Кривично процесно право. – Кривични поступак. — Пре- 
суда. 


Аутор је редовни професор Правног факултета Универзитета у Београду, 
skulic@ius.bg.ac.rs. 

5. ЗАСТАРЕЛОСТ КРИВИЧНОГ ГОЊЕЊА 
У КРИВИЧНОМ ЗАКОНОДАВСТВУ СРБИЈЕ 


У Кривичном законику Србије застарелост кривичног гоњења 
уређује се са три основна аспекта: ! 


1) утврђују се општа правила застаревања кривичног гоњења 
након протека одређеног времена, од дана извршења кривичног 
дела, чија дужина зависи од тежине кривичног дела, тј. с обзиром на 
запрећену казну (чл. 103 КЗ); 


2) дефинишу се услови под којима почиње и тече рок застаре- 
лости, као и правила која се односе на обуставу тока застарелости 
кривичног гоњења и њен прекид, те поновно отпочињање тока за- 
старелости (чл. 104, ст. 1–5 КЗ); 


3) одређује се, када захваљујући одређеном дужем протеку 
времена од дана извршења кривичног дела, наступа апсолутна за- 
старелост кривичног гоњења (чл. 104, ст. 6 K3)? 


5.1. Рокови застаревања кривичног гоњења 


Ако у Кривичном законику није друкчије одређено,“ кривично 
гоњење се не може предузети кад протекне: 1) двадесет пет година 
од извршења кривичног дела за које се по закону може изрећи затвор 

l Милан Шкулић, Застарелост кривичног гоњења — законско решење и нека 
спорна питања, Билтен Првог основног суда у Београду 1/2016, Београд 2016, 121. 

2 а 

Ibid. 


? Када законодавац прописује рокове застарелости који важе за сва кривична 


дела, осим када је самим Кривичним закоником прописано другачије, као што је 
то стриктно наведено у одредби чл. 103, ст. 1 КЗ, мисли се на изузетак у самом 
Кривичном законику који се тиче незастаревања кривичног гоњења за кривична 
дела предвиђена у чл. 370 до 375. Кривичног законика (геноцид, злочин против 
човечности, ратни злочин против цивилног становништва, ратни злочин против 
рањеника и болесника, ратни злочин против ратних заробљеника, те организовање 
и подстицање на извршење геноцида и раних злочина), као и за кривична дела за 
која по ратификованим међународним уговорима застарелост не може да наступи. 
Тај изузетак је у нашем кривичноправном систему традиционалан и постоји већ 
деценијама. 


Међутим, сада у кривичноправном систему постоје и други изузеци те врсте, 
тј. када егзистирају и нека друга кривична дела у погледу којих кривично гоњење не 
застарева, а то су случајеви прописани Законом о посебним мерама за спречавање 
вршења кривичних дела против полне слободе према малолетним лицима (о чему 
ће бити више речи у даљем тексту), па би у ствари, без обзира на иначе, не сасвим 
адекватан ratio legis „нових“ посебних правила о незастаривости одређених 
кривичних дела, односно кривичног гоњења за њих, одредбу чл. 108 КЗ Србије 
требало допунити тако што би се у њу унела и формулација да кривично гоњење не 
застарева ни за кривична дела прописана посебним законом, односно у случајевима 
који су посебно регулисани. 

од тридесет до четрдесет година; 2) двадесет година од извршења 
кривичног дела за које се по закону може изрећи казна затвора преко 
петнаест година; 3) петнаест година од извршења кривичног дела за 
које се по закону може изрећи казна затвора преко десет година; 4) 
десет година од извршења кривичног дела за које се по закону може 
изрећи казна затвора преко пет година; 5) пет година од извршења 
кривичног дела за које се по закону може изрећи казна затвора преко 
три године; 6) три године од извршења кривичног дела за које се по 
закону може изрећи казна затвора преко једне године; 7) две године 
од извршења кривичног дела за које се по закону може изрећи казна 
затвора до једне године или новчана казна (чл. 103 КЗ). 


Правила садржана у Кривичном законику која се односе на за- 
старелост кривичног гоњења важе и за малолетне учиниоце кривич- 
них дела.“ Наиме, Закон о малолетним учиниоцима кривичних дела и 
кривичноправној заштити малолетних лица садржи само самосталне 
одредбе о застарелости извршења казне малолетничког затвора, а из 
разумљивих разлога у том закону не постоје и посебне одредбе о за- 
старелости кривичног гоњења јер се та врста застарелости одређује 
према прописаној казни, а како ни за једно кривично дело није про- 
писана казна малолетничког затвора, у том се погледу примењују 
општа правила. 


5.2. Започињање рока застарелости кривичног гоњења 


Застарелост кривичног гоњења почиње од дана кад је кривич- 
но дело извршено (чл. 104, ст. 1 КЗ), што, у ствари, практично значи 
да од оног дана када се сматра да је кривично дело извршено почиње 
да тече рок застарелости. 


Време извршења кривичног дела се у српском кривичном пра- 
ву одређује према времену предузимања радње извршења, што је 
уређено правилима самог Кривичног законика (чл. 16 K3).° Дакле, 
кривично дело се сматра извршеним онда када је предузета радња 
извршења, односно када је пропуштена дужност одређеног чињења 
када се ради о деликтима пропуштања, без обзира на то када је на- 
ступила последица кривичног дела, осим када се ради о неким по- 
себним ситуацијама, што је случај са тзв. темпоралним кривичним 
делима. 


^ Више о томе: Милан Шкулић, Малолетничко кривично право, Правни фа- 
култет Универзитета у Београду, Београд 2011, 286. 


5 Више о томе: Обрад Перић, Коментар Закона о малолетним учиниоцима 


кривичних дела и кривичноправној заштити малолетних лица, Службени гласник, 
Београд 2005, 99. 

6 Према одредби чл. 16 K3, кривично дело je извршено кад je извршилац 
радио или био дужан да ради, без обзира на то кад је последица дела наступила. 

Неке посебне ситуације у односу на одређивање момента од 
којег започиње ток рока застарелости постоје осим када се ради о 
темпоралним кривичним делима и онда када су у питању трајна кри- 
вична дела, продужено кривично дело и случајеви саучесништва. 


5.2.1. Започињање рока застарелости кривичног гоњења 
У случају темпоралних кривичних дела 


Једна од теоријских, али и за праксу изузетно значајних подела 
кривичних дела, јесте разликовање кривичних дела код којих после- 
дица наступа одмах (моментална кривична дела) и кривичних дела 
за која је карактеристично да последица наступа након краћег или 
дужег времена (темпорална кривична дела). Само изузетно, када 
се ради о темпоралним кривичним делима, примењује се другачији 
критеријум у односу на основни критеријум по којем рок застарело- 
сти кривичног гоњења почиње да тече од дана извршења кривичног 
дела. Тада није релевантно време радње кривичног дела већ време 
наступања последице. 


Уколико последица кривичног дела наступи касније, застаре- 
лост кривичног гоњења почиње од дана када је последица насту- 
пила (чл. 104, ст. 1 КЗ). На пример, учинилац је извршио убиство 
тако што је пасивног субјекта изложио смртоносном радиоактивном 
зрачењу, због чега је код жртве наступила тзв. радијацијска болест, 
услед које она умире након неколико месеци од дана када је била 
изложена високој дози радиоактивности, што је била конкретна 
радња извршења кривичног дела. Рок застарелости би у том хипо- 
тетичком случају почео да тече од дана наступања последице, тј. од 
оног дана када је пасивни субјект умро, а не од дана када је учинилац 
предузео радњу извршења која је касније довела до смрти пасивног 
субјекта, односно наступања релевантне кривичноправне последице. 


5.2.2. Започињање рока застарелости кривичног гоњења 
У случају трајних кривичних дела 


С обзиром на последицу кривичног дела, разликују се кривич- 
на дела без последице у кривичноправном смислу (делатносна кри- 
вична дела) и кривична дела са последицом (последична кривична 
дела). Трајна кривична дела су специфична последична кривична 
дела код којих се „последица састоји у створеном противправном 
стању које траје дуже или краће време“, тако да „за све то време 
кривично дело постоји“, као што је то, на пример, случај са про- 


7 Више о томе: Зоран Стојановић, Кривично право — општи део, Београд 
2015, 239–240. 


8 іа, 239. 

тивправним лишењем слободе, које постоји током целокупног вре- 
мена у којем је неко лице противправно лишено слободе.“ Од трајних 
кривичних дела треба разликовати кривична дела стања, код којих 
постоји одређена последица која је трајног карактера, али је „биће 
кривичног дела остварено самим наступањем одређеног стања, као 


што је то, на пример, случај са кривичним делом двобрачности“.!9 


Рок застарелости код трајних кривичних дела започиње оног 
момента када је престало одређено противправно стање, односно 
стање чије је постојање, тј. „стварање“ и реализовање, законом про- 
писано као кривично дело, а које је претходно трајало одређено 
време. На пример, када је у питању кривично дело противправног 
лишења слободе, рок застарелости започиње даном када се лице које 
је противправно лишено слободе нађе на слободи, тј. када престане 
противправно лишење слободе (даном ослобођења), а не даном када 
је дошло до противправног лишења слободе, односно када је запо- 
чето такво противправно стање. 


Другачије је када се ради о типичном кривичном делу које се у 
нашој теорији уобичајено сматра типичним деликтом стања, као што 
je то случај са двобрачношћу,!! код којег рок застарелости почиње да 
тече оног дана када је лице закључило нови брак, а није битно колико 
ће тај „други брак“ трајати, тј. колико ће трајати стање двобрачности, 
при чему се формално тај други брак сматра апсолутно ништавим. 


? lbid. 


10 Ibid. 


П У ствари, иако ce у нашој кривичноправној теорији двобрачност углавном 


сматра „типичним кривичним делом стања“, питање је да ли у таквом случају 
уопште, а посебно када се имају у виду и релевантни прописи породичног права, 
ту и настаје неко противправно стање које „траје“ одређено време, односно бар 
неко време. Наиме, како се „други“, односно „нови“ брак, закључен након по- 
стојећег пуноважног брака, по самом закону сматра апсолутно ништавим, такав 
„брак“ у ствари, формалноправно посматрано и није брак, па тада ни не настаје 
неко противправно стање, већ је самим моментом закључења „другог брака“ (који у 
смислу породичног права практично не постоји), лице учинило кривично дело дво- 
брачности. 


Никакво посебно противправно стање закључењем „другог брака“, практично 
ни не настаје јер према правилима породичног права постоји само онај „први и 
прави брак“, који је, док на неки од законом прописаних начина евентуално не 
престане, једини важећи, односно само је он правно стање њиме створено и 
релевантно у смислу породичноправних и брачних прописа. Како је други брак 
ништав, он практично као и да не постоји, односно као и да није постојао, што 
значи да његовим „закључењем“ није настало било какво правно релевантно стање, 
а супружник који је такав „брак закључио“ док је још увек био у „пуноважном“, 
односно постојећем браку, и даље је у том „првом браку“, тј. једином у правном 
смислу „правом браку“, док сама његова радња закључења „новог брака“, у том 
случају представља радњу извршења кривичног дела двобрачности. 


29 


Анали Правног факултета у Београду, година LXV, 1/2017 


Наиме, „према члану 33 Породичног закона, ништав је брак који је 


закључен за време трајања ранијег брака једног од супружника“. = 


Судска пракса се некада колеба у вези са природом одређених 
кривичних дела, те их понекад сврстава у трајна кривична дела, а у 
ствари се ту углавном ради о продуженим кривичним делима, што 
може бити релевантно и са становишта рачунања рока застарелости, 
односно одређивања дана од којег започиње да тече тај рок. Такав је 
случај са кривичним делом недавања издржавања, па је тако у изреци 
једне првостепене пресуде наведено: „да окривљена од 03.09.2007. 
године па до 31.12.2009. године, способна да схвати значај свог дела 
и да управља својим поступцима, није давала издржавање за лице 
које је по закону дужна да издржава“, те је оглашена кривом за кри- 
вично дело недавања издржавања из чл. 195 КЗ. У решењу донетом 
у жалбеном поступку закључује се да је првостепени суд погрешио 
јер „како кривично дело недавања издржавања из чл. 195 КЗ није 
трајно кривично дело, већ је дело свршено самим пропуштањем да 
се издржавање да онако како је то одређено правноснажном судском 
одлуком, којом је установљено, те се сваком евентуално поновљеном 
радњом извршења према истом лицу, стичу обележја новог кривич- 
ног дела за које теку појединачни рокови застарелости“. У TOM 
случају се, по свему судећи, ради о продуженом кривичном делу 
недавања издржавања, које иначе не мора увек бити продужено кри- 
вично дело (иако у пракси често јесте), већ је довољно да се једном 
пропусти давање издржавања, па да постоји једно свршено кривично 
дело недавања издржавања. 


Посебну варијанту трајних кривичних дела представљају кри- 
вична дела поседовања, тј. она кривична дела код којих се радња 
извршења састоји у остваривању државине над одређеним стварима, 
чије се поседовање начелно сматра опасним уопште (попут оружја, 
муниције и експлозивних средстава), или у односу на здравље са- 
мог оног ко такве ствари, односно материје поседује, односно њему 
блиска лица (као када се ради о поседовању опојне дроге за сопстве- 
не потребе, што је у Србији кривично дело неовлашћеног држања 
опојних дрога), или су у питању одређени комбиновани разлози, 
како здравствене, тако и етичке природе, попут инкриминисања до- 
пинг средстава, или се ради о разлозима етичког карактера и потре- 
би посебне заштите малолетних лица у сфери сексуалности, али и 


12 Слободан Панов, Породично право, Правни факултет Универзитета у Бео- 
граду, Београд 20156, 117. 


13 Решење Апелационог суда у Новом Саду Кж.1 130/13 од 22. јануара 2013. 
године, Билтен Апелационог суда у Новом Саду 5/2013, „Intermex“, Београд 2013. 
(судска пракса на интернету). 


14 Више о томе: Вељко Делибашић, Сузбијање злоупотреба опојних дрога са 
становишта кривичног права, Службени гласник, Београд 2014, 201—203. 

шире, као када је у питању поседовање тзв. дечје порнографије итд. 
Кривична дела поседовања се, у светлу теоријски уобичајене поде- 
ле на трајна и тренутна кривична дела,!> могу посматрати као веома 
специфична и особена. 


Трајни деликти су кривична дела која не представљају само и 
непосредно остварење бића кривичног дела, већ се они манифестују 
испољавањем „трајне деликтне“ воље учиниоца, што је субјективни 
аспект тих деликата, који се у објективној сфери огледа у оствареном 
противправном стању које као такво траје одређено време, као што је 
то, на пример, у Немачкој случај са кривичним делом „нарушавања 
кућног мира“, које као свршено настаје већ са првим продором учи- 
ниоца у одређени простор, али притом, такво кривично дело „траје“ 
и све док учинилац борави у таквом „правом заштићеном“ простору, 
које је „правом заштићено“, а слично је и када се ради о кривичном 
делу противправног лишења слободе итд.!% 


Кривична дела поседовања су, по логици ствари, трајна кри- 
вична дела. То директно произлази из њихове кривичноправне при- 
роде. Поседовање се суштински састоји у остваривању државине на 
одговарајућој ствари у неком временском периоду, што би често био 
релативно дужи период времена, али би такође и државина, која је 
реализована у неком сасвим кратком периоду времена, већ као таква, 
била сасвим довољна да постоји конкретно кривично дело. Када је 
реч о започињању рока застарелости код таквих кривичних дела, ту 
се, такође, примењује опште правило, као и иначе када се ради о 
другим трајним кривичним делима, што значи да рок застарелости 
почиње да тече од оног тренутка до којег је трајало одговарајуће про- 
тивправно стање, које је претходно настало и као такво постојало 
одређено време. 


5.2.3. Започињање рока застарелости кривичног гоњења када је 
за кривично дело прописано више казни, у погледу кривичних 
дела нечињења и у случају продуженог кривичног дела 


Уколико је за кривично дело прописано више казни, рок заста- 
релости се одређује према најтежој од прописаних казни, а код про- 
дуженог кривичног дела рок застарелости се рачуна од предузимања 
радње последњег дела које улази у састав продуженог кривичног 


15 У немачкој кривичноправној теорији се говори о две врсте кривичних дела 
која се разликују према том критеријуму, а то су: 1) трајни деликти (Dauerdelikte) и 
2) тренутни деликти (Zustandsdelikte). Може се закључити да се, у ствари, тренутни 
деликти састоје у одређеном стању које по правилу, настаје „одмах“ и непосредно, 
самим тим што је остварена одређена последица, која најчешће наступа моментално, 
тј. „без икакве задршке“, па се стога, ту углавном ради о „последичним деликтима“. 


16 Више о томе: Claus Roxin, Strafrecht — Allgemeiner Teil, Verlag C. Н. Beck, 
München 2006, 330-331. 

дела, док у случају кривичних дела нечињења!” рок застарелости 
кривичног гоњења почиње да се рачуна од престанка дужности на 
чињење. !® 


Када је реч о продуженом кривичном делу, које представља 
одређену кривичноправну конструкцију, односно једну врсту фик- 
ције и посебан случај привидног реалног стицаја кривичних дела, 
логично је да се рок застарелости рачуна од предузимања радње 
последњег, дакле „најновијег“ кривичног дела које је сегмент укуп- 
ног („једног“) продуженог кривичног дела, али то не значи да у одно- 
су на сва поједина кривична дела која су ушла у састав продуженог 
кривичног дела не теку рокови застарелости који се односе на њих 
конкретно. То значи да ће она кривична дела у погледу којих је на- 
ступила застарелост кривичног гоњења, било апсолутна, било рела- 
тивна (мада би се у пракси у тој ситуацији, по логици ствари, чешће 
радило о апсолутној застарелости), „испасти“ из састава продуже- 
ног кривичног дела. Ако то само по себи није довело до престанка 
могућности за постојање продуженог кривичног дела, онда проду- 
жено кривично дело опстаје, тј. и даље егзистира, али „скраћено“, 
односно „умањено“ за оно кривично дело у погледу којег је наступи- 
ла застарелост кривичног гоњења. 


Кривично дело у погледу којег је кривично гоњење застарело 
свакако не може бити предмет кривичног поступка, односно у погле- 
ду таквог кривичног дела ни иначе није могуће кривично гоњење, па 
се то односи како само на то „изоловано“ кривично дело, тако и на 
случај када је оно у саставу продуженог кривичног дела. На тај на- 
чин резонује и судска пракса, па се тако у једној одлуци закључује да 
се „апсолутна застарелост кривичног гоњења код продуженог кри- 
вичног дела има узимати за свако кривично дело понаособ, а не пре- 
ма временски последњем извршеном кривичном делу“.!" На истове- 
тан начин је резоновала и знатно старија судска пракса, у време када 
продужено кривично дело уопште и није било формално дефинисано 
у тада важећем кривичном законодавству, па се тако закључује да 
„апсолутна застарелост кривичног гоњења, одвојено тече за сваку 
радњу која улази у састав продуженог кривичног gena“. На исти 


17 Bumeo нечињењу као пропуштању дужног чињења: Игор Вуковић, Кри- 
вична дела неправог нечињења, Правни факултет Универзитета у Београду, Београд 
2013, 21—24. 

18 3. Стојановић (2015), 297. 

19 решење Општинског суда у Нишу К. 467/02 и пресуда Окружног суда у 
Нишу Кж. бр. 209/04, Билтен судске праксе Окружног суда у Нишу 22/2006, ,,Inter- 
тех“, Београд 2013. (судска пракса на интернету). 

20 Пресуда Врховног суда Војводине Кж. бр. 8/91 од 22. октобра 1982, ,,Inter- 
тех“, Београд 2013. (судска пракса на интернету). 

начин је резоновао и Врховни суд Србије када је закључио да „се 
време апсолутне застарелости кривичног гоњења рачуна засебно и 
одвојено за сваку радњу која улази у оквир продуженог кривичног 


дела“.2! 


5.2.4. Започињање рока застарелости кривичног гоњења у неким 
ситуацијама повезаним са саучесништвом 


Уколико су радња извршења кривичног дела и радња сауче- 
сништва предузете у исто време, тада се, по логици ствари, уопште 
ни не поставља као проблем питање могућег различитог одређивања 
дана од којег за поједине актере кривичног дела, тј. (са)извршиоце 
и саучеснике у ужем смислу (подстрекаче и помагаче), започиње да 
тече рок застарелости кривичног гоњења. 


Питање почетка застаревања кривичног гоњења поставља се 
у случају саучесништва у кривичном делу онда када постоји „вре- 
менска удаљеност предузетих саучесничких радњи и радње главног 
извршиоца“? То је питање некада било ствар тумачења кривично- 
правне теорије и праксе јер се у кривичном законодавству није дефи- 
нисало да ли онда када је у питању радња саучесника која је времен- 
ски удаљена од радње извршиоца кривичног дела, треба сматрати да 
рок застарелости почиње да тече уобичајено од времена извршења 
кривичног дела (које се везивало искључиво за радњу извршиоца) 
или од времена када је конкретни саучесник предузео своју (сауче- 
сничку) радњу. У тадашњој теорији је објашњавано да, иако је било 
могуће дати предност како једном тако и другом решењу, превагу 
је у кривичноправној теорији и пракси углавном односило схватање 
према којем, независно од општег правила нашег кривичног права 
по којем се као „основ за саучесништво узима лимитирана акцесор- 
ност“, за саучеснике застаревање почиње да тече од времена када је 
сам саучесник предузео сопствену радњу, без обзира на време када 
је остварена радња извршиоца. 


Питање момента започињања рока застарелости у погледу са- 
учесника суштински је решено тиме што је одредбама Кривичног 
законика Србије из 2006. године стриктно регулисано време чињења 
кривичног дела од стране саучесника, тако што је прописано да је са- 
учесник кривично дело учинио у време када је радио или био дужан 


?! Пресуда Врховног суда Србије Кж. 1235/88 од 3. марта 1989. и пресуда 
Окружног суда у Београду К. 191/83 од 28. јуна 1988, „Intermex“, Београд 2013. (суд- 


ска пракса на интернету). 


2 Више о томе: Маринка Цетинић, „Нека питања рачунања почетка 3acrape- 
вања кривичног гоњења“, Архив за правне и друштвене науке 1–2/2006, 109 и 111– 
116. 


23 Tbid., 298. 

да ради (чл. 16, ст. 2 КЗ). Такво законско решење је, иначе, сасвим 
логично и оправдано у контексту концепта лимитиране акцесорности 
саучесника која је прихваћена у нашем кривичном праву, а оно, осим 
тога, одговара и уобичајеној животној логици. Другачије је у законо- 
давствима која прихватају строгу акцесорност саучесништва или у 
оним законодавствима код којих је, као што је то случај у немачком 
кривичном праву, за одговорност саучесника неопходно постојање 
умишљајног дела извршиоца, чиме се, у ствари, практично доспе- 
ва на терен теорије о строго акцесорној природи саучесништва,2 
због чега је између осталог, немачко кривично право приморано и на 
коришћење института посредног извршилаштва.° 


5.3. Обустава и прекид застарелости кривичног гоњења 


Током времена у којем тече рок застарелости могуће је насту- 
пање „две ситуације, које у ствари, продужавају тај рок, а то су обу- 


става и прекид застарелости“.26 


Деловањем механизама обуставе и прекида застарелости омо- 
гућава се да рок застарелости наставља да тече након одређеног 
застоја, односно „мировања“, или почне поново да тече изнова. 


5.3.1. Обустава застарелости кривичног гоњења 


Одредбом чл. 104, ст. 2 КЗ утврђен је механизам обуставе за- 
старелости кривичног гоњења, која не тече за време за које се по 
закону гоњење не може отпочети или наставити. 


Саме сметње које доводе, односно које би могле довести до 
обуставе застарелости могу бити стварне или правне, али „наше 
кривично законодавство уважава само правне сметње“, попут, на 
пример, душевне болести учиниоца услед које се не може водити 
кривични поступак.2' Оправданост обуставе застарелости се огледа 
у томе што она спречава да дође до застарелости кривичног гоњења, 


24 Више о томе: Милан Шкулић, „Однос организованог криминалитета у 
кривичноправном смислу и саучесништва“, НБП — наука, безбедност полиција — 
журнал за криминалистику и право 3/2014, Криминалистичко-полицијска академија, 
15-17. 


25 Лимитирана акцесорност нема y немачком кривичном праву ни изблиза 
онај значај који има у нашем кривичном законодавству. Из тога, између осталог, 
произлази и да, када се ради о саучесништву у немачком кривичном праву, рок 
застарелости почиње да тече од дана када је „главно дело“ (Hauptat) довршено, што 
значи да је у односу на то питање ирелевантно време деловања саучесника. Више о 
tome: Adolf Schónke, Horst Schróder, Strafgesetzbuch — Kommentar, Verlag C. H. Beck, 
München 2001, 1023. 


26 3. Стојановић (2015), 298. 
27 Ibid. 

а да суштински „није ни створена могућност судског расправљања 


кривичног дела“,28 


Дејство обуставе застарелости своди ce на престанак тока 3a- 
старелости у периоду постојања правне сметње за кривично гоњење, 
што значи да претходно протекло време у којем је текао рок за- 
старелости „опстаје“, а онда када се отклони сметња за кривично 
гоњење, рок застарелости наставља да тече, од момента у којем је 
„заустављен“. 


5.3.2. Прекид застарелости кривичног гоњења 


Другачије је дејство прекида застарелости, до којег дола- 
зи у две ситуације: 1) застарелост се прекида сваком процесном 
радњом која се предузима ради откривања кривичног дела или ради 
откривања и гоњења учиниоца због учињеног кривичног дела (чл. 
104, ст. 3 КЗ), а поред тога 2) застарелост се прекида и кад учинилац 
у време док тече рок застарелости учини исто тако тешко или теже 
кривично дело (чл. 104, ст. 4 K3). 


Механизам прекида застарелости кривичног гоњења своди се 
на својеврсно „поништавање“ ефекта претходно протеклог времена 
јер сваким прекидом застарелости она почиње поново да тече (чл. 
104, ст. 5 КЗ). 


Под процесном радњом која прекида ток застарелости требало 
би подразумевати било коју радњу, пре свега органа поступка која 
је функционално усмерена на актуелно или потенцијално кривично 
дело, тако што би се таквом радњом могло допринети откривању 
кривичног дела или откривању и гоњењу „учиниоца“, односно лица 
у погледу којег постоји одређени процесно релевантан степен сумње 
да је кривично дело учинило. 


Позитивно законско решење је слично ономе које је деценијама 
постојало у нашем кривичном праву, с обзиром на то да се као и 
раније, ток застарелости прекида процесном радњом, али је оно 
ипак знатно шире јер је некада (чл. 96, ст. 3 КЗ СФРЈ) било пропи- 


сано да се застаревање „прекида сваком процесном радњом која се 


предузима ради гоњења учиниоца због учињеног кривичног дела“. 


28 Маринка Цетинић, „Институт застарелости у југословенском кривичном 
праву“, Југословенска ревија за криминологију и кривично право (ЈРКК) 1–2/1983, 
145. 


29 Овде се у ствари, због дејства претпоставке невиности, може радити само 
о кривичном гоњењу окривљеног, а не и „учиниоца“, нарочито не „због учињеног 
кривичног дела“, као што се то наводи у цитираној одредби некадашњег КЗ СФРЈ, 
али је код нас и иначе сасвим уобичајено да се у Кривичном закон(икју, као 
основном извору материјалног кривичног права, практично углавном не користе 
термини кривичног процесног права, па се зато и овде говори о „учиниоцу“, а 

То значи да нису долазиле у обзир процесне радње усмерене на 
откривање кривичног дела или откривање учиниоца, као што је то 
према садашњем законском решењу. Некада се, у време важења тог 
ранијег законског решења, у нашој кривичноправној теорији сматра- 
ло да процесна радња може бити основ за прекид застаревања, само 
када су кумулативно испуњени следећи услови: а) ако је предузета 
од надлежног државног органа или лица (физичког или правног), 
које је овлашћено за предузимање свих или неких процесних радњи, 
6) уколико је предузета у циљу кривичног гоњења одређеног лица за 
одређено (конкретно) кривично дело, те в) ако је предузета у циљу 
кривичног гоњења одређеног лица за одређено (конкретно) кривично 
дело.3! Kao што je већ претходно објашњено, у контексту садашњег 
законског решења само први од тих услова може да опстане у цело- 
витом облику, док код другог и трећег услова више уопште није по- 
требно да се ради о кривичном гоњењу одређеног лица нити да се 
процесна радња врши баш у односу на одређено (конкретно) кри- 
вично дело, јер се може радити како (што је исто као и раније) о про- 
цесним радњама усмереним на кривично гоњење, односно којима 
се реализује кривично гоњење, али могу бити у питању и проце- 
сне радње чији је циљ откривање кривичног дела и учиниоца. То је 
знатно шире законско решење, али оно ипак не сме у пракси бити 
схваћено прешироко јер би онда свака, чак и рутинска активност, 
пре свега полиције, чији је основни циљ, па и сама сврха постојања 
и деловања, баш откривање кривичних дела, могла да се сматра 
радњом којом се прекида застарелост кривичног гоњења, а што би 
практично могло да обесмисли целокупан механизам прекида тока 
застарелости кривичног гоњења. 


Поставља се питање које су процесне радње подобне да до- 
веду до прекида застарелости у контексту садашњег система јавно- 
тужилачке истраге, којој претходи предистражни поступак, те мо- 
гућности и за непосредно оптужење, као и с обзиром на позитивно 
законско решење према којем се истрага не води у погледу кривичних 
дела за која се гони у скраћеном поступку. Не треба заборавити да је 


не о „окривљеном“. Слични примери постоје и у позитивном Кривичном закони- 
ку Србије, док се другачије поступа у неким другим законодавствима, као што се 
може уочити у претходно објашњеним примерима из немачког Кривичног законика 
(StGB), чије одредбе често садрже и одговарајућу кривичнопроцесну терминологију. 


30 y ствари, овде би се, пре свега, радило о надлежном државном Opra- 
ну, а под физичким или правним лицем које је овлашћено за предузимање одре- 
ђених процесних радњи треба подразумевати искључиво одређене категорије 
„неофицијелних“ овлашћених тужилаца, тј. приватног тужиоца и оштећеног као 
тужиоца, као и оштећеног у кривичном поступку који се водио по захтеву јавног 
тужиоца. 


Е Група аутора, Коментар Кривичног закона СФРЈ (ред. Н. Срзентић), 


Савремена администрација, Београд 1986, 366. 

основни услов да се ради о процесним радњама. То би начелно могле 
да буду радње како јавног тужиоца и кривичног суда, тако и полиције 
када се ради о откривању кривичног дела и учиниоца, али само када 
су у питању радње које се могу сматрати процесним радњама, што 
значи да спадају у домен права, дужности и овлашћења надлежних 
органа поступка или одређених категорија овлашћених тужилаца и 
потенцијалног тужиоца (приватни тужилац, оштећени као тужилац 
и оштећени као могући тужилац), те да се притом врше у одређеној 
процесној форми. 

Следеће процесне радње су начелно подобне да доведу до пре- 
кида застарелости кривичног гоњења: 1) радње које имају одређени 
начелни доказни значај, а ту спадају све доказне радње прописане 
Закоником о кривичном поступку, како опште доказне радње, тако 
и посебне доказне радње; 2) радње којима се обезбеђују процесни 
услови за вршење доказних радњи, где спада и позивање одређених 
лица која имају право да присуствују одређеним доказним радњама, 
а то могу бити и одређене радње процесне принуде, којима се, 
осим обезбеђивања присуства одређених лица, могу остваривати и 
други процесни циљеви, попут наредбе за довођење окривљеног, 
задржавање осумњиченог у предистражном поступку, забране при- 
лажења, састајања или комуницирања са одређеним лицем, као и 
забране посећивања одређених места, забрана напуштања борави- 
шта, одређивања јемства, забране напуштања стана, те одређивања 
притвора у кривичном поступку, као и предузимања у одређеним 
процесним формама других мера којима се обезбеђује присуство 
одређених лица, а ту би у ширем смислу спадало и издавање по- 
тернице за окривљеним који се крије или је у бекству, 3) радње 
које представљају манифестацију начела акузаторности, где спада 
подношење оптужних аката или предлога оштећеног за кривично 
гоњење, као и друге процесне активности овлашћених тужилаца, 
4) радње којима се омогућава ток кривичног поступка, те његово 
„стадијумско кретање“, попут доношења наредбе јавног тужиоца о 
спровођењу истраге, позивања лица чије је присуство обавезно или 
потребно на припремно рочиште и на главни претрес, као и све про- 
цесне радње којима се омогућава одржавање главног претреса, његов 
ток, прекид, одлагање итд., као и 5) радње органа поступка усмерене 
на захтевање међународне кривичноправне помоћи, што се односи 
само на такве радње (попут издавања замолнице), домаћег органа по- 
ступка, било јавног тужиоца, било суда, а не и радње које приликом 
пружања међународне правне помоћи у кривичним стварима пред- 
узме страни орган. У том је погледу још увек актуелно и схватање 
наше старије теорије по којем „процесне радње предузете од органа 
стране државе, немају утицаја на ток застаревања“.72 


32 Ibid., 368. 

Радње које врше кривичнопроцесни субјекти у функцији одбра- 
не, а то су окривљени који је изворно странка у кривичном поступку, 
тј. једна од странака и бранилац који му пружа стручну помоћ, без 
обзира на то што најчешће имају својство процесних радњи, нису 
радње које су подобне да доведу до прекида застарелости кривич- 
ног гоњења јер се, с обзиром на положај одбране у кривичном по- 
ступку и начелни циљ радњи које врше субјекти у функцији одбране, 
такве радње свакако не могу сматрати радњама које се врше ради 
откривања кривичног дела или ради откривања и гоњења учиниоца 
због учињеног кривичног дела. То се односи и на елементе тзв. пара- 
лелне истраге одбране у оквиру јавнотужилачке истраге и на радње 
које врши стручни саветник којег је ангажовала одбрана. 


По логици ствари се само оне радње које се предузимају у 
одређеној процесној форми могу сматрати „процесним радњама“, 
што начелно из те категорије искључује све чисто оперативне 
полицијске радње, попут прикупљања обавештења од грађана (тзв. 
информативни разговор), прегледа превозних средстава, путника и 
пртљага, предузимања мера у вези са утврђивањем истоветности 
лица и предмета; расписивања потраге за лицем и предметима за 
којима се трага итд. Израз „процесна радња“ је у ствари исто што 
и кривичнопроцесна радња, што је један од основних појмова кри- 
вичног процесног права у оквиру којег се кривичнопроцесне радње 
дефинишу као „Закоником о кривичном поступку уређене делатно- 
сти кривичнопроцесних субјеката који су надлежни или овлашћени 
да их врше, захваљујући чему ти субјекти остварују своја права 
и дужности у кривичном поступку, а у циљу утицања на његово 
започињање, одвијање или окончање, те остваривање одређених про- 
цесних и правних ефеката, ради доношења одговарајућих одлука у 
кривичном поступку“.33 С обзиром на њихов садржај, те њихово IpO- 
цесно и правно дејство, кривичнопроцесне радње могу да се поделе 
на следеће врсте: 1) радње потенцијалне и актуелне процесне при- 
нуде, 2) доказне радње, 3) радње одлучивања и 4) доставне радње.“ 


Некада се изричито сматрало да радње које би предузели „ор- 
гани унутрашњих послова“ (полиција) пре отпочињања кривичног 
поступка ради откривања кривичног дела и проналажења његовог 
учиниоца немају карактер процесних радњи и не изазивају прекид 
застаревања.> То схватање је и сада у основи прихватљиво, али 
само када се ради о радњама полиције које се не могу сматрати про- 
цесним радњама, а то су све оперативне радње, док у случајевима 


5 Милан Шкулић, Татјана Бугарски, Кривично процесно право, Правни 
факултет Универзитета у Новом Саду, Нови Сад 2015, 325. 


35 Милан Шкулић, Кривично процесно право, ЦИД, Подгорица 2012, 306. 
25 Група аутора, 366. 

када полиција врши процесне радње у предистражном поступку 
треба сматрати да се таквим радњама прекида застаревање кривич- 
ног гоњења. Ту би спадале радње попут претресања стана, других 
просторија и лица, било без наредбе, када је за то испуњен потре- 
бан законски услов, било са наредбом суда, када се полицији повери 
да такву радњу спроведе, вршење увиђаја под одређеним условима, 
привремено одузимање предмета, саслушање осумњиченог у преди- 
стражном поступку итд. 


Подношење кривичне пријаве не представља процесну радњу 
овог типа, тј. радњу која би могла довести до прекида застарело- 
сти, већ би то била само одређена официјелна активност јавног ту- 
жиоца који поступа поводом примљене кривичне пријаве, односно 
полиције, када она по захтеву јавног тужиоца врши одређене радње 
проверавања у односу на наводе садржане у кривичној пријави, што 
се у пракси практично своди на прикупљање потребних обавештења. 
Међутим, као што је претходно већ објашњено, и овде важи начелно 
правило да такав карактер не могу имати оперативне радње полиције 
(попут, на пример, прикупљања обавештења од грађана), већ само 
оне радње полиције које се врше у одређеној процесној форми, а то 
су пре свега радње чији исход и резултати начелно могу имати до- 
казни кредибилитет. 


Сама кривична пријава није оптужни акт, нити радња подно- 
шења кривичне пријаве може да се сматра процесном радњом, јер 
у моменту подношења кривичне пријаве ни нема поступка нити је, 
по правилу, већ започето кривично гоњење јер ce y 3KII-y из 2011. 
године разликује моменат отпочињања кривичног гоњења од тренут- 
ка када се сматра да је отпочео кривични поступак. То значи да би 
се процесним радњама које прекидају ток застарелости могле сма- 
трати и радње из предистражног поступка које предузимају јавни 
тужилац и полиција, а усмерене су на откривање кривичног дела 
или откривање учиниоца, јер су такве радње према самом 3KII-y ca- 
држина кривичног гоњења, чак и када се сматра да није започео кри- 
вични поступак. Процесне радње су, као што је објашњено, и радње 
које се врше након подношења кривичне пријаве, а пре започињања 
кривичног поступка, али само подношење кривичне пријаве по себи 
није процесна радња већ је то радња којом се надлежном органу, а то 
је јавни тужилац, само иницира предузимање одређених процесних 
радњи поводом кривичне пријаве и у вези са кривичним делом које 
је предмет пријаве. 


С обзиром на то да би могућност обуставе и прекида застаре- 
лости могла практично да доведе до тога да се институт застарело- 
сти не примењује, предвиђен је институт апсолутне застарелости 
кривичног гоњења, која наступа у сваком случају када протекне 


36 3. Стојановић (2015), 298. 

двоструко време које се по закону тражи за застарелост кривичног 
гоњења (чл. 104, ст. 6 КЗ). 


6. НЕЗАСТАРЕВАЊЕ КРИВИЧНИХ ДЕЛА ПРОТИВ ПОЛНЕ 
СЛОБОДЕ УЧИЊЕНИХ ПРЕМА МАЛОЛЕТНИМ ЛИЦИМА 


Законом о посебним мерама за спречавање вршења кривич- 
них дела против полне слободе према малолетним лицима прописан 
је низ посебних правила у односу на опште кривичноправне про- 
nuce." Како ce у уводним одредбама тог закона наводи, њиме се 
прописују посебне мере које се спроводе према учиниоцима кри- 
вичних дела против полне слободе извршених према малолетним 
лицима одређеним у самом том закону, те уређује вођење посебне 
евиденције лица осуђених за та кривична дела (чл. 1 ЗПМ), док је 
сврха тог закона да се учиниоци кривичних дела против полне сло- 
боде извршених према малолетним лицима спрече да врше та дела 
(чл. 2 ЗПМ). 


Под учиниоцима тих кривичних дела подразумевају се искљу- 
чиво пунолетна лица јер је самим законом искључена његова примена 
у односу на малолетнике као учиниоце таквих кривичних дела (чл. 3, 
ст. 2 3IIM). Законом о посебним мерама за спречавање вршења кри- 
вичних дела против полне слободе према малолетним лицима про- 
писано је, између осталог, и да за одређена кривична дела учињена 
према малолетним лицима кривично гоњење и извршење казне не 
застаревају (чл. 5). 


37 Како је наслов овог закона веома дугачак (Службени лист РС, бр. 32/2013), 
у даљем тексту ће се користити скраћеница 3//M. Тај закон, иначе у јавности познат 
као тзв. Маријин закон јер је непосредан повод за његово доношење био један тра- 
гичан догађај, односно злочин учињен према детету, има у правнотехничком смислу 
бројне слабости, није адекватно и суштински уклопљен у кривичноправни систем, а 
низ његових одредби није практично примењив и, нажалост, тај је закон више плод 
настојања да се умири јавност, згрожена једним трагичним догађајем, али и другим 
кривичним делима те врсте, која су доживела (пре)велику медијску пажњу, најчешће 
на крајње сензационалистички начин, понекад понижавајући и за саме жртве. 


Практично и сам тзв. Маријин закон, без обзира на „добре намере“, које 
би се могле сматрати основним елементом његовог гапо legis-a, у основи je вид 
реаговања законодавца у оквиру деловања једног ширег друштвеног феномена који 
је у криминологији познат као „морална паника“, што је превод термина који је 
изворно формулисан на енглеском језику и није сасвим адекватан са становишта 
значења како именице „морал“ те атрибута „морална“, тако и речи „паника“ у 
српском језику, али је већ постао прилично устаљен и код нас. Више о тзв. моралној 
паници: F. E. Hagan, Introduction to Criminology — Theories, Methods and Criminal 
Behavior, 6" Edition, Sage Publications, Thousand Oaks, California 2008, 450. 


38 Више о кривичним делима против полне слободе: Зоран Стојановић, 
Наташа Делић, Кривично право – посебни део, Правни факултет Универзитета у Бео- 
граду и Правна књига, XIV издање, Београд 2013, 71–93. 


40 


Милан Шкулић (стр. 25—58) 


У кривична дела у погледу којих кривично гоњење ни извр- 
шење казне не застаревају када су учињена према малолетним ли- 
цима, спадају (чл. 3 ЗИМ): 1) силовање (чл. 178, ст. 3 и 4 K3); 2) o6- 
љуба над немоћним лицем (чл. 179, cr. 2 и 3 K3); 3) обљуба са де- 
тетом (чл. 180 КЗ); 4) обљуба злоупотребом положаја (чл. 181 КЗ); 
5) недозвољене полне радње (чл. 182 КЗ); 6) подвођење и омогућавање 
вршења полног односа (чл. 183 КЗ); 7) посредовање у вршењу 
проституције (чл. 184, ст. 2 КЗ); 8) приказивање, прибављање и 
поседовање порнографског материјала и искоришћавање малолетног 
лица за порнографију (чл. 185 КЗ); 9) навођење малолетног лица на 
присуствовање полним радњама (чл. 185а КЗ); те 10) искоришћавање 
рачунарске мреже или комуникације другим техничким средствима 
за извршење кривичних дела против полне слободе према малолет- 
ном лицу (чл. 1856 КЗ). 


Није сасвим јасан ratio legis сврставања свих кривичних 
дела против полне слободе учињених према малолетним лицима у 
категорију кривичних дела која не застаревају,“ иако свакако није 
спорно да малолетна лица начелно заслужују највиши ниво кривич- 
ноправне заштите, а нарочито када се ради о кривичним делима про- 
тив полне слободе за која је, између осталог, карактеристично и да 
изазивају изузетно висок ниво секундарне виктимизације. Међутим, 
то у пракси некада може бити скопчано и са великим озбиљним про- 
блемима, нарочито у сфери доказивања, што би, у ствари, могло да 
буде веома трауматично често и за оштећене тим кривичним делима.“ 


39 Наиме, без обзира на то што кривична дела против полне слободе и иначе, 
а нарочито када су учињена према деци и уопште малолетним лицима, имају један 
изразито одуран и „згражавајући“ карактер, те су гнусна по својој природи, ипак не 
може бити спорно да малолетна лица могу бити и жртве неких тежих кривичних 
дела, у погледу којих иначе, по општим правилима, кривично гоњење може да 
застари, као што је то, на пример, случај са убиством. 


Умишљајно лишавање живота детета је тешко убиство (чл. 114, тач. 7 КЗ), за 
које је прописана казна од најмање десет година или затвор од тридесет до четрдесет 
година, а кривично гоњење за такво кривично дело може да застари, док, на пример, 
кривично гоњење за кривично дело недозвољене полне радње (некадашње блудне 
радње) никада не застарева ако је учињено према малолетном лицу. 


40 Извесно је да ће потенцијални доказни проблеми те врсте бити и значајно 
већи кад наш законодавац усклади у области кривичних дела против полне слободе 
кривично законодавство Србије са чланом 36 Истанбулске конвенције, којим се 
захтева инкриминисање не само принудне обљубе, већ и свих других облика 
обљубе и са њом изједначеног чина, без пристанка пасивног субјекта. Више о томе: 
Зоран Стојановић, „Усаглашавање Кривичног законика Србије са Истанбулском 
конвенцијом“, зборник Удружења јавних тужилаца Србије Доминантни правци 
развоја кривичног законодавства и друга актуелна питања у правном систему 
Србије, Копаоник 2016, 9–29, и Зоран Стојановић, „Силовање без принуде: уса- 
глашавање КЗ Србије са чланом 36 Истанбулске конвенције“, НБП – наука, безбед- 
ност полиција – журнал за криминалистику и право 1/2016, Криминалистичко-по- 
лицијска академија, Београд 2016, 1–23. 

Наиме, како таква кривична дела никада не застаревају, а гоне 
се по службеној дужности, могуће је замислити и ситуацију да на- 
кон више деценија неко (можда и сасвим малициозно, било пре- 
ма осумњиченом, било у односу на оштећеног) поднесе кривичну 
пријаву против неког лица, које тада може бити чак и у позном жи- 
вотном добу, те га „оптужи“ да је учинио неко такво кривично дело 
према малолетном лицу, које ће тада такође бити увелико пунолет- 
но, а можда имати и поприлично година. Лако је замислити коли- 
ко би било тешко, практично у већини случајева немогуће прику- 
пити релевантне доказе и уопште разјаснити такав случај, а то би 
често било скопчано са великим непријатностима, не само за таквог 
осумњиченог, већ и за оштећеног. 


Обрнуто, ако би неки оштећени после протека дужег време- 
на и након што је већ увелико постао пунолетан, поднео кривичну 
пријаву за кривично дело те врсте учињено према њему док је био 
малолетан (независно од мотива за подношење такве пријаве, те 
чак и без обзира на то да ли је пријава истинита или лажна), такво 
кривично дело би често због протека времена било скоро немогуће 
доказати, односно доказивање би се у пракси најчешће сводило на 
„реч против речи“, што је увек својеврсна „ноћна мора“ за службене 
актере кривичног поступка, пре свега јавног тужиоца и суд, али и 
полицију у предистражном поступку. 


7. ОПШТИ ЕФЕКАТ ЗАСТАРЕЛОСТИ КРИВИЧНОГ 
ГОЊЕЊА У ПРАВНОМ СИСТЕМУ И ЊЕНО 
ДЕЈСТВО У КРИВИЧНОПРОЦЕСНОМ СМИСЛУ 


Застарелост кривичног гоњења представља трајну и неоткло- 
њиву процесну сметњу. То значи да када је у односу на конкретно 
кривично дело наступила застарелост кривичног гоњења, кривични 
поступак не може да започне у односу на конкретно лице које би 
се теретило за то кривично дело, или већ започети кривични посту- 
пак мора да се на одговарајући начин оконча онда када се констатује 
да је наступила застарелост кривичног гоњења у погледу кривичног 
дела које је предмет конкретног кривичног поступка. 


Одлуке било кривичног суда (решење о обустави кривичног 
поступка или пресуда којом се оптужба одбија), било јавног тужио- 
ца (решење о одбацивању кривичне пријаве или наредба о обустави 
истраге), донесене онда када је констатовано да је наступила заста- 
релост кривичног гоњења, не заснивају се на оцени органа поступка, 
тј. јавног тужиоца или кривичног суда, да је кривично дело учињено 
или да није учињено, да има или да нема доказа у прилог постојања 

или непостојања противправног дела које је законом прописано 
као кривично и кривице лица које је за то дело окривљено/оптуже- 
но, већ произлазе из немогућности да се о тим питањима уопште и 
расправља јер је наступило деловање трајне процесне сметње. 


У правном систему, с обзиром на деловање других не само 
кривичнопроцесних, већ и уставних механизама, као што је претпо- 
ставка невиности (чл. 34, ст. 3 Устава Србије и чл. 3, ст. 1 Законика 
о кривичном поступку), из које произлази апсолутна немогућност да 
се учиниоцем сматра лице у погледу којег чињеница да је учинио 
кривично дело није утврђена правноснажном одлуком суда, одлука 
којом је утврђено да је кривично гоњење застарело, а када је реч о 
суду, то може бити било решење о обустави кривичног поступка, било 
одбијајућа пресуда, значи да се такво лице у смислу кривичног права 
не може сматрати учиниоцем кривичног дела. У једном уобичајеном 
животном смислу то не значи да кривично дело заиста није учињено, 
али се оно формално не може у кривичноправном смислу приписати 
конкретном лицу, које је у формалноправном смислу „остало“ неви- 
но, тј. самим тим што није дошло до правноснажне одлуке суда (по- 
пут пресуде којом се оптужени оглашава кривим) то лице, односно 
некадашњи окривљени или оптужени, не може се сматрати учинио- 
цем конкретног кривичног дела. 


О постојању застарелости кривичног гоњења, као и о било ко- 
јој другој процесној сметњи за вођење кривичног поступка, суд води 
рачуна по службеној дужности и независно од предлога/приговора 
било које странке, односно другог субјекта кривичног поступка, увек 
када кривични суд констатује да је наступила застарелост кривич- 
HOT гоњења, oH ex officio мора да донесе одговарајућу одлуку (врста 
одлуке зависи од фазе кривичног поступка), којом се из тог разлога 
кривични поступак окончава. 


С обзиром на то да суд није мериторно решио предмет кривич- 
ног поступка јер то због наступања трајне процесне сметње није ни 
могао, у неким ситуацијама чињеница да се лице у кривичноправном 
смислу не може сматрати учиниоцем кривичног дела не искључује 
могућност да се њему припишу ефекти учињеног противправног 
дела које је у закону прописано као кривично дело, тј. да се он сма- 
тра, на пример, виновником штете која је настала услед таквог дела, 
али се то, ако постоји одређени правни основ, не може решавати на 
нивоу кривичног права и кривичног поступка већ у неком другом 
поступку, попут, на пример, парничног поступка. Наравно, то је тада 
начелно знатно теже него када је претходно правноснажном судском 
одлуком утврђено да је конкретно лице учинило кривично дело, када 
сама таква одлука кривичног суда (попут правноснажне осуђујуће 
пресуде, што је најчешће) има одговарајући формални значај и пот- 

пуно онемогућава доказивање супротног, што значи да не може, на 
пример, парнични суд да доказује да конкретно лице није учинило 
кривично дело, ако је то претходно већ утврђено правноснажном од- 
луком кривичног суда. 


Међутим, и поред тога, парнични суд, односно било који дру- 
ги облик мериторног одлучивања у релевантном поступку, попут, 
на пример арбитражног суда, може и онда када нема правносна- 
жне одлуке кривичног суда да је одређено лице учинило кривично 
дело, а нарочито онда када таква одлука није могла бити донесена 
због наступања застарелости кривичног гоњења као трајне процесне 
сметње, утврђивати да постоји, не кривичноправни, већ неки други 
облик одговорности конкретног лица за последице које су наступиле 
учињеним делом које, иначе, има противправни карактер и садржи 
обележја кривичног дела прописана законом. 


7.1. Однос застарелости и теоријске поделе на мериторне и 
формалне пресуде, односно одлуке органа поступка 


У теоријском смислу се, прилично уобичајено, пресуде деле на 
две основне врсте:“! 


1) мериторне пресуде, које се одликују тиме да се њима реша- 
ва суштинско питање (не)постојања, тј. постојања или непостојања, 
односно доказаности или недоказаности кривичног дела и одговор- 
ности (кривице) за дело које је противправно и законом прописано 
као кривично дело, као и питање избора кривичне санкције, одно- 
сно одлуке о ослобађању од казне (када су за то испуњени законски 
услови), ако је суд нашао да је окривљени учинио кривично дело, те 


2) формална пресуда, када се суд уопште не упушта у решавање 
проблематике (не)постојања кривичног дела и одговорности (криви- 
це) за противправно дело које је законом прописано као кривично 
дело јер је установио постојање одређених трајних процесних (фор- 
малних) сметњи за суштинско одлучивање о предмету кривичног по- 
ступка. 


Према тој подели мериторне пресуде су ослобађајућа и осу- 
ђујућа пресуда, док је одбијајућа пресуда формална јер је заснова- 
на на формалноправном констатовању да постојање одређене трајне 
процесне сметње неотклоњиво онемогућава мериторно решавање 
предмета кривичног поступка. Типична таква трајна процесна 
сметња је наступела застарелост кривичног гоњења. 


^! Више о томе: Милан Шкулић, Кривично процесно право, осмо измењено и 


допуњено издање, Правни факултет Универзитета у Београду и Службени гласник, 
Београд 2015, 403. 

У пракси суд и онда када одговарајућу одлуку, попут пресу- 
де којом се оптужба одбија, доноси због застарелости кривичног 
гоњења, може бити интимно уверен у кривицу оптуженог у погледу 
којег је кривично гоњење застарело, али он то не сме показати, те је 
и стога, између осталог, у Законику о кривичном поступку пропи- 
сано да се приликом образлагања такве пресуде суд мора ограничи- 
ти само на објашњење разлога за њено доношење, тј. констатовање 
да постоји трајна процесна сметња, а без залажења у проблематику 
постојања или непостојања кривичног дела у конкретном случају. 


Уколико је застарелост кривично гоњења наступила пре запо- 
чињања главног претреса, предмет кривичног поступка се решава 
доношењем решења о обустави кривичног поступка, а ако је до за- 
старелости дошло онда када је већ започет главни претрес, то је ра- 
злог за доношење пресуде којом се оптужба одбија, тј. одбијајуће 
пресуде. Ефекат је исти, са становишта правног система, на такве 
одлуке суда се односи начело ne bis in idem када постану правно- 
снажне, тј. окривљени се не може поново гонити за исто кривично 
дело, а он се и иначе не може гонити због наступања апсолутне за- 
старелости кривичног гоњења. 


Иако се решења о обустави теоријски не деле на мериторна и 
формална, као што је то претходно објашњено у погледу пресуда, и 
она се могу заснивати на мериторним разлозима, попут констатовања 
да дело које је у питању уопште није кривично дело, или на фор- 
малним разлозима, као што је то случај са застарелошћу кривич- 
ног гоњења, када се само констатује да је она наступила, те да то 
представља трајну процесну сметњу за кривично гоњење. 


Ако би се јавном тужиоцу у погледу кривичног дела за које 
се гони по службеној дужности поднела кривична пријава, а он 
констатује да је наступила застарелост кривичног гоњења, то би био 
разлог за доношење решења о одбацивању такве кривичне пријаве, 
тј. тада јавни тужилац не би ни започињано кривично гоњење. 


Иако решење о одбацивању кривичне пријаве, за разлику од 
правноснажног решења о обустави кривичног поступка, односно 
правноснажне пресуде (у овом случају, тј. када се ради о застарело- 
сти кривичног гоњења – одбијајуће пресуде), нема дејство у смислу 
начела ne bis in idem, ни тада, наравно, не би могло доћи у обзир 
поновно кривично гоњење за такво кривично дело, уколико је насту- 
пила апсолутна застарелост кривичног гоњења. “= 


? Више о томе: Милан Шкулић, „Начело опортунитета кривичног гоњења и 
(не)деловање начела ne bis in idem“, Правни информатор — стручно-информативни 
часопис 10, „Intermex“, Београд октобар 2015, 19—20. 

8. ПОГРЕШНО СВРСТАВАЊЕ ЗАСТАРЕЛОСТИ 
КРИВИЧНОГ ГОЊЕЊА МЕЂУ АПСОЛУТНО БИТНЕ 
ПОВРЕДЕ ОДРЕДАБА КРИВИЧНОГ ПОСТУПКА 


Жалбени основи су Закоником о кривичном поступку форму- 
лисани општи разлози из којих се жалбом може побијати, односно 
процесноправно нападати пресуда, те на којима се у садржинском 
смислу жалба може начелно заснивати.“ 


Постоје две основне врсте жалбених основа: 1) жалбени основи 
правног карактера, који представљају одговарајуће правне аномалије 
пресуде, и 2) жалбени основи фактичког карактера, који се своде на 
одређене чињеничне грешке садржане у пресуди. У оба та случаја 
израз „аномалије“ или „грешке“ треба схватити условно јер je реч o 
грешкама са становишта подносиоца жалбе, као и према законској 
терминологији, а тек ће другостепени суд, у жалбеном поступку, 
својом одлуком констатовати да ли су оправдане тврдње изнесене у 
жалби, односно да ли у конкретном случају заиста постоје одређене 
правне или чињеничне аномалије побијане пресуде.“ 


Постоје две основне врсте жалбених основа који су правног 
карактера: 1) повреде кривичнопроцесног карактера — битне по- 
вреде одредаба кривичног поступка; 2) повреде кривичноправног 
материјалног карактера, у које спадају: а) повреде кривичног закона 
и 6) повреде које се односе на одлуке донесене у кривичном поступ- 
ку, односно произишле из њега. Жалбени основ фактичког карак- 
тера јесте погрешно или непотпуно утврђено чињенично стање. То 
значи да се жалба може изјавити због неког од следећих опционо 
прописаних законских разлога: 1) битне повреде одредаба кривичног 
поступка; 2) повреде кривичног закона; 3) погрешно или непотпуно 
утврђеног чињеничног стања; те 4) одлуке о кривичним санкцијама 
и о другим одлукама. 


Нису све повреде одредаба кривичног поступка релевантне. 
Само су најозбиљније кривичнопроцесне повреде, тј. повреде са 
одређеним степеном релевантности, разлог за жалбу и оне се у За- 
конику означавају као битне повреде одредаба кривичног поступка. 


Према критеријуму дејства одређене битне повреде, оне се 
деле на две врсте: а) апсолутно битне повреде одредаба кривичног 
поступка и 6) релативно битне повреде одредаба кривичног поступ- 
ка. 


43 Више о томе: М. Шкулић, Кривично процесно право (2015), 418-419. 


44 Сам законодавац говори о повредама кривичног закона, односно повредама 
одредаба кривичног поступка итд., што значи да се и у законско-терминолошком 
смислу може говорити о одговарајућим „аномалијама“ пресуде која се побија жал- 
бом. 

Апсолутно битне повреде одредаба кривичног поступка су 
оне повреде процесних одредаба код којих се не захтева да између 
повреде одређене законске одредбе и одговарајуће штетне последи- 
це у пресуди, попут њене незаконитости или неправилности, мора 
бити манифестована нека посебна каузална веза, већ је довољно да 
се утврди таква повреда па да се то аутоматски одрази на процесну 
судбину побијане „пресуде“, која је проистекла из тако учињене по- 
вреде. Када се утврди таква повреда одредаба Законика, аутоматски 
се сматра да пресуда која је проистекла из ње никако не може бити 
ваљана, те не може процесно опстати у таквом облику. То, у ствари, 
значи да се овде каузална веза између такве повреде и незаконито- 
сти, односно неправилности пресуде – апсолутно претпоставља, па 
се самим тим не мора ни посебно утврђивати, односно објашњавати. 
Није могуће тврдити да је пресуда заснована на таквој повреди, 
упркос учињеној повреди процесних законских одредаба, ипак зако- 
нита и правилна, већ учињена повреда такве врсте, по аутоматизму, 
у сваком случају доводи до правне неваљаности пресуде донесене у 
кривичном поступку у оквиру којег је учињена конкретна апсолутно 
битна повреда одредаба кривичног поступка. 


Апсолутне битне повреде одредаба кривичног поступка стрик- 
тно и таксативно се набрајају у самом Законику, и то на лимита- 
тиван начин, што значи да се у категорију таквих повреда никада не 
може подвести било која друга повреда процесних одредаба, осим 
оних које су у самом Законику означене као такве. 


Релативно битне повреде одредаба кривичног поступка су 
оне повреде код којих између повреде одређене законске одредбе и 
одговарајуће штетне последице у пресуди мора да постоји узрочно- 
-последична веза, тако да се у сваком случају мора утврдити да је 
конкретна повреда неке одредбе Законика о кривичном поступку 
била узрок одређене процесне консеквенце: 1) у виду незаконито- 
сти или неправилности у пресуди, тј. уопште у пресуђењу, или 2) у 
односу на могућност да се уопште испита законитост и правилност 
пресуде, односно 3) у погледу тога да ли је или није очигледно да би 
и без конкретног правно неваљаног доказа била донесена иста пресу- 
да. У том случају, такве процесне грешке, попут незаконитости или 
неправилности у пресуди, последица су повреде одређене одредбе 
Законика, која је њихов узрок. То истовремено значи и да није свака 
повреда било које одредбе Законика релевантна, већ само она која 
је била од релевантног процесног утицаја, а то питање оцењује дру- 
гостепени суд у сваком конкретном случају руководећи се начелом 
слободне оцене доказа и на темељу свог слободног уверења. Таква је 
повреда релевантна само ако суд утврди одговарајућу актуелну или 
потенцијалну каузалну везу између ње као узрока и одређене реле- 
вантне последице проистекле из учињене повреде. То такође значи 

и да се релативно битне повреде одредаба кривичног поступка не 
набрајају у потпуности на таксативан и лимитативан начин, попут 
апсолутно битних повреда одредаба кривичног поступка, већ се За- 
конику дају само одговарајући општи параметри када се одређене 
повреде одредаба кривичног поступка могу сматрати битним. 


Као прва апсолутно битна повреда одредаба кривичног поступ- 
ка дефинисана је повреда која се односи на кривично гоњење — ако је 
наступила застарелост кривичног гоњења или је гоњење искључено 
услед амнестије или помиловања или је ствар већ правноснажно 
пресуђена, или постоје друге околности које трајно искључују кри- 
вично гоњење (чл. 438, ст. 1, тач. 1 ЗКП). То је сасвим погрешно, 
како у правнотехничком, тако и у суштинском смислу. Наиме, док 
је такав разлог био повреда кривичног закона (као што је код нас 
било деценијама у свим раније важећим законима/законицима о кри- 
вичном поступку), он је био формулисан као повреда кривичног за- 
кона у погледу питања – да ли има околности које искључују кривич- 
но гоњење, а нарочито да ли је наступила застарелост кривичног 
гоњења или је гоњење искључено услед амнестије или помиловања, 
или је ствар већ правноснажно пресуђена (чл. 369 ЗКП/2001). Таква 
формулација је била логична јер је из ње произлазило да суд може по- 
грешити у оба смера – било да донесе пресуду сматрајући погрешно 
да постоји нека околност која трајно искључује кривично гоњење, а 
она, у ствари, не постоји, било да не донесе одбијајућу пресуду, по- 
грешно оцењујући да нема околности која трајно спречава кривично 
гоњење, а она, у ствари, постоји. 


Иако се ту ради о трајним процесним сметњама, што „звучи“ 
као да представља искључиво кривичнопроцесни институт, боље је 
када се таква повреда сврстава у повреду кривичног закона него у 
повреду одредаба кривичног поступка, а коначно, застарелост се и 
регулише кривичним законом. Међутим, овде није проблем само у 
сврставању такве повреде међу повреде процесног или материјалног 
кривичног права, већ у погрешној формулацији, због које практично 
није могуће донети одбијајућу пресуду (дакле, ни онда када свака- 
ко постоји конкретан законски разлог за то), због постојања трајних 
процесних сметњи, а да се тиме „аутоматски“ не учини апсолутно 
битна повреда кривичног поступка, што је и више него апсурдно.“ 


45 Више о томе: Милан Шкулић, Горан Илић, Нови Законик о кривичном 
поступку Србије — Реформа у стилу „један корак напред — два корака назад“, 
Удружење јавних тужилаца и заменика јавних тужилаца Србије, Правни факултет 
Универзитета у Београду и Српско удружење за кривичноправну теорију и праксу, 
Београд 2012, 102-103. 


^6 Више o томе: Милан Шкулић, Горан Илић, Нови Законик о кривичном 
поступку Србије – Како је пропала реформа – шта да се ради?, Удружење јавних 

У пракси то, тј. таква грешка законодавца, ипак, вероватно 
неће доводити до озбиљн(ијјих проблема јер се може претпоставити 
да пресуду донету због околности које трајно искључују кривично 
гоњење (иако се ту формално увек ради о апсолутно битној повреди 
одредаба кривичног поступка) нико у пракси неће ни побијати жал- 
бом, па he она, по правилу, пасивно постајати правноснажна.“' Han- 
ме, оптужени и бранилац ни иначе немају правни интерес да улажу 
жалбу против такве пресуде, а претпоставка је да то неће чинити ни 
савесни јавни тужиоци, али се овде ипак ради о тешко објашњивом 
не само правнотехничком, већ и суштинском пропусту законодавца. 


9. ОСНОВНО КРИВИЧНОПРОЦЕСНО ДЕЈСТВО 
ЗАСТАРЕЛОСТИ КАО РАЗЛОГА КОЈИ ОНЕМОГУЋАВА 
МЕРИТОРНО РЕШАВАЊЕ ПРЕДМЕТА КРИВИЧНОГ 
ПОСТУПКА 


Застарелост кривичног гоњења представља трајну проце- 
сну сметњу, Ta сметња је апсолутног карактера, те је по својој 
процесној природи неотклоњива. Она када једном наступи, више не 
може да буде искључена на било који начин. Кривично дело у по- 
гледу којег је наступила застарелост кривичног гоњења више се не 
може решавати као предмет кривичног поступка. 


Наступела застарелост кривичног гоњења, самим тим што 
представља трајну процесну сметњу да конкретно кривично дело 
буде предмет кривичног поступка, апсолутно онемогућава кривични 
суд да мериторно реши тај предмет. 


Кривични суд се, онда када је застарелост кривичног гоњења 
наступила, што се своди на протек одређеног времена од дана 
извршења кривичног дела, мора стриктно ограничити само на кон- 
статовање да је дошло до застарелости кривичног гоњења, те се то 


тужилаца и заменика јавних тужилаца Србије и Немачка фондација за међународну 
правну сарадњу (IRZ), Београд 2012, 97—98. 


47 Овде се примарно мисли на формалну правноснажност пресуде, према 
уобичајеном схватању у нашој кривичнопроцесној теорији, а у немачкој кри- 
вичнопроцесној теорији се формална и материјална правноснажност нешто 
другачије објашњавају, па се тако наводи: „Појмовима формална и материјална 
правноснажност се описују различита дејства пресуде. Формална правноснажност 
означава немогућност побијања (“ненападивост’), једне одлуке у оквиру истог 
процеса (завршно дејство), што је повезано и са извршношћу пресуде када се за 
то стекну услови (извршно дејство). Материјална правноснажност подразумева да 
се ствар која је правноснажно већ пресуђена, не може још једном у неком другом 
поступку решавати, јер је право на жалбу већ искоришћено (ограничавајуће 
дејство).“ Више о томе: Claus Roxin, Bernd Schünemann, Strafverfahernsrecht, Verlag 
C. Н. Beck, München 201277, 436. 

манифестује доношењем одговарајуће одлуке суда – решења о обу- 
стави кривичног поступка ако главни претрес још није започео, од- 
носно пресуде којом се оптужба одбија, уколико је главни претрес 
већ започео. Осим тога, у поступку оптужења (судска контрола оп- 
тужнице), због застарелости кривичног гоњења може се донети и 
решење о одбијању оптужбе, што ће ванпретресно веће учинити 
када испитује оптужницу јавног тужиоца поднесену без спровођења 
истраге или приватну тужбу (чл. 339, ст. 1 ЗКП). 


Кривични суд, онда када је наступила застарелост кривич- 
ног гоњења, практично дефинитивно губи могућност да расправља 
о било којем мериторном питању, односно питању постојања или 
непостојања доказа у прилог констатацији да је учињено дело које је 
противправно и законом прописано као кривично дело, те постојања 
или непостојања кривице за такво дело лица, тј. окривљеног/опту- 
женог, које се на нивоу одређеног степена сумње за њега теретило. 


Иако кривични суд дефинитивно губи прилику да мериторно 
реши предмет кривичног поступка онда када је наступила застаре- 
лост кривичног гоњења, то ипак начелно не значи да се одговарајући 
други ефекти кривичног дела у погледу којег је застарелост кривич- 
ног гоњења наступила, попут, на пример, настале штете услед про- 
тивправне радње не могу решавати у другој врсти поступка (попут, 
на пример, парничног поступка), али је, наравно, тада знатно теже 
доказати одговорност конкретног лица него да је он претходно прав- 
носнажно осуђен, тј. оглашен кривим за кривично дело, услед чијег 
је извршења наступила одређена правно релевантна последица, по- 
пут настале штете. 


Треба имати у виду да наступела застарелост кривичног гоње- 
ња обавезује не само кривични суд на претходно објашњен начин, 
већ и остале службене актере кривичног поступка, што се, пре свега, 
односи на јавног тужиоца. То значи да јавни тужилац, с једне стране, 
не би смео да подноси оптужни акт за кривично дело у погледу којег 
је наступила (било апсолутна, било релативна) застарелост кривич- 
ног гоњења, док би, с друге стране, он морао свакако да одустане од 
кривичног гоњења оног тренутка када стекне сазнање да је наступи- 
ла застарелост кривичног гоњења. 


У пракси се може приметити да неки јавни тужиоци нерадо 
одустају од започетог кривичног гоњења, чак и онда када је евидент- 
но наступила застарелост, што је погрешно не само из формалних, 
већ и из суштинских разлога. Наиме, на тај начин такви јавни тужи- 
оци неоправдано „продужују статус окривљеног“ и лицу у односу 
на које је кривично гоњење већ застарело, што би се могло сматрати 
обликом кршења права на правичан поступак, док се тако такође, 
непотребно праве и додатни трошкови, јер се кривични поступак, 

чији се „исход свакако зна“, потпуно непотребно продужава. Разлог 
за такво поступање неких јавних тужилаца у основи је углавном 
сасвим тривијалне природе, а своди се на настојање да се коначан, 
тј. правноснажан исход таквог кривичног поступка (а то ће, зависно 
од процесног стадијума у којем је наступила застарелост кривичног 
гоњења, бити решење о обустави кривичног поступка или пресуда 
којом се оптужба одбија) не буде одустанак од кривичног гоњења/ 
одустанак од оптужбе јавног тужиоца, а што би неко малицио- 
зан можда могао чак и да „замери јавном тужицу“, већ једноставно 
констатовање самог суда да је наступила застарелост кривичног 
гоњења. Наравно, таква пракса је апсолутно неприхватљива. 


10. ЗАКЉУЧНА РАЗМАТРАЊА 


Застарелост кривичног гоњења је значајан институт кривич- 
ног права, како материјалног, тако и процесног, који има своју јасну 
физиономију и неспоран ratio legis. 


Постоје одређени криминално-политички разлози да се у по- 
гледу неких кривичних дела пропише незастаревање кривичног 
гоњења, али ту треба наћи „праву меру“ и избегавати претерано ши- 
рење круга таквих кривичних дела јер то некада може бити и кон- 
трапродуктивно. 


Застарелост кривичног гоњења се некада у масовним медијима, 
а нарочито када се ради о „интересантним“ случајевима, на пример, о 
политичарима, актуелним или бившим државним функционерима,“ 
јавним личностима и сл., приказује као резултат злоупотребе или 
се чак наговештавају неки потенцијално „коруптивни мотиви“ слу- 
жбених актера поступка, чије је чињење, односно нечињење довело 
до застарелости. Иако се, наравно, не може априорно искључити ни 
тако нешто, то свакако није прави разлог да се сам институт застаре- 
лости кривичног гоњења као такав доводи у питање. 


48 Тако се, на пример, неки такви случајеви користе и као својеврсни ,,3a- 
нимљив увод“ у класичну „школску“ кривичноправну лекцију о застарелости 
кривичног гоњења, попут једног примера из Немачке, када један професор своје 
излагање у оквиру припрема студената за први државни испит започиње следећим 
речима: „Појам кривичноправне застарелости код већине студената буди сећање на 
новинске наслове који се односе на неке италијанске кривичне поступке, а посебно 
на кривично гоњење некадашњег италијанског премијера Берлусконија. Тек неда- 
вано је овај поступак окончан, тако што је суд закључио да је кривично гоњење 
искључено услед застарелости. Ово само по себи није ништа посебно, јер су од- 
луке те врсте у Италији честе – само је прошле године 140.000 поступака заврше- 
но на такав начин.“ — Helmut Satzger, Die Verjährung im Strafrecht, DOI: 10.1515/ 
jura-2012—0094, München 2012, 1, Attp://www,juraexamen.info/wp-content/uploads/jura- 
2012—0094.pdf, 25. март 2016. y 13.48. 

Онда када стопа застаревања кривичног гоњења не прела- 
зи неку разумну меру, то наравно, не представља ни неку посебну 
„аномалију“ у кривичноправном систему, односно пре свега у кри- 
вичноправној компоненти правосудног система, али увек је повишен 
број „застарелих предмета“ известан разлог за посебну пажњу, па 
некада и официјелну (пр)оцену да ли се конкретни случај може до- 
вести у везу са несавесним радом конкретних носилаца правосуд- 
них функција. Ту се у пракси некада и греши, па донекле и површно 
резонује, јер се лаичка јавност, али некада и одговорни чиниоци у 
правосудном систему (попут председника судова, дисциплинског ту- 
жиоца, дисциплинске комисије Високог савета судства, па и самог тог 
Савета), сувише фокусирају на „последње инстанце“, односно „про- 
цесне карике“ у конкретним кривичним поступцима, тј. оне конкрет- 
не судије „чији су кривични предмети застарели“, а не уочавају цео 
„процесни ланац“, односно улоге службених актера кривичног по- 
ступка у различитим фазама процедуре, а не само у оној „финалној“, 
у којој је наступила застарелост. 


Осим тога, понекад се у пракси, а нарочито када долази y об- 
зир разматрање дисциплинске одговорности носилаца правосудних 
функција због наступеле застарелости кривичног гоњења у конкрет- 
ним кривичним предметима, не поклања довољно пажње ни анализи 
читавог низа објективних услова и релевантних претпоставки који 
су саставни део каузалног ланца, који је довео до конкретног случаја 
застаревања кривичног гоњења или је томе битно допринео. 


Другим речима, ако се разматра проблематика дисциплинске 
одговорности због застарелости кривичног гоњења у неком конкрет- 
ном случају, треба пажљиво анализирати све услове и разлоге уопште 
који су довели до дужег трајања кривичног поступка, а нарочито је 
неопходно водити рачуна о томе колико је кривични поступак трајао 
у првом степену, односно у његовим претходним фазама, а не само 
механички бити фокусиран на конкретну фазу кривичног поступка 
и конкретног судију, Tj. конкретан суд у одређеном облику функцио- 
налне надлежности, коме је практично „запало“ да му „предмет за- 
стари“, а који је у пракси, често и због недовољно ефикасног рада у 
претходним стадијумима поступка, објективно доведен у стање „вре- 
менске изнудице“. 


ЛИТЕРАТУРА (REFERENCES) 


Ambos, K., Internationales Strafrecht — Strafanwendungsrecht, Völker- 
strafrecht, Europdisches Strafrecht, Verlag C. H. Beck, München 
2006. 


52 


Милан Шкулић (стр. 25—58) 


Бабић, M., Марковић, И., Кривично право — општи дио, Правни фа- 
култет у Бањој Луци, Бања Лука 2013“. (Babić, M., Marković, I., 
Krivično pravo — opšti deo, Pravni fakultet u Banjoj Luci, Banja 
Luka 2013?) 

Бабић, М., Међународно кривично право, Правни факултет у Бањој 
Луци, Бања Лука 2011. (Babić, M., Međunarodno krivično pravo, 
Pravni fakultet u Banjoj Luci, Banja Luka 2011) 


Burke, R. H., An Introduction to Criminological Theory, Willan 
Publishing, Portland — Oregon 20052. 


Cassese, A., International Criminal Law, Oxford University Press, 
Oxford — New York 2003. 


Цетинић, M. „Институт застарелости y југословенском кривич- 
ном праву“, Југословенска ревија за криминологију и кривич- 
но право (JPKK) 1—2/1983. (Cetinić, M., „Institut zastarelosti 
u jugoslovenskom krivičnom pravu“, Jugoslovenska revija za 
kriminologiju i krivično pravo |JRKK] 1–2/1983) 

Цетинић, M., „Институт застарелости y Кривичном законику 
Србије“, Бранич — часопис за правну теорију и праксу Адво- 
катске коморе Србије 2/2006. (Cetinić, M., „Institut zastarelosti 
u Kriviénom zakoniku Srbije“, Branic — Casopis га pravnu teoriju 
i praksu Advokatske komore Srbije 2/2006) 


Цетинић, M., „Нека питања рачунања почетка застаревања кривич- 
ног гоњења“, Архив за правне и друштвене науке 1–2/2006. 
(Cetinić, M., „Мека pitanja računanja početka zastarevanja 
krivičnog gonjenja“, Arhiv za pravne i društvene nauke 1—2/2006) 


Цетинић, M., Застарелост у кривичном праву СФРЈ, необјављена 
магистарска теза, Правни факултет Универзитета у Београду, 
Београд 1980. (Cetinić, M., Zastarelost и krivičnom pravu SFRJ, 
neobjavljena magistarska teza, Pravni fakultet Univerziteta u 
Beogradu, Beograd 1980) 


Делибашић, B., Сузбијање злоупотреба onojuux дрога ca стано- 
вишта кривичног права, Службени гласник, Београд 2014. 
(Delibašić, V., Suzbijanje zloupotreba opojnih droga sa stanovišta 
krivičnog prava, Službeni glasnik, Beograd 2014) 

Gropengießer, H., Kreicker, H., „National Bericht — Deutschland", 
Nationale Strafverfolgung välkerrechtlicher Verbrechen, Band 1 
(Hrsg. A. Eser, H. Kreicker), Max Planck Institut für ausländisches 
und internationales Strafrecht, Freiburg 2003. 

Hagan, F. E., Introduction to Criminology — Theories, Methods and 


Criminal Behavior, Sage Publications, Thousand Oaks, California 
2008°. 


53 


Анали Правног факултета у Београду, година LXV, 1/2017 


Hall, D., Criminal Law and Procedure, Lawyers Cooperative Publishing 
& Delmar Publishers, New York 1992. 


Jescheck, H. H., Weigend, T., Lehrbuch des Strafrechts — Allgemeiner 
Teil, Duncker & Humblot, Berlin 1996?. 


Kindháuser, U., Strafrecht — Besonderer Teil I — Straftaten gegen Per- 
sónlichkeitsrechte, Staat und Geselschaft, Nomos, Baden-Baden 
20097. 


Панов, С., Породично право, Правни факултет Универзитета у Бео- 
граду, Београд 20159. (Panov, S., Porodično pravo, Pravni fakultet 
Univerziteta u Beogradu, Beograd 20159) 


Перић, O., Коментар Закона о малолетним учиниоцима кривичних 
дела и кривичноправној заштити малолетних лица, Службени 
гласник, Београд 2005. (Perić, O., Komentar Zakona о maloletnim 
uciniocima krivičnih dela i krivicnopravnoj zaštiti maloletnih lica, 
Sluzbeni glasnik, Beograd 2005) 

Roxin, C., Schünemann, B., Strafverfahernsrecht, Verlag C. H. Beck, 
München 20122. 


Roxin, C., Strafrecht — Allgemeiner Teil, Band I — Grundlagen, Der 
Aufbau der Verbrechenslehre, Verlag C. H. Beck, München 20067. 


Roxin, C., Strafverfahrensrecht, Verlag C. H. Beck, Miinchen 199825, 


Satzger, H., Die Verjahrung im Strafrecht, München 2012, http://www. 
juraexamen.info/wp-content/uploads/jura-2012—0094.pdf, 25. март 
2016. 


Satzger, H., Internationales und Europdisches Strafrecht, Nomos, Baden- 
Baden 2005. 


Scheb, J. M., Scheb, J. M. I., Criminal Law and Procedure, Wadsworth & 
Thomson Learning, Belmont 20024. 


Schónke, A., Schróder, H., Strafgesetzbuch — Kommentar, Verlag C. H. 
Beck, München 200126. 


Срзентић, H. et al., Коментар Кривичног закона СФРЈ, Савремена 
администрација, Београд 1986. (Зтхепис, N. et al., Komentar 
Krivicnog zakona SFRJ, Savremena administracija, Beograd 1986) 


Stangroom, Ј., Garvey, J., Die berühmtesten Philosophen, Premio, 
London — Münster 2006. 


Стојановић, 3., „Силовање без принуде: усаглашавање K3 Србије 
са чланом 36 Истанбулске конвенције“, НБП — наука, безбед- 
ност, полиција — журнал за криминалистику и право 1/2016. 
(Stojanovic, Z., „Silovanje bez prinude: usaglašavanje KZ Srbije 
sa članom 36 Istanbulske konvencije“, NBP — nauka, bezbednost, 
policija — žurnal za kriminalistiku i pravo 1/2016) 


54 


Милан Шкулић (стр. 25—58) 


Стојановић, 3., „Усаглашавање Кривичног законика Србије са Истан- 
булском конвенцијом“, Зборник Удружења јавних тужилаца 
Србије – Доминантни правци развоја кривичног законодавства 
и друга актуелна питања у правном систему Србије, Копаоник 
2016. (Stojanovic, Z., ,,UsaglaSavanje Kriviénog zakonika Srbije 
sa Istanbulskom konvencijom“, Zbornik Udruženja javnih tužilaca 
Srbije — Dominantni pravci razvoja krivičnog zakonodavstva i 
druga aktuelna pitanja u pravnom sistemu Srbije, Kopaonik 2016) 


Стојановић, 3., Делић, H., Кривично право — посебни део, Правни 
факултет Универзитета у Београду, Правна књига, Београд 
201314, (Stojanović, Z., Delić, N., Krivično pravo — posebni deo, 
Pravni fakultet Univerziteta u Beogradu, Pravna knjiga, Beograd 
20137) 


Стојановић, 3., Коментар Кривичног законика, Службени гласник, 
Београд 2012. (Stojanovic, Z., Komentar Krivičnog zakonika, 
Sluzbeni glasnik, Beograd 2012) 


Стојановић, 3., Кривично право – општи део, Правна књига, Београд 
201522. (Stojanović, Z., Krivično pravo — opšti deo, Pravna knjiga, 
Beograd 201522) 

Стојановић, 3., Кривично право, ЦИД, Подгорица 2008. (Stojanovic, 
Z., Krivicno pravo, CID, Podgorica 2008) 


Стојановић, 3., Међународно кривично право, Правна књига, beo- 
град 20158. (Stojanović, Z., Međunarodno krivično pravo, Pravna 
knjiga, Beograd 20158) 

Škulić, M., „National Bericht — Serbien und Montenegro“, Nationale 
Strafverfolgung völkerrechtlicher Verbrechen, Teilband IIT (Hrsg. 
A. Eser, H. Kreicker), Max Planck Institut für ausländisches und 
internationales Strafrecht, Freiburg 2004. 


Шкулић, M., Илић, T., Нови Законик о кривичном поступку Србије 
— Реформа у стилу „један корак напред — два корака на- 
зад“, Удружење јавних тужилаца и заменика јавних тужилаца 
Србије, Правни факултет Универзитета у Београду и Српско 
удружење за кривичноправну теорију и праксу, Београд 2012. 
(Skulié, M., Ше, G., Novi Zakonik o krivičnom postupku Srbije 
— Reforma u stilu „jedan korak napred — dva koraka nazad“, 
Udruženje javnih tužilaca i zamenika javnih tužilaca Srbije, Pravni 
fakultet Univerziteta u Beogradu i Srpsko udruženje za krivičnu 
teoriju i praksu, Beograd 2012) 


Шкулић, M. „Начело опортунитета кривичног гоњења и (не)деловање 
начела ne bis in idem", Правни информатор — стручно-инфор- 
мативни часопис 10/2015. (Skuliéó, M., „Načelo oportuniteta 


55 


Анали Правног факултета у Београду, година LXV, 1/2017 


krivičnog gonjenja i (ne)delovanje načela ne bis in idem", Pravni 
informator — strucno-informativni časopis 10/2015) 

Шкулић, M., „Начело законитости y кривичном праву“, Анали Прав- 
ног факултета Универзитета у Београду 1/2010. (Skulic, M., 
„Načelo zakonitosti u krivičnom pravu“, Anali Pravnog fakulteta 
Univerziteta u Beogradu 1/2010) 


Шкулић, M., „Неурачунљивост и интоксикација у кривичном 
праву САД — сличности и разлике са неурачунљивошћу и 
скривљеном неурачунљивошћу у српском кривичном праву“, 
НБП – наука, безбедност полиција – журнал за криминалисти- 
Ky и право 2/2015. Шкулић, M., „Однос организованог крими- 
налитета у кривичноправном смислу и саучесништва“, НБІТ 
— наука, безбедност, полиција — журнал 3a криминалистику 
и право 3/2014. (Skulié, M., „Odnos organizovanog kriminaliteta 
u krivičnom smislu i saučesništva“, МВР — nauka, bezbednost, 
policija — žurnal za kriminalistiku i pravo 3/2014) 


Шкулић, M., „Општи појам кривичног дела y Сједињеним Ame- 
ричким Државама — сличности и разлике у односу на српско 
кривично право“, Тематска монографија: Казнена реакција у 
Србији, У део, Београд 2015. (Skulié, M., „Opšti pojam krivičnog 
dela u Sjedinjenim Američkim Državama — sličnosti i razlike u 
odnosu na srpsko krivično pravo“, Tematska monografija: Kaznena 
reakcija u Srbiji, V deo, Beograd 2015) 

Шкулић, M., Бугарски, T., Кривично процесно право, Правни факул- 
Ter Универзитета у Новом Саду, Нови Сад 2015. (Skulié, M., 
Bugarski, T., Krivicno procesno pravo, Pravni fakultet Univerziteta 
u Novom Sadu, Novi Sad 2015) 


Шкулић, M., Кривично процесно право, Правни факултет Универзите- 
та у Београду и Службени гласник, Београд 20158. (Skulic, M., 
Krivicno procesno pravo, Pravni fakultet Univerziteta и Beogradu 
i SluZbeni glasnik, Beograd 2015?) 


Шкулић, M., Кривично процесно право, ЦИД, Подгорица 2012. 
(Skuli¢, M., Krivično procesno pravo, CID, Podgorica 2012) 


Шкулић, M., Малолетничко кривично право, Правни факултет Уни- 
верзитета у Београду, Београд 2011. (Skuhé, M., Maloletnicko 
krivično pravo, Pravni fakultet Univerziteta u Beogradu, Beograd 
2011) 


Шкулић, М., Међународни кривични суд — надлежност и nocmy- 
пак, Правни факултет Универзитета у Београду и Досије, Бе- 
оград 2005. (Skuli¢, M., Međunarodni krivični sud — nadležnost 
i postupak, Pravni fakultet Univerziteta и Beogradu i Dosije, 
Beograd 2005) 


56 


Милан Шкулић (стр. 25—58) 


Шкулић, M., Застарелост кривичног гоњења — законско решење и 
нека спорна питања, Билтен Првог основног суда у Београду 
1/2016, Београд 2016. (Skulié, M., Zastarelost krivičnog gonjenja 
— zakonsko rešenje i пека sporna pitanja, Bilten Prvog osnovnog 
suda u Beogradu 1/2016, Beograd 2016) 


Шкулић, M., Илић, T., Нови Законик о кривичном поступку Србије 
— Како је пропала реформа — шта да се ради, Удружење 
јавних тужилаца и заменика јавних тужилаца Србије и Немач- 
ка фондација за међународну правну сарадњу (IRZ), Београд 
2012. (Skulié, M., Ше, G., Novi Zakonik о krivičnom postupku 
Srbije — Kako je propala reforma — sta da se radi?, Udruzenje javnih 
tuzilaca 1 zamenika javnih tuzilaca Srbije i Nematka fondacija za 
medunarodnu saradnju [IRZ], Beograd 2012) 


Вуковић, И., Кривична дела неправог нечињења, Правни факултет 
Универзитета у Београду, Београд 2013. (Vukovic, L, Krivicna 
dela nepravog пестјепја, Pravni fakultet Univerziteta и Beogradu, 
Beograd 2013) 


Wessels., J., Beulke, W., Strafrecht — Allgemeiner Teil — Die Straftat und 
Ihr Aufbau, C. H. Müller, Heidelberg 200333. 


Milan Skuli¢, PhD 


Full Professor 
University of Belgrade, Faculty of Law 


LEGAL NATURE AND THE CRIMINAL LAW EFFECT 
(SUBSTANTIVE AND PROCEDURAL) OF STATUTE OF 
LIMITATIONS OF CRIMINAL PROSECUTION 


Summary 


The article contains an analysis of criminal justice and criminal 
effects of Statute of Limitations of Criminal Prosecution, as well as insti- 
tute which has double natures, i.e. it is the institute of substantial criminal 
law and as well the institute of procedural criminal law, which has its 
own specific action in criminal proceedings. The Statute of Limitations of 
Criminal Prosecution is a permanent criminal procedural obstacle which 
prevents the prosecution and is cause for termination of the criminal pro- 
ceedings if he started, and prevents its start, if criminal proceedings are 
not initiated, which is in both of these situations manifested by adopting 
the relevant decisions of the proceeding — by the criminal court or by a 


57 


Анали Правног факултета у Београду, година LXV, 1/2017 


public prosecutor, in case of criminal offenses which are prosecuted ex 
officio. 


In the article are discussed the concept of statute of limitations of 
criminal prosecution and its ratio legis, certain comparative solutions 
(German criminal law and criminal law of the United States of America), 
the normative solutions in the present Serbian criminal law, as well as 
basic criminal procedural effects of statute of limitations of criminal pros- 
ecution with a special analysis some illogical solutions in the Criminal 
Procedure Code of Serbia, where statute of limitations of criminal pros- 
ecution is wrongly classified as one of the absolutely essential violations 
of criminal procedure. 


Key words: Statute of limitations on criminal prosecution. — Criminal 
law. — Criminal offense. — Criminal procedural law of 
criminal procedure. — Verdict. 

Помиловање представља акт „милости“ председника Србије, којим се 
одређено лице поименично ослобађа од кривичног гоњења, потпуно или дели- 
мично ослобађа од извршења казне, изречена казна му се замењује блажом ка- 
зном или условном осудом или му се даје рехабилитација. У раду се разматрају 
поједина спорна питања у вези са тим институтом и његовом практичном 
применом. Да ли се делимично ослобађање од извршења казне мора кретати у 
границама предвиђеним Кривичним закоником за ублажавање казне по Mepu? 
Може ли се актом помиловања одредити извршење изречене казне затвора у 
кућним условима? Да ли се аболиција односно ослобађање од кривичног гоњења 
може оправдати правним аргументима или је заснована превасходно на ра- 
злозима политичке природе? Да ли се изречена казна може заменити казном 
блажом по мери или се тај вид милости односи само на замену изречене казне 
блажом врстом казне? Може ли се актом помиловања изречена затворска ка- 
зна заменити условном осудом? Циљ анализе је да одговором на та питања npy- 
жи одређене смернице за примену и боље разумевање института помиловања. 

1. УВОД 


Помиловање се уобичајено сматра једним од основа гашења 
кривичних санкција. Ипак, тај институт има и шири домашај, будући 
да према нашем праву може захватити и у право државе да уопште 
казни, као што се може односити и на нека шира јавноправна дејства, 
изван режима кривичних санкција. Помиловањем као појединачним 
(у)правним актом највиши органи извршне власти (у Србији пред- 
седник државе) мењају дејство правноснажних судских одлука у ко- 
рист осуђеног лица. Осим што представља вид милости, у страној! 
и домаћој? литератури се често указује на TO да помиловање има и 
функцију последњег механизма корекције неправичних судских од- 
лука, који омогућава исправљање ефеката осуђујућих пресуда у од- 
носу на невина лица (на пример, у случају појаве нових доказа), или 
неправичности осуде у условима измењених друштвених околности. 
Ипак, будући да у нашем кривичном поступку рок за подношење 
захтева за понављање поступка на темељу нових чињеница и до- 
каза, који могу довести до ослобођења од оптужбе, није ограничен 
(вид. чл. 473, ст. 1, тач. 3 Законика о кривичном поступку – ЗКП), 
тај механизам контроле више одликује правне системе (нарочито 
из англосаксонског правног круга) који не познају слично ванредно 
правно средство.3 Стога се у нашем праву осуђујућа пресуда не може 
помиловањем заменити ослобађајућом. Тако нешто могуће је само у 
поновљеном судском поступку. 


У упоредном праву постоје крајње разноврсни модели поми- 
ловања, праћени различитим овлашћењима титулара, и они се углав- 
ном преклапају са онима које познаје наше право.“ Према чл. 110 
Кривичног законика, помиловањем се може дати: ослобођење од кри- 
вичног гоњења, потпуно или делимично ослобођење од извршења 
казне, замена изречене казне блажом казном или условном осудом, 


рехабилитација, као и краће трајање или укидање правне последи- 

! Тако се у Сједињеним Америчким Државама између 1885. и 1931. године 
најчешћи разлог за давање помиловања односио на сумњу у кривицу осуђеног, као 
у случајевима замене идентитета или покајничког признања убица на самрти – Kath- 
leen Dean Moore, ,,Pardon for Good and Sufficient Reasons“, University of Richmond 
Law Review 1992-1993, 283. Ипак, последњих тридесетак година, основни разлог 
за давање помиловања тицао се околности које се односе на промену личности 
осуђеног лица (ibid., 286), односно околности које се тичу хуманитарних разлога 
(тешке болести, старости и слично). 


2 Вид. на пример, Бора Чејовић, Кривично право општи део, Београд 2002, 


598. 


? Вид. Henry Weihofen, „Тһе Effect of a Pardon‘, University of Pennsylvania 
Law Review 1939-1940, 192. 


^ Вид. детаљније Leslie Sebba, „The Pardoning Power: А World Survey“, Jour- 
nal of Criminal Law and Criminology 1/1977, 116 и даље. 

це осуде. Осим тога, помиловањем се може укинути или одредити 
краће трајање мера безбедности: забране вршења позива делатности 
и дужности, забране управљања моторним возилом и протеривања 
странца из земље. Предмет наших разматрања биће анализа тих 
овлашћења и границе права на помиловање у српском праву. 


2. ОСЛОБОЂЕЊЕ ОД КРИВИЧНОГ ГОЊЕЊА 


Помиловање обухвата најпре могућност аболиције — ослобо- 
ђења од кривичног гоњења. То дејство се по својој природи су- 
штински разликује од осталих. Док се друга прописана дејства 
помиловања тичу важења изречене кривичне санкције и њених 
правних последица, аболиција онемогућава само вођење кривичног 
поступка, представљајући околност која трајно искључује кривич- 
но гоњење. Другим речима, након аболирања учиниоца кривична 
пријава се одбацује (чл. 284, ст. 1, тач. 2 ЗКП), кривични поступак у 
односу на осумњиченог (чл. 308, ст. 1, rau. 2 ЗКП), окривљеног (чл. 
338, ст. 1, тач. 2 ЗКП) односно оптуженог (чл. 352, ст. 1, тач. 3 ЗКП) 
обуставља, или се пресудом оптужба одбија (чл. 422, тач. 3 ЗКП). 
Давање аболиције производи далекосежне последице. Најзначајнија 
њена последица је немогућност поновног вођења кривичног поступ- 
ка за исто кривично дело на које се ослобођење од кривичног гоњења 
односило, што би важило чак и случају да помиловано лице има ин- 
терес да се кривични поступак, како би се дефинитивно разјаснила 
његова невиност, ипак поведе По природи ствари, поступак за 
помиловање којим се даје ослобођење од кривичног гоњења могуће 
је покренути искључиво по службеној дужности и само док кривич- 
ни поступак није правноснажно окончан. 


Повод за увођење аболиције углавном је политички, будући 
да се то овлашћење тешко може оправдати разлозима правне при- 
pone.’ Могућност да ce учинилац кривичног дела појединачним 
актом ослободи од кривичног гоњења није честа у упоредном 
праву,“ а у кривичноправној доктрини се углавном критикује. Њоме 


Душица Миладиновић, „Институт помиловања у светлу ресторативне 
правде“, Темида 1/2007, 38; Mark P. Zimmett, „Тће Law of Pardon*, Annual Survey of 
American Law 1974—1975, 184. 


6 Предраг Благојевић, Помиловање кроз теорију и праксу, Београд 2005, 88. 


7 Радмила Васић, „Помиловање као инструмент корективне правде“, Право 
и правда 2013, Београд 2014, 221 фн. 59. 


8 Ипак, та могућност постоји у многим англосаксонским системима. Познат 


је случај помиловања америчког председника Никсона, које је учинио председник 
Форд, а које се односило на сва кривична дела која је овај стварно или евентуално 
у време свог мандата учинио или у њима учествовао. Вид. нарочито Hugh С. Мас- 

се најнепосредније задире у домен правосуђа, будући да орган 
извршне власти у појединачном случају онемогућава примену пра- 
ва, стварајући тако неједнакост између грађана“ Као овлашћење, 
аболиција је примеренија деловању законодавног тела (амнестији), 
где би применом на већи број лица, под објективизираним кри- 
теријумима установљеним законом (о амнестији), оштрица пригова- 
ра неједнакости била донекле ублажена. Може се уосталом оправ- 
дано поставити питање да ли је слично ограничавање судске власти 
сагласно нашем Уставу. Према чл. 145, ст. 5 Устава Републике Србије 
помиловањем (односно амнестијом) може се без судске одлуке у це- 
лини или делимично опростити само изречена казна. Устав дакле 
уопште ни не помиње могућност да се неко лице ослободи и самог 
вођења поступка који изрицању казне претходи. И у нашој литерату- 
ри се већински заговара напуштање могућности да се помиловањем 
да ослобођење од кривичног гоњења,! тако да би је у некој будућој 
реформи у сваком случају требало преиспитати. 


3. ПОТПУНО ОСЛОБОЂЕЊЕ ОД ИЗВРШЕЊА КАЗНЕ 


Потпуно ослобођење од извршења казне представља потпу- 
но гашење изречене казне, било започете, када се осуђени ослобађа 
њеног даљег извршења, било оне која и није почела да се извршава. 
У првом случају се осуђени ослобађа спровођења преосталог дела 
казне који још није извршен (остатка казне), а у другом извршења 
изречене казне y целини.!! С друге стране, претпоставка ослобођења 
од извршења казне је да је извршење казне још увек у току. Ако је 
казна у целини извршена, помиловање по овом основу и није могуће, 
иако је поступак за помиловање можда био отпочео у моменту када 
је извршење још увек трајало. Као акт милости, помиловање не до- 


gill, „The Nixon Pardon: Limits on the Benign Prerogative“, Connecticut Law Review 
1974-1975, 64 и даље. 


? Reinhart Maurach, Karl Heinz Góssel, Heinz Zipf, Strafrecht. Allgemeiner 
Teil. Teilband 2, Heidelberg — Karlsruhe 1978, 607. У литератури ce с правом указује 
на ризик да једном учеснику у кривичном делу буде дато помиловање, a да други 
саучесници не буду помиловани. – Д. Миладиновић, „Осврт на концепт помиловања 
у кривичном законодавству Србије“, Зборник радова Правног факултета у Нишу 
2006a, 135. 


10 Тако, на пример, Д. Миладиновић, Помиловање у кривичном законодавству 
Србије, магистарски рад, Правни факултет Универзитета у Новом Саду, Нови Сад 
20066, 125. 


П у делу наше литературе се сматра да потпуно ослобођење од казне 


подразумева искључиво ситуацију да се са извршењем казне још није започело јер 
би у супротном било могуће само делимично ослобођење од извршења казне — П. 
Благојевић, 72; Јелена Јовичић, „Помиловање“, Стање криминалитета у Србији и 
правна средства реаговања. 1 део, Београд 2007, 226. 

тиче правну ваљаност судске одлуке нити делу већ извршене казне 
измичу правно утемељење и легитимитет. Таква природа помиловања 
има извесне конкретне последице. Осуђено лице које је ослобођено 
даљег извршења казне није неосновано осуђено лице, које би могло 
да полаже право на накнаду штете због неосноване осуде, нити би 
се део већ извршене казне могао сматрати некаквим неоснованим 
лишењем слободе. Сличан закључак би се могао извести и у погледу 
казне рада у јавном интересу, када би евентуално помиловање доти- 
цало само преостале часове необављеног рада. 


Исто би важило и за изречену новчану казну, иако је овде, за 
разлику од затвора и рада у јавном интересу, где је део издржане ка- 
зне неповратно протекао, фактички замислив и повраћај исплаћеног 
новчаног износа у поступку извршења. Идентичан закључак треба 
извести и за одузету имовинску корист прибављену кривичним де- 
лом, односно одузету имовину проистеклу из кривичног дела.? У 
случају оба института реч је о плодовима криминалне активности 
који у ширем смислу представљају правну последицу кривичних 
осуда, на темељу принципа да се нико не може обогатити кримина- 
лом. Иако одузимање имовине проистекле из кривичног дела није 
имуно од бројних догматских приговара, и неспорно делом садржи 
и ретрибутивне моменте, ослобођење од извршења казне не повлачи 
за собом право на повраћај по овим основима одузетих вредности. 


4. ДЕЛИМИЧНО ОСЛОБОЂЕЊЕ ОД ИЗВРШЕЊА КАЗНЕ 


Делимично ослобођење од извршења казне подразумева да 
се у случају започетог извршења осуђеник ослобађа дела казне." 
У нашој теорији се та ситуација тумачи као вид ублажавања казне 
по мери, с тим што ce не би примењивале границе ублажавања 


12 Такав став заступа, на пример, Благојевић, ako се новчана казна исплаћује 
у ратама, када би према том схватању у случају помиловања требало извршити 
повраћај исплаћеног дела новчане казне – II. Благојевић, 72-73. 


13 Вид. Закон о одузимању имовине проистекле из кривичног дела, Службени 
гласник РС, бр. 32/2013. 


14 У делу литературе ce као вид делимичног ослобођења сматра и случај 
када је лице кумулативно осуђено на више различитих казни, а помиловањем се 
ослобађа само неке од изречених казни. Вид., на пример, Драган Јовашевић, Зоран 
Стевановић, „Место и улога помиловања у функцији сузбијања криминалитета“, 
Зборник Института за криминолошка и социолошка истраживања 1–2/2008, 
101. Ипак, и у случају две кумулативно изречене казне, свака остаје самостално 
изречена, тако да би се и овде радило о виду потпуног ослобођења од извршења 
(једне од казни). 

15 Тако, на пример, Љубиша Лазаревић, Коментар Кривичног законика, Бео- 
град 20117, 414, 416. 

из чл. 57 Кривичног законика (КЗ). Разлог би представљало то што 
би орган који има овлашћење да осуђеног потпуно ослободи од 
извршења казне морао имати и овлашћење да учиниоцу казну умањи 
мимо установљених ограничења. Важили би само општи распони 
кажњавања, тако да казна не би могла бити изречена испод њеног 
општег минимума. Делимично ослобођење од извршења казне се у 
упоредној пракси врло често примењује. 


Не мислимо да би делимично ослобођење од извршења ка- 
зне требало доводити у везу са ублажавањем казне (по мери) јер 
ослобођење од извршења казне није исто што и ослобођење од казне, 
које изриче суд (вид. чл. 58 КЗ). Напросто, домашај тог овлашћења 
по природи ствари омогућава да се у целини или делимично угаси 
неизвршени остатак изречене казне. Иако се у једном делу извршење 
казне суспендује, одлуком о помиловању казна се формално не убла- 
жава, нити се то може довести у везу са тим институтом и његовим 
границама (из чл. 57 КЗ), због чега би осуђено лице фактички могло 
бити ослобођено и у трајању које је испод општег минимума казне 
у питању. 


У литератури се поставља питање на који начин би се дели- 
мично ослобођење од извршења казне спроводило у случају казне 
затвора од 30 до 40 година. Како се иначе ни за једно ни за више дела 
у стицају не може изрећи казна затвора између 20 и 30 година, према 
једном мишљењу не би било могуће да се делимичним ослобођењем 
казна сведе на неко трајање у том распону. Заиста, ако се у погле- 
ду дејстава помиловања начелно уважавају границе општих распона 
казни, прописане кривичним законодавством, онда би то требало да 
важи и у овом случају. С друге стране, против тог размишљања гово- 
ри већ поменути аргумент да ако давалац помиловања може да осло- 
боди од казне у целини, онда он тим пре треба да има могућност да 
осуђеног ослободи од казне у једном њеном делу,!? независно од тога 
што законодавац одмеравање извесним правилима ограничава. Ипак, 
како нам се чини, овде слично логичко тумачење и није неопходно 
јер се изречена казна не замењује другом, новом казном у неком ни- 
жем трајању већ се само умањује време издржавања судски изречене 
казне. Да ли ће фактичко умањење казне затвора захватити распон у 
којем се казна затвора не може изрећи (између 20 и 30 година), није 
од нарочитог значаја. 


Слично питање се данас поставља и за кућни затвор, будући 
да осуђена лица често моле да помиловањем издржавање казне на- 


16 Тако се после 1910. у САД најчешће примењује умањење изречене казне 
(тзв. sentence commutation), за разлику од претходног периода, када ce чешће давало 
пуно или условно ослобођење. Вид. Margaret Colgate Love, ,,The Twilight of the Par- 
don Power“, Journal of Criminal Law & Criminology 2010, 1186. 


'7 Jp. Лазаревић, 414; Д. Миладиновић (20066), 103. 

ставе у кућним условима. Према нашем праву, кућни затвор не 
представља самосталну казну у систему кривичних санкција већ 
само модалитет извршења казне затвора. Ако је, наиме, учиниоцу 
изречена казна затвора до једне године, суд може одредити да ће се 
она извршити тако што ће је осуђени издржавати у просторијама у 
којима станује, ако постоје околности које показују да се и на тај на- 
чин може остварити сврха кажњавања (чл. 45, ст. 5 КЗ). Овде постоји 
неколико недоумица. Најпре, може се начелно поставити питање да 
ли се дејство помиловања може уопште односити на казну која се 
не налази у систему санкција. Чини нам се да не постоје сметње 
за такво тумачење. Да кућни затвор представља самосталну казну, 
онда би се помиловање могло кретати искључиво у оквирима замене 
изречене казне (затвора) блажом казном (кућног затвора). Како се 
ово овлашћење односи на делимично ослобођење од извршења каз- 
не, а кућни затвор представља управо вид извршења, може само бити 
спорно да ли би се сматрало делимичним ослобођењем ако дата ми- 
лост не би умањила трајање изречене казне затвора, већ само заме- 
нила начин издржавања казне (у кућним условима уместо у казнено- 
-поправном заводу, односно окружном затвору). Не видимо због чега 
делимично ослобођење од извршења казне не би могло и тако да се 
протумачи, тим пре што и давалац помиловања може да закључи да 
постоје околности које оправдавају такав модалитет извршења. 


Осим тога, може бити спорно и да ли би тај модалитет извр- 
шења казне затвора могао да се примени и на казне затвора изречене 
преко једне године, ако је до истека издржавања казне остало време 
до годину дана. Ту могућност, према нашем мишљењу, не би тре- 
бало прихватити јер би излазила изван кривичним законодавством 
установљених оквира кућног затвора, који обухватају само изрече- 
не казне затвора до годину дана. Тим пре се то односи на изрече- 
не казне затвора преко једне године. У тим случајевима би давалац 
помиловања требало да се окрене неким другим видовима милости. 
Брану другачијем тумачењу представља чл. 3 Закона о помиловању. 
Тај актуелни пропис из 1995. године! утврђује да се помиловање 
даје у складу ca Кривичним закоником," односно кривичним зако- 
нодавством. То се не може односити искључиво на одредбе из главе 
XI Кривичног законика, које се непосредно односе на амнестију и 
помиловање, већ се и употребљени изрази и институти, поменути у 
чл. 110, који утврђује границе помиловања, морају тумачити у скла- 
ду са тим закоником. 


18 Закон о помиловању, Службени гласник PC, бр. 49/1995 и 50/1995 — испр. 


19 Истина, та одредба упућује на примену Кривичног закона Савезне Репу- 
блике Југославије, што би данас подразумевало примену Кривичног законика Репу- 
блике Србије. 

На крају ових разматрања, треба разјаснити и једну могућу недо- 
умицу. Може бити нејасно да ли делимично ослобођење од извршења 
казне треба тумачити искључиво као ситуацију потпуног ослобођења 
од започетог али недовршеног издржавања казне, или би делимично 
ослобођење могло значити и да осуђеник буде ослобођен само дела 
преостале казне. Иако би се „ослобођење“ језички могло разумети и 
у случају делимичног ослобођења у правцу искључиво гашења пре- 
остале неиздржане казне, чини нам се да би циљно и логички посма- 
трано делимично ослобођење ипак требало разумети у смислу другог 
решења. Ако титулар помиловања има овлашћење да осуђено лице 
ослободи од извршења казне у целини, онда он тим пре има овлашћење 
да осуђеника ослободи од извршења у само једном делу. 


5. ЗАМЕНА ИЗРЕЧЕНЕ КАЗНЕ БЛАЖОМ КАЗНОМ 


Према владајућем становишту у нашој литератури,“ заме- 
на изречене казне блажом казном подразумева могућност да се по- 
миловањем изречена казна ублажи искључиво по врсти. У прилог 
том тумачењу говорило би то што би у погледу ублажавања ка- 
зне по мери дејство помиловања било изједначено са делимичним 
ослобођењем од извршења казне. Ипак, како смо већ приметили, 
није прихватљиво изједначавати делимично ослобођење од извршења 
казне и ублажавање казне по мери. Делимично ослобођење као вид 
помиловања утиче искључиво на извршење казне, па у погледу дру- 
гих кривичноправних института и даље правно егзистира ранија 
правноснажна одлука. У случају замене изречене казне блажом 
казном, с друге стране, одлуком о помиловању као новом одлуком 
замењује се ранија судска одлука, тако да у погледу појединих ин- 
ститута правно постоји само (нова) одлука даваоца помиловања. 


2 у првом случају би потпуно ослобођење било могуће само уколико 
извршење казне још увек није започело, док би делимично ослобођење подразу- 
мевало одлучивање о већ започетом издржавању. По дејству би, међутим, и оно 
било „потпуно“ јер би се преостали део казне гасио у целини. 


21 Вид. на пример, П. Благојевић, 75; Д. Јовашевић, 3. Стевановић, 101; Jb. 


Лазаревић, 414, 416; Д. Миладиновић (20065), 103; Јанко Таховић, Коментар Кри- 
вичног законика, Београд 1956, 255. 


2 У том смислу Ђорђевић у Коментару Кривичног закона СФРЈ изричито 
указује на то да се делимичним ослобођењем од извршења казне изречена казна 
фактички замењује новом блажом казном исте врсте, па у случају тог вида 
помиловања преостаје ублажавање казне само по врсти. Вид. Мирослав Ђорђевић и 
др., Коментар Кривичног закона СФРЈ (ред. Никола Срзентић), Београд 1986", 378, 
381. 


23 Актом помиловања се правноснажна пресуда у делу о казни преиначава. 
Вид. Боривој Никшић, „Да ли се амнестијом и помиловањем мењају судске одлуке“, 
Југословенска ревија за криминологију и кривично право 3–4/1981, 396. 

Стога се делимично извршење од извршења казне и замена изре- 
чене казне блажом казном суштински разликују, због чега заме- 
ну изречене казне блажом казном не треба сводити искључиво на 
ублажавање по врсти. У југословенској и српској доктрини само је 
мањи број аутора заступао став да, осим ублажавања казне по врсти, 
помиловање обухвата и ублажавање изречене казне по мери.“ По- 
ред поменутог, у прилог том становишту говоре и други аргументи. 
Најпре, језичко тумачење замене изречене казне „блажом казном“ не 
искључује да замена укључи само казну блажу по висини. Јер, и каз- 
на чија је мера нижа у односу на изречену – у односу на њу је бла- 
жа. Осим тога, иако се у Кривичном законику на другим местима не 
помиње идентична синтагма, код појединих института (на пример, 
покушаја и помагања) законодавац помиње „ублажену казну“, под 
тим подразумевајући институт ублажавања у његовој целовитости – 
дакле, укључујући и ублажавање по врсти и ублажавање по мери. 


Наш систем казни обухвата четири санкције: затвор, новчану 
казну, рад у јавном интересу и одузимање возачке дозволе. Од зами- 
сливих констелација практично је најзначајнија могућност замене 
казне затвора блажом казном. У том смислу, није спорно да су све три 
преостале казне фактички блаже у односу на затвор, али се поставља 
питање да ли би ограничење представљало то што Кривични зако- 
ник (чл. 57, ст. 1, тач. 7) дозвољава ублажавање затвора искључиво 
новчаном казном или радом у јавном интересу, али не и одузимањем 
возачке дозволе. Уосталом, ублажавање других казни по врсти, осим 
казне затвора, кривични законодавац ни не предвиђа, тако да би веза- 
ност тог вида помиловања општим правилима о ублажавању имала 
(бар теоријски) известан ограничавајући ефекат. 


Чини нам се да то ограничење заслужује предност. Најпре, ти- 
ме би се доследно држали принципа да се овлашћења која се тичу 
помиловања морају кретати у оквиру правила дефинисаних кри- 
вичним законодавством. Такође, утврђивање хијерархије између 
новчане казне, одузимања возачке дозволе и рада у јавном инте- 
ресу по тежини, полазећи од њихове различите природе, особених 
законских претпоставки за изрицање“ и условљене тежине дела,” 
није једноставно извести. Стога би с потешкоћама било повезано 


24 Тако, на пример, Фрањо Бачић, Кривично право. Опћи дио, Загреб 1986, 
557. 


25 Није превише вероватно да се молба за помиловање подноси у случају 
изречене новчане казне, рада у јавном интересу или одузимања возачке дозволе. 


26 Тако се, примера ради, одузимање возачке дозволе изриче само уколико је 
у вршењу кривичног дела коришћено моторно возило. 

27 Тако се, за разлику од одузимања возачке дозволе, које се може изрећи 
ако је за учињено дело прописана казна затвора до две године (или новчана казна), 
новчана казна (вид. чл. 49, ст. 6, тач. 5 и чл. 50, ст. 3, тач. 5 КЗ) и рад у јавном 

упоређивање обављања часова рада у јавном интересу са плаћањем 
неког новчаног износа или временом у којем је лице онемогућено да 
управља моторним возилом. Може се претпоставити да се зависно 
од околности конкретног случаја свака од поменуте три казне може 
појавити као строжа или блажа од осталих. Утолико и из угла кри- 
минално-политичких интереса не би било оправдано неком учинити 
милост у погледу које је неизвестан већ сам њен привилегујући ка- 
рактер. Дакле, можемо закључити да се по том основу искључиво 
казна затвора може заменити новчаном казном или радом у јавном 
интересу.2% 


Ипак, и замена изречене казне затвора новчаном казном или 
радом у јавном интересу у практичној примени може наићи на 
нејасноће. Тако би замена новчаном казном захтевала да се у об- 
зир узму и новчани приходи учиниоца. Оба модела новчане казне 
која постоје у нашем кривичном праву (и у дневним износима и у 
одређеном износу) имовно стање учиниоца сматрају централном 
околношћу која утиче на њену висину. Мало је вероватно да ће 
приликом одлучивања о помиловању ти подаци бити доступни, а ако 
то није случај, остаје отворено на темељу којих критеријума би се 
замена обавила.?? С друге стране, изрицање рада у јавном интересу 
подразумева да је учинилац због забране принудног рада (вид. чл. 
26, ст. 3 Устава) са њим сагласан, што би опет створило потешкоће 
на плану спровођења помиловања?! Због тих недоумица, налазимо 
да би давалац помиловања требало да избегава ублажавање изречене 
казне по врсти. 


Може бити спорно да ли би ублажавање казне по мери морало 
уважити границе ублажавања казне предвиђене кривичним законо- 
давством. Иако би и овде на први поглед требало применити скалу 
ублажавања из чл. 57 КЗ, у нашој литератури се сматра да би, ана- 
логно одредби чл. 57, ст. 4 КЗ, која предвиђа да када је суд овлашћен 
да учиниоца ослободи од казне, казну може и неограничено да убла- 
жи, и давање помиловања заменом изречене казне блажом морало да 


интересу редовно везују за учињено кривично дело за које је прописана казна 
затвора до три године (или [у случају рада у јавном интересу] и новчана казна). 


28 Слично и Jb. Лазаревић, 414-415. Супротно Д. Јовашевић, З. Стевановић, 
101—102, према којима у обзир долази и замена казне затвора одузимањем возачке 
дозволе. 


29 У новчану казну у дневним износима тај критеријум је потпуно уграђен, 
док у одмеравању новчане казне у фиксном износу законодавац налаже суду да 
нарочито узме у обзир имовно стање учиниоца (вид. чл. 54, ст. 2 КЗ). 


30 С правом Д. Миладиновић (20066), 104. 


2 Условљавање давања помиловања је супротстављено и принципу да 


се помиловање не може одбити и да не зависи од воље помилованог лица. – Љ. 
Лазаревић, 418; Д. Миладиновић (20066), 105; J. Таховић, 253. 

подразумева неограничено ублажавање. С тим аргументом ce не 
бисмо могли сложити, Већ смо указали на то да могућност (потпуног 
или делимичног) ослобођења од извршења казне треба разликовати 
од института ослобођења од казне, тако да се та аналогија формално 
не би могла извести. Ни суштински за тако нечим нема потребе. Ако 
давалац помиловања жели да се креће изван граница ублажавања 
предвиђених кривичним законодавством, онда треба да се определи 
за неки други вид милости, 


6. ЗАМЕНА ИЗРЕЧЕНЕ КАЗНЕ УСЛОВНОМ ОСУДОМ 


Закон не даје ближа објашњења под којим условима би се спро- 
вела замена изречене казне условном осудом. И иначе, у нашој лите- 
ратури постоји одбојност према условљавању дејстава помиловања. 
Тако Таховић истиче да се у случају амнестије и помиловања не 
може „њихово дејство везати ни за какве услове, било од којих би 
њихово дејство зависило било од наступања којих би њихово дејство 
престало“.33 Иако се овде превасходно мисли на условљавање самог 
помиловања, језичким тумачењем би се под то искључење могла 
подвести и друга условљавања дејстава помиловања. Ипак, законско 
решење од таквог приступа очигледно не полази. 


Закон о помиловању од 1977. године (чл. 3)“ предвиђао je да 
се у случају замене изречене казне условном осудом примењују од- 
редбе кривичног законодавства о условима за изрицање условне осу- 
де, њеном дејству и опозивању, с тим што је време у којем је учини- 
лац био обавезан да се уздржи од вршења кривичних дела (тзв. вре- 
ме проверавања) било могуће искључиво у трајању од три године. 
Такође, уз такву условну осуду није се могао одредити заштитни над- 
зор, нити се условно осуђеном могло наложити испуњење посебних 
обавеза. Сличну одредбу познавао је и Закон о помиловању од 1994. 
године (чл. 4). Аутоматизам у одређивању времена проверавања 
(три године фиксно уместо одабира одговарајућег трајања у распону 
од једне до пет година) и немогућност одређивања заштитног надзо- 
ра и посебних обавеза образлагани су тиме што председник Републи- 
ке није могао преузети улогу суда и прилагодити ту условну осуду 
околностима случаја. У актуелном Закону о помиловању, међутим, 


32 Слично Jb. Лазаревић, 414. Разуме се, ублажена казна би се морала кретати 
у оквиру општих распона сваке појединачне казне. 


33 J, Таховић, 84. 
Вид. Закон о помиловању, Службени лист СФРЈ, бр. 4/1977. 
Вид. Закон о помиловању, Службени лист СРЈ, бр. 90/1994. 


Вид. Д. Миладиновић (20066), 139. У немачком праву такође постоји 
могућност условног одгађања извршења казне (у целини или преосталог дела) као 

прецизирања неких нарочитих услова нема, тако да остаје нејасно 
да ли би се замена изречене казне затвора?’ условном осудом имала 
спровести према одговарајућим одредбама кривичног законодавства 
које се односе на условну осуду. 


У прилог таквом решењу говоре најпре разлози формалне 
природе. Закон о помиловању (чл. 3) изричито упућује на то да се 
помиловање даје у складу са кривичним законодавством. Када пак 
Кривични законик говори о замени изречене казне условном осу- 
дом, онда би тај појам требало употребљавати у оном значењу у 
којем га тај пропис и разуме. То би значило да би условном осудом 
као видом помиловања суд требало осуђеном да утврди казну и да 
истовремено одреди да се она неће извршити, ако осуђени за време 
које одреди суд, а које не може бити краће од једне нити дуже од пет 
година, не учини ново кривично дело (чл. 65, ст. 1 КЗ). Ако и за- 
немаримо чињеницу да је овде учиниоцу казна већ била изречена и 
да ју је он вероватно делом и издржао, то решење наилази на друге 
проблеме. Први се односи на претпоставке под којима се условна 
осуда може изрећи. Та мера у нашем систему представља самостал- 
ну кривичну санкцију, намењену зони лакшег криминалитета. Стога 
се она може изрећи само ако је учиниоцу утврђена казна затвора у 
трајању мањем од две године (чл. 66, ст. 1 КЗ). Истовремено, суд је 
не може изрећи ако је за учињено дело предвиђена казна затвора у 
трајању од десет или више година (чл. 66, ст. 2 КЗ). Осим тих, Кри- 
вични законик предвиђа и друге ограничавајуће услове. У нашој 
литератури већина аутора заступа становиште да би замена изречене 
казне условном осудом као вид помиловања морала да узме у обзир 
и уважи да ли су услови, предвиђени за условну осуду као кривичну 
санкцију, у сваком конкретном случају испуњени. 


Примена тих ограничења, међутим, значајно би умањила до- 
машај условне осуде као вида помиловања, с обзиром на то да би из 
сфере замене била изузета тежа кривична дела, праћена дуготрајним 
казнама затвора. Како је претпоставка условне осуде да је учиниоцу 
утврђена казна затвора у трајању мањем од две године, помиловање 


вида помиловања, која се врло често примењује. Време проверавања се одређује 
према општим правилима из Кривичног законика, од две до пет година. Вид. Јо- 
hann-Georg 5ећа ет, Handbuch des Gnadenrechts, München 1992, 68. 

37 Закон више He допушта могућност да ce условном осудом утврди новчана 

| уш гу y У, утвр 

казна. Вид. Зоран Стојановић, Кривично право. Општи део, Београд 2015, 326). 

38 Овде би био нарочито значајан услов да се условна осуда не може изрећи 
ако није протекло више од пет година од правноснажности осуде којом је учиниоцу 
изречена казна затвора за умишљајно кривично дело (чл. 66, ст. 3 КЗ). 


39 п. Благојевић, 78; Д. Јовашевић, 3. Стевановић, 102; Jb. Лазаревић, 416—417; 
Никола Срзентић, Александар Стајић, Љубиша Лазаревић, Кривично право СФРЈ, 
Београд 1990, 478; Б. Чејовић, 601. 

за учињено кривично дело могло би уследити само у случају да је 
учиниоцу била изречена казна затвора такође у трајању мањем од 
две године. Притом, замена изречене казне условном осудом била 
би смисленија ако осуђени још увек није започео да издржава ка- 
зну. Таква могућност није искључена, будући да се молба за помило- 
вање може поднети одмах након правноснажности пресуде, а да до 
ступања на извршење казне долази након протека извесног времена, 
иако, имајући у виду просечно трајање поступка помиловања (око 
два месеца), пре представља изузетак него правило. С друге стра- 
не, ако се са издржавањем казне затвора започне, отвара се питање 
на који начин ће се време које је учинилац већ издржао одразити на 
одлуку о замени условном осудом. Будући да је реч о замени јед- 
не санкције другом, било би логично да се и у том случају време 
проведено на издржавању казне, као вид „лишења слободе у вези са 
кривичним делом“ учиниоцу на известан начин урачуна (вид. чл. 63, 
ст. 1 КЗ) у условну осуду, на неки начин умањивши трајање нове ут- 
врђене казне. У сваком случају, имајући у виду краткоћу трајања ут- 
врђене казне затвора (мање од две године) и чињеницу да ће до одлу- 
ке о помиловању осуђени вероватно већ издржати део изречене казне 
затвора, логичније је да се помиловање да делимично ослобођење 
од извршења казне (без условљавања), него да се новом условном 
осудом извршење преостале неиздржане казне условно одгоди и 
услови одређивањем времена у којем ће постојати обавеза нечињења 
нових кривичних дела. 


Проблематично је и одређивање времена проверавања, као 
другог централног елемента условне осуде. Читав концепт провера- 
вања учиниоца, у складу са чим му се и одређује време у којем ће се 
процена суда да он неће чинити кривична дела показати као ваља- 
на или неваљана, полази од неопходности прилагођавања дужине 
трајања тог периода карактеристикама кривичног дела и учиниоца. 
Стога је раније законско решење, које је подразумевало фиксирање 
времена проверавања на три године, у литератури с правом кри- 
тиковано.! Међутим, и независно од тог приговора, одлучивање о 
условној осуди снажно је повезано са индивидуализацијом санкције 
као овлашћења суда. Учинилац је својим неделом заслужио одређену 
казну затвора мању од две године, која му се као претња и утврђује, 
али се онда суд, водећи рачуна о процени да ће и условна осуда до- 
вољно утицати на њега да више не врши кривична дела, о лично- 
сти учиниоца, његовом ранијем животу, понашању после извршеног 


40 Вид. П. Благојевић, 155. 


^! Лазаревић сматра да и y том случају орган помиловања мора имати мо- 


гућност да време проверавања одреди у распону од једне до пет година. Вид. Љ. 
Лазаревић, 417. 

кривичног дела, степену кривице и другим околностима под којима 
је дело учињено (вид. чл. 66, ст. 4 КЗ) – ипак одлучује за самостално 
изрицање условне осуде. Може се оправдано поставити питање да ли 
о тим питањима ваљану процену уопште може дати несудски орган. 
Осим тога, условна осуда у нашем систему представља убедљиво 
најчешће изрицану кривичну санкцију.“2 Да је суд уопште био у при- 
лици да условну осуду изрекне, он би је вероватно уместо казне ab 
initio и изрекао. Стога је и фактички мало вероватно да ће приликом 
одлучивања о помиловању бити испуњене претпоставке неопходне 
за замену изречене казне условном осудом. 


Замерку заслужује и чињеница да је ранија одредба о замени 
изречене казне условном осудом искључивала могућност одређивања 
заштитног надзора и одређивања посебних обавеза. Не само да таква 
могућност постоји према општим правилима о условној осуди (чл. 
65, ст. 2 КЗ), већ се стиче утисак да би одређивањем заштитног над- 
зора дефицит политичких критеријума помиловања могао бар делом 
бити ублажен наметањем извесних обавеза које би пратили обучени 
повереници Одељења за третман и алтернативне санкције Мини- 
старства правде.“ 


Најзад, иако је у државама бивше Југославије углавном задр- 
жана слична могућност замене изречене казне условном осудом, 
чини нам се да je то решење могуће и нешто другачије нормирати.% 
У кривичном праву постоји институт који омогућава да се учинилац 
отпусти са издржавања казне затвора, уз услов да до краја времена 
за које је казна изречена не учини ново кривично дело, али тај ин- 
ститут није условна осуда већ условни отпуст. Не мислимо да би так- 
ва могућност била супротна општим правилима о условном отпусту 
јер између два института (помиловања и условног отпуста) постоје 


A2 Проценат лица којима je y периоду од 2010. до 2014. године била изрицана 
условна осуда (уз утврђену казну затвора) кретао се од 50% до 60% свих укупно 
изречених санкција. Вид. Саопштење о пунолетним учиниоцима кривичних дела у 
PC за 2014. годину, Attp-//webrzs.stat.gov.rs/ WebSite/repository/documents/00/01/80/71/ 
8К12 192 srb-punoletni-2014.pdf- 


43 Слично и Jb. Лазаревић, 417; Д. Миладиновић (2007), 39. 


^ Вид. чл. 117 Кривичног закона и чл. 4 Закона о помиловању Републике 
Српске, чл. 131 Кривичног законика и чл. 3 Закона о помиловању Црне Горе 
(Службени лист Црне Горе, бр. 31/2012), чл. 114 Кривичног законика и чл. Ја и 12 
Закона за помиловање Македоније (Службен весник на Република Македонија, бр. 
20/1993 и 12/2009), чл. 97 Казненог законика и чл. 2 Закона о помиловању Словеније 
(Uradni list RS, бр. 45/1995 и 86/2004), чл. 2 Закона о помиловању Хрватске (Народне 
новине, бр. 175/2003), чл. 4 Закона о помиловању Федерације БиХ (Службене новине 
Федерације БиХ, бр. 22/2009 и 91/2015). У литератури се примећује да замена казне 
условном осудом представља особеност ранијег југословенског законодавства и да 
је ретка y упоредном праву. Д. Миладиновић (2006a), 137 фн. 11. 


^ Вид. критички и Д. Миладиновић (2007), 44. 

значајне сличности.“ Основну препреку увођењу те могућности мог- 
ла би представљати чињеница да је у оцени да ли је осуђени заслу- 
жио условни отпуст кључно његово поправљање у току дотадашњег 
издржавања казне. Стога се и најважнији законом установљени 
критеријуми (његово владање током издржавања казне, радни учи- 
нак и друге околности које указују на то да је у односу на њега по- 
стигнута сврха кажњавања) углавном тичу те околности (вид. чл. 
46, ст. 1 КЗ). Ипак, иако се у поступку пуштања на условни отпуст 
суд превасходно руководи критеријумима остварености сврхе током 
извршења казне,“ не чини нам се да су карактеристике условног OT- 
пуста такве да би одлучивање о пуштању у поступку помиловања 
било повезано са неким непремостивим потешкоћама, тим пре што у 
поступку одлучивања о помиловању председнику Републике помаже 
Комисија о помиловању као стручно тело.“ Такође, и у том поступку 
установа у којој лице издржава казну прилаже извештај о понашању 
осуђеног на издржавању казне,“ па би и у случају хипотетичког 
увођења условног отпуста са издржавања казне било меродавно ос- 
новано очекивање да ће се осуђени на слободи добро владати, а на- 
рочито да до истека времена за које је казна изречена неће учинити 
ново кривично дело. 


Тај институт би се разликовао од тзв. условног помиловања, које 
постоји у упоредном праву. Како у нашем праву нису предвиђени на- 
рочити механизми контроле помиловања, није смислено условљавати 
дејства самог помиловања неким одложним или раскидним услови- 
ма. Ако је помиловање дато под претпоставкама института условне 
осуде или условног отпуста, њихово опозивање уследиће под прет- 
поставкама које предвиђа кривични законодавац, а спроводи суд. 


46 Тако ce у САД често преплићу овлашћења правосудних органа у поступку 
давања помиловања и пуштања на условни отпуст. То не изненађује будући да је 
у зачетку свог увођења условни отпуст посматран као својеврстан продужетак 
помиловања. Касније се, међутим, теоријско објашњење два института одваја, па 
се помиловање посматра као израз милости и вид окончања кажњавања, док се 
условни отпуст разуме као наставак кажњавања у заједници са циљем осуђеникове 
рехабилитације. Вид. M. C. Love, 1189. 


47 р Васић, 208. 


48 Уосталом, у нашем ранијем законодавству о условном отпусту y нашем 
праву и није одлучивао суд већ комисија коју образује министар правде, која је 
могла да суспендује извршење не само трећине, као што је то случај данас, већ и 
читаве половине казне. Вид. 3. Стојановић (2015), 291–292. 


^ Вид. чл. 7, cr. 3 и 4 Закона o помиловању и чл. 5 Упутства о поступању 
судова и завода за извршење казни затвора у поступку помиловања (Службени 
гласник РС, бр. 6/1998). 


50 Не опозива ce ни у ком случају помиловање већ мера на коју ce акт о 
помиловању односи. 

7. УКИДАЊЕ ИЛИ КРАЋЕ ТРАЈАЊЕ ПОЈЕДИНИХ МЕРА 
БЕЗБЕДНОСТИ 


У литератури се често критикује могућност да се помиловањем 
утиче на мере безбедности. Како се мерама безбедности настоје от- 
клонити стања и услови који утичу на вршење кривичних дела у 
будућности, сматра се нелогичним да се одлучивање о гашењу слич- 
них санкција повери дискреционој оцени органа која подлеже само 
политичкој контроли.>! Уосталом, таква опција би била несагласна 
и природи мера безбедности као типа кривичних санкција. Тради- 
ционално њих не одликује репресија према учиниоцу, па се може 
довести у питање домашај милости у односу на санкције које учи- 
ниоцу не наносе зло већ отклањају опасности које од њега npere.? 
Заиста, наш законодавац се одлучио да дејства помиловања прошири 
само на оне мере безбедности чија природа указује и на известан 
ретрибутивни садржај.“ Кривични законодавац дејства помиловања 
ограничава само на три мере безбедности (од укупно једанаест): за- 
брану вршења позива делатности и дужности, забрану управљања 
моторним возилом и протеривање странца из земље.“ 


Може се поставити питање да ли је законодавац ваљано ода- 
брао и одредио мере безбедности на које се помиловање може од- 
носити. Нема сумње да укидање и одређивање краћег трајања мера 
медицинског карактера (обавезног психијатријског лечења и чувања 
у здравственој установи, обавезног психијатријског лечења на слобо- 
ди, обавезног лечења наркомана и обавезног лечења алкохоличара) 
не треба да буде омогућено носиоцима извршне власти, будући да ни 
судови својим одлукама не дефинишу њихово трајање, које се креће 
у прописаним законским оквирима и у конкретном случају зависи од 
успеха у лечењу. Уопште, у страној литератури доминира станови- 
ште да дејства помиловања могу да се односе само на оне кривичне 
санкције и друге правне последице кривичног дела у ширем смислу 
које представљају израз репресивне власти државе и које консек- 
вентно томе почивају на кривици учиниоца. Кривичне санкције које 
почивају превасходно на опасности учиниоца, као што је то случај са 

5! У том смислу Д. Миладиновић (2007), 41. 


52 Станко Пихлер, „Прилог расправи o помиловању“, Правни живот 6-7/ 
1987, 695. 

5 Слично је и у немачком праву. Вид. J.-G. Schützler, 69-70. 

4 Та могућност је уведена у наше право Кривичним законом СФРЈ од 1976. 
године (чл. 102, ст. 2) и Законом о помиловању од 1977. године (чл. 2, ст 2) и 
односила се на исте те три мере безбедности. Разлика је једино била у томе што сеу 
случају забране управљања моторним возилом помиловање могло дати само возачу 
по занимању. 

медицинским мерама безбедности, требало би стога да по правилу 
остану изван права на помиловање.> 


Законодавац у дејства помиловања с правом није укључио 
мере безбедности одузимања предмета и јавног објављивања пресу- 
де. Будући да се у првом случају одузимају предмети употребљени 
или настали извршењем кривичног дела, у литератури се заступа 
гледиште да би помиловање овде било неоправдано,“ док би у дру- 
гом случају укидање мере на основу које је извесна пресуда претход- 
но већ јавно објављена било беспредметно. 


Уводећи у наше кривично право 2009. године две нове мере 
безбедности – забрану приближавања и комуникације са оштећеним 
и забрану присуствовања одређеним спортским приредбама — кри- 
вични законодавац је пропустио да могућношћу помиловања обухва- 
ти и њихово евентуално укидање или краће трајање, па се поставља 
питање да ли би тако нешто de lege ferenda требало учинити. С јед- 
не стране, и овде препознајемо извесне ретрибутивне елементе који 
онемогућавају осуђеног да у дужем периоду комуницира са оштеће- 
ним или да присуствује неким спортским приредбама. С друге стра- 
не, може се тврдити и да је домашај забрана које осуђеног лишавају 
могућности да ради, вози или да уђе у нашу земљу репресивнији. 


За разлику од забране вршења позива, делатности и дужности 
и забране управљања моторним возилом, за које постоји могућност 
престанка мере безбедности (након протека три године) и на основу 
одлуке суда, у случају протеривања странца из земље, поспе 
представља једину могућност за поновни улазак у нашу земљу.” 
Како и та мера безбедности некада има репресивни карактер (на при- 
мер, у односу на странца који у нашој земљи има породицу, или у 
њој студира или ради), задржавање могућности помиловања y од- 
носу на ту меру безбедности је оправдано. 


Помиловањем се мера безбедности може укинути или се може 
одредити њено краће трајање. Укидање мере подразумева или пре- 
станак њене даље примене, ако је са њеним извршењем започело, или 
онемогућавање отпочињања извршења. Одређивање краћег трајања 
означава скраћивање судском одлуком одређеног трајања мере. При- 
том, иако скраћено, помиловањем одређено трајање мора се кретати 
у границама законом установљеног распона мере у питању (три ме- 
сеца до пет година за забрану управљања моторним возилом, одно- 
сно једне до десет година за забрану вршења позива, делатности и 


55 R, Maurach, К. Н. Góssel, Н. Zipf, 608. 

356 Д. Миладиновић (20065), 110. 

С правом П. Благојевић, 81. 

Вид. 3. Стојановић, Коментар Кривичног законика, Београд 2016, 351. 

дужности и протеривања странца из земље). У сваком случају, титу- 
лар помиловања не може одредити трајање мере испод граница оп- 
штег MHHHMyMa.?? 


8. ОСТАЛА ДЕЈСТВА ПОМИЛОВАЊА 


Помиловањем се осуђено лице може рехабилитовати. Реч је 
о новом овлашћењу које утврђује Кривични законик од 2005. годи- 
не, које није постојало у ранијем кривичном законодавству. Реха- 
билитација подразумева брисање кривичне осуде из евиденције, 
престанак правних последица осуде и фикцију неосуђиваности (чл. 
97 КЗ). Будући да појам рехабилитације обухвата сва три помену- 
та дејства, било да рехабилитација наступа на основу закона или на 
основу одлуке суда, нема никакве сумње да би исто важило и у случају 
да се рехабилитација да помиловањем. Утолико се помиловањем не 
може дати рехабилитација за осуде на казну затвора преко пет годи- 
на, с обзиром на то да ни судска рехабилитација не подразумева такву 
могућност. С друге стране, редовно није могуће давање помиловања 
за кривична дела обухваћена законском рехабилитацијом, с обзиром 
на то да она наступа по сили закона. Законска рехабилитација насту- 
па самим протеком времена предвиђеног Кривичним закоником (вид. 
чл. 98) и уз услов да осуђено лице у законом предвиђеном периоду 
није учинило ново кривично дело. Како и решење о рехабилитацији, 
које се у том случају доноси, има само декларативни карактер, тако 
би и евентуална одлука о помиловању само обнародовала оно што је 
већ наступило. Отуда би помиловање којим се даје рехабилитација 
имало смисла само ако би осуђено лице могло да се привилегује 
изван постојећег режима законске рехабилитације (на пример, пре- 
времено). Како због општих правила, која не допуштају да се дејства 
помиловања тумаче изван услова предвиђених кривичним законодав- 
ством, сличан закључак не можемо извести, давање рехабилитације 
помиловањем у пракси треба свести на могућност рехабилитовања 
под условима судске рехабилитације. То значи да би се рехабилитација 
могла односити искључиво на осуде на казне затвора преко три до 
пет година, ако у року од десет година није учињено ново кривично 
дело. Ако суд не рехабилитује такво осуђено лице (вид. чл. 99 K3), 
преостаје могућност обраћања титулару помиловања. 


Ипак, у делу наше литературе се доводи у питање да ли је за- 
конодавац имао идеју да увођењем рехабилитације као вида поми- 
ловања омогући давање милости под истим условима као код закон- 
ске рехабилитације. Према том мишљењу, интенција законодавца је 


39 п. Благојевић, 80; Д. Миладиновић (20065), 111. 

вероватно била да се по угледу на нека друга законодавства уведе 
превремена рехабилитација, изван рокова предвиђених Кривичним 
закоником. V правцу тог тумачења наводи се и чињеница да је у Ha- 
шим ранијим законима о помиловању било изричито предвиђено да 
брисање осуде није ограничено висином изречене казне нити врстом 
кривичног дела за које је изречена осуда.“ Иако слична одредба више 
не постоји, будући да брисање осуде представља један од сегмена- 
та рехабилитације, закључак да би и у односу на рехабилитацију у 
целини ограничења из Кривичног законика била излишна не звучи 
неразумно. Томе у прилог, рекло би се, говори и природа института 
помиловања. Милост која се односи на стављање у заборав нечије 
криминалне прошлости (његово рехабилитовање), иако дотиче изве- 
сне даље правне последице судске одлуке, најмање нарушава аутори- 
тет судске власти. Међутим, нејасно је какав би домашај имало такво 
тумачење. Да ли би се њиме омогућила рехабилитација и у односу на 
осуде преко пет година затвора, што као могућност не постоји ни у 
случају судске рехабилитације 72: Чини нам се да такво проширивање 
домашаја кривичноправним одредбама уређене рехабилитације, када 
ипак нема изричите одредбе као што је раније био случај — у овим 
околностима ипак не би имало своје оправдање. 


Помиловањем се могу укинути све или поједине прецизиране 
правне последице осуде. Правне последице осуде иначе наступају по 
сили закона који их предвиди, а могу се односити на престанак одно- 
сно губитак одређених права (престанак вршења јавних функција, 
престанак радног односа или престанак вршења одређеног позива 
или занимања, губитак одређених дозвола или одобрења која се дају 
одлуком државних органа или органа локалне самоуправе), или на 
забрану њиховог стицања у периоду до десет година (осим помену- 
тих, и забрана стицања чина војног старешине и забрана унапређења 
у служби). Тај вид помиловања има значајну примену у упоредној 
пракси, нарочито у државама у којима кривичне осуде повлаче губи- 
так извесних грађанских права. Помиловањем је могуће одредити и 
краће трајање правних последица које се односе на забрану стицања 
одређених права. 


У литератури је спорно да ли би се помиловање могло одно- 
сити на све правне последице осуде,“ или само на оне које се одно- 


60 Д. Миладиновић (20066), 117. 
61 Вид. Закон o помиловању од 1977. године, чл. 4, и Закон о помиловању од 
1994. године, чл. 5. 

62 y том смислу Д. Миладиновић (20066), 118. 

63 Вид. М.С. Love, 1191. 


64 Милић Петровић, Слободан Батрићевић, Закон o помиловању СФРЈ и 
Закон о помиловању СР Србије, Београд 1986, 4. 

ce на забрану стицања одређених права. У сваком случају не би 
било прихватљиво правне последице осуде разумети у најширем 
могућем смислу, који би подразумевао да помиловање у овом случају 
има некакво ретроактивно дејство. То што се лице убудуће сматра 
неосуђиваним не значи да извршене казне (на пример, новчана казна 
или конфискација имовине) осуђенику треба надокнадити. 

CONTENT OF PARDON AND SOME DOUBTS REGARDING 
ITS IMPLEMENTATION 


Summary 


The granting of a pardon to a person who has committed a crimi- 
nal offence or who has been convicted of a criminal offence is an act 
of mercy vested in heads of the President of Republic. According to the 
Criminal Code, pardon shall release a specifically named person from 
criminal prosecution and grant full or partial remittance of punishment, 
replace the pronounced penalty by a lighter penalty or suspended sen- 
tence, grant rehabilitation, order shorter duration of legal consequences 
of conviction or repeal particular or all legal consequences of conviction. 
Contrary to many comparative jurisdictions, Serbian President is vested 
with the power to release defendant from criminal prosecution, what is 
considered as a special form of pardon, so-called 'abolition'. Although 
rarely implemented in the practice, such solution is strongly criticized by 
the author, given the fact that it is motivated more with political than with 
the legal reasons, and practically means intrusion of executive power in 
the domain of judicial branches. In the paper are further analyzed particu- 
lar forms of pardon mentioned above and certain disputable issues related 
to them. The pardon is mainly granted in the form of partial remittance 
from the execution of punishment, but the question is whether such re- 

mittance must be within the limits prescribed by the CC related to the 
mitigation of punishment? Whether is possible for the President to grant 
by the act of pardon execution of prison sentence at prisoner home, under 
certain condition? Whether is possible to substitute pronounced prison 
sentence with suspended sentence by an act of pardon? In addition to that, 
the authors also deal with issues of pardon that repeal or order shorter 
duration of certain security measures, grant rehabilitation or alter legal 
consequences of conviction. 


Key words: Pardon. — President of Republic. — Abolition. — Remittance 
from the Execution of Punishment 

ПРАВДА И ПРАВО: НОВИ ОДГОВОРИ НА СТАРО 
ПИТАЊЕ 


У чланку се анализира однос два концепта: концепта праведног делања 
и концепта права. При томе се следи увид савремених правних филозофа, и 
то оних с обе стране „борбене линије“ y јуриспруденцији (и позитивиста и 
Јуснатуралиста), који сматрају да је погрешно да се тај однос своди на питање 
да ли је неправедно (или неморално) право право, то јест да ли је важеће право 
или није. Ипак, то не значи да не постоје нужне или значајне везе између правде 
и права које јуриспруденција треба да утврди и које ће нам помоћи да боље 
разумемо „наш“ правни систем и властиту социјалну праксу. Након анализе 
два концепта, долази се до закључка, прво, да су две кључне везе између правде 
(праведног делања) и права у томе да је право подобно да буде процењивано 
као праведно или неправедно и, друго, да право треба да остварује правду. Из 
те две нужне везе проистиче да право које не остварује формалну правду и 
процедуралну правду, концептуално гледано, не може да буде посматрано као 
типичан правни систем већ као „дефектно“ unu изопачено право. 


Кључне речи: Правда. — Праведно делање. – Право. – Формална „правда“. — 
Процедурална правда, 


1. ОДНОС ПРАВДЕ И ПРАВА У ПАСИВНОМ ОФСАЈДУ 
ЈУРИСПРУДЕНЦИЈЕ 


Пре више од три деценије, чувени јуснатуралиста Џон Финис 
је у свом капиталном делу Natural Law and Natural Rights, између 
осталог, устврдио да теза Lex injusta non est lex, која се сматра „бор- 
беним“ слоганом јуснатуралиста и уједно њиховим решењем пробле- 
ма односа правде и права није теза коју је уистину заступао било 


Аутор је ванредни професор Правног факултета Универзитета у Београду, 
gorand@ius.bg.ac.rs. 

који јуснатуралиста! Штавише, не само да ту тезу није нико заступао 
него, како то формулише Финис, ,,[a] theory of natural law need not 
have as its principal concern, either theoretical or pedagogical, the affirma- 
tion that ‘unjust laws аге not Іау’.“! Другим речима, јуснатуралисти 
нити треба да негирају позитивност позитивног права због његове 
наводне неправедности нити су они то чинили. 


С друге стране, две деценије касније, у другом главном табору 
јуриспруденције, међу позитивистима, јављају се продорни гласови 
који обзнањују да централна позитивистичка теза о одвојености пра- 
ва од морала (такозвана separability thesis) не само да није централ- 
на, већ у ствари није ни теза. Лесли Грин, Џон Гарднер и Андреј 
Мармор аргументовано и детаљно оповргавају раширено уверење да 
су позитивисти икада то тврдили, односно да чак ни они који то наи- 
зглед јесу тврдили (рецимо Xapr?) нису оспоравали да постоје многе 
нужне везе између морала и права.“ 


Ако се замислимо над те две опсервације, долазимо до једног, 
најблаже речено, занимљивог закључка: обе магистралне теорије у 
јуриспруденцији – јуснатурализам и правни позитивизам — заступале 
су, свака са своје стране, по једну очигледно погрешну идеју. Али још 
је чудније то што нас савремени заступници тих теорија уверавају 
да, у ствари, обе те идеје заправо нико није озбиљно заступао! Изла- 
зи да су се филозофи, а касније и јуриспруденти расправљали око 
два проблема која сви сматрају грешком, али која, сматрају Финис, 
Гарднер и Грин, заправо не постоје!2 Имајући то у виду, поводом 
питања односа правде и права (а нешто шире и морала и права) 
јуриспруденција подсећа на фудбалера у пасивном офсајду. Као што 
љубитељи фудбала знају, такав играч је „у прекршају“, али пошто то 
не утиче на игру, онда га треба игнорисати, као да не постоји.“ Тако 


5 1 John Finnis, Natural Law and Natural Rights, Oxford University Press, Oxford 
2011“, 351. 


2 У најмању руку се за Харта може рећи да je „флертовао“ с тезом о одво- 


јености, премда се његова верзија правног позитивизма одлично држи и без те тезе 
(yn. Leslie Green, The Germ of Justice, 2010, http://ssrn.com/abstract=1703008, 9. јул 
2016). 


? Сам Харт је својом тезом о „праву kao клици правде“ (germ of justice thesis) 


заправо тврдио да таква веза постоји и између права и правде као једне од моралних 
вредности (уп. Херберт Харт, Појам права, Правни факултет Универзитета у 
Београду и Службни гласник, Београд 2013, 263). О томе како је он гледао на однос 
права, правде и моралности инструктивно говори Џон Гарднер у чланку John Gard- 
пег, „Hart on Legality, Justice, and Morality“, University of Oxford Legal Research Paper 
Series 44/2010, 1—22. 


Према правилима фудбалске игре (Правило 10), „играч y офсајд положају 
се кажњава само ако се, у тренутку када је саиграч додирнуо или одиграо лопту, према 
мишљењу судије, активно укључује у игру: ометањем игре, ометањем противника, 
или извлачећи предност из овог положаја“ (http://wwwfsb.org.rs/sites/default/files/ 

исто испада да су тезе о којима се у правној теорији расправљало и 
које су јуриспруденти једни другима пришивали — погрешне, али да 
оне у ствари не постоје, да их, другим речима, треба игнорисати као 
што судија игнорише фудбалера у пасивном офсајду. 


Али чак и ако оне „не постоје“, и даље постоји проблем који 
те „непостојеће“ тезе наводно решавају. То је проблем односа правде 
и права. Овај прилог је управо покушај да се тај проблем „извуче“ 
из поменутог пасивног офсајда>, да се, другим речима, oH не решава 
на погрешан начин и не сагледава кроз „лажне“ дилеме попут оне да 
ли је важење позитивног права повезано с правдом или није. Однос 
правде и права заиста као проблем постоји или, ако следимо наведе- 
ну метафору, и те како „активно утиче на игру“ јер су правда и право 
(иако различити!) до те мере повезани социјални и људски феномени 
да ће проблем њиховог односа увек бити практички и теоријски ре- 
левантан, те се стога и јуриспруденција с њим неизбежно и изнова 
суочава. 


Први корак у том суочавању, према мом уверењу, јесу извесна 
концептуална разјашњења. Та разјашњења ће врло јасно показати 
да су Финис, Грин и остали поменути аутори у праву када одбацују 
помињане тезе које су питање односа правде и права довеле у паси- 
ван офсајд јуриспруденције. Тек је на основу што јасније одређених 
концепата правде (тачније, праведног делања) и права могуће разли- 
ковати та два феномена један од другог (а затим и од осталих „окол- 
них“ феномена и нормативних пракси), а након тога предузети и дру- 
ги корак и утврдити какве су природе везе које између њих постоје. 
Најпосле, тек на основу тако утврђених веза могуће је кренути ка 
једној теорији права у којој би концепт правде имао своје достојно 
место. 


У овом прилогу решаваће се прва два задатка, док ће се трећи 
(за чије решавање је предуслов да се реше претходна два) оставити 
или за неку другу прилику или неком другом. Из тог разлога, у првом 
одељку ће се изложити појам праведног дела(ња). Затим ће се стипу- 
лирати један прототипски концепт права, описивањем типичних ка- 


pravila -fudbalske -igre l.pdf, 9. јул 2016). Ако се према мишљењу судије играч y 
офсајд положају активно не укључује у игру на један од поменутих начина, онда 
се, према устаљеној терминологији, такав фудбалер налази у „пасивном офсајду“ а 
судија га занемарује и не досуђује прекршај. 


5 To „извлачење из пасивног офсајда“ je у савременој јуриспруденцији у 


ствари већ предузето, и то од неколико аутора (Гарднер, Грин, Волдрон), тако да 
овај прилог, у извесној мери, следи те подухвате. Такође, у том контексту истичем и 
један мастер рад на Правном факултету Универзитета у Београду, из октобра 2015, 
под насловом Правда у теоријама правног позитивизма, аутора Милоша Марковића, 
као хвале вредан покушај да се скрене пажња на поменуте подухвате у савременој 
јуриспруденцији. 

рактеристика права, које се у јуриспруденцији неспорно прихватају 
као такве. Најзад, на основу изложених концепата, одредиће се које 
то концептуално нужне везе спајају правду и право, а што је неопхо- 
дан предуслов да би се уопште могло кренути ка заокруженој идеји 
(да не кажем теорији) о праву у којој правда заузима одговарајуће 
место. 


2. КОНЦЕПТ ПРАВЕДНОГ ДЕЛАЊА 


2.1. Проблеми око дефинисања правде 


Правда је сложен феномен и тешко ју је дефинисати. За то 
постоје најмање три разлога. Прво, правда је универзалан феномен 
људске егзистенције. Истраживања Жана Пијажеа показују да се ин- 
туитивно „разумевање“ правде усваја у раном детињству и да одра- 
жава, премда не сасвим јасно, једну врсту осећаја за праведно који 
људска бића у себи носе такорећи од рођења. И када га појединац TO- 
ком социјализације адекватно артикулише, тај његов урођени осећај 
се освешћује, понекад формирајући и конкретно схватање о правед- 
ном односно неправедном. Ипак без обзира на конкретна схватања 
појединаца и група о томе шта је праведно а шта не (Ролс би ова 
схватања назвао концепцијама правде?) имајући на уму чињеницу да 
је њихово прапорекло у оном урођеном осећају, не изненађује да уп- 
ркос разноликости концепција правде“ постоји и извесна транскул- 
турна и транстемпорална сродност концепата правде.“ 


Код деце, како је то објаснио Пијаже (уп. Jean Piaget, The Moral Judgment 
of the Child, The Free Press, 1948, 195 и даље) схватање правде је више формално, 
а мање суштинско, супстантивно. Ипак, већ и деца могу да развију један од два 
основна супстантивна прилаза правди: схватање да је правда нешто у вези са 
заслугама, али и схватање да је правда поглавито везана за једнак третман свих. 


7 Овде, пре свега, имам на уму дистинкцију коју изводи Џон Ролс између 


концепта правде и концепција које cy подводиве под исти концепт (уп. John Rawls, 
The Concept of Justice, The Belknap Press of Harvard University Press, Cambridge — 
London 1995, 5—6, 9). О стварној плодотворности те дистинкције опширније говори 
Волдрон (уп. Jeremy Waldron, „Тће Primacy of Justice“, Legal Theory 9/2003, 269— 
294). 


5 To потврђују и компаративна правноантрополошка истраживања. „Сва 


друштва имају концепт правичности (fairness), али шта се има сматрати правичним 
(equitable) варира од друштва до друштва.“ — Laura Nader, June Starr, „Is Equity Uni- 
versal?“, Equity in the World’ legal Systems: A Comparative Study (ed. Ralph A. New- 
man), Établissements Émile Bruylant, Brussels 1973, 126. 


? Познати cy експерименти које су когнитивни психолози изводили (на 
пример, ultimatum game experiment), који иду у прилог постојања универзалног 
људског осећаја за праведно, премда је тумачење исхода тих експеримената донекле 
контроверзно. О идејама о правди које превазилазе културе и епохе уп. Отфрид 

Други разлог за комплексност појма правде је њен значај за 
људску заједницу. Проблем правде, праведности и праведног делања 
је у центру друштвених дебата и одлучивања. Где и како год да људи 
егзистирају, они с једне стране живе у друштву, међу другим људима. 
У свакој заједници највећи део онога што нам припада или чак и 
што „заслужујемо“ не бисмо добилијимали да није заједнице саме, 
да не постоје други људи захваљујући којима ce наша добра! стичу, 
увећавају и штите. Из тога, нужно, произилази потреба за сарадњом, 
а онда и за расподелом или разменом ствари (материјалних добара 
и других вредности) које заједница односно појединац „стварају“ у 
најширем смислу речи. Потреба за сарадњом у стварању и расподели 
добара као и потреба за разменом јасан је наговештај потребе за 
правдом. И стога се правда неизбежно и свуда појављује као правни 
и политички појам. 


Оба споменута разлога природно доводе до трећег. Наиме, због 
његове свеприсутности и значаја, моралног, правног и социјалног, 
највећи мислиоци су још од античког доба разматрали феномен 
правде и изводили одговарајуће појмове о њему. Вероватно да је 
тај појам, уз појам слободе, највише расправљан појам моралне, 
политичке и правне филозофије. Постоје колоне књига и текстова 
посвећених правди, али не постоји сагласност ни о концепту прав- 
де, а још мање о концепцији праведности. Зато се свако концептуал- 
но разматрање правде (и праведног делања) суочава с једноставним 
питањем: одакле га започети2 Којим год путем да се крене, на њему 
је много раскрсница, скретања и кружних токова, тако да је врло 
лако током „путовања“ изгубити оријентацију. 


Ако се сада имају на уму сва три разлога која отежавају 
поимање правде, како онда у једном краћем тексту изаћи на крај с 
јединственом комплексношћу тако значајног феномена и доћи до 
релативно заокруженог појма праведног делања? Јер, без обзира на 
различите своје видове (етичке, правне, политичке) и специфично- 
сти сваког од њих, обично се сматра да су сви они довољно повезани 
да се могу обухватити једним заједничким оквиром — заједничким 


Хефе, Правда – Филозофски увод, Академска књига, Нови Сад 2008, 11–13. С друге 
стране, Еренцвајг, примера ради, вели: „Ми можемо да замислимо друштво које би 
хтело и успело да створи право као прост рационални механизам за унапређење 
реда и сигурности. Али природа је била превише мудра да би се ослонила само на 
човеков разум и интелект, па, једнако као што му је подарила инстикте за глад и 
секс, тако му је подарила и осећај за правду и моралност.“ – Albert A. Ehrenzweig, 
„Рзусћоапаписа! Jurisprudence: А Common Language for Babylon“, Columbia Law Re- 
view 8/1965, 1353. О универзалном људском осећају за правду говоре и многи други 
аутори, од Роса (уп. AIf Ross, On Law and Justice, Stevens & Sons, London 1958, 
268—269) до Ponca (уп. J. Rawls, 12, 19). 


10 О термину „добра“ у контексту појма правде, биће више речи касније, али 
одмах треба јасно истаћи да нису у питању само материјална добра. 

(истина сложеним) концептом правде или барем базичним концеп- 
том праведног делања. !! 


У уводној напомени поменуо сам шта ће бити садржај овог 
прилога и шта ћу настојати да учиним. Из тога је јасно и шта нећу 
чинити када је реч о правди. Нећу говорити о концепцијама прав- 
де, о критеријумима према којима се неко понашање процењује 
као праведно и неправедно, о томе да ли су такви критеријуми 
уопште објективни или субјективни, то јест да ли су сазнатљиви 
или не. Другим речима, оставићу по страни питања филозофије и 
епистемологије правде и уопште питања која се тичу филозофских 
и епистемолошких промишљања о (моралним) вредностима уопште. 
Из разлога једноставности и подесности за анализу коју предузимам, 
у наредном пододељку фокусираћу се само на концептуализовање 
праведног делања. 


2.2. Одређење концепта праведног делања 


Управо је споменуто да правда није само правни или политички 
феномен. Као универзалан људски феномен, она је пре свега морални 
феномен. Чак и у заједницама које не познају правне или политичке 
институције, правда игра значајну улогу у животу њених чланова. 
Неспорно, правда је универзална морална вредност, а бити праведан 
значи поседовати једну моралну врлину. И обрнуто, бити неправедан 
значи имати једну моралну ману. Дакле, све што је праведно у исто 
време је и морално. Али није и обрнуто. Другим речима, правда је 
само једна у низу моралних вредности, а праведност само једна од 
моралних врлина, као што је и неправедност само један од моралних 
порока. Пошто су моралне врлине релативно трајне диспозиције ка- 
рактера које се испољавају у људском понашању у одређеним прак- 
тичким ситуацијама,“ оне су увек усмерене ка делању. А оно што 
врли људи остварују одређеним моралним делањем јесте извесна 
морална вредност. Сходно томе, правда као морална вредност, пра- 
ведност као врлина и праведно делање јесу три стране једне исте 
појаве. 3 


Међутим, сада се поставља кључно питање: по чему се пра- 
ведност, као морална врлина, разликује од других врлина, рецимо 


п ур. David D. Raphael, Concepts of Justice, Clarendon Press, Oxford 2001, 2. 

12 yg. Aristotel, Complete Works of Aristotle (ed. J. Burns), Princeton University 
Press, Sixth Printing, with Corrections, Princeton 1995, 49, 3753. 

13 Данило Баста би овде додао и праведника јер, како он примећује, „правда, 
праведан чин и праведник свагда иду заједно“. — Данило Баста, „Праведност као 
врлина (судије), Право и правда, Хрестоматија (прир. Бојан Спаић), Правни 
факултет Универзитета у Београду, Београд 2014, 28. 

храбрости, умерености, дарежљивости, марљивости итд.?!* Или, ако 
посматрамо правду првенствено као дела(ње), а не као врлину, как- 
во делање можемо да квалификујемо као праведно или неправедно? 
Које је његово главно својство? До одговора на то питање (питања) 
мора се доћи корак по корак. Наиме, ако следимо највећег мислио- 
ца кад је о правди реч, одмах можемо констатовати да је праведно 
делање делање према другима. Правда је морална вредност која 
се не тиче изолованих појединаца. Она је, како се то често каже, 
интерсубјективна или социјална вредност. И премда је та тврдња 
неспорна, она је сувише неодређена јер се у том смислу праведност 
не разликује од, рецимо, оданости или дарежљивости, пошто се 
може бити лојалан или дарежљив такође само према некоме другом. 
Треба, дакле, ићи даље у прецизирању праведног делања. И то не 
jour један, него још неколико корака даље. Који cy то кораци? Овде 
нам, уз већ помињаног Аристотела, у помоћ могу прискочити Цице- 
рон и Улпијан. И један и други су, само различитим речима, изрекли 
врло сличну мисао која би се могла парафразирати на следећи начин: 
„правда значи дати свакоме његово, дати оно што му припада“. 7 И 
ако следимо ту мисао, јасно је да „концептуализација“ појма правед- 
ног делања изискује да се прецизира давање као врста делања које је 
подобно да буде оцењено као (неправедно. То прецизирање захтева 
да се испита (1) шта значи, у смислу праведног делања „дати“, затим 
(2) шта значи „његово“ или „оно што му припада“ и, најзад, (3) шта 
је „добро“ које се таквим делањем „даје“. 


Најпре, треба нагласити да „давање“ у ствари није само давање, 
то јест додела добара или повластица. Реч је заправо о расподели, 
алокацији како повластица, права, тако и терета или штете. Могло 
би се рећи и да је то „давање“ и пожељних и непожељних „добара“, 
али ми се чини да је уместо речи „давање“ прикладније да се кори- 
сти реч (рас)подела, алокација. Стога ће ce у даљем тексту, уз израз 
„давање“, равноправно користити и та два израза. 


Друго, није свако морално делање које подразумева радњу ра- 
споделе добара праведно делање или индуковано врлином праведно- 


14 То питање се може и обрнути („По чему се неправедност разликује од 
других моралних мана какве су кукавичлук, неумереност, тврдичлук, лењост итд.7“) 
а да заправо трагамо за истим одговором. 


15 „Праведно и неправедно увек укључује више од једног лица“. Aristotel, 


3857. 


16 Уп. Thomas Aquinas, Summa Theologica, 1-11, О 57, Al, О 58, Al, A2, ћпр:/ 
www.ccel.org/ccel/aquinas/summa.html, 9. јул 2016. 


17 Улпијанова знаменита изрека гласи: Justitia est constans et perpetua voluntas 
ius suum cuique tribuendi. — Digestorum seu Pandectarum Liber primus, 1.10, Службени 
гласник, Београд 1997, 68. 

сти. Често људи делају на тај начин („расподељују“ нека добра) али 
подстакнути врлинама дарежљивости, милосрђа или солидарности. 
Некад то чине из љубави или пријатељства, а некад из чисте користи. 
А ако ce, рецимо, унутар породице помаже („даје“) немоћнима, 60- 
леснима то јесте алокација добара, али која није у вези с праведношћу 
него је у вези са ситуационом, моралном обавезом чланова породице 
да помогну својим ближњима. Према томе, није свака радња којом се 
алоцирају нека добра подесна да се оцењује као (неправедна. Да би 
„давање“ као радња било подесно да се оцењује у светлу (не)правед- 
ности, алокација треба да се врши према мерилу, чија форма је сра- 
змера. Тим „мерилом“, на крају крајева, одмерава се шта коме при- 
пада или, другим речима, само ce „постојаном и трајном“ (,,constans 
et perpetua...“, како вели Улпијан) применом принципа сразмерно- 
сти према којем се алоцирају предметна добра заиста сваком даје 
његово. Да се поново позовем на Аристотела: „[|Праведан човек дела 
тако] да када расподељује између себе и другог или између друга два 
човека не дела тако да себи даје више а другоме мање онога што сма- 
тра пожељним (и обрнуто када је реч о ономе што је штетно), него 
и себи и другом даје једнако у складу са сразмером (пропорцијом), а 
исто тако и када су у питању друга два лица. Неправда је... оно што 
је у супротности са сразмером..“'8 Стога је праведно да, примера 
ради, одштета буде сразмерна причињеној штети, казна почињеном 
злочину, пореска обавеза у сразмери с економском моћи, а оцена на 
испиту у сразмери с показаним знањем. 


Најзад, остаје да се одговори на последње, треће питање: как- 
во је то „добро“ које се праведним делањем „даје“? Како вели Ролс, 
J[T]he concept of justice applies whenever there is an allotment of some- 
thing rationally regarded as advantageous or disadvantageous".? A 
према Аристотеловом мишљењу, ствари које могу бити вредне (од 
којих имамо корист или ако их немамо, онда имамо штету) јесу оне 
које су потребне — потреба je дакле мерило вредности „добра“ које 


18 Aristotel, 3843. Истини за вољу, сам Аристотел је био склон да о праведном 
говори и као о ономе што је у складу с једнакошћу, али је очигледно сматрао да је, у 
контексту правде, делање према начелу једнакости заправо делање које је у складу с 
пропорцијом, сразмером, јер он каже да је „праведно пропорционално (сразмерно) а 
неправедно оно што ce огрешује о пропорцију“ (с тим што та пропорција може бити 
геометријска или аритметичка). 


19 7. Rawls, 8. 


20 Аристотел полази, пре свега, од потреба које cy индивидуалне, то јест 
субјективно одређене. С друге стране, Џон Ролс као критеријум за одређење да ли је 
нешто расподељиво „добро“ узима апстрактну рационалност. Најзад, као критеријум 
„потребности“ односно „расподељивости“ неког добра може се, као што то чини 
Волцер, узети његова социјална прихваћеност односно друштвено разумевање неког 
добра као „потребног“. – M. Walzer, Spheres of Justice – А Defense of Pluralism and 
Equality, Basic Books, New York 1983, 8-9. Имајући на уму да је правда, како je 

је подобно да буде предмет алокације према принципу сразмерности. 
Осим тога, јасно је да „добро“ о којем је реч мора бити на неки начин 
(из)мерљиво, будући да ce праведним делањем OHO расподељује према 
некој пропорцији. Оно што није мерљиво, што нема меру, не може 
да има ни сраз-меру. Уз те две одлике „добра“ које се расподељује, 
у филозофији и јуриспруденцији се још помињу и оскудност:! и 
ограниченост (у смислу коначности броја расподељујућих добара>), 
али будући да та својства немају пресудни значај за однос правде и 
права, колико прва два, о питању да ли су она заиста својства или 
нису неће се на овом месту дискутовати. 


Из свега што је до сада речено произилази својеврсна дефини- 
ција праведног делања. Да би једно делање било подесно да се 
оцењује у светлу (не)правде као моралне вредности, оно мора да 
буде предузето тако да делатник алоцира (даје или узима) добра> 
на основу алокативног мерила чија форма је сразмерност. Уз такву 
дефиницију нужна су два кратка појашњења. Прво, где год се (у на- 
редном тексту) говори о праведном делању, не говори се о делању 
као праведном по себи. То што се једна врста практичког делања 
назива „праведним“ само је елиптичан израз за делање које је по- 
десно, подобно да уопште буде (процењивано као) праведно или не- 
праведно. И друго, према стипулираној дефиницији, делатник који у 
конкретној ситуацији алоцира добра према алокационом принципу 
сразмерности дела праведно (или неправедно). То значи да за пра- 
ведно делање није нужно да се дела према неком општем начелу 
праведности (према некој општој норми) већ делатник може казуи- 
стички, од случаја до случаја, узимајући у обзир све конкретне окол- 
ности, да даје „свакоме његово“. Ипак, праведност као „постојана 
и трајна тежња да се свакоме даје његово“ у свакој ситуацији води 
ка томе да праведни делатник често успостави неки супстантивни 


напоменуто, интерсубјективна, социјална вредност, ово последње схватање је и 
најплаузибилније. Ипак, пошто то питање нема пресудни значај за тему прилога, 
нећемо се њиме подробније бавити. 


?! уп. О. Xepe, 26-27. 


22 уп. John Gardner, „The Virtue of Justice and the Character of Law“, Current 
Legal Problems 53/2000 (eds. M. D. A. Freeman, A. D. E. Lewis), Oxford University 
Press, Oxford, 167. 


?3 Добро“ y смислу како је то управо описано. 


24 Управо таква дефиниција праведног делања дозвољава да се разуме и 
Аристотелов појам правичности као „правде појединачног случаја“, као корекције 
позитивног закона. Јер, уколико би се праведно делање дефинисало искључиво као 
делање на основу неког постојаног општег алокативног правила (што се касније 
у тексту назива формалном „правдом“), онда би нам било неразумљиво зашто је 
Аристотел сматрао да су „правично и праведно једно исто“ и чак да је „правично 
ипак боље [nero праведној“. – Aristotel, 3855. 

општи критеријум, норму праведног делања, коју ће следити како би 
у свим истим случајевима поступао исто и тако свима који су исти 
дао оно што им припада. То има посебан значај, како ће се показати 
касније, за однос праведног делања и права. 


2.3. „Врсте“ правде 


Током векова, уз умножавање текстова и књига о правди, умно- 
жавале су се и различите типологије правде. Тако се од Аристотела 
преко Томе Аквинског па до савремених аутора говорило о различи- 
тим врстама правде, расправљало се о томе да ли су оне адекватно 
дефинисане, да ли су уопште подводиве под један заједнички концепт 
правде итд. Већ Платон и Аристотел термином „правда“ означавају 
разнородне ствари, од потпуне врлине до примене позитивних за- 
кона („законска“ правда). Аристотел уводи и појмове као што су 
„дистрибутивна“ и „корективна“ правда, који ће опстати до данас, 
а потоњи филозофи и правници ће нас „обогатити“ и божанском, 
комутативном, ретрибутивном, социјалном, политичком, институ- 
ционалном, природном и процедуралном правдом. У овом прилогу 
нема ни простора ни потребе да се разматрају све „врсте“ правде 
већ ће бити представљена једна типологија правде која је заснована 
на управо предложеној дефиницији (не)праведног делања и на ра- 
зличитим „облицима“ тог делања које оно има у различитим типо- 
вима правде. Типологија која ће бити представљена има искључиво 
хеуристичку вредност јер јој је сврха боље разумевање везе између 
концепта правде и концепта права. 


2.3.1. Дистрибутивна правда 


Дистрибутивна правда постоји када се применом алокационог 
принципа сразмерности деле бенефиције и терети које су происход 
живота у заједници. Њоме се бави држава када грађанима додељује 
нека права и слободе (као што је право гласа или слобода верои- 
сповести) или када помоћу прикупљеног пореза помаже привредне 
субјекте који не би самостално опстали на тржишту или грађане који 
су социјално угрожени. Држава, дакако, не расподељује само повла- 
стице него и терете, попут пореза или војне обавезе, тако да и том 
приликом може да се говори о (не)праведном опорезивању или (не) 
праведно распоређеном терету одбране земље. 


Према Аристотеловом схватању дистрибутивне правде, њена 
форма је увек геометријска пропорција, а њена садржина је заслу- 
25 уп, Stephen Perry, „Оп the Relationship between Corrective and Distributive 
Justice", Oxford Essays in Jurisprudence (ed. Jeremy Horder), 4% series, OUP, Oxford 
2000, 237—264. 

га — она се увек односи на расподелу која је сразмерна заслузи.7б 
Дакле, речи из темељног поклича правде „дати свакоме што му при- 
пада“ заправо значе „дати свакоме оно што заслужује“! Заслужено је, 
примера ради, да најбољи студент добије студентску стипендију, да 
највреднији радник буде унапређен, да најхрабрији војник прими ор- 
ден. Такво аристотеловско схватање супстантивног мерила алокације 
(расподела према заслузи) постоји, наравно, и данас. Међутим, ново 
доба је донело и неке друге принципе — једнаку алокацију свима, 
односно алокацију према потребама! алокацију према способно- 
стима или алокацију према учинку.2* 


Као што се види, схватање супстантивног мерила дистрибу- 
тивне правде се мењало. Поједини аутори чак сматрају да је то до- 
вело до промене у самом концепту дистрибутивне правде, а не само 
у њеној концепцији.“ Чини се, ипак, да и данашње и некадашње 
разумевање критеријума према којем се терети и повластице деле 
може да се подведе под исти формални алокативни принцип правде 
(мерило сразмерности), а о томе сведочи и чињеница да се у модерно 
доба воде веома жустре полемике управо поводом критеријума ди- 
стрибутивне правде, у којима сами учесници препознају и прихватају 
да не полемишу пре свега о форми дистибутивне правде него о 
критеријумима на основу којих се оцењује ваљаност супстантивног 
мерила правде. 


2.3.2. Корективна правда 


Праведно делање, показано је, пре свега значи „дати свакоме 
његово“. Општи алокативни принцип правде је да појединци имају 
своје место релативне (неједнакости у односу на то шта им (ne) при- 
пада у једној заједници. Међутим, тај принцип се не примењује само 
у ситуацијама када појединци на основу њега добијају оно што им 
припада (или им се, респективно, нешто узима). Он је увек актуелан 
и када је постојећа равнотежа нарушена, то јест када се иде за тим 
да се нарушена равнотежа поново успостави. Стога је увек и свуда 
један од примарних захтева правде да се другоме не наноси зло, бол, 
увреда или штета, да му се у ширем смислу речи не „узима“ оно што 
му припада. Или, како то вели Улпијан у својој другој формулацији 
налога праведног поступања, да се „другоме не шкоди“ (neminum 
laedere). 


26 Aristotel, 3835. 


27 р. D. Raphael, 5; Samuel Fleischacker, Short history of distributive justice, 
Harvard University Press, Cambridge — London 2004, 2. 


28 Уп. A. Ross, 269-272. 
29 уп, S. Fleischacker, 15. 

Уколико се ипак догоди да се таква равнотежа поремети, оно 
што према алокативном принципу праведног размештаја „припада“ 
појединцу који прекши своје обећање или не изврши уговор или на 
други начин нанесе штету другоме јесте да он ту штету надокнади, 
да се коригује нарушена равнотежа и да се тако алокативни принцип 
правде примени у виду аритметичке пропорције. 7" 


Треба нагласити да је и корективна правда, баш као и дистрибу- 
тивна, заснована на извесним супстантивним принципима који дају 
одговор на питање ко одговара за учињену штету, како и због чега. 
Штавише, у савременом одштетном праву воде се веома „вруће“ 
расправе о томе шта би требало да буде сврха накнаде причињене 
штете и у којој мери и ко је тај који би требало штету да надокнади. 
Док једни заступају принцип да корективна правда захтева да штету 
увек и потпуно надокнади онај ко је за њу крив, други не обраћају 
пажњу толико на кривицу штетника, колико на последице настале 
штете и на то да те последице буду отклоњене а да се у будућности 
причињавање штете сведе на минимум, док трећи посматрају штету 
и њену накнаду као вид (ре)дистрибуције добара који треба да по- 
служи циљевима неке концепције дистрибутивне правде. 


2.3.3. Процедурална правда 


Да би се правда из претходне две „инкарнације“ оваплотила 
у стварном животу, то јест да би се донела конкретна одлука пово- 
дом дистибуције терета или повластица у конкретном случају или 
да би се кориговала нанета штета, често одлучилац треба претходно 
да спроведе одређени поступак како би дошао до исправне одлуке. 


Будући да се таква процедура појављује у контексту дистри- 
буције терета/повластица, као и приликом примене корективне прав- 
де (код које, такође, постоји одређена, алокационим принципом прав- 
де, спроведена „редистрибуција“), уобичајило се да се о правилима 
такве процедуре говори као о правилима процедуралне правде. Иако 
се та правила тичу процедуре или начина долажења до (праведне) 
одлуке, а не и садржине саме одлуке, она се ипак тичу доношења 
одлуке која је подобна да буде праведна односно неправедна, те се, 
према томе, правила такве процедуре могу назвати процедуралном 
правдом. 


Међутим, постоји значајнији разлог због којег одређена про- 
цедурална правила можемо сврстати у посебан тип правде. Наиме, 
често нека правила поступка могу бити оцењивана као (не)правед- 
на, будући да су она сама по себи алокативна јер алоцирају права и 
обавезе учесника у разним врстама поступака и то, када је у питању 


30 Aristotel, 3836-3839. 

решавање спорова, имајући у виду принцип једнакости страна у по- 
ступку. И уколико се због тог разлога правила процедуре посматрају 
као (не)праведна, онда је јасно да не спадају cea процедурална пра- 
вила под процедуралну правду, већ само она која према алокативном 
принципу једнакости алоцирају права и обавезе учесницима у по- 
ступку доношења оне врсте одлука које су подобне да се оцењују као 
(нејправедне. Тако, примера ради, постоји читав низ принципа које 
судска процедура мора да садржи да би и сама по себи била фер и 
праведна. Ти су принципи установљени општим нормама којима се 
утврђују процесна права странака у спору. Чим једно правило про- 
цедуре обе стране третира као равноправне, додељујући им процесна 
права која ту равноправност пред судом треба да гарантују, можемо 
рећи да је оно (процедурално) праведно. Неки од тих принципа су 
на најдиректнији начин надахнути алокативним принципом правде, 
попут принципа audiatur et altera pars или nemo est iudex in causa 
sua или омогућавања правне помоћи неукој и сиромашној странци 
или „претпоставка невиности“ итд. Такви процедурални стандарди 
свуда се сматрају захтевима правде?! јер се увиђа да правда и He- 
правда могу да постоје не само у коначној одлуци него и у поступку 
који претходи доношењу одлуке. Ипак, не треба сметнути с ума да 
примена и најправеднијих процедуралних правила не гарантује пра- 
ведан исход, то јест коначну одлуку која је супстантивно праведна. 


2.3.4. Формална правда 


Најзад, на овом месту треба рећи неколико речи о још једној 
(наводној) врсти правде — формалној правди. Ово нарочито сто- 
га што на њој инсистирају управо правници и правни теоретича- 
pu.? Обично се каже да се формална правда препознаје у свакој 
ситуацији у којој се постојано и непристрасно примењују закон- 
ске и друге опште правне норме независно од околности да ли су 
те норме супстантивно праведне или не. Стога поборници идеје 
формалне „правде“ сматрају да минимум праведне примене права 
налаже да се одлука заснива на општем правилу, а не на самовољи, 
хиру или предрасудама доносилаца одлука. Они свој став заснивају 
на формули која, наводно, представља принцип праведности да 
„с једнаким случајевима треба поступати једнако, a с неједнаким 
неједнако у мери у којој су неједнаки“.33 Дакле, сумарно говорећи, 
теза о такозваној формалној правди почива на три стуба: први је да 


31 У англосаксонској правној култури правила процедуралне правде називају 
се још и начелима природне правде (natural justice) (yn. X. Харт, 218). 


32 Међу њима, Дејвид Лајонс нарочито истиче Келзена, Poca, Перелмана и 
Харта (yn. David Lyons, „Оп Formal Justice“, Cornell Law Review 58, 3/1973, 833). 


33 X. Харт, 217. 

она постоји када се опште правно правило постојано примењује, 
други је да се то правило примењује непристрасно и трећи да начело 
„једнаке третирај једнако...“ јесте основно формално начело правде 
и да се оно у праву остварује када се примењује формална правда.“ 


Међутим, идеја о формалној правди подвргнута је критикама 
с неколико страна. И стога што ми ce оне чине оправданим, фор- 
малну правду сам назвао „наводном“ и такозваном. Наиме, формална 
„правда“ заправо није врста правде, коју треба сврстати уз поменуте 
(и друге непоменуте) врсте правде. Први разлог за то је што ниједан 
од стубова који су у темељу идеје о формалној правди није сводив на 
описани алокативни принцип правде. Наравно, то не значи да сваки 
од њих није у некој вези с тим принципом. Тако, примера ради, ало- 
кациони принцип сразмерности не поклапа се већ се само понекад 
преклапа с принципом „једнаке третирај једнако...“. Наиме, уколико 
тај принцип значи униформно третирање истих случајева према ало- 
кационом принципу сразмерности, онда се два принципа преклапају. 
Али принцип „једнаке третирај једнако...“ не примењује се само на 
праведно делање већ и на друге видове практичког делања. Примера 
ради, ако васпитавам своју ћерку тако што тражим од ње да не ра- 
зговара с непознатим људима, уистину тражим да поступа „једнако 
у једнаким ситуацијама“, то јест с једнаким људима (с непознатима) 
једнако, али не може се рећи да тражим од ње да с њима поступа 
праведно јер у таквој ситуацији не постоји радња расподеле у складу 
с алокационим принципом правде. 


Осим тог, постоји један још важнији разлог због којег се фор- 
мална правда не може називати правдом. Реч је о следећем. Делат- 
ник који тежи правди такође тежи да његово праведно делање буде 
постојано, а то значи нужно и униформно у истим или сличним 
случајевима. Стога такав делатник?? настоји да своје делање, пре 
или касније, заснује на општем правилу које ће му омогућити да на 
једноставнији начин него казуистичким одлучивањем праведно дела 
и да у свим истим случајевима доноси исте одлуке. У том смислу, 
принцип формалне „правде“ може да се примењује код било које врсте 
правде. И тај принцип је задовољен, баш као што је то и Харт уочио, 
увек када постоји неко опште правило којим се алоцирају терети 
и повластице и када се оно доследно и непристрасно примењује.“ 


34 уп. D. Lyons, 848. 
35 уп. ibid., 848-858; J. Gardner, 163-168. 


36 Ти принципи, такође, нису ни сводиви један на други, али нема ни простора 
ни потребе да се о томе на овом месту детаљније говори. 


37 А поготово правни званичник из разлога због којих је право заиста право, 
о којима ће више речи бити у наредном одељку. 


38 С тим што je он погрешно сматрао да право, баш због тога што се састоји 
од општих правила (наравно, под условом да се та правила постојано и једнако 

Међутим, да ли ће исход те примене бити праведан или неправедан, 
не зависи само од примене општег правила у конкретном случају већ 
од тога да ли је само правило супстантивно праведно односно мо- 
рално. Уколико се доследно и непристрасно примењују правила која, 
примера ради, дискриминишу жене, црнце или хомосексуалце, ко- 
начна одлука ће бити супстантивно неправедна. Из тог разлога, фор- 
мална правда није никаква правда већ само форма коју (неправедна 
алокација у праву најчешће задобија. И утолико је она, барем када 
је реч о праву, нужан али не и довољан услов за праведно поступање. 
Заправо, будући да је она форма алокативног принципа правде у пра- 
ву, да бисмо неко правно делање уопште могли да процењујемо као 
(не)праведно, оно мора да буде делање у тој форми. Међутим, овим 
задњим тврдњама већ сам на неки начин закорачио у тему следећег 
одељка јер, говорећи о томе шта је форма (не)праведне алокације y 
праву, говори се заправо о самом концепту права. У том смислу, о тој 
форми као и о другим карактеристикама савременог правног система 
биће више речи у редовима који следе. 


3. ОДРЕЂЕЊЕ КОНЦЕПТА ПРАВА 


Поменуто је на самом почетку како се осећај за правду сма- 
тра такорећи урођеним, а како се рудиментарне представе о прав- 
ди стичу већ у раном детињству. За разлику од правде, представа о 
томе шта је право стиче се много касније. И то сведочи о извесној 
артифицијелности феномена права у односу на правду. Упркос томе, 
образован човек разуме да савремено право има одређене каракте- 
ристике“ и такво (само)разумевање сопствене социјалне нормативне 
праксе коју називамо правом може бити полазна тачка у одређењу 
концепта права. Међутим, од те полазне тачке јуриспруденција је 
стигла до веома различитих схватања о појму права. У том мношт- 
ву схватања, издваја се једно језгро, један збир карактеристика, које 
се додуше не могу сматрати нужним и довољним да бисмо право 
појмили у смислу класичне дефиниције, али се могу сврстати у ка- 


примењују на све на које се односе), садржи „клицу правде“. Општа правила 
једноставно не садрже клицу правде јер формална „правда“ коју наводно применом 
општих правила постижемо није уопште правда, будући да формално „праведна“ 
одлука може бити веома неправедна у супстантивном смислу. 


39 „Ваљани принципи правде, баш као и они који нису ваљани [..] имају 


исту особену форму. Утврђујући само ту форму, Аристотел тиме није покушао да 
разликује праведно од неправедног“. – J. Gardner, 160. 

40 Рецимо, да садржи правила која забрањују или наређују известан начин 
понашања под претњом казне, као и правила која захтевају да људи надокнаде 
другима штету, те да постоје законодавци која та правила стварају и мењају као и 
судови који решавају спорове у вези с применом тих правила (уп. Х. Харт, 61). 


96 


Горан Дајовић (стр. 82-108) 


рактеристике које поседује типични правни поредак. Стипулирање 
једне такве прототипске дефиниције концепта права“! биће сасвим 
довољно за сврхе овог прилога. 


Према једној од таквих дефиниција, наводи се да су три ти- 
пичне (и најзначајније) карактеристике права институционалност, 
нормативност и принудност.? Институционалност права у најкраћем 
значи да су стварање, промена и примена права у најтешњој вези с 
институцијама, то јест да право доносе, мењају и примењују одређене 
институције. Те институције, барем у модерно доба, обухватају неку 
врсту законодавних институција, као и судских и административ- 
них институција задужених за решавање спорова и примену права. 
Разлика између те две врсте институција, између осталог, јесте у 
томе што прве делују проспективно, њихове одлуке се по правилу 
односе на будуће догађаје, док друге делују и одлучују о постојећим 
или већ свршеним догађајима и односима. Друга битна разлика је 
у томе што су одлуке прве врсте институција општег карактера (то 
су општа правила), док друге доносе појединачне одлуке у односу 
на појединачна лица. Осим тога, имајући на уму тему овог прилога, 
није наодмет поменути да и у другој групи институција постоје спе- 
цифичности које издвајају правосуђе у односу на остале институције 
које примењују право (управу, агенције итд.). Наиме, правосуђе увек 
делује када (већ) постоји спор у којем су увек укључене две (кон- 
кретне) стране, а трећа, непристрасна страна (суд) тај спор по пра- 
вилу решава на основу унапред познатих општих норми, а на основу 
чињеница и аргумената које су обе стране изнеле пред њу током по- 
ступка решавања спора.“ 


Надаље, право је нормативно јер путем општих норми које 
се практикују и које представљају специфичну врсту разлога за 
поступање усмерава понашање сопствених адресата“ и утиче кон- 
клузивно на одлуке у споровима који ce у друштву појављују.“ Ox- 

^! О прототипским дефиницијама уопште као и о дефинисању права на тај 
начин уп. Радмила Васић, Миодаг Јовановић, Горан Дајовић, Увод у право, Правни 
факултет Универзитета у Београду, Београд 2014, 8-27. 


? уп, Joseph Raz, The Concept of Legal System, Clarendon Press, Oxford 1975, 
168. 


43 Yn. Martin Golding, Philosophy of Law, Prentice-Hall, Upper Saddle River, 
1974, 108-112. 


^! Ради прецизности, треба додати да „усмерава понашање“ барем неких 
адресата. Ако никог другог, а оно правних званичника. 


^5 Како je то истакао Харт: „Мислим да је потпуно узалудно тражити било 
какву даљу специфичну сврху којој право као такво служи, него што је пружање 
смерница за понашање људи и стандарда (нагласио Г. Д.) за критику таквог 
понашања.“ — X. Харт, 303. Pas, као и Харт сматра да је главна функција права да 
обезбеди „јавно доступне стандарде за усмеравање понашања“. – Ј. Raz, The Authori- 

луке у тим споровима се, дакле, доносе на основу постојећих оп- 
штих норми, чије постојање се утврђује призивом на неки социјални 
факт. И чак и када се у појединим правним ситемима одлука која би 
била сматрана правном донесе без ослањања на постојећа правила 
(казуистички), разлог који је до ње довео постаје опште правило за 
све наредне сличне случајеве (систем прецедената). Дакле, ни казу- 
истичко одлучивање не лебди у правном вакууму. И оно се руково- 
ди принципима, разлозима за и против неке одлуке у појединачном 
случају. Али, што је још важније, таквим одлукама се ствара право, 
у смислу опште, унапред познате норме, која усмерава наше радње и 
која ће се примењивати на будуће сличне случајеве. 


Најзад, у оба своја аспекта (и институционалном и норматив- 
ном) типичан правни поредак је и принудан. То значи да је (1) право 
везано за институције које поседују моћ принуде (пре свега, физич- 
ке) и да (2) садржи норме којима се регулише употреба принуде и 
норме којима се регулишу принудно спроводиве санкције за кршење 
правних норми. 


Осим поменутих типичних карактеристика права, треба додати 
још једну уобичајену карактеристику која произилази из претходних 
а која је значајна за тему овог прилога. Наиме, право као институци- 
онализовани нормативни принудни систем сматра се потенцијално 
свеобухватним. Шта то значи? Chepe понашања које (и принуд- 
ним) нормама регулишу неке друге институције (на пример, црква 
или спортске асоцијације) ограничене су на сасвим одређене де- 
латности и понашања (на пример, однос према Богу или правила 
спортске игре и пропозиције такмичења). Право не „познаје“ таква 
ограничења. Према томе, оно барем хипотетички јесте свеобухватан 
систем норми. Кажем „хипотетички“ јер правни поредак у стварно- 
сти никад не регулише све друштвене односе. Међутим, сматра се 
неспорним да право извесне односе увек регулише. Предмет правног 
регулисања увек и свуда су односи који се у једној заједници сматрају 
важним.* Харт је чак сматрао да y том смислу постоји један мини- 
мум типичних односа који се у свакој заједници сматрао важним и 


ty of Law, Clarendon Press, Oxford 1979, 50–51. Метју Кремер истиче како „практично 
сваки правни позитивист... приписује праву функцију да усмерава понашање“. — 
Matthew Kramer, Where Law and Мотату Meet, Oxford University Press, Oxford 2005, 
6. Али такав став није идиосинкразија правног позитивизма. И Тома Аквински каже 
нешто слично када констатује да је „закон правило и мера људског деловања“. – Т. 
Aquinas, II-I, 090, Al. 

46 Yn. Cass Sunnstein, „Problems with Rules“, California Law Review 83/1995, 
956-958. 

47 yg. P. Васић, М. Јовановић, Г. Дајовић, 16-17. 


48 Уп. L. Green (2010), 17. 

да регулисање тих односа спада у минималан садржај сваког права.“ 
Било то тачно или не, битно је имати на уму да право као институ- 
ционални нормативни систем увек уређује важне друштвене односе. 


На крају одељка о концепту права треба додати једну напомену, 
као уводну за наредни. Поимању права према оваквој прототипској 
дефиницији често се придодаје још један елемент — правда. Не 
залазећи у детаље дуговечне дебате о томе да ли је правда нужно 
својство (концепта) права или није, данас и с једне и с друге стране 
линије поделе поводом тог питања на јуснатуралисте и позитивисте 
постоје аутори чији се ставови готово не разликују, без обзира на то 
с које стране те линије да се налазе.) У том смислу, подсетићу на 
оно што је на самом почетку већ речено: данашњи јуснатуралисти 
прихватају да право може бити право чак и ако је неправедно, прем- 
да такво право не сматрају централним или жаришним случајем 
npaBa?!, док савремени позитивисти јасно истичу да између права 
и морала постоје нужне везе, a да је једна од њих да је право no- 
добно да буде процењивано у светлу (не)праведности као моралне 
вредности. У наредном одељку he се показати не само да таква веза 
постоји, већ и да она имплицира постојање неких других важних 
веза између правде и права. 


4. ОДНОС ИЗМЕЂУ ДВА КОНЦЕПТА – ПОСТОЈИ ЛИ 
КОНЦЕПТУАЛНА ВЕЗА ПРАВДЕ И IIPABA? 


Баш као што свако практичко делање, да би било подесно 
да се процењује као (не)праведно, мора да буде у форми правед- 
ног делања како је оно стипулирано у првом одељку, тако и делање 
правних институција, да бисмо уопште могли да говоримо о вези 
правде и права, мора да буде у једној од форми тог делања. Према 
томе, треба испитати да ли и како правне институције о којима сам 
управо говорио у свом делању примењују алокативни принцип 
сразмерности. 


^9 Уп. X. Харт, 251-257. 


0 A то нам потврђује да cy y праву аутори који говоре да можда Ta јасна 
линија данас више уопште не постоји или барем да више није „Берлински зид“ 
јуриспруденције, који се тешко прелази. 


5 Многи савремени јуснатуралисти следе такво схватање, које је осамдесетих 


година прошлог века уобличио Џон Финис. 


52 Такво схватање на најупечатљивији начин у модерној јуриспруденцији 
изнео је Лесли Грин (уп. L. Green, ,,Positivism and the Inseparability of Laws and Mor- 
als“, New York University Law Review 83/2008, 1047—1054). Али већина истакнутих 
позитивиста (почев од Раза, па до Коулмена, али и помињаних Гарднера и Мармора), 
на овај или онај начин, налази многе везе између права и морала па и ову о којој 
говори Грин. 

У претходном одељку споменуто је да постоје две главне вр- 
сте правних институција: прве које се углавном баве апстрактним 
регулисањем друштвених односа путем општих норми и друге које 
одлучују на основу тих општих норми у постојећим или већ сврше- 
ним ситуацијама, дакле, ex post. У савременој држави један од глав- 
них задатака прве врсте институција (законодавца) јесте да између 
припадника заједнице на апстрактан начин расподељује друштвена 
добра и терете, права и обавезе. Другим речима, да путем закона 
формулише супстантивне принципе дистрибутивне правде. Имајући 
на уму стипулативну дефиницију праведног делања, одлуке законо- 
давних институција могу ce процењивати као посредно (не)праведне 
само под условом да (1) алоцирају сразмерно (2) извесну врсту до- 
бара. То значи да није сваки могући закон подесан да се процењује у 
светлу (не)правде°° већ само онај чији је циљ да осигура или утврди 
извесну расподелу терета и повластица међу појединцима путем 
алокативног принципа сразмерности, с тим што мора да буде реч 
о „важним“, „потребним“ добрима, што je, подсетићу, услов који 
правни поредак у начелу испуњава, будући да се правом увек и свуда 
регулишу и важни друштвени односи. 


Осим законодавца, још једна правна институција игра важну 
улогу, у ствари и важнију, у остваривању правде – суд. Чак се може 
устврдити да је суд правна институција која је концептуално везана 
за праведно делање. Наиме, за разлику од одлука законодавца, које 
представљају праведно делање на посредан, апстрактан начин, су- 
дови праведно делају непосредно, у конкретном случају. Осим тога, 
одлуке законодавца нису увек у форми алокативног принципа правде 
(за примере вид. фусноту 53), док, с друге стране, суд увек својом 
одлуком решава ко треба шта да добије (изгуби) и по ком основу, 
то јест увек расподељује терет (изгубљен спор) или „повластицу“ 
(добијен спор) на основу алокативног принципа сразмерности. И то 
не важи само за одлуке којима се спроводи корективна правда већ и 
за оне које се тичу спорова поводом општих норми које не алоцирају 
терете и повластице. Јер чак и они закони који имају неки други циљ 
а не сразмерну алокацију терета или повластица или корекцију не- 
правде, могу бити разлог за спор који долази пред суд. 


53 Велики број општих законских норми нема за свој предмет било какву 
алокацију добара или алокацију „важних“ добара. Примера ради, норме које служе 
да координирају понашања појединаца не служе превасходно алокацији. С друге 
стране, неке норме могу да алоцирају извесна добра, али не на основу алокативног 
принципа правде, као што су норме које прописују одређене церемоније, про- 
цедуралне норме које следе ефикасност или опортунитет као алокативне принципе 
или норме које следе принцип корисности. 

54 _Потребним“, имајући на уму оно што је речено y фусноти 20. 
55 ym. L. Green (2008), 1050 и даље; J. Gardner, 171, 174, 184. 


56 Када се, примера ради, пропише да ce у градски аутобус улази на предња 
а излази на задња врата, тиме се на путнике не расподељује никакав „важан“ терет 

Према томе, без обзира на то да ли је реч о апстрактној, по- 
средној правди (правди законодавца) или непосредној, делујућој 
правди (правди судова), која је још значајнија јер одиста представља 
праведно делање, право је дефинитивно институционални артефакт 
који је, како је то већ споменуто, „подесан да се испитује и процењује 
у светлу правде“ (,,justice-apt). To је нужна веза правде и права. Али 
то је и значајна веза, будући да, прво, није свака људска творевина 
,Justice-apt" и друго, право као такво је превасходно подобно да се 
оцењује у светлу правде, али не и у светлу већине других морал- 
них вредности (скоро никада нећемо право оцењивати као храбро, 
одано, искрено итд.). Та веза проистиче, да поновим, из чињенице 
да правне институције у типичном правном поретку доносе одлу- 
ке које се могу процењивати као (не)праведне јер испуњавају услов 
из дефиниције делања које (можемо да) назовемо (не)праведним. 
Такође, из те концептуално нужне везе произилази друга важна веза 
права и правде. Наиме, право треба да остварује правду.7' Јер све 
што може бити (процењивано као) праведно или неправедно, треба 
да буде праведно“, баш као што и свако делање које може да буде 
морално исправно и треба да буде морално исправно.“ 


или повластица (јер се може прописати и обрнут начин уласка/изласка у аутобус) већ 
се само координира њихово понашање које се без такве ауторитативне координације 
може теже практиковати. Ипак, у случају прекршаја те одредбе настаје спор и тада 
ће се прекршиоцу алоцирати известан терет (казна), која обично неће бити казна 
дугогодишњег затвора или милионска новчана казна, већ казна сразмерна учињеном 
прекршају. 

57 [T]he mere fact that law has a certain form and remains true to it can't ensure 
that it is in any way just. But maybe it can explain, all the same, why law is the kind of 
thing that ought to be just. Maybe the form of law matches the form of justice (or one 
of the forms of justice) and that is why law necessarily holds itself out for evaluation 
specifically in the dimension of justice and injustice. Whatever takes justice's form, you 
may say, stands or falls by justice's lights, for necessarily — by its very form — it purports 
to be just.“ — J. Gardner, 163—164. У сличном смислу изјашњава се и Волдрон: ,,[L]aw 
does not present itself to us as an arbitrary array of decrees and regulations any more than 
science presents itself as a set of idle assertions. A legal system presents itself as having 
a commitment to justice from start to finish [....] you cannot begin to understand the legal 
system without recognizing that it presents itself as having this aspiration, any more than 
you can understand what scientists are doing apart from their professed aim of verisimili- 
tude.“ — J. Waldron, 273. 


58 Да ли је то прва функција права, да парафразирам Ponca, то јест да ли она 
треба да ужива примат над осталим функцијама, односно да ли правда као вредност 
треба да буде изнад осталих вредности које право треба да остварује, није питање 
на које је нужно претходно одговорити да би се одговорило на питање да ли право 
треба да има функцију да остварује правду. Јер, да ли право треба да има и неке 
друге функције и ако треба, да ли је ова која се тиче правде примарна, не утиче на 
аргумент на основу којег се дошло до тога да право треба да има и ову функцију. 


59 уп. J. Gardner, 151. 

Међутим, када се констатује да је право ,justice-apt", те да 
треба да има функцију да остварује правду, какве то концептуалне 
консеквенце носи када je у питању однос права и појединих ,,mu- 
пова“ правде? Директан одговор гласи: прво својство да је право 
,Justice-apt" има везе с такозваном формалном „правдом“, а друга 
карактеристика да право треба да има функцију да остварује правду 
у вези је с процедуралном правдом. Али шта је с дистрибутивном и 
корективном правдом? 


Како је на одговарајућим местима већ објашњено, истинску 
праведност дистрибутивне и корективне правде одређује садржина 
а не форма алокативног принципа правде. То што и праведни и не- 
праведни закони имају исту форму указује само на то да одлуке за- 
конодавца којима се постављају правила дистрибутивне и коректив- 
не правде могу бити процењиване и као праведне и као неправедне. 
Многи аутори сматрају да историјска контингентност и концепту- 
ална „неухватљивост“ критеријума дистрибутивне правде (а mutatis 
mutandis то важи и за критеријуме корективне правде) не допушта да 
правду као такву дефинишемо помоћу „супстантивних“ елемената, 
а самим тим и онемогућава да се на нивоу концепта дистрибутивне 
и корективне правде, као таквих, успоставе нужне везе између појма 
правде и појма права. 


Међутим, независно од тога да ли је такво гледиште исправно, 
постоји други разлог који „спречава“ директну концептуалну везу на 
нивоу супстантивних принципа дистрибутивне и корективне правде 
и права, који би постојао чак и ако био овај претходни отпао. При- 
мера ради, он би постојао чак и ако бисмо прихватили да је нужан 
елемент концепта правде, рецимо, принцип који се учестало истиче 
као основни супстантивни принцип дистрибутиве правде: „слобода и 
право једног условљена је истим таквим слободама и правима свих 
других“.% У чему се састоји тај разлог? 


Ако је полазна тачка у сваком разматрању о правди и правед- 
ном делању слоган „дати свакоме оно што је његово“, онда правда 
не може да постоји ако се заиста не даје свакоме његово, макар 
обзнањена општа правила сразмерне алокације била неспорно суп- 
стантивно праведна. Нема правде без праведног делања, а то значи 
без примене алокативног принципа сразмерности на појединце. Дру- 
гим речима, да би правда постојала, неопходно је да се у стварности 
непристрасно примењују општа правна правила која алоцирају добра 
према принципу праведности. Из тога је већ на први поглед видљиво 
да су у том смислу од кључног значаја друге две врсте правде из 
типологије која је представљена у одељку 1.3, то јест процедурална 
и формална правда. 


60 У овој или оној форми, тај принцип помињу Русо, Кант, Хабермас, Ролс и 
многи други истакнути мислиоци. 

Наиме, да би се задатак „примене“ правде заиста обавио непри- 
страсно, уколико тај задатак обавља суд, обе стране у спору морају 
пред њим да буду у истом положају. Непристрасност суда (судије) 
као треће стране у поступку поводом спора који постоји између две 
странке изискује једнак третман обе. Као што је наведено у претход- 
ном одељку, суд доноси коначну одлуку „на основу чињеница и аргу- 
мената које су обе стране изнеле пред њу током поступка решавања 
спора“. Историјски посматрано, то су уочили још и стари Египћани, 
који су још хиљаду и по година пре наше ере прописали: „Гледај на 
онога кога познајеш као на онога кога не познајеш, а на онога ко ти 
је близак као на онога ко је туђ твојој кући“, док једна стара немач- 
ка изрека вели: Говор једног човека је као ничији говор, право је да 
ce саслушају обојица“! И не само да ce та формална једнакост две 
странке одувек препознавала и признавала као услов за непристрасно 
(а без чега не постоји ни праведно) решење спора него она, будући 
да је процедуралне природе, не зависи ни од каквих контингентних 
својстава те две стране. Стога, ако се основни принципи процеду- 
ралне правде не остварују“, онда је право неправедно јер се базични 
алокативни принцип правде (принцип једнакости који је у случају 
процедуре само појавни облик алокативног принципа сразмерно- 
сти) не остварује, не примењује већ у процесу доношења одлука које 
се тичу алокације, расподеле. А неправедно право није право које 
извршава функцију коју треба да има – функцију да остварује правду. 


С друге стране, још је тешња концептуална веза права с та- 
козваном формалном „правдом“. Наиме, типичне карактеристике 
које право поседује кореспондирају с тенденцијом праведног делања 
да буде постојано, устаљено примењивање алокативног принципа 
сразмерности. Општост правних норми, те институционална при- 
рода права излазе тој тежњи у сусрет јер кад постоји правни си- 
стем, делатник који хоће праведно да дела више не примењује ало- 
кативни принцип сразмерности казуистички или аа ћос већ иде за 
тим да, следећи опште норме, „с једнакима поступа једнако...“ (у 
ситуацијама у којима је праведно делање уопште могуће) и тиме 


9! Нав, према О. Xepe, 49. 
2 o којима je било више речи y одељку 1.3.3. 


53 Ипак, треба поновити да је примена правила процедуралне правде нужан, 
али не и довољан услов за праведан исход судског спора. Јер, чак и кад се „ваљана“ 
процедурална правила поштују, а судија заиста суди непристрасно, не значи да ће 
његова одлука аутоматски бити праведна. Она то не мора да буде, прво, ако је сам 
закон који примењује супстантивно неправедан – као у случају закона који дискри- 
минише црнце или хомосексуалце, на пример, и друго, уколико сам судија из неких 
разлога (несавесност, нестручност) донесе пресуду која није у складу са супстан- 
тивно праведним општим правилом. 

знатно поједностављује пут до тога да „свако добије његово“. Или 
краће речено, он спроводи формалну „правду“. Али поновићу да фор- 
мална „правда“ у ствари није правда него само форма коју праведно 
делање задобија у праву (респективно, такође, и неправедно делање), 
али да она истовремено кореспондира с типичним карактеристика- 
ма права, то јест с нормативношћу и институционалношћу. То зна- 
чи да право које није формално „праведно“ није ни типично право. 
Речју, правни систем који није подобан да се оцењује као праведан 
или неправедан (који није „јизисе-ар!“) заправо и није правни систем 
у његовом прототипском одређењу. Шта то заправо значи? Примера 
ради, судија који би у време апартхејда у Јужној Африци ускратио 
сваком црнцу бирачко право поступао би формално „праведно“ јер 
би непристрасно и постојано примењивао тада важећи закон који 
такво право црнцима није давао. Наравно, имајући на уму оно што 
је речено у пододељку о формалној „правди“, такав судија заправо 
уопште не би делао праведно већ би његово делање само било 
у форми која је подобна да се уопште оцењује као праведна или 
неправедна. Међутим, ако би се његово делање у таквим ситуацијама 
руководило личним интересом, хиром или бацањем новчића, рецимо, 
те би у неким случајевима поједини црнци добили право гласа а неки 
други He, он не би делао y било којој форми (не)праведног делања 
јер не би алоцирао право гласа у складу с алокационим принципом 
сразмерности. И због тога би такав „поредак“ више личио на оно 
што је Џозеф Раз називао „системом апсолутне дискреције“ него на 
правни систем. И због тога би за њега било концептуално бесмислено 
рећи чак и да је неправедан, док је то смислено рећи у првом случају. 


5. ЗАКЉУЧАК 


Пред теорију права, када је реч о односу права и правде, 
поставља се читав низ питања. У овом прилогу настојао сам да 


64 У тој вези општости права и праведног делања крије се једна од добро 
познатих „напетости“ у којој се право и правда могу наћи. Наиме, право као систем 
норми „стеже“ алокативни принцип сразмерности у стеге униформности општих 
норми. Међутим, праведно делање (онако како је стипулативном дефиницијом 
одређено) не може се увек преточити у опшшту правну норму. И управо увиђајући 
ту „напетост“ Аристотел је високо ценио правичност која треба да, зарад остварења 
правде у појединачном случају, „ублажи“ типичну карактеристику оне врсте правних 
институција које делају и одлучују у појединачним случајевима (а пре свега судова) 
да у свом делању примењују опште норме. Или како то формулише Гарднер: „|Т] 
here are some just rulings... which are not amenable to being rendered as rules; but legal 
systems, being systems of rules, will tend to insist on trying to render them as rules all the 
same, a tendency which, for the sake of justice itself, sometimes needs to have its wings 
clipped. That, as Aristotle explains, is where equity comes into play.“ — J. Gardner, 170. 


85 ym. J. Raz (1979), 111-114, 173-175. 

одговорим само на питање концептуалне везе између базичног 
концепта праведног делања и прототипског концепта права. Међутим, 
као што сам у уводним напоменама назначио, за једну теорију права 
у којој би правда била сагледана на свеобухватан начин, треба 
анализирати још бројна питања за која у овом прилогу једноставно 
није било места. Само провизорно и примера ради помињем: питање 
дискреције судског одлучивања и утицаја прихваћених доктрина 
тумачења на примену формалне „правде“; питање односа правде као 
моралне вредности према другим правним и моралним вредностима 
које право (треба да) остварује; питање везе права и супстантивних 
принципа дистрибутивне и корективне правде (рецимо, питање 
релевантности супстантивног принципа дистрибутивне правде у 
виду „цивилизацијски достигнутог нивоа људских права“) итд. 


На самом крају ћу се осврнути на једно од тих могућих питања, 
на оно које, додуше само привидно,“ личи на питање с почетка, a 
које је довело правду у пасиван офсајд јуриспруденције. Оно ce y 
ствари природно надовезује на досадашње излагање и овај прилог 
ћу закључити одговором на то питање. Оно се може формулисати на 
следећи начин: ако се прихвате у претходном одељку изнете концеп- 
туалне везе између правде и права које сугеришу да је право ,,justice- 
apt", те да треба да остварује правду, да ли се може устврдити да 
право које није праведно или које чак није ни подобно да се оцењује 
као (неправедно, право право или је само „наизглед“ право? 


Настојао сам да покажем да на концептуалном нивоу може 
да се установи веза између правде и права када је реч о такозваној 
формалној „правди“.% Јер, не може се говорити о правном поретку 
ако то о чему говоримо нема форму правног поретка (институцио- 
налност + нормативност + принудност). Исто важи и за форму прав- 
де. Ако те форме у праву нема (формалне „правде“), онда у праву 
нема ни (не)праведног делања. Такво право не би било ,;justice-apt". 
Али будући да право, концептуално гледано, јесте ,,justice-apt“, то 
би значило да право које не остварује формалну „правду“ (у смислу 


66 Од свих питања, ово је вероватно и најзначајније јер ако право треба да 
остварује правду, онда дакако та концептуална веза мора да постоји и на нивоу 
дистрибутивне и корективне правде, а не само „формалне“ и процедуралне, како се у 
овом чланку тврди. Ипак, из разлога који су већ помињани (ограниченост простора, 
као и логички приоритет предузете концептуалне анализе у односу на питање 
односа права и супстантивних принципа дистрибутивне и корективне правде) њиме 
се нисам позабавио већ сам га само нотирао. 

57 Ипак, то питање није исто као оно „офсајд“ питање којим је овај прилог 
започет јер оно се, прво, не тиче питања важења позитивног права и, друго, оно није 
само концептуално или чак пуко терминолошко питање већ је и практички важно 
питање. 

68 Уз напомену да, као што је речено у одељку 1.3.4, формална „правда“ 
заправо није посебан тип правде. 

постојања општих норми као форме алокативног принципа сразме- 
ности у праву које се постојано и непристрасно примењују) није у 
пуном смислу те речи право. 


Ипак, то није само концептуално или семантичко питање 
већ је нарочито битно практичко питање. Наиме, право није само 
по себи морално супериорније од других нормативних друштвених 
поредака. И могуће је замислити праведне међуљудске односе без 
постојања законодавног и правосудног система, дакле без закона и 
судова који их спроводе и штите. Међутим, с друге стране, тешко је 
замислиити да је данас могуће да постоји друштво које не живи у 
некој форми правног поретка. Из тога произилази да је на данашњем 
ступњу развоја људске цивилизације такав поредак једини реалан 
оквир” y којем, барем до неке мере, правда као морална вредност 
може да буде остварена, а урођени осећај људи за правду барем до 
неке мере задовољен. Стога, ако је право на овај начин нужно (преко 
одлука својих институција) у вези с праведним делањем, а уколико 
тог делања нема већ на нивоу формалне и процедуралне правде (а то 
се, како је показано, може несумњиво утврдити), онда може да се 
каже да у том друштву нема ни права у пуном смислу те речи. Може 
се утврдити да се, примера ради, друштво у којем маскирани људи 
ноћу и насилно руше наводно нелегално саграђене објекте, а да при 
томе оштећенима полиција, тужилаштва и судови одбијају да пру- 
же зајемчену правну заштиту налази, кад је реч о праву и правди, у 
цивилизацијском офсајду. И то не пасивном. 

LAW IN THE PASSIVE OFFSIDE OF JURISPRUDENCE 


Summary 


In the article, the author analyzes the relationship between two 
concepts: the concept of a just action and the concept of the law. In do- 
ing so, he follows insight of contemporary legal philosophers, those on 
both sides of the ,,front lines“ in the jurisprudence (positivists as well as 
natural law theorists), according to which it is wrong to confine that rela- 
tionship to the question of whether Lex injusta has legal validity or not. 


However, this does not mean that there are no essential or signifi- 
cant relationships between the two concepts. The task of jurisprudence is 
to deal with these questions and in that respect help us to better under- 
stand of „ош“ own legal system and social practices. 


After analyzing the two concepts, it can be concluded, first, that the 
two key links between justice (just action), and the law is that the law is 
,justice-apt", and second, that the law is the kind of thing that ought to be 
just. From these two necessary connections, it follows that the law which 
does not succeed to actualize so-called formal „justice“ and procedural 
justice, conceptually speaking, can not be recognized as a typical legal 
system, but can be regarded as the „defective“ or perverted law. 

ДВА ПОИМАЊА ПРАВНИХ ПРИНЦИПА! 


Класично схватање правних принципа као најопштијих норми правног 
поретка разматра се у овом раду критички, из перспективе Дворкиновог и 
Алексијевог схватања правних принципа као prima facie налога за дјеловање. За 
разлику од увреженог становишта у теорији права на овим просторима, које 
y крајњој линији доводи у питање правне принципе као налоге за дјеловање, 
показује се да је другачије схватање правних принципа значајно за правну прак- 
су те сљедствено и за правну догматику. Хеуристичка плодност разумијевања 
принципа као оптимизационих команди јасно се сагледава када се они пове- 
жу с анализом пропорционалности као основним начином примјене правних 
принципа. Тај се начин разликује од супсумптивног начина примјене правних 
правила. Теорија принципа коју излажу Дворкин и Алекси показује се у том 
смислу као нормативно и дескриптивно боља од другачијих схватања, али има 
и мањкавости, које се, прије свега, огледају у томе што не садржи прецизне 
упуте за ех ате разликовање и класификацију правних норми на правила и прин- 
ципе. 


Кључне ријечи: Правни принципи. — Правна правила. – Правно расуђивање. — 
Пропорционалност. — Балансирање. — Роберт Алекси. — Ро- 
налд Дворкин. 


Аутор је доцент Правног факултета Универзитета у Београду, bojan.spaic@ 
ius.bg.ac.rs. 


l Захваљујем Милошу Марковићу, Душки Франети, Марку Божићу и Topa- 


ну Дајовићу на коментарима радне верзије чланка, које сам добио на конференцији 
„Work in Progress" Српског удружења за правну и социјалну филозофију у јуну 
2016. Радна верзија чланка доступна је на интернет странама удружења „Центар 
за правосудна истраживања“ (www.cepris.org) и академске друштвене мреже „Аса- 
demia“ (www.academia.edu). 

1. РАЗЛИЧИТА СХВАТАЊА ПРАВНИХ ПРИНЦИПА 


Док се правна правила у нашој правној теорији често изри- 
чито и недвосмислено одређују као команде (императиви, налози), 
најчешће државних институција, које служе регулисању понашања, 
дефинисање правних принципа традиционално је штуро и недовољно 
одређено. Сљедствено, ни однос између правних правила и прав- 
них принципа није доспио у центар пажње правних теоретичара с 
ових простора.“ За разлику од наше правне теорије, у иностраној 
општој теорији права и филозофији права, али и теорији јавног пра- 
ва, тема односа између правних принципа и правних правила једна је 
од најзначајнијих у претходне три деценије. Већ и површан преглед 
иностране литературе у тој области показује развијену правнофило- 
зофску дебату између сада већ непомирљивих становишта: једног 
које тврди да је разлика између правних правила и правних принци- 
па једино у општости и другог које тврди да је ријеч о структуралној, 
логичкој разлици између двије основне врсте правних норми“ У 
овом дијелу рада изложићемо сумарно основна од тих становишта 
да бисмо потом могли развити централну тему текста. 


Аутор узорног огледа у којем се разматрају правни принципи 
је Џозеф Раз (Joseph Ках), који расправу започиње тако што настоји 


2 Таква одређења налазимо у уџбеницима из предмета Увод у право, који 


се користе на Правном факултету Универзитета у Београду: Драган Митровић, 
Увод у право, Београд 2015; Радмила Васић, Миодраг Јовановић, Горан Дајовић, 
Увод у право, Београд 2014. Нешто детаљнији увод у материју нормативног статуса 
правила и принципа садржи: Владимир Водинелић, Увод у грађанско право, Београд 
2014. 


3 Лексикографија „обичног“ (а не стручног правног) језика одређује значење 


термина „принцип“ истовјетно као и значење термина „начело“. И у једном и у 
другом случају ријеч је о полазној замисли, главној поставци, идеји у науци или 
теорији, с том разликом што начело може значити и општи принцип. Према том 
потоњем одређењу, принципи би могли бити општи, посебни или појединачни, па 
се као примјер наводи: „Њихов принцип је био неостављање рањеног друга“. – Ми- 
лица Вујанић et al., Речник српскога језика, Нови Сад 2011, 1029. У наставку текста 
видјећемо да Радомир Лукић користи и термин „општа правна начела“, који, дакле, 
одступа од поменутог лексикографског одређења. – Радомир Лукић, Тумачење пра- 
ва, Београд 1961, 123. За потребе овог чланка, имајући у виду да нису прецизирани 
у нашој досадашњој правној литератури, термини правни принцип и правно начело 
користиће се као синоними. 


^ Вид. примјера ради: Law, Rightsand Discourse (ed. George Pavlakos), Oxford 
2007; Humberto Ávila, Theory of Legal Principles, Dordrecht 2007; Regeln, Prinzipien 
und Elemente im System des Rechts (Hg. Bernd Schilcher, Peter Koller, Bernd-Christian 
Funk), Wien 2000; Martin Borowski, Grundrechte als Prinzipien, Baden-Baden 1998; 
Ralf Poscher, Grundrechte als Abwehrrechte, Tübingen 1998; Jnstitutionalized Reason 
(ed. Matthias Klatt), Oxford 2012. 


s Joseph Raz, „Legal Principles and the Limits of Law“, The Yale Law Journal 
81/1972, 823—854. 

да класификује различите облике стандарда понашања на основу 
уобичајеног схватања у англоамеричкој правној литератури. Стан- 
дарди понашања, према Разовом мишљењу, јесу најопштији појам 
и могу се подијелити на правне стандарде понашања и неправне 
стандарде понашања. Правни стандарди понашања дијеле се даље 
на правне норме и законе који нијесу норме, док се правне норме 
дијеле на опште и појединачне. У опште правне норме убраја правна 
правила и правне принципе. Одређујући правне принципе, Раз на- 
води чак пет различитих схватања о њиховим функцијама у праву. 
Принципи су: 1. основ за тумачење права; 2. основ за промјену за- 
кона; 3. основ за посебне изузетке од закона; 4. основ за стварање но- 
вих правила; 5. једини основ за дјеловање у одређеним случајевима.’ 
Сам Раз једним дијелом прихвата становиште да je општост — бар y 
значајном броју случајева коришћења појмова принцип и правило — 
основни разликовни критеријум између правила и принципа. 


Роберт Алекси (Robert Alexy) мање је систематичан у погледу 
излагања позиција различитих аутора у вези с правним принципима, 
али је значајно минуциознији. Он извјештава о томе да се према Кана- 
рисовом мишљењу (Claus-Wilhelm Canaris), примјера ради, принци- 
пи од правила разликују по томе што принципи имају „експлицитно 
евалуативан садржај“;* Шуман (Samuel І. Shuman) и Екхоф (Torstein 
Eckhoff) истичу да су правила створена, док су принципи еволуирали 
у оквиру правног поретка;? Јозеф Есер (Joseph Esser) сматра да је 
ситуације на које се односи правило могуће прецизно навести, док 
с принципима то није случај;! Гросово (Hyman Gross) размишљање 
иде у том смјеру да су принципи заправо норме аргументације, а не 
норме понашања.!! Излагање различитих правнотеоријских позиција 
наводи Алексија на закључак да у односима између правила и прин- 
ципа постоје три јасно профилисане позиције: 1) према првом стано- 
вишту, сматра се да свака подјела правних норми у различите групе 
неизбјежно изоставља одређене, значајне дијелове нормативне прав- 
не стварности, па је самим тим бескорисна. На основу тог схватања, 


6 J. Raz, 824. 


7 Ibid., 839-841. 


5 Claus-Wilhelm Canaris, Systemdenken und Systembegriff in der Jurisprudenz, 


Berlin 19832, 50 (нав. према: Robert Alexy, Theorie Der Grundrechte, Frankfurt am 
Main 1986, 74). 

? Samuell. Shuman, ,,Justification of Judicial Decisions“, California Law Review 
59/1971, 715; Torstein Eckhoff, „Guiding Standards in Legal Reasoning", Current Legal 
Problems 1976, 205-19. 

10 Josef Esser, Grundsatz und Norm, Tübingen 19743, 51 (нав. према: R. Alexy, 


Theorie der Grundrechte, 74). 
11 


575-80. 


Hyman Gross, „Standards as Law“, Annual Survey of American Law 1968, 

подјела норми на принципе и правила упада у парадокс већ стога 
што постоји небројено много степена општости између двије врсте 
норми, али и зато што критеријуми за разликовање врста норми у 
правном систему могу бити многоструки;!? 2) према другој групи 
становишта, сматра се да је разлика између правила и принципа 
квантитативна, то јест разлика у степену. Видјели смо да и Раз на- 
води та становишта и да Cy My y одређеној мјери блиска. Принципи 
су према том схватању најопштије норме једног правног поретка; 3) 
коначно, трећа теза (а то је теза о којој ће у наставку бити највише 
ријечи) јесте схватање да је разлика између правила и принципа ло- 
гичка, структурална, па тиме и квалитативна. 


Радови двојице правних филозофа Роналда Дворкина (Ronald 
Dworkin) и Роберта Алексија кључно су одређивали дебату о прави- 
лима и принципима у протеклих неколико деценија. Алексијево и 
Дворкиново разматрање правних принципа подразумијева значајно 
одступање од конвенционалних ставова правне теорије, а потпуно 
одступање од степена општости као критеријума за разликовање 
између те двије врсте правних норми. Зато основни циљ овог рада и 
јесте упоређивање класичних теоријскоправних и филозофскоправ- 
них позиција о правним принципима с теоријом правних принципа 
коју формулишу Дворкин и Алекси. Настојаћемо, наиме, да пока- 
жемо да теорија принципа као оптимизационих команди нуди бољи 
опис судијског расуђивања у вези с правним принципима – у односу 
на другачије, класично схватање које је доминантно заступљено и 
у нашој правној теорији. Стога ће у наставку (под 2) најприје бити 
изложена схватања правних принципа у нашој општој теорији права 
и теорији јавног права како би се показало да се принципи ту пре- 
тежно схватају једнодимензионално – као најопштија правна прави- 
ла једног правног система, затим ће (под 3) бити изложена схватања 
правних принципа двојице поменутих филозофа права, а онда ће се 
(под 4) на основу разматрања везе између правних принципа и идеје 
пропорционалности показати да специфично поимање принципа као 
оптимизационих команди на бољи начин описује расуђивање судова 
од класичних поимања принципа, да би се на крају (под 5) изложи- 
ли домети Алексијевог и Дворкиновог схватања и приговори који 
им се могу упутити. У четвртом дијелу рада наводе се и примјери 
расуђивања на основу правних принципа у праву Србије како би се 
истакли проблеми и предности различитих схватања правних прин- 
ципа о којима се у раду говори. 


12 В. Alexy (1986), 74. 
13 Ibid., 74—75. 

2. ПРАВНИ ПРИНЦИПИ У НАШОЈ ТЕОРИЈИ ПРАВА 


Радомир Лукић, чија су схватања свагда добра полазна основа 
за излагање ортодоксије правне теорије у Србији, сматра да су прав- 
на начела најопштије норме правног поретка, које се односе на све 
остале норме тог истог поретка. !'* Општост у том контексту значи да 
принципи регулишу „веома велики“ број случајева и да су принци- 
пи основ за настанак великог броја правила, и то на тај начин да 
„општија норма само поставља оквире, границе значења мање опште 
норме“.!6 Без обзира на то што недостају прецизнија одређења, MO- 
жемо претпоставити да су принципи, према Лукићевом мишљењу, 
метаправила, правила о правилима, која управљају стварањем и 
тумачењем осталих правила у правном систему. Лукић разликује 
изричито прописана начела од оних која се могу извести из одређеног 
броја посебних правила, као и она начела за која се претпоставља 
да су универзална, па се по претпоставци могу уочити у сваком 
постојећем правном noperky." Друга специфична употреба правних 
принципа састоји се, сматра Лукић, у њиховом коришћењу прили- 
ком попуњавања правних празнина. Када не постоје правне норме 
које регулишу конкретан правни однос, на њега се могу примијенити 
општа правна начела као најопштије правне норме. 18 Степен општо- 
сти стандарда понашања које право прописује јесте, дакле, основ- 
ни разликовни критеријум између начела и правила, а изворна улога 
начела, према нашој класичној правној теорији, јесте у руковођењу 
стварањем нових правних правила и тумачењем постојећих. 


Новија разматрања правних принципа на некадашњем срп- 
скохрватском говорном подручју налазимо у зборнику Едина Шар- 
чевића насловљеном управо Правни принципи. Не упуштајући се у 
јавноправне анализе појединих принципа које излажу аутори прило- 
га, изгледа нам сасвим јасно да се у основним теоријским постав- 
кама прилога у зборнику не одступа у значајној мјери од Лукићевог 
схватања да су правни принципи заправо најопштија правна прави- 
ла, без обзира на то да ли су изведена из неког скупа прописаних 
правила правном конструкцијом или их је пак изричито формулисао 
законодавац. Од тог Лукићевог схватања одступа у одређеној мјери 
Шарчевић, који се првенствено бави односом између циљева и 


14 p Лукић, 124. 
15 Ibid., 180. 
16 [big 123. 
17 [bid., 122-130. 
18 [big 182. 


Един Шарчевић, „Интегрални и сумативни приступ правним принципима: 
један методолошки проблем“, Правни принципи (yp. E. Шарчевић), Сарајево 2014, 
9–10. 

принципа, одређујући принципе као „кондиционалне програме“, који 
функционишу по логичкој схеми ако-онда, а државне циљеве као 
циљне програме који функционишу тако што утврђују крајњи циљ 
који треба да се постигне. Остали аутори прилога у зборнику држе 
се ортодоксије коју је најутицајније формулисао Лукић; Јадранко 
Југ каже да су правна начела „општеприхваћени правни стандарди 
којима се признаје статус обавезујуће норме и које судови користе 
у образложењима својих одлука“ и наводи нека скорија схватања у 
хрватској правној науци;! Владан Петров и Саво Манојловић ko- 
ристе одређења типична за српску правну науку, наслањајући се 
на Лукића, али и Ратка Марковића и Зорана Стојановића, који дају 
класификације принципа у јавном праву, али не објашњавају улогу 
принципа у пресуђивању ни њихов нормативни статус; за Андреја 
Абрамовића правни принципи су општеприхваћена морална начела 
која превасходно служе тумачењу права.> 


Наша правна теорија, дакле, опредјељује се претежно за прво 
и четврто становиште у Разовој класификацији функција правних 
принципа јер их схвата као средства за тумачење правних правила и 
као основ за доношење нових правних правила, где се може сврстати 
и улога коју Раз не наводи изричито а која се тиче попуњавања прав- 
них празнина. У Алексијевој пак класификацији становишта највећи 
дио наше правне теорије и филозофије права могао би се сврстати у 
другу групу, у којој се разлика између правила и принципа разумије 
као квантитативна, то јест као разлика у степену општости. Упркос 
реферирању на нека савремена схватања која су се научно, догматич- 
ки и правнопрактички показала плодним, разлика између правних 
правила и правних принципа у теорији и филозофији права на на- 
шим просторима схвата се првенствено као разлика у обиму норми, 
односно у броју актуелних и потенцијалних конкретних случајева на 
које се норме односе.“ 


20 Tbid., 11–12. Вид. Ronald Dworkin, „The Model of Rules“, The University of 
Chicago Law Review 35/1967, 23. 


2 Јадранко Jyr, „Примјена правних начела у одлукама Врховног суда 


Републике Хрватске“, Правни принципи (ур. Е. Шарчевић), Сарајево 2014, 45. 


22 Владан Петров, Саво Манојловић, „Уставна начела у пракси Уставног суда 
Србије“, Правни принципи (ур. Е. Шарчевић), Сарајево 2014, 77–78. 


23 Андреј Абрамовић, „Опћеприхваћена начела као критериј за тумачење 
правне норме“, Правни принципи (yp. E. Шарчевић), Сарајево 2014, 103—122. 

24 Насупрот релативној унисоности у нашој правној теорији, у правној прак- 
си у Србији правни принципи често нису третирани чак ни као најопштија правила 
јер би у том случају морали бити примијењени као и остала законска правила. О 
томе говори и један скорији примјер који се тиче научноистраживачке дјелатности 
и података о личности. Закон о научноистраживачкој делатности – ЗНИД (Сл. 
гласник РС, бр. 110/2005, 50/2006 — испр., 18/2010 и 112/2015) y чл. 5, ст. 1, rau. 
2 предвиђа да су научноистраживачки рад и његови резултати јавни. Истовреме- 

3. ДВОРКИНОВО И АЛЕКСИЈЕВО СХВАТАЊЕ ПРАВНИХ 
ПРИНЦИПА 


И Дворкин и Алекси почињу своја разматрања тврдњом да 
се све норме правног поретка дијеле на правна правила и правне 
принципе. Дворкин сопствену критику правног позитивизма форму- 
лише управо тако што позитивизам означава као „модел правила“, 
оптужујући тиме позитивисте да занемарују читав скуп стандарда 
понашања који нијесу правила. 25 Најзначајнији стандард понашања 
који није обухваћен појмом правних правила јесу, сматра Двор- 
кин, управо правни принципи. Разлика између правних правила и 
правних принципа притом није разлика у општости, већ је логич- 
ка разлика. Она ce у првом реду огледа у томе што се правила 
примијењују према моделу све или ништа. Испуне ли се услови које 


но, научноистраживачки рад и његови резултати на основу чл. 3, ст. 1, тач. 1 Зако- 
на о заштити података о личности – ЗЗПЛ (Сл. гласник РС, бр. 97/2008, 104/2009, 
68/2012 – Одлука УС и 107/2012) потпадају под податке о личности. Званичан став 
повереника за слободан приступ информацијама и заштиту података о личности, 
поткријепљен одлуком Уставног суда Србије (Сл. гласник РС, бр. 68/2012), јесте да 
обрада оних података о личности који се тичу научноистраживачког рада и његових 
резултата није дозвољена без изричитог пристанка лица чији се научноистраживач- 
ки резултати обрађују, упркос томе што је једно од основних начела научноистражи- 
вачког рада управо његова јавност. Према схватању повереника, начело предвиђено 
ЗНИД-ом не може фигурирати као разлог за омогућавање обраде резултата науч- 
ноистраживачког рада јер оно и није законска норма у смислу чл. 14, ст. 2, тач. 
2 ЗЗПЛ-а, гдје се предвиђа да се подаци могу прикупљати само ако је то законом 
изричито предвиђено. Укратко, начело о јавности научноистраживачког рада изгледа 
да подразумијева да су тај рад и његови резултати јавни само уколико на то при- 
стане лице које се тим радом бави. Парадоксална ситуација је бар једним дијелом 
узрокована тиме што принципи, схваћени као најопштије норме једног правног по- 
ретка, не фигурирају на одговарајући начин као аргументи у правном расуђивању, 
па се на њима не заснивају ни одлуке државних органа већ се једноставно на 
основу неке прећутне интерпретативне максиме (која би у овом случају могла бити 
lex specialis derogat legi generali) искључују из разматрања. Управо y том сми- 
слу чини се оправданим закључак о могућој „безначајности правних принципа за 
правосуђе“ у условима у којима стручна заједница нема изграђене ставове о тим 
питањима, па сљедствено не постоји ни конзистентна пракса која би била заснована 
на тим ставовима. – Јасминка Хасанбеговић, „Скица о правно-политичком значају 
и безначајности правних принципа за правосуђе с освртом на стање у Србији“, 
Правни принципи (yp. E. Шарчевић), Сарајево 2014, 123-145. 


25 R, Dworkin, 23. 


26 Дворкин даје и потподјелу у оквиру оних правних стандарда понашања 
који нису правна правила. Та потподјела обухвата принципе и политике. Политике 
су, наиме, норме које утврђују неки политички, економски или друштвени циљ који 
треба да се постигне, док су принципи норме које је неопходно узети у обзир из 
моралних разлога, на примјер, из разлога правичности. Разликовање ипак није ста- 
билно јер сам Дворкин тврди да се циљеви могу преформулисати као вриједности и 
vice versa. — Ibid., 23. 


27 а, 25. 

правило прописује за сопствену примјену, адресат тог правила ће се 
наћи пред одлуком која је бинарна — или ће поступити по прави- 
лу, или ће поступити супротно правилу. Судија ће такође, утврди ли 
да су услови из претпоставке правила испуњени, бити дужан да то 
правило примијени у том случају. Из перспективе правних прави- 
ла, поступање је или законито или незаконито у најширем смислу те 
ријечи. 


За разлику од правила, принципи не прописују услове за соп- 
crBeHy примјену.* Будући да нису дефинитивне команде, на OCHO- 
ву принципа ce — према Дворкиновом мишљењу — He може одлу- 
чити о исходу одређеног спора, то јест о постојању права и обавеза 
у том спору. Они фигурирају у расуђивању као разлози у прилог 
одређеном начину рјешења спора. Друга разлика се, сматра Двор- 
кин, састоји у томе што принципи посједују специфичне тежине које 
правила немају. Специфична тежина принципа првенствено налаже 
различито поступање у случајевима конфликта између сукобљених 
принципа, у односу пак на поступање када је ријеч о сукобу правила. 
Дођу ли два принципа у конфликт, он ће бити ријешен балансирањем, 
док ће у случају сукоба правних правила једно поништити друго за- 
висно од важећих правила за рјешавање конфликта у правном систе- 
му! 

Дворкинови основни ставови о односу правила и принципа 
значајни су првенствено као критика правног позитивизма уопште 
и посебно Хартовог (Herbert Hart) позитивизма, па су y том по- 
гледу и ограничени на најопштије тезе које припадају теоријској 
јуриспруденцији. Ослањајући се управо на основне поставке Двор- 
кинове теорије права, Роберт Алекси дефинише принципе као норме 
које „наређују да нешто буде остварено у највећој мјери с обзиром 
на стварне и правне могућности“. ?? И за њега je разлика између пра- 
вила и принципа очигледна када се узму у обзир разлике у начинима 
њихове примјене: док се правна правила примјењују према механи- 
зму све или ништа, правни принципи представљају норме које нала- 
жу оптимизацију, то јест остварење у највећој могућој мјери. 


28 ба, 26. 


29 Та начелна тврдња подлијеже и код Дворкина једном значајном изузетку: 
скуп међусобно повезаних принципа могао би да доведе до дефинитивне одлуке у 
спору, али би и тада примјена принципа зависила од одмјеравања (балансирања) ар- 
гумената у прилог рјешавању спора на основу принципа и аргумената против таквог 
рјешавања спора. — Ibid., 44. 


30 big. 27. 
31 Tbid., 28. 


3 R. Alexy, „Оп the Structure of Legal Principles“, Ratio Juris 13/2000, 295; R. 
Alexy, „Constitutional Rights and Proportionality“, Revus 22/2014, 52; К. Alexy (1986), 
76. 

С обзиром на то да су правила дефинитивне команде, њихов 
специфичан начин примјене је супсумпција. Ако је правило важеће 
и ако су испуњени услови из његове претпоставке, њиме се де- 
финитивно прописује одређено понашање. Алекси је свјестан да 
постоје бројни приговори на рачун таквог модела расуђивања у вези 
с правним правилима, али је увјерен да рационалност формалних 
структура у расуђивању односи хеуристичку превагу у односу на 
другачије моделе, те да је у погледу могућности формалнологичког 
представљања пресуђивања према правилима од пресудног значаја 
разликовање између формалне структуре супсумпције и самог 
садржаја аргументације приликом пресуђивања у праву.?° 


Карактеристика принципа што су оптимизационе команде у 
границама правних и фактичких могућности — значи, између оста- 
лог, и то да је опсег правно могућег приликом остварења принципа 
одређен другим принципима и другим правилима, па основни по- 
ступак примјене принципа, односно максимизације захтјева садржа- 
ног у принципу, Алекси такође назива балансирањем. Из тога прои- 
злази да оствареност правних правила није подложна градацији, док 
оствареност правних принципа јесте. Ако је брзина дозвољена на 
аутопуту 120 километара на сат, а возач одређену дионицу аутопута 
пређе возећи брзином од 121 километар на сат, несумњиво је ријеч 
о радњи којом је прекршено правно правило. Приликом доношења и 
формулације правних правила већ је, дакле, одлучено о томе шта је 
правно и фактички могуће, а шта је правно и фактички немогуће.“ 
Прописује ли правни поредак да нико не смије поступати тако да 
изазове штету другом лицу, извјесно је да је одступање од норме 
подложно градацији и са становишта правила којима се та норма 
прецизира и са становишта расуђивања у погледу тога да ли је не- 
ком радњом прекршено правно начело или није. Начелном забраном 
изазивања штете постављен је само prima facie захтјев, a не дефини- 
тивна команда. 


Разлика између правила и принципа најуочљивија је за Алек- 
сија онда када се у обзир узму колизија између принципа и колизија 
између правила,3• Колизија правила у оквирима правног система про- 
изводи један од два могућа резултата: 1) једно правило се поништава 
у корист другог правила примјеном неког тумачењског принципа ка- 
рактеристичног за правни систем (на примјер, Јех specialis derogat 
legi generali или lex prior derogat legi posteriori, а у нашем правном 


33 R. Alexy, „On Balancing and Subsumption: A Structural Comparison“, Ratio 
Juris 16/2003, 433. 


34 R. Alexy (1986), 88. 
35 Ibid. 
36 В. Alexy (2000), 295. 

систему и то да системски закон дерогира обичан закон); 2) једно 
правило постаје изузетак у односу на друго правило, при чему оба 
правила остају на снази. Колизија принципа не води поништавању 
једног принципа нити се један принцип интерпретира као изузетак 
од другог. 


С обзиром на то да су принципи команде које захтијевају оства- 
рење нечега у највећој могућој мјери у датим правним и фактичким 
могућностима и да је управо због тих (не)могућности основни мода- 
литет примјене принципа балансирање, Алекси тврди да се у основи 
балансирања налази пропорционалност. Остварење принципа у ок- 
вирима фактичких могућности састоји се у избјегавању оних тро- 
шкова остварења приниципа који се могу избјећи. Принцип заштите 
потрошача у вези с генетички модификованом храном (ГМО) може 
се, на примјер, остварити тако што ће се забранити производња и 
увоз ГМО, али се у складу с принципом пропорционалности може 
остварити и увођењем обавезе произвођача да јасно на паковању на- 
значи да је ријеч о ГМО производу." Остварење принципа у оквиру 
правних могућности подразумијева управо то да принципи долазе 
у конфликт с другим принципима. Тај се конфликт, сматра Алекси, 
рјешава „установљавањем условног приоритета једног принципа у 
односу на други уважавајући околности конкретног случаја“. 3% 


Приницип пропорционалности који налаже оптимизацију у ок- 
вирима фактичких и правних могућности заснива се, са становишта 
фактичких могућности, на принципу подесности и принципу неопход- 
ности. Притом треба имати на уму да, ако дође до колизије између 
два принципа, балансирање доводи до утврђивања тежине принципа 
за тај случај, али је у другим околностима могуће да други принцип 
има већу тежину и да однесе превагу у одлучивању.“ Принцип node- 
сности искључује коришћење средстава која спријечавају остварење 
једног принципа без унапређења остварења другог принципа или 
циља због којег је тај принцип усвојен. У контексту дискусије о 
правним принципима то представља усвајање идеје Парето-оптимал- 
nocru.? Принцип неопходности функционише на нешто другачији 


7 R. АЛеху (2014), 54. Сличну одлуку Федералног уставног суда Њемачке на- 
води Алекси – BVerfGE 53, 135 (146). 


38 R. Alexy (2000), 296. 
39 R. Alexy (1986), 50. 


40 Идеја Парето-оптималности изворно подразумијева такву алокацију pecyp- 
са у којој је немогуће да се положај једног појединца побољша, а да се истовремено 
не погорша положај другог појединца. – К. Alexy (2014), 52-53. У Теорији уставних 
права Алекси је највећу пажњу поклањао тзв. закону сукобљених принципа који 
гласи: „Услови под којима један принцип има предност у односу на други принцип 
конституишу услове правила, које има исте правне последице као и принцип веће 
тежине.“ – R. Alexy (1986), 84. 

начин и знатно је практично релевантнији. Налаже да се од два сред- 
ства којима се у једнакој мјери унапријеђује један принцип – усвоји 
оно средство којим се у мањој мјери осујећује остварење другог 
принципа“! Са становишта правних могућности за остварење прин- 
ципа, Алекси говори о принципу пропорционалности у ужем смислу 
и изражава се идејом која одређује шта значи балансирање: „Што 
је већи степен неостварења или оштећења једног принципа, то већи 
мора бити значај остварења другог принципа.“ 


Колико год да разрадимо формулације принципа о којима гово- 
ри Алекси, морамо имати на уму да је са становишта формалног иде- 
ала његов модел за анализу примјене принципа заправо онај логич- 
ки модел који се користи приликом анализе правила. Наравно, када 
говоримо о принципима, нема супсумпције, па ни силогистичког 
представљања принципа балансирања. Начин на који се рјешавају 
конфликти између принципа, то јест начин на који се принципи 
примјењују у оквирима правних могућности, Алекси назива форму- 
лом тежине. Уз формулу супсумпције, формула тежине је један од 
два основна облика аргументације у правном дискурсу. Основни 
циљ формуле тежине јесте да одреди конкретну тежину принципа у 
односу на принцип с којим је у колизији. Та тежина је производ (у 
математичком смислу) конкретне тежине принципа (принцип ;, кон- 
кетна тежина /), апстрактне тежине принципа (W) и мјере поузда- 
ности емпиријских препоставки о томе шта мјера која се предузима 
значи за неостварење принципа (А), подијељен c производом истих 
мјера (1, ЈУ, К) у погледу другог принципа (принцип 7) с којим је први 
принцип у конфликту ( W; j = ИЕ), 

Да би избјегао приговор да се правно расуђивање не може све- 
сти на математичку формулу, Алекси наглашава да су бројеви у овом 
случају само нумерички израз судова какви су „лак прекршај прин- 
ципа“, „умјерен прекршај принципа“ и „тежак прекршај принципа“. 
Нумеричко представљање прекршаја или пак интерференције између 
принципа јесте заправо проблем градације, а не математички про- 
блем у строгом смислу те ријечи. Вриједности „лак“, „умјерен“ 
и „тежак“ нумерички се могу представити и на тај начин се могу 
укључити у предложену формулу тежине. Тријадичка скала резулта- 
та формуле тежине омогућава Алексију да разликује три ситуације 


^! R, Alexy (2014), 53. 
4 [bid, 54. 
^ R. Alexy (2003), 433. 


R. Alexy (2014), 55-56. Исто значење имају и формулације „слаба ин- 
терференција (тј. узајамни утицај) једног принципа на други“, „умјерена интер- 
ференција једног принципа на други“ и „јака интерференција једног принципа на 
други“. 

којима резултира конфликт принципа: 1) ако је конкретна тежина 
принципа већа од 1, принцип има предност у односу на принцип с 
којим је у конфликту, 2) ако је конкретна тежина принципа мања од 
1, други принцип има предност и, коначно, 3) ако је конкретна те- 
жина принципа 1, орган који примјењује принцип има дискрециону 
власт да одлучи о томе који ће принцип примијенити.“ 


4. АНАЛИЗА ПРОПОРЦИОНАЛНОСТИ И УЧЕЊА О 
ПРАВНИМ ПРИНЦИПИМА 


Прије него што се упустимо у разматрање утицаја претходно 
изложеног схватања, ваља напоменути да правна филозофија углав- 
ном разматра односе између правила и принципа на концептуалном 
нивоу. Са становишта употребљивости у правничкој пракси, један дио 
идеја које су изложене може звучати као цијепање длаке на четворо. 
У том смислу, предмет излагања које слиједи није тривијално питање 
о томе у којој се мјери свака од детаљно разрађених Алексијевих (и 
у мањој мјери Дворкинових) теза може пронаћи у неизмијењеном 
облику у правној науци, правној догматици и правној пракси, већ 
је основна намјера тог излагања да се процијени да ли су претход- 
но изложене поставке од помоћи за научно, догматичко и практично 
расуђивање о праву и у праву. Оставићемо стога за тренутак по стра- 
ни могуће проблеме основних поставки Дворкинове и Алексијеве 
концепције принципа и Алексијеве разраде таквог схатања принципа 
да бисмо пажњу посветили значају те концепције. 


Читаоцу сигурно није промакло да и Роналд Дворкин и Роберт 
Алекси повезују правне принципе с једним одређеним поступком 
правног расуђивања који називамо балансирањем, као и с принци- 
пом према којем се то балансирање изводи и који називамо принци- 
пом пропорционалности. Алекси је изричит у томе да је балансирање 
свеприсутно у праву. Основни разлог за то јесте устројство устав- 
не државе, у којој све одлуке државних власти имају потенцијал да 
угрозе уставна права појединца, што је, сматра Алекси, дозвољено 
само ако је оправдано. У оправдању ограничења уставних права 
кључну улогу игра управо принцип пропорционалности, а анализа 
пропорционалности се показује као основно средство за утврђивање 
тежине нарушавања одређеног принципа неком државном мјером.?” 


45 ла, 55. 


46 В Alexy, ,,Balancing, Constitutional Review, and Representation", International 
Journal of Constitutional Law 3/2005, 572. 


47 В. Alexy (2003), 436. 

Свит (Alec Stone Sweet) и Метјуз (Jud Mathews), y узорном 
чланку насловљеном ,,Proportionality, Balancing and Global Constitu- 
tionalism“, за парадигматску ситуацију анализе пропорционалности 
узимају било који случај у којем се тврди да је неко уставно право 
повријеђено неком државном мјером. Сама анализа, према њиховом 
мишљењу, подразумијева четири основна корака: (1) судија утврђује 
да ли је орган државне власти овлашћен да предузме такву мјеру, 
(2) судија провјерава да ли је мјера разумно повезана с њеним 
изричитим циљем, (3) судија утврђује да ли мјера ограничава неко 
право више него што је неопходно да би власт остварила изричи- 
то постављени циљ, (4) судија „одмјерава“, „вага“ или „балансира“ 
провјеравајући користи од мјере владе у односу на „трошкове“ који 
настају ограничавањем права и одлучује на који ће се начин у кон- 
кретном случају ријешити конфликт између уставног принципа на 
којем је заснована мјера и уставног принципа на којем је заснова- 
но npaBo.* Тај основни садржај принципа пропорционалности, без 
обзира на његове појавне облике који су контекстуално условљени, 
постоји и у јавном праву националних држава и у међународном 
праву. Видјели смо да се на тај начин о вези између правних принци- 
па и анализе пропорционалности у нашој теорији јавног права скоро 
и не расправља.“ 


У протеклих педесет година анализа пропорционалности усво- 
јена је у пракси највиших националних и међународних судова као 
основна процедура приликом одлучивања о два захтјева за правима, 
као и у случајевима конфликта између норми и легитимног држав- 
ног интереса. Принцип пропорционалности je у правну науку увео 
пруски правник Карл Готлиб Суарез (Carl Gottlieb Svarez) да би ra у 
пресуђивању искористио Виши административни суд Прусије у тзв. 
кројцбершким пресудама из 1880. и 1882.5! Систематско уобличење 
добио је 1954. године у пракси Савезног уставног суда Њемачке 


48 Alec Stone Sweet, Jud Mathews, ,,Proportionality, Balancing and Global Con- 
stitutionalism*, Columbia Journal of Transnational Law 47/2008, 75—76. 


49 У појединим радовима из области јавног права који се тичу пресуђивања 
поводом кршења одређених уставноправних норми о људским правима или нор- 
ми Европске конвенције о људским правима, принципима се приступа и из пер- 
спективе анализе пропорционалности. Вид. Невена Петрушић, Ивана Крстић, 
Танасије Маринковић, Коментар Закона о забрани дискриминације, Београд 2014; 
Т. Маринковић, Границе слободе политичког удруживања: упореднотеоријска 
студија, Београд 2014; Т. Маринковић, „Прилог за јавну расправу о уставности 
Закона о црквама и верским заједницама“, Анали Правног факултета (Анали ПФБ) 
1/2011, 267—385. 


50 А. S. Sweet, J. Mathews, 73. 


5! Anne Peters, ,Proportionality as a Global Constitutional Principle“, MPIL Re- 

(Bundesverfassungsgericht).? Анализа пропорционалности развијала 
се у посљедњих педесет година да би „данас постала свеобухватни 
принцип уставног пресуђивања и најчешћи поступак за рјешавање 
оних спорова који укључују наводни конфликт између два захтјева за 
правом, или између прописа о правима и легитимног државног или 
јавног интереса“, задржавајући притом неке основне карактеристи- 
ке које је имала у њеном првобитном уобличењу.“ У једном скоријем 
чланку ауторке Ане Петерс (Anne Peters) прецизно се идентификују 
бројне и области међународног права у којима је примјена принци- 
па пропорционалности изричито HopMupana.? Петерсова закључује 
да сам принцип, без обзира на могуће разлике у различитим обла- 
стима међународног права, увијек подразумијева одређену „технику 
структурирања, откривања, а тиме и рационализације и помирења 
сукобљених интереса, позиција или права“, Због тога принцип про- 
порционалности, према мишљењу те ауторке, треба да буде квали- 
фикован као глобална уставна Hopma.” 

И Уставни суд Србије усвојио је у одређеној мјери анализу 
сразмјерности захваљујући ауторитету Европског суда за људска 
права,“ који балансирање користи у вези са сваким правом Европ- 
ске конвенције о људским правима.“ При одлучивању о повреди 


52 BVerfGE 3, 383, 399 (1954) 
53 А. S. Sweet, J. Mathews, 73. 


54 Aharon Barak, Proportionality, Cambridge 2012, 181. Cam развој анализе 
пропорционалности као глобалног уставног принципа He може бити размотрен y 
овом раду. Ријеч је, како истичу Свит и Метјуз, о сложеној историји која обухвата на 
хиљаде одлука јавних и приватних актера, сложене друштвене и политичке околно- 
сти. — A. S. Sweet, J. Mathews, 80. Вид. Thomas Alexander Aleinikoff, ,,Constitutional 
Law in the Age of Balancing", The Yale Law Journal 96/1987, 943—944. 


5 A. Peters, 3. 
56 Ibid. 11-12. 
57 Ibid., 12-14. 


58 Ibid., 112. 


5 Вид. Stavros Tsakyrakis, ,,Proportionality: An Assault on Human Rights?“, 


International Journal of Constitutional Law 7/2009, 468. Прву изричиту примјену 
анализе пропорционалности y пракси Европског суда за људска права налазимо y 
случају Dudgeon v. Те United Kingdom из 1981. у којем се криминализација хомосек- 
суалних чинова наводи као непропорционална из перспективе права на приватност 
из чл. 8 Конвенције. – А. S. Sweet, J. Mathews, 148. У два важна случаја анализа 
пропорционалности се налаже и позитивним правом Србије. Први је одређен чл. 20 
Устава Републике Србије из 2006, у чијем је ст. 3 предвиђено да сви државни органи, 
а нарочито судови, воде рачуна приликом изрицања мјера којима се људска права 
ограничавају о томе да ли се сврха ограничења може постићи мањим ограничењем 
права. Јасно је да се државним органима уопште, и судовима посебно, тиме налаже 
да разматрају сразмјерност између мјере којом се право ограничава и самог права. 
Други случај је предвиђен у чл. 7 Закона о забрани дискриминације, којим се за- 

уставом зајемчених права, Уставни суд изричито разматра да ли је 
„ограничење пропорционално циљу који се жели постићи у демо- 
кратском друштву“ и заузима став да „је у ситуацији када постоје 
два или више супротстављених права или интереса, чије уживање 
је гарантовано Уставом, задатак редовних судова да, ценећи окол- 
ности сваког конкретног случаја, успоставе равнотежу између тих 
супротстављених права, или да, уколико дају превагу једном праву 
над другим, своју одлуку детаљно образложе, посебно водећи рачуна 
о значају, садржини и границама тих права, односно да обезбеде да 


свако ограничење буде оправдано и сразмерно“.%0 


Анализу пропорционалности је Суд, додуше, користио прете- 
жно у контексту забране рада удружења, који није сасвим типичан, 
али га овом приликом користимо јер је општепознат у стручној 
јавности, а индикативан је и са становишта Алексијевих ставова о 
дуалном карактеру уставних норми — као правила и као принципа. 
Приликом коришћења овлашћења из чл. 167, ст. 3 Устава РС, у вези 
с његовим чл. 55, ст. 4, којима се под одређеним условима регулише 
могућност забране удружења, Суд заузима став да се „питање неоп- 
ходности ограничења неког права, односно слободе у демократском 
друштву“, у овом случају слободе удруживања, „своди на питање 
да ли је то ограничење у сразмери са потребом заштите легитимног 
циља“! У истој одлуци Суд објашњава да неопходност изрицања 
те мјере значи „постојање нужне друштвене потребе за датом 
ограничавајућом мером“ уз услов да је „мера сразмерна легитим- 
ним циљевима који се желе постићи“. Тај карактеристичан случај 
свједочи у прилог томе да Уставни суд Србије, водећи се праксом 
Евопског суда за људска права, неке уставноправне норме третира и 


конски дефинише шта се сматра посредном дискриминацијом, а уједно се одмах 
потом такође изричито одређује и законски изузетак, то јест шта се неће сматрати 
посредном дискриминацијом, стипулирајући прецизно: „осим ако је то оправдано 
законитим циљем, а средства за постизање тог циља су примерена и нужна“. – Сл. 
гласник РС, бр. 22/2009. 


90 Уставни суд Србије, Уж-1167/2011. 
9! Уставни суд Србије, VIIV-249/2009; Сл. гласник PC, бр. 69/2012. 


9? Оцјена рада Уставног суда и успјех у формулисању доктрине пропорци- 
оналности која би била употребљива у пракси уставносудског пресуђивања није 
предмет овог рада. Успутно треба напоменути да је аргументација Суда у погледу 
испуњавања критеријума нужности и пропорционалности махом недостатна, а често 
и неконзистентна с обзиром на то да се права не третирају досљедно као принципи 
у смислу који је објашњен у претходном тексту, а који је предуслов за анализу про- 
порционалности. Анализа пропорционалности се у Одлуци о забрани организације 
„Национални строј“ од 2. јуна 2011. године не помиње (УПУ-171/2008, Сл. гласник 
РС, бр. 50/2011). У издвојеном мишљењу у предмету УПУ-482/2011 судија Оливера 
Вучић указује на неоправдано различито поступање суда и на проблеме у судијској 
аргументацији. 

као правила и као принципе. Онда када уставне норме третира као 
принципе, Уставни суд Србије се приликом одлучивања ослања и на 
анализу пропорционалности. 


С обзиром на то да је и у Дворкиново и у Алексијево схватање 
правних принципа концептуално „уграђена“ тврдња да је основни 
поступак примјене правних принципа њихово балансирање на осно- 
ву анализе пропорционалности, доминантност принципа пропорцио- 
налности у пресуђивању судова на националном и на међународном 
нивоу говори у прилог томе да се правни принципи заиста схватају 
као структурално специфичне норме, различите од правних правила, 
а не само као најопштија правна правила једног правног поретка. 


5. ПРАВНИ ПРИНЦИПИ И ПРОПОРЦИОНАЛНОСТ У 
ФИЛОЗОФИЈИ ПРАВА 


Као што се и може очекивати с обзиром на то да је Двор- 
кин један од најутицајнијих филозофа права на енглеском говор- 
ном подручју а Алекси један од најутицајнијих филозофа права на 
њемачком говорном подручју и уз то аутор чија су сва капитална дјела 
преведена на енглески језик, схватање принципа као оптимизацио- 
них команди било је добра основа за филозофскоправна разматрања 
рационалности, аргументације и интерпретације у контексту правног 
расуђивања. У њиховим дјелима је правнофилозофски утемељена и 
логички изложена структура анализе пропорционалности као по- 
ступка који се употребљава приликом пресуђивања на основу прав- 
них принципа. С обзиром на то да се изложена теорија правних 
принципа односи прије свега на уставна права, анализа пропорцио- 
налности заузела је посебно значајно мјесто управо у доктрини и на- 
уци јавног права. Утолико је чудније што је у теорији уставног права 
и филозофији права код нас неоправдано запостављено то схватање 
правних принципа које је од немјерљивог значаја за савремене деба- 
те у тим областима. 


То, наравно, још увијек не значи да је схватање принципа као 
општијих норми погрешно. Напротив, много је теоретичара који 
сматрају да је управо Дворкиново и Алексијево схватање у тој мјери 
мањкаво да га треба потпуно одбацити. Стога нам ваља сумарно 
представити и неке од основних приговора квалитативном схватању 
разлике између правила и принципа прије него што закључимо pai. 


63 Приговоре смо у претходном наврату изложили под насловом „Rules and 
Principles: What Kind of a difference?“ у оквиру свјетског IVR конгреса. За детаљну 
критику Дворкиновог схватања принципа вид. Larry Alexander, Ken Kress, „Against 
Legal Principles", Iowa Law Review 82/1997, 739-86; Stephen К. Perry, „Models of 
Legal Principles“, Jowa Law Review 82/1997, 787—819; Jeremy Waldron, ,,The Need for 

Најпроминентнији заступници првог приговора, који можемо назвати 
„приговор разграничења“, јесу Џозеф Раз и Андреј Мармор (Andrei 
Marmor). У том приговору не постоји логичка разлика између прави- 
ла и принципа, већ постоји само разлика у степену, па су принципи 
само општа и неодређена правила. Други приговор се може назвати 
„приговор преформулације“ и излажу ra Ралф Пошер (Ralf Poscher) 
и Андрас Јакаб (Andras Jakab), који тврде да се расуђивање судова, 
без обзира на то што судови изричито кажу, може у сваком случају 
преформулисати тако да принципи постану непотребни. Теза коју за- 
ступа Луиђи Ферајоли (Luigi Ferrajoli), названа „приговор непосред- 
не опасности“, састоји се у идеји да такав начин разматрања разлике 
између правила и принципа угрожава хијерархију правних извора и 
подјелу власти у уставним демократијама. Коначно, Алексију ce 
често приговара да је класична или формална логика којом се кори- 
сти неадекватна да изрази правно расуђивање о нормама и њиховој 
садржини. Неки од аутора који истичу тај „приговор недостатности 
формалне логике“ уочавају да су правила и принципи логички иден- 
тични у том смислу да имају исте карактеристике у оквирима правне 
аргументације. Међу основним приговорима су питање о приклад- 
ности супсумптивног представљања расуђивања о правним прави- 
лима, као и питање да ли је балансирање она процедура расуђивања 
која се може формално представити и која испуњава критеријуме 
рационалности на онај исти или сличан начин на који их испуњава 
супсумпција, 9“ 

Нама изгледа најуспјешнији онај приговор Алексијевом пои- 
мању принципа који се тиче могућности идентификације различи- 
тих врста норми прије самог поступка којим се те норме примјењују. 
Чини нам се, наиме, да постојање кондиционалног језичког израза 
норме не може поуздано послужити као критеријум разликовања 
између правила и принципа, посебно с обзиром на то да свако пра- 
вило једног правног система може попримити било кондиционал- 
ни било императивни облик. Управо стога је извјесно да се питање 
квалификације норме као правила или као принципа у првом реду 


Legal Principles“, Jowa Law Review 82/1997, 857—865, и друге текстове објављене у 
специјалном издању Jowa Law Review 82. 


9^ J, Raz, 833; Andrei Marmor, „The Separation Thesis and the Limits of 
Interpretation", The Canadian Journal of Law and Jurisprudence 12/1999, 145. 


65 В. Poscher, „The Principles Theory“, SSRN Electronic Journal 2009, 5; Andras 
Jakab, „Concept and Function of Principles, a Critique of Robert Alexy“, SSRN Electronic 
Journal 2009, 1—14. 


о: Ferrajoli, ,,Constitutional Democracy“, Revus 18/2012, 90. 


97 Bart Verheij, Jaap C. Hage, H. Jaap Van Den Herik, „Ап Integrated View on 
Rules and Principles“, Artificial Intelligence and Law 6/1998, 18. 


68 Moryhy ирационалност балансирања истакли cy Јирген Хабермас (Jürgen 
Habermas) и Бернард Шлинк (Bernhard Schlink): R. Alexy (2003), 436. 

рјешава на пољу интерпретације многих различитих правних тексто- 
ва у којима су норме у својим разноврсним видовима и садржане. У 
складу с реалистичким поставкама у теорији правне интерпретације 
које заступамо, норме представљају резултат поступка тумачења 
правних текстова, а само тумачење је приписивање значења правном 
тексту. Ако су претпоставке тог схватања правног тумачења исправ- 
не, интерпретирани нормативни судови немају никада нити могу 
имати (само) истиносну вриједност, па ће врста норме (кондицио- 
нална или императивна) прије свега зависити од интерпретативне 
праксе у одређеној заједници. 


6. ЗАКЉУЧАК 


У претходним разматрањима настојали смо да изложимо тео- 
рије правних принципа управо као теорије, то јест првенствено као 
објашњења како судска пракса примјењује правне принципе, не 
улазећи претјерано у нормативна разматрања, у аргументацију у 
прилог одређеном начину поступања судова. Упркос томе што у фи- 
лозофији и теорији код нас ова питања нису систематски обрађена, 
извјесно је да је судска пракса у одређеним областима, а нарочито у 
области уставног права, данас претежно ослоњена на схватање прин- 
ципа као норми које су квалитативно различите од правних прави- 
ла, па захтијевају и различите начине примјене. Јасно је, такође, да 
балансирање засновано на принципу пропорционалности представља 
начин примјене правних принципа који је и у пракси доминантан. 
Дворкинов и, далеко више, Алексијев приступ на одговарајући начин 
одражавају управо ту праксу пресуђивања. 


Само по себи, то не значи да су погрешна схватања принципа 
као најопштијих норми у оквиру једног правног поретка које имају 
и треба да имају значајну улогу у тумачењу постојећих, односно 
важећих правних правила, као и при стварању нових правних пра- 
вила, укључујући и попуњавање правних празнина. Изгледа, ипак, 
да судови у Србији зазиру од директне примјене правних принци- 
па на конкретне случајеве.“ Тачније, судови нису склони да прав- 
не принципе схватају и примјењују као правна правила управо због 


99 Појмовна претрага праксе Врховног касационог суда у Србији указује на 
изузетно мали број пресуда у којима се суд позива на правне принципе. У већини 
пресуда позивање на правне принципе фигурира као нека врста супсидијерног 
аргумента, реторичког додатка основној линији аргументације која се користи у 
образложењу пресуде. Број пресуда у којима се термин принцип уопште помиње, 
а које су објављене у електронској бази Врховног касационог суда Србије, тако 
је мали да их на овом мјесту могуће и побројати. У кривичној материји три: Кж 
I 2124/07, Kx I 1807/05, Кж I 203/05; у грађанској материји ner: Прев 40/07, Pes 
604/06, Рев 3210/05, Рев2 306/06, Рев 1523/05; и у управној материји такође ner: У 

општости правних принципа. Схватање принципа као команди за 
оптимизацију има, дакле, и ту предност да се балансирање од стра- 
не судова разумије као саставни дио њихове дјелатности, док се 
супсумпција случајева под најопштије и најзначајније опште норме 
(тј. принципе) претежно схвата као мијешање у посао законодавца, 
чији је задатак да законом конкретизује те норме било да су оне са- 
држане у уставу или у другим законима. 


Схватимо ли правне принципе на начин на који их схватају 
Дворкин и Алекси, њихова веза с балансирањем, а тиме и с анали- 
зом пропорционалности, постаје неупитна. Тада нам као средство за 
ex post facto дискриминацију између правила и принципа у правној 
догматици може послужити питање да ли је приликом примјене 
одређене правне норме употребљена анализа пропорционалности, то 
јест балансирање у најширем смислу те ријечи, или је правна норма 
примијењена супсумпцијом. Одговор на то питање зависи, дакако, од 
праксе судова поводом одређених питања у различитим гранама права. 


Занемаримо ли схватање принципа као prima facie налога који 
не садрже услове за сопствену примјену, као што то чини наша прав- 
на теорија и теорија уставног права, и одлучимо ли се искључиво 
за схватање принципа као најопштијих норми правног поретка, 
остаће нам, без одговарајуће помоћи правне догматике, проблем 
неразумијевања анализе пропорционалности коју примјењују судо- 
ви, прије свега Уставни суд Србије. У том смислу се и претходни 
текст може читати као позив правној догматици да понуди норматив- 
не упуте за пресуђивање на основу пропорционалности, али и као 
позив правној филозофији да темељно размотри различита схватања 
правних принципа и различита схватања односа правних принципа и 
анализе пропорционалности. 

TWO CONCEPTIONS OF LEGAL PRINCIPLES 


Summary 


The paper discusses the classical understanding of legal principles 
as the most general norms of a legal order, confronting it with Dworkin’s 
and Alexy’s understanding of legal principles as prima facie, uncondition- 
al commands. The analysis shows that the common, classical conception 
brings into question the status of legal principles as norms, by disreguard- 
ing their usefulness in judicial reasoning, while,conversely, the latterhas 
significant import forlegal practice and consequently for legal dogmatics. 
It is argued that the heuristic fruitfulness of understanding principles as 
optimization commands thusbecomesapparent. When we understand the 
relation of priciples to the idea of proportionality, as thespecific mode of 
their application, which is different from the supsumtive mode of apply- 
ing rules,the theory of legal principles advanced by Dworkin and Alexy 
appears therefore to be descriptively better than others, but not without 
its flaws. 

ВИНСКЕ ПОСУДЕ (VASA VINARIA) У РИМСКОМ ПРАВУ 


Под винским посудама у римском праву подразумевају се све посуде које 
садрже вино. Оне не морају бити стандардизоване по запремини, те иако тер- 
мини amphora, ита и culleus означавају како посуде за вино тако и јединице 
мере, у питању су две различите ствари. У погледу тога да ли представљају 
припадак вина или не, прокулеански правници деле винске посуде у две 
категорије. У прву спадају они који следе правну судбину вина, пре свега амфо- 
ре и остали крчази (cadi) који се користе за паковање односно „флаширање“. 
Другу групу, у коју се углавном убрајају бурад (сиррае) и керамичке цистерне 
(dolia), чине посуде који не следе правну судбину вина, и који по правилу чине 
део опреме земљишног имања (instrumentum fundi) и следе његову правну суд- 
бину. Међутим, критеријуми поделе у ове две категорије нису исти код свих 
правника. 


Кључне речи: Римско право. – Вино. — Винске посуде. — Амфоре. — Припадак 
ствари. — Амбалажа. 


1. УВОД 


Вино је било омиљено пиће старих Римљана и један од најка- 
рактеристичнијих аспеката римске и класичне цивилизације уопште. ! 


Аутор је доцент Правног департмана Државног универзитета у Новом Паза- 
ру и Правног факултета Универзитета у Источном Сарајеву, samiralicicl@gmail.com. 


! Могло би се нашироко расправљати о културном, религијском и еко- 


номском значају вина у старом Риму, али оно што прво пада у очи јесте његова 
распрострањеност у свим слојевима друштва и свим географским подручјима 
Империје. Из Катонових списа види се да ни робови на пољским имањима нису 
били лишавани вина. Количина вина коју Катон прописује креће се од седам до де- 
сет амфора по робу годишње, што износи отприлике од 182 до 260 литара. – Cato, De 
agricultura, 50. Очигледно, Римљани су вино сматрали једном од основних животних 
намирница, које нико не сме да буде лишен. По Плутарху, вино које су пили Катоно- 

Било је често у привредном а самим тим и у правном промету. Није 
ни чудо да се вино помиње у бројним римским правним текстовима? 
који су већ дуже време у центру пажње савремене романистике, са 
посебним акцентом на питање ризика код купопродаје вина.? 


У овом раду настојаћемо да сагледамо ствари из једног нешто 
ређег угла. Покушаћемо да објаснимо какав је правни статус посуда 


ви робови било је истог квалитета као оно које je пио њихов господар. – Plutarchus, 
Cato, 3. Ипак, Римљани су познавали и луксузна вина чије су цене биле баснослов- 
не, попут „фалернског опимијанског стогодишњег“, које је послужено запечаћено у 
финим стакленим амфорама на имагинарној гозби богатог ослобођеника Трималхи- 
она. – Petronius, Satyricon, 34. Археолошки налази потврђују да Римљани нису могли 
без вина чак ни у хладним и влажним шумама дуж северног Лимеса, укључујући и 
удаљену Британију. Вид. Раш Arthur, David Williams, „Сатрат wine, Roman Britain 
and the third century A. D.“, Journal of Roman Archeology 5/1992, 250—260. Била je To 
најраспрострањенија намирница после жита и маслиновог уља и уједно један од 
најчешћих трговинских артикала. 


2 Претрага у електронском архиву Bibliotheca iuris antiqui (ВІА) показује да 


се у облику vinum јавља 89 пута, као vini 56, уто 42 пута итд. — BIA, Sistema infor- 
mativo integrati sui diritti dell Antichità, direzione scientifica di Nicola Palazzolo, 2000. 
Бројни су аспекти о којима римски правници расправљају: о квалитету и квантитету 
вина приликом купопродаје, о одговорности продавца или трећих лица за кварење 
или просипање вина, о вину као генеричној ствари и ризику за његову случајну 
пропаст, о тумачењу воље тестатора у погледу легата итд. 


5 Вид. на пример, Sergio Zazzera, ,Brevi note sul legato di уто“, Labeo 


18/1972, 348-352; Maria M. Benitez Lopez, La venta de vino y otras mercancias en 
la jurisprudencia romana, Dykinson, Madrid 1994; Martin Pennitz, ,,Die Gefahrtragung 
beim Weinverkauf im klassischen rómischen Recht“, Tijdschrift voor Rechtgeschiedenis 
(TR) 62/1994, 251—296; Francesco Casavola, ,,Emptio pondere numero mensura“, Scritti 
giur. per il centenario della casa ed. Jovene, 1954, 551—580; Éva Jakab, Risikomanage- 
ment beim Weinferkauf, Periculum und praxis im Imperium Romanum, München 2009; 
Norbert Olszak, „Етрпо ad gustum: la vente à la dégustation de l'antiqité à l'article 1587 
du Code civil“, TR 58/1990, 361—268; Eva Jakab, „Wo gart der verkaufte Wein?“ Zur 
Deutung der Weinleinferungskàufe in der graeco-àgyptischen Papyri*, Symposion 1997, 
Vortrage zur griechischen und hellenistischen Rechtsgeschichte, Kóln — Weimar — Wien 
2003, 295-318; Eva Jakab, „Vinum effundere in Ulp. D.18.6.1.3*, Zeitschrift der Savigny 
Stiftung (ZSS) 116/1999a, 71—111; Eva Jakab, ,,Garantee and Jars in Sales of Wine on 
Delivery“, Journal of Juristic Papyrology 29/1999b, 33-44; Eva Јака, „Ein fundus cum 
instrumentu legatus und der ‘Verbliebene Wein’: Scevola D.33.7.27.3*, ZSS 119/2002, 
177-211; Eva Jakab, „Periculum und Praxis: Vertragliche Abreden beim Verkauf von 
Wein“, ZSS 121/2004, 189—232; Arthur Patch Mckinlay, „Wine and the law in ancient 
times“, Studies Robinson 2/1953, 858-867, Sam Eitrem, Leiv Amundsen, ,,Sale of Wine 
on Delivery P. Osl. inv. no. 1440*, Eos 48.2 [Symbolae Raphaeli Taubenschlag dedicatae 
II] 1957, 77-81; Reuven Yaron, „Sale of Wine“, Studies in the Roman Law of Sale [Dedi- 
cated to the memory of Francis de Zulueta], 1959, 71—77; Francien Hanemaayer, ,,Loan 
of Wine“, Antidoron M. David, Lugdunum Batavarum, 1968, 28-30; Hester Van Oyen, 
„Acknowledgement of a debt concerning replacement of bad wine“, Antidoron M. Da- 
vid, Lugdunum Batavarum, 1968, 77—80; Arrigo Diego Manfredini, ,,Costantino la Tab- 
ernaria e il vino“, Accademia Romanistica Costantiniana. VII Convegno, 1985, Napoli 
1988, 326—341; Lellia Cracco Ruggini, „Кота e il vino norditalico*, La mémoire perdue. 
Recherches sur l'administration romaine, Roma 1998, 345—364. 

за вино у римском праву? Решење тог проблема Је комплексно и зах- 
тева да понудимо могуће одговоре на следећа питања: 


Прво, шта се подразумева под винским посудама (тј. судовима) 
у правном смислу, које врсте и категорије винских судова правници 
разликују и којим их терминима римски правници означавају? 


Друго, какав је однос терминологије коју јуриспруденција ко- 
ристи за винске судове са правним изразима за мере за запремину 
вина и, с тим у вези, да ли судови морају бити стандардизовани по 
запремини? 


Треће, да ли вински судови чине припадак вина или земљишног 
имања на коме се налазе? 


2. ШТА СУ ВИНСКИ СУДОВИ И КОЈЕ ВРСТЕ ПОСТОЈЕ? 


И, сходно томе, какву терминологију римски правници кори- 
сте? 


Почећемо од једне Јулијанове дефиниције коју су Јустинијанови 
правници изгледа сматрали важном јер су је сместили у претпоследње 
поглавље Дигеста De verborum significatione (50.16), које садржи 
објашњења значајних правних термина: 


D.50.16.206 ЈУЛИЈАН, из шесте књиге на основу Миниција: 
Сматра се да су „вински“ судови у правом смислу они који се кори- 
сте уз винску пресу; цистерне пак и друго у њих спадају само онда, 
кад садрже вино, јер без вина престају да се убрајају, будући да могу 
да се користе за другу сврху, на пример кад се жито сипа у њих. 
На исти начин се убрајају амфоре, јер, када садрже вино онда се 
убрајају у винске судове, а када су празне, онда се не убрајају, јер се 
нешто друго може ставити у њих.“ 


Јулијан каже да су вински судови (vasa vinaria) у правом сми- 
слу те речи само они који се користе непосредно уз винску пресу 
(vasa torcularia). Није потпуно извесно на шта Јулијан мисли, али 
вероватно је реч о онима који се користе у процесу производње, а 
не за чување вина. Остали судови, попут цистерни и амфора, који се 
могу употребити и у друге сврхе, на пример за складиштење жита, 
спадају у винске судове само уколико садрже вино. Ако су празни 
или почну да се користе у другу сврху, губе карактер винских судова. 


^ D.50.16.206 IULIANUS libro sexto ex Minicio ‘Vinaria’ vasa proprie vasa torcu- 
laria esse placet: dolia autem et serias tamdiu in ea causa esse, quamdiu vinum haberent, 
cum sine vino esse desinerent, in eo numero non esse, quoniam ad alium usum transferri 
possent, veluti si frumentum in his addatur. eandem causam amphorarum esse, ut, cum 
vinum habeant, tum in vasis vinariis, cum inanes sint, tum extra numerum vinariorum 
sint, quia aliud in his addi possit. 

Други правни текстови потврђују да је израз vasa генерички тер- 
мин за судове, односно било какве посуде које садрже течност, док је 
vasa vinaria уобичајен правнотехнички термин за винске судове.“ 


Што се тиче посебних типова судова који спадају у категорију 
vasa vinaria, спектар израза који се користе у римском правном 
жаргону је широк. Почећемо од оних које наводи Јулијан: dolia и 
amphorae. 


Иако се понекад преводи kao буре, израз dolium y ствари озна- 
чава огроман земљани суд за чување вина и других течних или 
зрнастих материја, a не дрвено буре какво данас познајемо. Dolia су 
коришћена слично данашњим металним цистернама или дрвеним бу- 
радима. Била су најчешћи избор римских виноградара за сазревање“ 
и чување вина, те су се углавном налазила у винским подрумима или 
другим просторима у којима се чувало вино (cella vinaria), укопани 
у земљу, и вино је црпљено из њих. Додуше, могла су се користити 
и за транспорт вина, причвршћена у спремиштима специјално кон- 
струисаних бродова.’ Дакле, представљала су непокретну или тешко 
покретну ствар. За потребе овог рада, dolium ћемо преводити као 
цистерна. На једном месту Улпијан спомиње и резервоар (laccum) 
пун вина.“ Могуће је да се мисли на dolium, али је могуће и да je y 
питању зидани резервоар који се користи у процесу цеђења вина. 


Термин amphora је савременом читаоцу толико познат да га 
готово и не треба објашњавати. То је керамичка ваза средње величине, 
са две дршке, и типичног цилиндричног облика који олакшава 
ношење и слагање. Осим за вино, могле су се користити и за паковање 
уља, жита и друге течне или растресите робе. Вино по правилу није 
сазревало у амфорама, него у керамичким цистернама. У амфорама 
је стизало до потрошача,“ „флаширано“, запечаћено гипсаним или 


5 Сцевола такође користи термин vasa vinaria (D.32.93.4). Израз vasa као 


генерички термин за винске судове налазимо код Паула (PS.3.6.63), Помпонија 
(0.33.6.14) и Улпијана (D.33.6.3.1), који разликује и судове за уље (vasa olearia — 
D.18.6.1.3) као посебну категорију. 


6 y бројним литерарним изворима каже се да се шира (mustum) сипа у do- 
Па, тако Cato, De agricultura 23.34. Тако и Varro, De re rustica, 1.65 — Quod mustum 
conditur in dolium, ut habeamus vinum, non promendum dum fervet, neque etiam dum 
processit ita, ut sit vinum factum. — Шира која ce налази y цистернама, да бисмо 
добили вино, не треба да ce пресипа за време ферментације, нити исто тако кад je 
(ферментација) завршена, све док се не претвори у вино. 


7 Вид. Sabrina Marlier, Patricia Sibella, „Га Giraglia, a dolia wreck of the 1st 


century BC from Corsica, France: Study of its hull remains“, International Journal of 
Nautical Archeology 31.2/2002, 161—171. 

* D.9.2.27.35. 

? Обично je само вино бољег квалитета након врења пресипано y амфоре и 
печаћено и тако сазревало, док је оно лошијег квалитета остајало у цистернама до 
употребе или продавано „у ринфузи“. – E. Jakab (2002), 195. 

воштаним печатом. По правилу није отварано до употребе, а кад би 
се отворило, морало се попити у релативно кратком року да се не би 
укварило. 19 


У текстовима римских правника помињу се и други типови 
винских судова. 


Cadi су ћупови или крчази уопште. У питању је генерички 
појам за било какав суд од керамике.!! Као такав, он укључује и ам- 
форе. С друге стране, израз урне (urnae)'* означавао је посебну врсту 
керамичког суда, мањег од амфоре.!'? Сви ти крчази користили су се 
на исти начин као и амфоре – у њима се вино чувало до употребе. 


Сиррае!“ cy најсличније данашњим винским бурадима: дрве- 
ни судови од дасака повезаних металним oópyuuwa.? Ти дрвени 
судови — vasa lignea, како их назива Плиније, коришћени су углав- 
ном у северним провинцијама и алпским регионима, и то вероват- 
но превасходно за транспорт, зато што се тако смањивала могућност 
смрзавања вина. ! 


10 Истраживање римских амфора постало је веома софистицирано и данас се 
може рећи да се развило у посебну грану археологије. Од изузетно бројне литерату- 
ре о овој теми вид., на пример: Маг пе Sciallano, Patricia Sibella, Amphores, Comment 
les identifier, Aix-en Provence 1994; David Williams, David P. F. Peacock, Amphorae 
and the Roman economy, an introductory guide, Longman Archeology Series, New York 
1994; K. D. White, Farm Equipment of the Roman World, Cambridge University Press, 
New York 1975, 109—110; J. Theodore Pefia, Roman Pottery in the Archeological Record, 
Cambridge 2011; Jeremy Paterson, ,,Salvation from the Sea: Amphorae and Trade in the 
Roman West", The Journal of the Roman Studies 72/1982, 146—157; Brunella Bruno, 
„Ге anfore da trasporto“, La ceramica e i materiali in età romana. Classi, produzioni, 
commerci e consumi (a cura di Daniela Gandolfi), Istituto internazionale di studi liguri, 
2005; Martin Archer, „Imports at Ostia in the Imperial Period and Late Antiquity: The 
Amphora Evidence from the Dai-Aaar Excavations“, Memoirs of the American Academy 
in Rome. Supplementary Volumes, The Maritime World of Ancient Rome 6/2008, 105—118; 
Clementina Panella, André Tchernia, „Agricultural Products Transported in Amphorae: 
Oil and Wine“, Ancient Economy (ed. Walter Scheidel, Sitta von Reden), New York 2002, 
173-189. 

П Прокул (D.33.6.6 и 33.6.15), Помпоније (D.33.6.14) и Улпијан (D.7.1.15.6). 

12 Прокул, позивајући се на Лабеона и Требација (33.6.16pr). 

13 Данашња употреба тог термина знатно је ужа, што може да збуни читаоца. 
Римљани су доиста такве посуде користили, између осталог, и за чување пепела 
покојника, али су их употребљавали и у разне друге сврхе. 

14 Улпијан (D.7.1.15.6; 33.7.8рг) и Сцевола (D.32.93.4). Поново треба водити 
рачуна о томе да у савременим језицима постоје морфолошки сличне речи којима се 
означавају чаше или пехари, а не бурад (на пример, енг. сир, ит. сорра). Реч „купа“ 
постоји као архаизам и српском језику, углавном у епским песмама у стереотипној 
синтагми „златна купа“. Данас се користи углавном у значењу спортског пехара, 
„куп“, али у овом последњем значењу стигао је вероватно као позајмљеница из 
енглеског језика. 

5 K, D. White, 115. 


16 Plinius, Nat. Hist., 14.132. 

Винари у Италији и осталим медитеранским регионима дуго 
нису схватали предности које доноси дрвена бурад и када би амфоре 
биле непрактичне, рецимо приликом транспорта сувоземним путем, 
када је постојала већа могућност да се разбију, радије су користили 
кожне мешине (utres). Мале мешине су биле најчешћи избор рим- 
ских војника и путника, а и индивидуалних потрошача у градовима 
који би куповали мању количину вина. Ако је требало транспорто- 
вати већу количину вина воловским колима, обично су се користиле 
огромне мешине зване cullei.'* 


3. ДА ЛИ ЈЕ ВИНСКА АМБАЛАЖА СТАНДАРДИЗОВАНА 
ПО ЗАПРЕМИНИ? 


Од поменутих назива судова за вино, само три су била кори- 
шћена и као називи за јединице мере. Једна amphora је износила око 
26 литара, једна urna пола амфоре, а culleus 20 амфора. Урна и ky- 
леус су вероватно установљени обичајем и засновани су на амфори 
као јединици мере, која је као таква била прописана законом. 


Та јединица мере називала се amphora quadrantal, само qua- 
drantal или просто amphora. Занимљиво је да је амфора била изворно 
управо јединица за вино и, према Фесту, цео систем прерачунавања 
римских мера тежине у јединице запремине био је заснован на 
мерењу вина, а не воде, као у данашњем метричком систему (грам 
je изворно дефинисан као кубни центиметар воде на температури 
топљења леда). Наиме, једним плебисцитом, који је данас познат као 
Силијев закон о јавним мерама (Lex Silia de ponderibus publicis)? 
један квадрантал (rj. амфора) одређен je као јединица запремине коју 
заузима осамдесет! римских фунти (libra, око 327 g) вина, што би 
приближно износило 26 литара. Она се даље делила у 10 конгиуса, а 
ови у мање јединице.2? Квадрантал је био усклађен са системом мера 


17 Улпијан, D.33.6.3.1. 


15 Улпијан, 0.33.6.3.1. Иако je по основној функцији мешина за течност, 
culleus је романистима можда познатији као средство за извршење смртне казне 
зашивањем осуђеника y мешину и бацањем у воду (poena cullei). 


19 Nikolaj Aleksandrovič Maškin, Istorija starog Rima, Naučna KMD, Beograd 
2005, 589. 


20 О том закону не знамо ништа, осим имена предлагача и чињенице да је 
донет у форми плебисцита. Спорни су и идентитет доносиоца и време настанка. 
Највероватније је донет између 287. и 218. године пре н. е. 


21 Римски систем мера је углавном заснован на броју осам. Римљани су MHA- 


че, као што је добро познато, користили децимални систем бројева, па је тај изузе- 
так учињен вероватно ради лакше дељивости. 

22 Ex ponderibus publicis, quibus hac tempestate populus oetier solet, uti coae- 
quatur se dolo malo, uti quadrantal vini lxxx pondo siet; congius vini x pondo siet; vi 

за дужину као кубна амфора (amphora cubus), тако што је утврђено 
да је он еквивалентан коцки чије странице износе једну стопу (pes), 
и за тежину, јер је тежио тачно један талант. Стандардна амфора 
(Amfora Capitolina) чувала се у Јупитеровом храму на Капитолу. 
Амфора је била уобичајена јединица мере којом се, између осталог, 
одређивала носивост бродова.> 


Да ли су амфоре морале бити израђиване у складу са запреми- 
HOM еталона uyBaHor на Капитолу? Археолошки налази дају јасан од- 
говор: не. Римске амфоре биле су различите величине. Еталон који 
се налазио на Капитолу коришћен је, према томе, за стандардизацију 
мерица за вино (mensurae), а не винске амбалаже.2 


Свакако, коришћење лажне мере и тежине носило је од- 
говорност по Lex Cornelia de falsis." Но, то нема никакве везе са 


sextari congius siet vini; duodequinquaginta sextari quadrantal siet vini; sextarius aequus 
aequo cum librario siet; sex decemque librari in modio sient. si quis magistratus adver- 
sus hac dolo malo pondera modiosque vasaque publica modica minora maiorave faxit 
iusseritve fieri, dolumve adduit, quod ea fiant, eum quis volet magistratus multare, dum 
minore parti familias taxat liceto; sive quis in sacrum iudicare voluerit, liceto. Festus, De 
verborum significatu, Publica pondera (F.246). 


23 Amphora fit cubus, quam non violare liceret, Sacravere Iovi Tarpeio in monte 
Quirites. Priscianus, Carm. de Mens. et Pond. Вид. и Cato, De agricultura, 57; Gellius, 
Noctes Atticae, 1.120; Maximin., 4. О конгиусу као јединици мере вид. William Smith, 
„Очадгап!а!“, A Dictionary of Greek and Roman Antiquities (ed. John Murray), London 
1875. 


24 Cic, ad Fam., 12.15; Livius, A. U. C., 21.63. 


25 Сачуване амфоре показују да мањи или већи степен стандардизације јесте 
постојао, али да су у свим периодима римске историје постојале и амфоре које су 
одступале од стандарда. Никада у античко доба нису све амфоре биле исте вели- 
чине. Због тога је већ у старој Грчкој било уобичајено да имају натпис који, осим 
података о врсти и квалитету, произвођачу вина, берби и др., садржи и податке о 
количини. Вид. Vladimir Е. Stolba, „Local Patterns of Trade in Wine and the Chronologi- 
cal Implications of Amphora Stamps“, Black Sea Studies 6/2007, 149—159. 


26 Уосталом, странке cy биле слободне да приликом купопродаје вина кори- 
сте било коју јединицу мере око које би се могле договорити, што потврђују и прав- 
ни извори. Вид. D.18.1.71. Јавне службе у Риму, попут службе снабдевања Града 
житом (Аппопа), користиле су званичне мере које су биле прописане Силијевим за- 
коном. Али, приватна лица нису морала да их се придржавају у својим пословима. 
Уместо службених, могла су да користе неку од бројних локалних, често обичајем 
установљених мера које су постојале у појединим деловима Империје. 


27 Додуше, не по слову Закона него проширењем његове примене од прето- 
ра, императора и правне науке. Лице које би користило лажну меру за вино мора- 
ло је да плати двоструки износ нанете штете и могло је бити кажњено релегацијом: 
D.48.10.32.1 MODESTINUS libro primo de poenis Si venditor mensuras publice probatas vini, 
frumenti vel cuiuslibet rei, aut emptor corruperit dolove malo fraudem fecerit: quanti ea 
res est, eius dupli condemnatur: decretoque divi Hadriani praeceptum est in insulam eos 
relegari, qui pondera aut mensuras falsassent. Ипак, изгледа да je и пре доношења тог 
закона, још y преткласичном периоду, постојала могућност да купац тужи продавца 
због „закидања“ у количини вина. Зато Катон у свом приручнику за пољопривреднике 

паковањем у амфоре. До коришћења лажне мере може доћи и прили- 
ком продаје вина ,, у ринфузи“. С друге стране, ако би неко продавао 
вино запечаћено у амфорама већим или мањим од прописане величи- 
не и то ставио купцима до знања, то свакако не представља превару. 
Зато, на амфорама које су одступале од стандардне величине често 
се налазио натпис који је показивао запремину или тежину.“ 


Дакле, важно је истаћи да амфора у правним текстовима има 
два значења, која јуриспруденти јасно разликују: означава једну 
врсту винске амбалаже, али и јединицу мере, и оне не морају да се 
подударају. Амфора се често помиње као јединица мере у правним 
текстовима. 


4. ДА ЛИ СУ ВИНСКИ СУДОВИ ПРИПАДАК BHHA? 


Ако неко продаје или легира амфору или цистерну вина, ми- 
слећи при томе на суд а не на јединицу мере, да ли се подразумева 
да ће бити предат и сам керамички суд или само његов садржај? To 
питање је дуго било предмет расправе у класичном праву. Повод је 
било једно друго питање: шта се све сматра под винским судовима? 


Оно је имало значаја пре свега за тумачење воље TecTaropa.?? 
Тако, ако је легирао грчко, слатко или амијенско „амфорирано“ вино 


саветује произвођаче који продају вино „на кулеус“ да y њега сипају 41 урну (Cato, De 
Agricultura, 148), иако је стандардни кулеус био 40 урни, да би се избегло да продавац 
одговара због грешке у мерењу (Jeremy Paterson, 156—157), или мањка вина услед 
просипања приликом претакања (Е. Јакађ [2009], 55) или због калирања. Но, не знамо 
сигурно који је био правни основ за одговорност продавца y том периоду. — Ulrich von 
Lübtow, „Catos leges venditioni et locationi dictae", EOS 48, 3/1956—1957; M. Pennitz, 
256—260; É. Jakab (2009), 47-72, 232-233. О различитим правним аспектима продаје 
на меру вид. Francesco Casavola, ,,Emptio pondere numero mensura", Scritti giur. per il 
centenario della casa ed. Jovene, ed. Jovene, Napoli 1954, 551—580. 


28 Пронађено je много амфора са натписима (tituli picti). Они су представљали 
својеврсну декларацију производа. Углавном су садржали податке о географском 
пореклу, произвођачу, врсти и количини. Посебно велики број fituli picti сачуван 
je на уљним амфорама на депонији Monte Testaccio у близини Рима. Ha њима је, 
између осталог, углавном била означена тежина уља у либрама (римским фунтама). 
Вид. José Maria Blázquez Martinez, José Remesal Rodríguez, „Estudios sobre el Monte 
Testaccio (Roma)“, ed. Universidad de Barcelona, Barcelona 2010, 41 и даље. 


29 Тако се y посткласичном периоду услед економске кризе и инфлације 
одређени број амфора вина појављује као средство плаћања (СТ.14.4.Арг; СТ.14.6.1). 
У класичним текстовима носивост брода се одређује бројем амфора вина које се на 
њега могу укрцати (D.14.2.10.2). Такође, амфора као јединица мере помиње се код 
одређивања легата (D.5.1.38; D.31.8.2; D.33.5.2.3; D.33.6.2.1; D.33.6.3pr; D.33.6.5; 
D.33.6.13. D.45.1.83.5), продаје или стипулације вина (D.18.6.1.1; D.18.6.5; D.45.1.74; 
D.45.1.75.2) и утврђивања штете нанете крађом (D.47.2.21.6; D.47.2.52.25). 


30 Више o легату вина вид. у S. Zazzera, 348—352. 

(vinum amphorarium), Прокул каже, позивајући ce на Лабеа, да то 
укључује само оно које одговара опису и које је садржано у амфора- 


ма, али не и оно које је припадало тестатору али није „флаширано“. 3! 


Понекад ствари могу бити сложеније. Прокул каже, у случају 
да је тестатор легирао вино из Сорента у амфорама, а све вино са тог 
географског подручја је заправо држао у мањим посудама – урнама, 
сматраће се да постоји легат, као да је тестатор мислио на урне.?? 


Међутим, када су у питању dolia, исти правник размишља дру- 
гачије: 


D.33.6.15 Прокул, из друге књиге писама: Легирао је вино ca 
судовима. Требације негира да се дугује оно које је у цистернама и 
сматра да је једно намера тестатора а друго његове речи; и да 
уосталом цистерне не спадају у винске судове. Иако цистерне не 
спадају у винске судове, ја се ипак не слажем са Требацијем да вино 
које је у цистернама није легирано. Сматрам да је исправно то, да 
су ономе коме је легирано вино са судовима, легиране и амфоре и 
ћупови у којима чувамо наточено вино; вино наиме точимо у амфоре 
и hynoee ca том намером, да буде у њима, док се не проба ca наме- 
ром коришћења, и разуме се да га продајемо са припадајућим амфо- 
рама и ћуповима; у цистерне га пак сипамо са другачијом намером, 
дакако да их одатле преточимо у амфоре и ћупове или продамо без 
самих цистерни. 


Тај сложени текст захтева подробну анализу. Чињенично стање 
је следеће: тестатор је легатом оставио вино са судовима. Правно 
питање је да ли то обухвата вино у свим судовима, укључујући и 
цистерне (dolia). 


Прокул цитира Требација, који сматра да наследник не треба 
да преда вино у цистернама. Аргументи су да је то вероватно била 
намера тестатора и да бурад не спада у винске судове. Иако није 


9! р33.6.16.1-2. 


3 р.33.6.16рг PROCULUS libro tertio ex posterioribus Labeonis Qui vinum Sur- 
rentinum in urnalibus habebat diffusum, is tibi vinum legaverat in amphoris omne. illud 
quoque vinum, quod in urnalibus fuisset, legatum esse Labeo et Trebatius responderunt. 


33 D.33.6.15 PROCULUS libro secundo epistularum Vinum cum vasis legavit. negat 
Trebatius quod in doliis sit deberi et sensum testatoris alium putat esse, verborum alium: 
ceterum dolia in vasis vinariis non essent. ego et si dolia in vasis vinariis non sunt, tamen 
non concederem Trebatio vinum quod in doliis esset, id est quod in vasis non esset, non 
esse legatum. illud verum esse puto, cui vinum cum vasis legatum erit, ei amphoras ca- 
dos, in quibus vina diffusa servamus, legatos esse: vinum enim in amphoras et cados hac 
mente diffundimus, ut in his sit, donec usus causa probetur, et scilicet id vendimus cum 
his amphoris et cadis: in dolia autem alia mente coicimus, scilicet ut ex his postea vel in 
amphoras et cados diffundamus vel sine ipsis doliis veneat. Bun. Herbert Hausmaninger, 
„Zur Legatsinterpretation des Celsus“, Jura, rivista internazionale di diritto romano e 
antico (IVRA), 35/1984, 27; S. Zazzera, 349; N. Olszak, 371. 

изричито речено, из даљег Прокуловог коментара изгледа да произ- 
лази да је Требације сматрао да легатару треба да припада вино у 
амфорама и другим крчазима, и то заједно са самим судовима. 


Прокул се слаже да бурад не спада у винске судове. Даље, он 
не само да се слаже да легатару коме је остављено вино са судовима 
припадају и вино и судови, него мисли да би тако требало посту- 
пити и ако у тестаменту нису изричито поменути судови јер су они 
припадак вина. То, међутим, важи само за амфоре и остале крчаге, 
али не и за керамичке цистерне (dolia).*4 Под винским судовима он 
подразумева само оне у које је вино наточено са намером да се не от- 
вара до момента коришћења. Вино у амфорама и другим крчазима је, 
савременим језиком речено, „флаширано“ и када се једном отвори, 
оно се мора попити јер брзо губи своју каквоћу. Прокул примећује 
да је уобичајено да се и приликом купопродаје „амбалажа“ сматра за 
припадак вина, те нема разлога да се поступа другачије код легата. 
V dolia, пак, вино ce сипа не са намером да се продаје заједно ca 
судом, него или да се преспе у амфоре или друге крчаге, или да се 
продаје „у ринфузи“, те није уобичајено да се сматра да су цистерне 
припадак BHHa.?? 


Ипак, у једној ствари Прокул се не слаже са Требацијем: он 
сматра да ако је у тестаменту легирано вино са судовима, то под- 
разумева и оно које се налази у цистернама (dolia), само што y том 
случају оно припада легатару без цистерни. Тај став је разјаснио у 
једном другом фрагменту из истог дела, Књиге писама: 


D.33.6.6 Прокул, из пете књиге писама Када је наследнику на- 
ложено да некоме преда вино, он треба да преда и оно које је нато- 
чено у амфоре и крчаге, uako судови нису изричито поменути. Исто 
тако, иако је легирано са судовима и крчазима, ипак се сматра да је 
легирано и оно које је у цистернама, као што и ако је неко легирао 
робове заједно са њиховим пекулијумом, сматра се да је легирао и 
оне који немају никакав пекулијум.?% 


Прокул се, изгледа, разумео у вино и волео је о њему да 
расправља, а то је по свему судећи била традиција прокулеанске 


34 Тако и M. M. Benitez Lopez, 112-114. Ауторка сматра да, чак и ако je тај 
текст претрпео мање измене од Јустинијанових компилатора, решење које он сад- 
ржи одражава мишљење класичних правника. — Ibid. 


35 Riccardo Astolfi, Studi sull'oggetto dei legati in diritto romano II, Padova 
1969, 143. 


36 D.33.6.6 PRocuLus libro quinto epistularum Cui vinum heres dare damnatus 
est, quod in amphoris et cadis diffusum est dari debet, etiamsi vasorum mentio facta non 
est. item quamvis cum vasis cadis legatum est, tamen id quoque, quod in doliis, legatum 
esse videtur, sicuti, si servos omnes cum peculio cuiusque eorum legasset, etiam eos, 
quibus peculii nihil esset, legasse videretur. Bun. S. Zazzera, 349. 

школе и пре,” a како ћемо касније видети, и после њега. Требације 
је био и учитељ Лабеа, оснивача школе којој је касније припадао 
Прокул и која je по њему добила име. Та школа je од почетка била 
позната по спремности да уведе новине у право, тако да није ни чудо 
што се Прокул усудио да одступи од мишљења старога правника 
Требација.3° 


Каснија јуриспруденција, изгледа, није прихватила термино- 
логију према којој цистерне не спадају у категорију вински судови 
(vasa vinaria)? Ипак, основна логика Прокуловог добро изба- 
лансираног решења прихваћена је и касније, али у виду поделе 
винских судова на две врсте. Помпоније, такође прокулеанац из П 
века, решава исти проблем на следећи начин: 


D.33.6.14 ПОМПОНИЈЕ, из шесте књиге o Сабину: Посуде следе 
легирано вино само онда, када су тако наточене, да нису одређене 
за дуготрајну употребу, као што су амфоре и ћупови.“! 


Помпоније износи прост критеријум поделе судова: да ли се 
посуда може употребити поново или He? Слично као и данашње 
боце, амфоре и остала керамичка амбалажа се по правилу бацају или 
рециклирају након употребе. Међу различитим врстама керамичке 


37 Развој њихове мисли о том проблему можемо да реконструишемо на 
следећи начин. Требације је правник с краја републике и почетка принципата, те 
можемо закључити да је питање судова за вино било предмет расправе међу прав- 
ницима бар од тог периода, ако не и раније. Већ тада се сматрало да амфоре и друге 
керамичке посуде представљају „амбалажу“ вина која следи његову правну судбину. 
Међутим, нашавши се пред питањем како да реши проблем легата вина у судовима, 
Требације је заузео гледиште да винске цистерне не спадају у винске судове, те да 
се легат не односи на вино које се у њима налази. 


38 р.1.2.2.47–53. 


79 Његово решење је заиста „соломонско“: он искључује цистерне из круга 
винских судова и сматра да оне не следе правну судбину вина. Ипак, у томе није 
сасвим доследан јер сматра да је у случају када је легирано вино у судовима (уаза), 
легирано и оно у цистернама, само што треба да буде предато без цистерни. 


40 Како смо видели, Јулијан, сабинијанац из П века, сматра да у ширем 
смислу у винске судове спадају и dolia. Његову дефиницију су прихватили и Ју- 
стинијанови правници, доделивши јој почасно место у претпоследњем поглављу 
Дигеста (D.50.16.206): вински суд је онај који садржи вино. 


^! D.33.6.14 Pompontus libro sexto ad Sabinum Vino legato ea demum vasa se- 


quuntur, quae ita diffusa sunt, ut non ad perpetuum usum vasa reservarentur, veluti am- 
phorae et cadi. Hema сумње да cy текст и решење садржано y њему класични. – M. 
M. Benitez Lopez, 113. 


? И литерарни извори и археолошки докази показују да cy амфоре могле 
да се употребе поново за паковање зрнасте или течне робе, али и да је то чињено 
ретко. Разлог су биле тешкоће у поновној употреби и ниска цена керамичке амба- 
лаже, која је такву употребу чинила неекономичном. Понека амфора је могла да 
заврши искоришћена у другу сврху, на пример, као саксија за цвеће или сегмент 
канализационе или иригационе цеви, али по правилу употребљене амфоре су баца- 

амбалаже нема разлике и није битно да ли су то амфоре или крча- 
3H неке друге величине и облика. Помпоније не помиње dolia, али 
имплицира да постоје и вински судови који се могу поново употре- 
бити и који, према томе, не следе правну судбину вина. Помпонијев 
критеријум је другачији од Прокуловог, али доводи до истог прак- 
тичног резултата. 


Слично решење налазимо код прокулеанца Целза, савременика 
Помпонија, а то решење прихвата и Улпијан, правник са краја кла- 
сичног периода: 


D.33.6.3.1 УЛлПИиЈАН, из двадесет треће књиге о Сабину: Ако je 
легирано вино, да видимо, да ли се дугује заједно са судовима? И 
Целз каже да ако је легирано вино, иако није легирано са судовима, 
да се сматра да су и судови легирани, не зато што су судови део 
вина, макар били украшени сребром (попут дршке и огледала), већ 
јер је извесно да је то била намера тестатора, да је хтео да амфо- 
ре прирасту вину; и тако, каже, уобичајено је кад кажемо „хиљаду 
амфора“ да се то не односи на меру за вино. У погледу цистерни 
не мислим да је тачно, да се када је легирано вино дугују и цистер- 
не, поготово ако су укопане у винском подруму или ако су такве, да 
се због величине тешко померају. У погледу буради, пак, и бурића, 
сматрам да треба допустити да се и они дугују, изузев ако су исто 
тако фиксирани или ако представљају опрему на земљишном имању. 
Када је легирано вино не дугују се мешине; кажем да ни велике ме- 
шине не треба да се дугују. 


не или рециклиране, као и данашње флаше. Најчешћа судбина винских и житних 
амфора била је да буду одложене на одређене депоније, где би биле издробљене и 
употребљене као састојак opus signinum-a, једне врсте цемента. Из неког разлога 
уљне амфоре нису употребљаване ни за шта, било због тога што су због величине 
и дебљине биле неподобне за дробљење или због тога што би чињеница да су биле 
натопљене уљем утицала на квалитет цемента. Оне су одбациване, и то на одређене 
депоније. Тако је настало цело брдо поред Рима, високо 35 метара и са површином 
од око два хектара, познато као Monte Testaccio. — Ј. T. Рећа, 300—306; Lynne С. Гап- 
caster, Concrete Vaulted Construction in Inperial Rome. Innovations in Context, ed. Сат- 
bridge University Press, Cambridge 2005, 81. О Monte Testaccio вид. J. M. Blazquez 
Martinez, J. Remesal Rodríguez, Estudios sobre el Monte Testaccio (Roma), Barcelona 
2010. 


43 D.33.6.3.1 ULPIANUS libro vicesimo tertio ad Sabinum Si vinum legatum sit, 
videamus, an cum vasis debeatur. et Celsus inquit vino legato, etiamsi non sit legatum 
cum vasis, vasa quoque legata videri, non quia pars sunt vini vasa, quemadmodum 
emblemata argenti (scyphorum forte vel speculi), sed quia credibile est mentem testantis 
eam esse, ut voluerit accessioni esse vino amphoras: et sic, inquit, loquimur habere non 
amphoras mille, ad mensuram vini referentes. in doliis non puto verum, ut vino legato 
et dolia debeantur, maxime si depressa in cella vinaria fuerint aut ea sunt, quae per 
magnitudinem difficile moventur. in cuppis autem sive cuppulis puto admittendum et ea 
deberi, nisi pari modo immobiles in agro velut instrumentum agri erant. vino legato utres 
non debebuntur: nec culleos quidem deberi dico. За анализу овог текста са различитих 

Целз сматра да вински судови следе правну судбину вина, али 
не зато што представљају припадак вина у смислу нераздвојне функ- 
ционалне целине, него зато што је то уобичајено: претпостављена 
намера тестатора или продавца је да се вино преда заједно са амфо- 
ром јер кад се каже амфора, углавном се не мисли на меру за вино 
него на суд. Целз, наслањајући се на Прокула, сматра да све што је 
vasa vinaria следи правну судбину вина мада није његов припадак, 
што значи да он искључује бурад и цистерне из појма винских судова. 


Други део текста вероватно представља мишљење самог 
Улпијана. Он изгледа сматра да су све посуде које садрже вино 
обухваћене појмом vasa vinaria јер их све појединачно анализира. 
И у погледу питања да ли они следе правну судбину вина или не, 
Улпијан уводи другачији критеријум од Целза и Прокула: да ли je y 
питању лако покретни суд и да ли представља припадак земљишног 
имања или He? Ако је суд лако покретан попут амфоре, нема дилеме 
да следи судбину вина. Ако су у питању бурад и цистерне, међутим, 
они не следе вино, поготово ако су тешко покретни или фиксирани. 
То може да значи да Улпијан не искључује потпуно могућност да 
продаја или легирање вина „на буре“ може да значи и – предају самог 
бурета, ако је покретно. Таман када бисмо помислили да је Улпијан 
успоставио општи принцип да правну судбину вина следи посуда 
која је покретна и која не спада у припадак земљишног имања, он 
нам прави изненађење које, без икаквог образложења, руши целу ту 
концепцију: мешине, и мале и велике, не следе вино, вероватно због 
тога што служе само за привремено чување и транспорт вина, те није 
уобичајено да се сматрају његовим припатком,““ 


Иако Улпијан не искључује сасвим могућност да се уз вино 
преда и буре или цистерна, изгледа да је то ипак изузетак, који 
постоји само онда када је то изричито одређено и уговорено, али се 
само по себи не подразумева. Други текстови показују да је Улпијан 
остао доследан у ставу да цистерне по правилу не следе вино. Шта- 
више, као што је у романистици добро познато, кад је купљено вино 
у цистерни, оно, према Улпијану, треба да буде уклоњено пре на- 
редне бербе, ако нешто друго није уговорено.“ Ако га купац не при- 


аспеката вид. Н. Hausmaninger, 26, 36, 38, 44; Paolo Maddalena, ,,“Accedere’ e ‘cedere’ 
nelle fonti classiche", LABEO 17/1971, 173; N. Olszak, 371; Bruce W. Frier, „Roman 
Law and the Wine trade: the Problem of ‘Vinegar Sold as Wine’, Zeitschrift der Savigny- 
Stiftung fuer Rechtsgeschichte (ZSS). Rom. Abt. 113/1983, 258; M. M. Benitez Lopez, 
111-113; R. Yaron, 77. 


+ Није искључено да cy текст скратили Јустинијанови компилатори, што 
би могао бити разлог за изостанак образложења. Но, будући да за то нема доказа, 
мораћемо остати при голој претпоставци. 


^ р18.642 ULPIANUS libro vicesimo octavo ad Sabinum Vino autem per aversi- 
onem vendito finis custodiae est avehendi tempus. quod ita erit accipiendum, si adiectum 

ми, мора накнадити штету продавцу због немогућности да користи 
цистерну, и не само то: јединствено и добро познато Улпијаново 
решење каже да продавац сме чак и просути вино, ако претходно 
упозори купца, 


5. ДА ЛИ СУ ВИНСКИ СУДОВИ ПРИПАДАК 
ЗЕМЉИШНОГ ИМАЊА? 


Цистерне и бурад, дакле, по правилу нису припадак вина, али 
да ли се могу сматрати делом земљишног имања? 


Тај проблем су разматрали већ правници из периода републи- 
ке. Сцевола је анализирао питање да ли се алати, машине и посуђе 
на земљишном имању сматрају делом легираног земљишта. Одговор 
старог правника је негативан. Чак и кад су причвршћени, цистерне и 
бурад нису део легираног земљишног имања, као ни остали припаци, 
јер у тестаменту није споменуто да је земљиште легирано заједно са 
припацима.4' У једном другом случају, међутим, у коме је легирано 
имање заједно са припацима, Сцевола сматра да се чак и вино које је 
преостало у цистернама може сматрати припатком имања.“ Тим пре 
се подразумева да у припатке имања спадају и саме цистерне. 


Дакле, очигледно је да је већ Сцевола сматрао да су вински 
судови део опреме земљишног имања, а то мисле и каснији прав- 


tempus est: ceterum si non sit adiectum, videndum, ne infinitam custodiam non debeat 
venditor. et est verius secundum ea quae supra ostendimus, aut interesse, quid de tempore 
actum sit, aut denuntiare ei, ut tollat vinum: certe antequam ad vindemiam fuerint dolia 
necessaria, debet avehi vinum. 


46 D.18.6.1.3 ULPIANUS libro vicesimo octavo ad Sabinum Licet autem venditori 
vel effundere vinum, si diem ad metiendum praestituit nec intra diem admensum est. effun- 
dere autem non statim poterit, priusquam testando denuntiet emptori, ut aut tollat vinum 
aut sciat futurum, ut vinum effunderetur. si tamen, cum posset effundere, non effudit, lau- 
dandus est potius: eapropter mercedem quoque doliorum potest exigere, sed ita demum, 
si interfuit eius inania esse vasa in quibus vinum јин (veluti si locaturus ea fuisset) vel 
si necesse habuit alia conducere dolia. commodius est autem conduci vasa nec reddi 
vinum, nisi quanti conduxerit ab emptore reddatur, aut vendere vinum bona fide: id est 
quantum sine ipsius incommodo fieri potest operam dare, ut quam minime detrimento 
sit ea res emptori. Овај текст, као и претходни, врло је важан за романисте који ce 
баве питањима ризика за пропаст ствари и одговорности странака у купопродаји. 
Но будући да то излази изван поља нашег истраживања, овом приликом нећемо их 
анализирати детаљније. Вид., на пример, Ё. Jakab (1999а), 71—111; В. W. Frier (1983), 
276, 290; Apathy Peter, „Mora accipiendi und Schadenersatz", ZSS 114/1984, 190-205. 

47 D.32.93.4 SCAEVOLA libro tertio responsorum Collegio fabrorum fundum cum 
silvis, quae ei cedere solent, uti optimus maximusque esset, legavit. quaero, an ea quoque, 
quae in diem mortis ibi fuissent, id est faenum pabulum palea, item machina, vasa vina- 
ria, id est cuppae et dolia, quae in cella defixa sunt, item granaria legata essent. respondit 
non recte peti, quod legatum non esset. 


48 D.33.7.27.3 За детаљну анализу овог текста вид. Ё. Jakab (2002), 177-211. 

ници. Тако Улпијан, позивајући се на Сабина, каже да у опрему 
земљишног имања (instrumentum fundi) спада све оно што се користи 
за прибирање, скупљање и чување плодова. То укључује и цистерне 
и бурад, и то чак и ако нису причвршћени: 


D.33.7.8pr. УЛПИЈАН, из двадесете књиге о Сабину: У опрему 
земљишног имања улази оно, што је подобно за прибирање, при- 
купљање и чување плодова, како јасно набраја Сабин у књизи о 
Вителију... за чување, као што су цистерне за вино, чак и ако нису 
укопане, и бурад.“ 


Како правни конзервативизам буде слабио, све чешће ће се 
сматрати да опрема на земљишном имању, чак и кад није изричито 
споменута, следи правну судбину земље као главне ствари ако је то 
у складу са претпостављеном вољом странке. Међутим, то ће ићи 
постепено и не без неслагања међу правницима. Улпијан наводи да 
су неки правници, чија имена не спомиње, некада сумњали да пло- 
доуживалац земљишта може да користи винске судове. Сам Улпијан 
не сумња да може да их користи, само ако их тиме неће довести у 
горе стање: 


D.7.1.15.6 УЛПИЈАН, из осамнаесте књиге o Сабину: Власник не 
треба да спречи плодоуживаоца да нешто користи тако, да то не 
доведе у горе стање. У погледу понечега се сумња, ако му забрани да 
користи, да ли је то учинио у складу с правом? На пример цистерне 
за вино, ако је рецимо легирано плодоуживање земљишног имања, и 
мисле да чак и ако су укопане у земњу, може да му забрани. Исто 
мисле и у погледу буради и крчага и амфора; исто и у погледу про- 
зорских оквира, ако је легирано плодоуживање куће. Али ја мислим, 
да то исто тако улази у опрему земљишног имања или куће, изузев 
ако воља (тестатора) није другачија." 


^ D.33.7.8pr. ULPIANUS libro vicesimo ad Sabinum Jn instrumento fundi ea esse, 
quae fructus quaerendi cogendi conservandi gratia parata sunt, Sabinus libris ad Vitel- 
lium evidenter enumerat....conservandi, quasi dolia, licet defossa non sint, et cuppae. 
Како правилно примећује Никозија (Nicosia), све ствари које cy instrumentum fundi и 
које Улпијан набраја, нису нужно и res mancipi. У ту другу категорију спадају само 
оне таксативно набројане вредније ствари које служе непосредно за обраду земље 
у најужем смислу, као што су волови и плугови. — Giovanni Nicosia, „Animalia quae 
collo dorsove domantur“, ЈУКА 18/1967, 60 и даље, 71 и даље. За детаљније одређење 
појма instrumentum fundi вид. и P. Maddalena, 172; Barbero Fernando Reinoso, ,,‘ Defin- 
itio periculosa': Javoleno o Labeon ?“, Bullettino dell'Istituto di Diritto Romano Vittorio 
Scialoja (BIDR) 90/1987; É. Jakab (2002), 184. 


50 D.7.1.15.6 ULPIANUS libro octavo decimo ad Sabinum Proprietatis dominus non 
debebit impedire fructuarium ita utentem, ne deteriorem eius condicionem faciat. de qu- 
ibusdam plane dubitatur, si eum uti prohibeat, an iure id faciat: ut puta doleis, si forte 
fundi usus fructus sit legatus, et putant quidam, etsi defossa sint, uti prohibendum: idem et 
in seriis et in cuppis et in cadis et amphoris putant: idem et in specularibus, si domus usus 
fructus legetur. sed ego puto, nisi sit contraria voluntas, etiam instrumentum fundi vel 

Сходно томе, Паул сматра да може постојати земљишна слу- 
жбеност коришћења грнчарске радионице на послужном земљишту 
ради израде судова за вино произведено на повласном земљишту, 
док би у случају да се судови производе за продају, то било могуће 
само ако постоји плодоуживање.! 


Такође, Улпијан, позивајући се на Нерација и Аристона, сматра 
да закупац земљишног имања има право да користи винске цистерне 
(dolia vinaria), које се третирају као припадак земље, али сноси и 
одговорност ако буду оштећене.“ 


У складу са сличном логиком, Паул каже да приликом тума- 
чења воље тестатора судови за точење вина (vasa, in quibus vinum 
defunditur и росшата vasa) треба да се сматрају делом легираног 
угоститељског прибора за обављање крчмарског заната. Према Yn- 
пијану, који се позива на Аристона, цистерне и вино у њима не 
сматрају се, међутим, стварима за личну употребу, за разлику од сто- 
них посуда (vasa репиата).7“ 


domus contineri. Вид. John Iliffe, „Тће Usufructuary as Plaintiff Under the Lex Aquilia 
According to the Classical Jurists“, Revue internationale des droits de l'antiquité (RIDA) 
12/1965, 331. 


51 D.8.3.6pr. PAULUS libro quinto decimo ad Plautium veluti si figlinas haberet, in 


quibus ea vasa fierent, quibus fructus eius fundi exportarentur (sicut in quibusdam fit, ut 
amphoris vinum evehatur aut ut dolia fiant), vel tegulae vel ad villam aedificandam. sed 
si, ut vasa venirent, figlinae exercerentur, usus fructus erit. 


52 D.192.19.2 ULPIANUS libro trigesimo secundo ad edictum Лий nobis videndum 
est, si quis fundum locaverit, quae soleat instrumenti nomine conductori praestare, quae- 
que si non praestet, ex locato tenetur. et est epistula Neratii ad Aristonem dolia utique 
colono esse praestanda et praelum et trapetum instructa funibus, si minus, dominum in- 
struere ea debere: sed et praelum vitiatum dominum reficere debere. quod si culpa coloni 
quid eorum corruptum sit, ex locato eum teneri. fiscos autem, quibus ad premendam ole- 
am utimur, colonum sibi parare debere Neratius scripsit: quod si regulis olea prematur, et 
praelum et suculam et regulas et tympanum et cocleas quibus relevatur praelum dominum 
parare oportere. item aenum, in quo olea calda aqua lavatur, ut cetera vasa olearia do- 
minum praestare oportere, sicuti dolia vinaria, quae ad praesentem usum colonum picare 
oportebit. haec omnia sic sunt accipienda, nisi si quid aliud specialiter actum sit. 


53 Р5.3.6.61 Instrumento cauponio legato ea debentur, quae cauponis usui parata 
sunt, velut vasa, in quibus vinum defunditur: escarai quoque et pocularia vasa debentur. 
sane ministri earum rerum legato non cedunt. 


54 р.33.9.3.11 ULPIANUS libro vicesimo secundo ad Sabinum Vasa quoque penu- 
aria quin contineantur, nulla dubitatio est. Aristo autem scribit dolia non contineri, et 
est verum secundum illam distinctionem, quam supra in vino fecimus. nec frumenti nec 
leguminum thecae (arculae forte vel sportae) vel si qua alia sunt, quae horrei penuarii vel 
cellae penuariae instruendae gratia habentur, non continebuntur, sed ea sola continentur, 
sine quibus penus haberi non recte potest. 

6. ЗАКЉУЧАК 


О појму, подели и правном режиму винских судова римски 
правници су расправљали доста рано, бар од краја старе и почетка 
нове ере. Из разлога који нису довољно јасни, расправу су изгле- 
да водили углавном прокулеански правници. Ипак, Јустинијанови 
компилатори су прихватили дефиницију сабинијанца Јулијана према 
којој су вински судови (vasa утата) у ужем смислу само они који 
се користе у процесу производње вина, док су у ширем смислу то 
сви они који садрже вино и који то својство губе кад престану да се 
користе у ту сврху. 

Не постоји пропис у римском праву који одређује да вин- 
ски судови морају да буду стандардне величине. Иако се термини 
amphorae, urnae и cullei користе и за јединице мере и за судове, y 
питању су две различите ствари. 


Старије схватање раних прокулеанаца, попут Требација, да ци- 
стерне и бурад за вино не спадају под појам вински судови касније 
је одбачено и уместо тога је уведена подела винских судова на две 
врсте, с тим што критеријуми за ту поделу нису увек били исти. 


У прву категорију спадају они судови који представљају припа- 
дак вина, као што су амфоре (amphorae) и други крчази (cadi, итпае), 
зато што се вино у њих сипа са намером да се не отвара до употребе 
(Прокул), намењени су за једнократну употребу (Помпоније), намера 
је странака да следе правну судбину вина (Целз), то је уобичајено у 
промету (Улпијан) и осим тога су покретни (Улпијан). 


Другу групу чине посуде које нису припадак вина, пре свега 
цистерне (dolia) и бурад (сиррае). На њих се наведени критеријуми 
примењују у обрнутом смислу (вино се из њих сипа у друге посуде 
пре употребе, могу се користити више пута, намера странака је да 
не следе правну судбину вина или је то уобичајено у промету, не- 
покретни су или тешко покретни). По правилу се убрајају у опре- 
My земљишног имања (instrumentum fundi) уколико су повезани ca 
земљиштем физички или функционално. Еволуцијом у класичном 
периоду дошло се до става да они као такви представљају припадак 
земље и следе њену правну судбину увек када то није у супротности 
са изричито изјављеном вољом странке. 


Та правила су диспозитивна и странке могу уговорити нешто 
друго.7 


55 Папиролошки извори потврђују да је приликом куповине вина у тексту 
уговора често изричито одређивано да ли судове треба да обезбеди купац или про- 
давац. То се посебно односи на куповину вина од нове бербе. У папирусима из 
птоломејског, римског и византијског Египта чак се понекад прецизира и да судови 
које обезбеђује продавац морају бити нови. — S. Ешет, L. Amundsen, 77-81. Ева 
Јакаб (Ема Јакађ) сматра да се у случајевима кад судове не обезбеђује купац, односно 

WINE VESSELS (VASA VINARIA) IN ROMAN LAW 


Summary 


The notion of “wine vessels" in Roman law comprises all the wine- 
containing recipients. There is no legal standardization of wine vessels by 
means of volume, and although the terms amphora, urna and culleus are 
used to designate both the vessels and the units of measure, these are two 
different meanings of the terms. In regard of the question, whether the ves- 
sels make appurtenance of the wine, jurisprudents of proculean school di- 
vided them in two categories. In the first category are those that follow 
legal status of wine, usually amphoras and other jars (cadi) which are used 
for “packaging”, i. e. “bottling” of the wine. The second category make 
mostly vats (cuppae) and ceramic cisterns (dolia), which don't follow le- 
gal status of wine, making instead part of farming equipment of a landed 
property (instrumentum fundi) and it's appurtenance. But, the roman jurists 
are not consistent regarding criteria for distinguishing these two categories. 


Key words: Roman law. — Wine vessels. — Amphorae. — Wine. — Appur- 
tenances of things. — Packaging. 

Др Јелена Ђуришић“ 


СПОРНА ПИТАЊА У ВЕЗИ СА КРИВИЧНИМ ДЈЕЛОМ 
НЕСАВЈЕСНО ПРУЖАЊЕ ЉЕКАРСКЕ ПОМОЋИ 


У раду су разматрана одређена спорна питања у вези са кривичним 
дјелом несавјесно пружање љекарске помоћи међу којима се посебно исти- 
чу сљедећа: прво питање се односи на тумачење појмова пружања љекарске 
помоћи и лијечења у контексту анализираног кривичног дјела, а у складу са 
тим и назива кривичног дјела несавјесно пружање љекарске помоћи док се као 
треће отвара питање категорија лица која могу бити учиниоци тог кривичног 
дјела будући да је из законског описа дјела изостављена категорија здравстве- 
них сарадника као лица која би, осим здравствених радника, могла учинити то 
кривично дјело. 


У раду се истиче значај поштовања протокола о лијечењу и значај 
оснивања националних система за пријављивање и праћење стручних грешака 
y области здравствене дјелатности. Строго поштовање протокола o лијечењу 
и уредно вођење медицинске документације има вишеструки значај будући да 
она представља најсигурнији вид заштите и здравственог радника, односно 
здравственог сарадника и лица које остварује право на здравствену заштиту. 


Кључне ријечи: Кривично дјело несавјесно пружање љекарске помоћи. — Уз- 
рочна веза. — Тумачење појма лијечења. — Здравствени сарад- 
ници. 


1. УВОДНА РАЗМАТРАЊА 


Право на здравље као основно људско право предвиђено је 
бројним међународноправним документима. На националном ни- 
воу, то право је гарантовано уставним одредбама, а заштита права 
на здравље и здравствену заштиту пружа се бројним гранама пра- 


Ауторка је асистенткиња на Факултету правних наука Универзитета Доња 
Горица у Подгорици, jelena.popovic@udg.edu.me. 

ва. Иако здравље човјека представља један од важнијих заштитних 
објеката, фрагментарни карактер кривичног права овдје посебно до- 
лази до изражаја будући да се кривичноправна заштита пружа само 
у случајевима озбиљног угрожавања, односно повреде здравља лица. 
У новије вријеме све актуелнија постају и питања из области био- 
медицине, гдје се такође, у одређеним случајевима, као оправдана 
показује и кривичноправна интервенција.! 


Термин стручна љекарска грешка први пут се у стручној 
литератури помиње у XIX вијеку иако је настао и много раније. 
Тако се као прва позната дефиниција појма стручне љекарске гре- 
шке јавља дефиниција њемачког љекара Фирхова (Virchow), који је 
стручну љекарску грешку дефинисао као „кршење општепризнатих 
правила вјештине лијечења, услијед одсуства потребне пажње и 
опрезности“. У контексту савремене медицине и права, под појмом 
стручне љекарске грешке подразумијева се свако поступање које је 
contra legem artis? 


Кривично дјело несавјесно пружање љекарске помоћи данас 
се све чешће процесуира. За разлику од развијенијих земаља свијета 
у којима је покретање поступака против здравствених радника дав- 
но постало пракса, народи нашег поднебља су се услијед ментали- 
тетске матрице, али и недовољне информисаности, само у изузетно 
ријетким случајевима упуштали у дуготрајне судске поступке.“ 


На самом почетку разматрања те изузетно важне тематике ва- 
жно је нагласити да стручна љекарска грешка сама по себи не повла- 
чи одмах ни кривичну ни грађанску одговорност већ је неопходно да 
је због несавјесно пружене љекарске помоћи наступило погоршање 
здравственог стања лица.“ Доказивање постојања узрочне везе између 
несавјесно пружене љекарске помоћи и погоршања здравственог 
стања пацијента у пракси је по правилу веома сложено будући да 
је у питању утврђивање односа између постојећег и непостојећег. У 
том контексту посебно комплексно питање може се јавити у случају 


| Зоран Стојановић, Коментар Кривичног законика, Подгорица 2010, 604. 


2 Милан Почуча, Небојша Шаркић, Наташа Мрвић Петровић, „Лекарска 


грешка као разлог правне одговорности лекара и здравствених установа“, Војно- 
санитетски преглед 2/2013, Београд, 208. 


? Љекарска комора Србије први пут je 2011. године трајно одузела лиценцу 


љекару Н. 3. након правноснажне пресуде Апелационог суда у Крагујевцу за тешко 
дјело против здравља људи, којом је осуђен на осмомјесечну казну затвора због 
несавјесног лијечења четворогодишње дјевојчице, која је преминула. Суђење је 
трајало 12 година. У Црној Гори тренутно су у току кривични поступци против 
петнаестак љекара по тужби пет породица за кривично дјело несавјесно пружање 
љекарске помоћи, чији су чланови преминули у току лијечења или убрзо након 
отпуштања. 


^ Mario Pompili, Stephen Ferracuti, „Suicide and some of its legal problems with 
particular reference to the shizophrenia patient“, Crimen 1/2011, 34—36. 


152 


Јелена Ђуришић (стр. 151—168) 


када се нечињење љекара сматра узроком погоршања здравственог 
стања лица, што заправо представља и најсуптилније практично 
питање у области медицинског права С обзиром на то да љекар 
према пацијенту има положај гаранта те да је дужан да медицинским 
мјерама штити његов живот и здравље, у случају када се његово 
здравствено стање значајно погорша, одговорности љекара могу се 
приписати настале нежељене посљедице само када се утврди да је 
предузимањем потребних мјера било могуће спријечити погоршање 
здравственог стања односно смрт. Дакле, не утврђује се стварна већ 
хипотетичка узрочна веза, при чему се полази од претпоставке да је 
лице о чијем пропуштању је ријеч имало реалну могућност да благо- 
временим и сврсисходним чињењем спријечи или умањи штету која 
је пријетила те да се то од учиниоца дјела оправдано могло очекива- 
Tu.’ У том смислу, интересантно je да у случају утврђивања постојања 
кривице љекара њемачки судови захтијевају да узрочна веза између 
љекарске грешке и погоршања здравственог стања односно смрти 
пацијента буде сигурнија него када је у питању утврђивање одго- 
ворности у грађанском праву, тражећи „степен вјероватноће који се 
граничи са сигурношћу“. Тако у бројним новијим судским одлукама 
питање узрочности није довођено у везу искључиво са спасавањем 
живота, као што је то раније чињено, већ са његовим продужењем 
па се, сходно томе, медицинским вјештацима за вријеме вођења кри- 
вичног поступка све чешће упућује питање да ли би пацијент, да је 
исправно лијечен, преживио тренутак смрти са вјероватноћом која се 
граничи са сигурношћу“ 


2. НОРМАТИВНА КОНСТРУКЦИЈА КРИВИЧНОГ ДЈЕЛА 
НЕСАВЈЕСНО ПРУЖАЊЕ ЉЕКАРСКЕ ПОМОЋИ 


Кривично дјело несавјесно пружање љекарске помоћи регули- 
сано је чл. 251 Кривичног законика Србије? и чл. 290 Кривичног за- 
коника Црне Lope. Кривично дјело несавјесно пружање љекарске 
помоћи има два основна облика која се разликују према томе ко 


5 Јаков Радишић, „Одговорност љекара због смрти пацијента изазване 


нехатним нечињењем — поглед y њемачку правну теорију и судску праксу“, Анали 
ПФБ 1/2012, 20. 


6 Ненад Ђурђевић, „Кривична одговорност лекара y случају самоубиства 
пацијента“, Југословенска ревија за криминологију и кривично право 1–2/1997, 250; 


7 J. Радишић (2012), 20. 
* Ibid. 
Кривични законик, Службени гласник PC, Op. 85/05, 88/05, 107/05, 72/09, 
111/09, 121/12, 104/13 и 108/14. 


Е Кривични законик, Службени лист ЦГ, бр. 70/03, 13/04, 47/06, 40/08, 
25/10, 32/11, 64/11 и 40/13. 


153 


Анали Правног факултета у Београду, година LXV, 1/2017 


може бити извршилац кривичног дјела па, сходно законским одред- 
бама, извршилац првог основног облика може бити љекар, док се 
као извршилац другог основног облика јавља други здравствени рад- 
ник који у пружању медицинске помоћи или његе односно у вршењу 
друге здравствене дјелатности очигледно несавјесно поступа и тиме 
узрокује погоршање здравственог стања лица. 


Радња извршења првог основног облика кривичног дјела огледа 
се у четири алтернативно постављене радње извршења, које морају 
бити предузете у току лијечења односно пружања љекарске помоћи. 
У пракси је могуће да љекар у току лијечења, односно пружања 
љекарске помоћи изврши више алтернативно постављених радњи 
извршења дјела, при чему то неће имати утицаја на квалификацију 
кривичног дјела. 


Као прва алтернативна радња извршења првог основног 06- 
лика кривичног дјела несавјесно пружање љекарске помоћи на- 
води се примјена очигледно неподобног средства лијечења. У том 
смислу средствима лијечења треба сматрати медицинска средства 
и лијекове. Средствима лијечења односно медицинским средстви- 
ма, сходно одредбама Закона о медицинским средствима! и Закона 
о лековима и медицинским средствима!“, сматрају се инструменти, 
апарати, уређаји и производи који се примјењују на људима у скла- 
ду са намјеном коју им је одредио произвођач, а који своје основно 
дјеловање не постиже на основу фармаколошких, имунолошких и 
метаболичких особина. Медицинска средства могу се користити са- 
мостално или у комбинацији, у сљедећим случајевима: утврђивање 
дијагнозе, превенција, праћење лијечења или ублажавања боле- 
сти; праћење лијечења или ублажавања повреда или инвалидите- 
та; испитивање, замјена или модификација анатомских или физио- 
лошких функција и контрола зачећа (чл. 2).3 У свакој поменутој 
намијени медицинско средство може бити потпомогнуто супстан- 
цама које испољавају фармаколошке, имунолошке или метаболичке 
активности. Употреба медицинског средства носи и одређене ризи- 


П Закон о медицинским средствима, Службени лист ЦГ, бр. 79/04 и 53/09. 


12 


30/2010. 
13 


Закон о лековима и медицинским средствима, Службени гласник РС, бр. 


Медицинским средством сматра се и оно средство које не испуњава своју 
основу намијену у или на људском организму фармаколошком, имунолошком или 
метаболичком активношћу, али може у својој намјени бити потпомогнуто супстан- 
цама у свом саставу које испољавају исту такву активност. У општа медицинска 
средства спадају и помоћна средства која по дефиницији нису медицинска сред- 
ства, а која означавају производ који је намијењен да у комбинацији са медицинским 
средством омогући његову употребу, затим медицинско средство произведено 
по наруџби за одређеног пацијента, израђено у складу са писаним упутством 
одговарајућег стручњака, који имају посебне конструкционе карактеристике, као и 
медицинско средство намијењено клиничком испитивању. 

ке који се могу испољити као нежељено, али и озбиљно нежељено 
дејство медицинског средста.!“ Стога je, у контексту анализиране 
проблематике, важно приближити односно разјаснити значење појма 
„нежељеног дејства медицинског средства“ и „озбиљно нежељеног 
дејства медицинског средства“. Тако под појмом нежељеног дејства 
медицинског средства треба схватати свако штетно, односно 
неодговарајуће дејство медицинског средства, али и свако одступање 
од карактеристика и/или дјеловања медицинског средства које није 
у складу са ознаком и упутством за примјену, а које може, посред- 
но или непосредно, изазвати смрт или угрозити здравствено стање 
пацијента, односно корисника и безбједност других лица. За разли- 
ку од нежељеног дејства медицинског средства озбиљно нежељено 
дејство медицинског средства подразумијева свако штетно, односно 
неодговарајуће дејство медицинског средства, свако одступање од 
карактеристика и/или дјеловања медицинског средства које није у 
складу са ознаком и упутством за примјену, а које је, посредно или 
непосредно, изазвало смрт, непосредну животну угроженост, бол- 
ничко лијечење, односно продужетак болничког лијечења пацијента, 
ако за тим није било потребе прије употребе медицинског средства, 
као и корисника и других лица (чл. 5). 


У случају да је наступило нежељено или озбиљно нежељено 
дејство медицинског средства које је за посљедицу имало нарушавање 
здравља лица, одговорност љекара ће бити искључена уколико је 
његово поступање било у складу да медицинским стандардима и 
правилима лијечења која је требало спровести у конкретном случају, 
што је у складу са начелним правилом да је здравствена установа 
дужна да примјењује само научно провјерене и доказане медицин- 
ске методе и поступке, као и стручно провјерене, традиционалне и 
алтернативне методе лијечења, које нијесу штетне по здравље лица. 
Сходно законским одредбама, захтијева се да здравствени радници 
обављају здравствену дјелатност у складу са важећом доктрином и 
кодексом професионалне етике па у том смислу за свој рад преузимају 
стручну, етичку, кривичну и материјалну одговорност (чл. 169).!• 


14 Према степену ризика за корисника, медицинска средства се дијеле на 
средства са ниским, вишим, високим и највишим степеном ризика, а према природи 
производа, повезаности са изворима енергије и другим карактеристикама на: 
неинвазивна, инвазивна и активна. У Србији и Црној Гори у промету могу бити 
само медицинска средства која испуњавају законима прописане опште и посебне 
услове. 


15 Закон о здравственој заштити – 333 ЦГ, Службени лист ЦГ, бр. 39/04, 
14/10, 73/10 и 40/11. 


16 Закон o здравственој заштити — 333 РС, Службени гласник PC, бр. 107/15, 
72/09 — др. законом, 88/2010, 99/2010, 57/2011, 119/2012, 45/2013 — др. законом, 
93/2014, 96/2015 i 106/2015. 

Како лијечење у смислу тог кривичног дјела обухвата постав- 
љање дијагнозе, као и одређивање и примјену терапије, и постављање 
погрешне дијагнозе која за посљедицу има примјену неподоб- 
ног средства улази у појам овог облика радње извршења кривич- 
ног дјела.!' Узимајући у обзир да се употреба неподобног средства 
лијечења са аспекта кривичног права и криминалне политике доне- 
кле може толерисати, захтијева се да употреба односно примјена не- 
подобног средства мора бити очигледно неподобна, односно ријеч 
је о степеновању неподобности, то јест мора се радити о високом 
степену неподобности. Дакле, „очигледно“ мора представљати упад- 
љиву стручну грешку којом се грубо крше правила медицинске стру- 
ке и Hayxe.!® 


Као и у случају примјене очигледно неподобног медицинског 
средства, и примјена очигледно неподобног начина лијечења подра- 
зумијева све оно што у дјелатности љекара очигледно одступа од 
важећих, општеприхваћених принципа медицинске науке и праксе.!° 
Важно је истаћи да је овдје заправо ријеч о алтернативној радњи 
извршења кривичног дјела која је веома слична примјени очигледно 
неподобног средства лијечења па из тог разлога средство и начин у 
разматраном контексту некада није ни могуће изоловано посматра- 
ти. Ипак, кључну разлику између медицинског средства и начина 
лијечења треба тражити у схватању да је начин лијечења заправо 
шири појам који, осим употребе медицинског средства, обухвата и 
друге поступке и третмане, који се могу спроводити и без примјене 
или давања лицу одређених средстава. У том смислу, као и у првој 
алтернативно постављеној радњи извршења, и овдје мора постојати 
висок степен неподобности начина лијечења. Очигледна неподобност 
начина лијечења и у овом случају мора представљати упадљиву струч- 
ну грешку љекара којом се грубо крше правила струке и науке.>! 


У теорији и науци кривичног права постоји став да и пропуштање 
предузимања превентивних мјера такође може представљати радњу 
извршења тог облика кривичног дјела. Иако је разумљиво да се такве 
мјере не могу предузимати против воље пацијента, да би поступање 
љекара било савјесно, он треба да се увјери да пацијент схвата значај 
и карактер посљедица које потенцијално могу наступити по његово 
здравље. 22 


1x Зоран Стојановић, Коментар Кривичног законика, Београд 2012, 727. 
18 ; 
Ibid. 


1? Слободан Савић, „Кривична дела у вези са обављањем лекарске делат- 
ности“, Научни часопис ургентне медицине – Хало 94 2/2010, 57. 
y p. u 


20 3. Стојановић (2010), 607. 
?! fid, 


22 Бора Чејовић, Кривично право у судској пракси, Посебни део, Крагујевац 
2008, 627. 

Трећа алтернативна радња извршења првог основног облика тог 
кривичног дјела јесте непримјењивање одговарајућих хигијенских 
мјера, што заправо у пракси најчешће подразумијева пропуштање 
предузимања одговарајућих хигијенских мјера. Медицинска струка у 
том смислу поставља одређене стандарде сходно којима хигијенске 
мјере могу бити општег и посебног карактера. Исто тако, овдје се 
има у виду и примјена одређених мјера, али не само мјера које је тре- 
бало предузети већ и начина на који је то било неопходно учинити. 
Непримјењивање одговарајућих хигијенских мјера може се јавити и 
као радња извршења тог дјела у случају када се као учинилац јавља 
било који здравствени радник који при пружању медицинске помоћи 
или његе или при вршењу друге здравствене дјелатности очиглед- 
но несавјесно поступа и тиме проузрокује погоршање здравственог 
стања неког лица.“ 


Четврта алтернативно постављена радња извршења првог 
основног облика дјела огледа се у уопште очигледно несавјесном 
поступању којим се проузрокује погоршање здравственог стања не- 
ког лица. У том контексту, очигледно несавјесно поступање треба- 
ло би схватити на начин као и у осталим алтернативним облицима 
радње извршења овог дјела, али је уобичајено да се под овим обли- 
ком радње извршења подразумијевају два случаја: непримјењивање 
очигледно подобног средства или начина лијечења, или се пак може 
радити и о општој несавјесности која није специфична само за по- 
ступак лијечења. У том смислу и овдје треба захтијевати виши CTE- 
пен несавјесности тим прије што се појмом „опште несавјесности“ 
могу обухватити врло хетерогене ситуације, па и атипични случајеви 
у којима је могућност настанка грешке вјероватнија. 7 


Други основни облик кривичног дјела несавјесно пружање 
љекарске помоћи може извршити други здравствени радник у пру- 
жању медицинске помоћи или његе или у вршењу друге здравстве- 
не дјелатности. С обзиром на то да извршилац другог основног 06- 
лика не може бити љекар већ други здравстевени радник односно 
лице које обавља одређене послове у области пружања медицинске 
помоћи или друге здравствене дјелатности, радња извршења кривич- 
ног дјела прилагођена је управо томе, то јест није ријеч о лијечењу већ 
о пружању медицинске помоћи или његе или вршењу друге здравстве- 
не дјелатности, при чему је за постојање радње извршења дјела по- 
требно да извршилац при обављању тих дјелатности поступа очиглед- 


23 3. Стојановић (2012), 728. 
24 С. Савић, 57. 
25 3. Стојановић (2010), 608. 


Зоран Стојановић, Наташа Делић, Кривично право, Посебни део, Београд 
2015, 186. 

но несавјесно. Као и у случају првог основног облика дјела, ни овдје 
није довољно постојање блажих облика несавјесности.7' Обим радњи 
које у свом раду спроводе категорије лица које према тексту законика 
могу учинити други основни облик дјела, односно други здравствени 
радници најчешће чини спровођење терапије према упутству љекара, 
давање љекова, превијање, обављање физикалне терапије, давање 
инјекција, вршење разних облика његе и осталих послова у вези са 
пружањем помоћи. У друге здравствене дјелатности сврставају се и 
поступци као што су: архивирање медицинске документације, узимање 
крви или другог биолошког материјала, обављање лабораторијских 
анализа и снимања, стерилизација инструмената, асистенција прили- 
ком различитих врста хируршких захвата и др. 


Кривично дјело несавјесно пружање љекарске помоћи из ст. 1 
и 2 може бити извршено само са евентуалним умишљајем, док уко- 
лико је дјело извршено из нехата, што може обухватити и свјесни 
и несвјесни нехат, постоји лакши облик тог кривичног дјела из ст. 
3. Законодавац, осим два основна и лакшег облика кривичног дјела 
несавјесног пружања љекарске помоћи, познаје и квалификоване об- 
лике у случају наступања тешких посљедица регулисаних чл. 302 
Кривичног законика (тешка дјела против здравља људи). 


3. ПРОБЛЕМИ КОЈИ СЕ ЈАВЉАЈУ У ПРИМЈЕНИ 
КРИВИЧНОГ ДЈЕЛА НЕСАВЈЕСНО ПРУЖАЊЕ 
ЉЕКАРСКЕ ПОМОЋИ 


Према недавно објављеним резултатима истаживања спрове- 
деног на Универзитету Џон Хопкинс (Johns Hopkins) у Сједињеним 
Америчким Државама услијед стручне грешке здравствног радника 
сваке године у просијеку живот изгуби око 250.000 пацијената, што 
се, према ријечима аутора студије M. Мекарије (M. Mexaria), може 
сматрати трећим по реду узроком смрти у тој земљи, а вјероватно 
и у свијету. Ипак, истраживачи упозоравају да медицинске грешке 
не би требало да буду синоним за лоше љекаре, али да указују на 
заиста озбиљне и дубоке системске проблеме, укључујући лошу 
координацију, недовољне административне капацитете, подијељене 
мреже осигурања, недостатак или недовољно коришћење заштитних 
мрежа и протокола лијечења. У том смислу, аутор студије посебно 


27 Ibid. 


28 Даница Степић, „Кривична одговорност лекара за несавесно пружање 
лекарске помоћи – упоредноправна анализа кривичних законодавстава неких земаља 
Југоисточне Европе“, Страни правни живот 2/2009, Београд, 201. 

29 https://wwwjhu.edu. http://www glasamerike.net/a/medical-errors/3340214.html, 
асп. 21. мај 2016. 

наглашава да заправо нико нема тачне и потпуне податке о томе коли- 
ко је лица преминуло услијед начињене стручне медицинске грешке 
с обзиром на то да Свјетска здравствена организација, као ни цен- 
три за праћење болести не користе код за медицинске грешке, попут 
кодова који се користе на рачунима, како би се установили водећи 
узроци смрти. Управо због недостатка кода за медицинске грешке, 
Мекарија истиче да се проблему проучавања медицинске грешке не 
може озбиљније приступити, наглашавајући да је то једина област 
медицине која није документована. 30 


Слично истраживање вршено је осамдесетих година на Инсти- 
туту „Роберт Кох“ (Robert Koh) у Њемачкој када су истраживачи до- 
шли до податка да се у Њемачкој годишње у просјеку поднесе 40.000 
пријава због начињене стручне љекарске грешке.?! У Њемачкој се та 
врста статистике води од 1979. године, а од 2006. године на нацио- 
налном нивоу евиденција се води помоћу Система извјештавања о 
љекарским грешкама (Medical Error Reporting System — MERS). Тај 
систем je изузетно значајан и подаци до којих се тим путем дође ко- 
ристе се за идентификацију стручних грешака, развијање стратегија 
избјегавања њиховог понављања и едукацију здравствених радни- 
кан.32 


Закључак сличног истаживања спроведеног у Великој Брита- 
нији такође је алармантан. Аутори истраживања дошли су до за- 
кључка да је у протеклих тридесетак година број поднијетих пријава 
против љекара због стручне грешке увећан око хиљаду пута. Од 
2009. године у Енглеској је такође у употреби систем МНЗЕ (Мапопа! 
Health Service Complaints England).? 

Међу водећим разлозима настанка стручне грешке у области 
здравства у свим спроведеним истраживањима те врсте најчешће се 
наводи неадекватно вођена медицинска документација. 3* 

Медицинска документација — Медицинска документација, 
сходно одредбама Правилника о вођењу медицинске документације, 
начину уписивања података и састављања извјештаја и Закона о 
здравственој документацији и евиденцијама у области здравства, 


30 Thid. 
31 M, Почуча, Н. Шаркић, Н. Мрвић Петровић, 207. 


32 Чедомир Вучетић et al., „Правни аспекти лекарске грешке“, Acta chirurgica 
iugoslavica 1/2011, Београд, 111. 

Е Emily Jackson, Medical Law: Text, Cases and Materials, Oxford 2009, 121. 

34 Сходно одредбама 333 PC и 333 ЦГ сви учесници y пружању здравствене 
заштите дужни су да воде одговарајућу медицинску документацију, извјештаје и 
евиденције. 

35 Правилник о вођењу медицинске документације, начину уписивања пода- 
така и састављања извјештаја, Службени гласник РС, бр. 40/81. 


36 Закон о здравственој документацији и евиденцијама у области здравства, 
Службени гласник РС, бр. 123/2014. 

представља извјештај о здравственом стању лица у који се у складу 
са законом евидентирају све информације о медицинским мјерама 
које су предузете, а посебно анамнеза, дијагноза, дијагностичке 
мјере, терапија и резултати терапије, као и дати савјети. Љекар и дру- 
ги здравствени радници и сарадници имају обавезу да воде прецизну 
медицинску документацију у коју пацијент има право увида. Обаве- 
за вођења медицинске документације има јавноправни карактер па 
би стога свако неадекватно вођење медицинске документације мо- 
рало да повлачи и одређену санкцију. Због мањкавости медицинске 
документације могуће је наступање разних облика штете, али се све 
оне у најгрубљем дијеле у двије групе: штета због немогућности да 
се докаже начињена љекарска грешка и штета због љекарске грешке 
коју је условила мањкава документација.37 


Иако је основна сврха и смисао вођења медицинске документа- 
ције омогућавање правилног лијечења пацијента, она има и изузетну 
доказну вриједност пред судом и другим државним органима па у 
том смислу уредно вођење медицинске документације има више- 
струк значај. Уредна медицинска документација помаже пацијенту 
да остварује своја права и доказује одговорност љекара за стручну 
грешку, док, с друге стране, љекару обезбјеђује доказ да се у раду 
придржавао важећих медицинских стандарда и протокола лијечења. 

У случају наступања смрти пацијента, љекар је дужан да о 
томе одмах информише надлежне органе, да предложи вршење 
судскомедицинске обдукције и да такав свој поступак забиљежи у 
медицинску документацију, чиме обезбјеђује трајан доказ о свом 
исправном поступању.“ Због значаја утврђивања узорка смрти у 
смислу постојања кривичног дјела, прецизирано је шта мора садржа- 
ти налаз и мишљење вјештака дато након извршене судскомедицин- 
ске обдукције, при чему се посебно захтијева изјашњавање о непо- 
средном узроку смрти, шта је тај узрок изазвало, времену наступања 
смрти и да ли је до тога дошло због личног својства, нарочитог 
стања организма, случајних околности или околности под којима 
је нанијета повреда и да ли је благовремено пружена помоћ могла 
спријечити смртни исход.“ Сходно одредбама чл. 125, ст. 2 Законика 
о кривичном поступку PC? и чл. 148, ст. 2 Законика о кривичном 


37 Јаков Радишић, „Медицинска документација и њен правни значај“, Право 
— теорија и пракса, Београд 2006, 55. 

38 С. Савић, 65. 

39 Наташа Мрвић Петровић, Јован Ћирић, Милан Почуча, „Медицинска 


вештачења у кривичном и парничном поступку, Војносанитетски преглед 8/2015, 
Београд, 731. 


40 Законик о кривичном поступку, Службени гласник PC, бр. 72/11, 101/11, 
121/12, 32/13, 45/13 и 55/14. 

поступку ЦГ“!, за вјештака се не може одредити доктор медицине 
који је лијечио умрлог. Из схватљивих разлога, љекар који је лијечио 
преминулог изузет је од могућности да буде вјештак за преглед и 
обдукцију леша. Иако вјештачење увијек треба да врши љекар суд- 
скомедицинске специјализације и мало је вјероватно да је љекар те 
врсте специјализације претходно био у функцији лијечења умрлог, 
ипак то не мора бити искључено, па се на томе и темељи дио ratio 
legis-a одредбе која таквог љекара апсолутно искључује као вјештака 
за преглед и обдукцију леша.“ 


Дакле, као што смо претходно истакли, поступање у складу 
са правилима науке и струке, строго поштовање протокола лијечења 
и уредно вођена медицинска документација једнако су важни за 
пацијента као и за здравственог радника. 


Нежељено дејство лијека – У контексту анализираног кривич- 
ног дјела треба истаћи да се од љекара очекује да просјечно савјесно 
поступа на нивоу знања просјечно едукованог љекара који прати сав- 
ремена достигнућа своје струке. Разматрајући ту проблематику, треба 
имати на уму да лијечење и примјену лијека, односно медицинског 
средства у ту сврху у пракси може пратити и појава компликација које 
настају из различитих разлога, као што су године пацијента, приро- 
да и фаза болести, фактори ризика, друге болести од којих пацијент 
болује или је боловао, природа и тежина повреде, коморбидитет, 
биолошки одговор организма које се некритички повезују са неадек- 
ватним радом љекара. Такође, као важно у контексту разматране 
тематике, а сходно одредбама Закона о лијековима, треба истаћи да 
употреба лијека,* иако y предвиђеној дози и на предвиђен начин, 
увијек собом носи ризик од наступања „нежељеног дејства лијека“, 
али и „озбиљног нежељеног дејства лијека“, који се може одразити 
на здравствено стање и живот пацијента. Такође, Закон о лијековима, 
осим тих категорија нежељеног дејства лијека, посебно дефинише 
и појам „неочекиваног нежељеног дејства лијека“ који представља 
свако штетно нежељено дејство које као такво није описано и самим 
тим није наведено у сажетку основних карактеристика одређеног 
лијека (чл. 5). Појам несрећног случаја у медицини подразумијева 


41 Законик о кривичном поступку, Службени лист ЦГ, бр. 57/09, 49/10, 47/14, 
2/15, 35/15 и 58/15. 


4 Милан Шкулић, Коментар Законика о кривичном поступку, Подгорица 
2009, 465. 


43 С. Савић, 54. 


44 Интересантно је да се крв и компоненте крви намијењене трансфузији не 
сматрају лијеком, међутим лијековима из крви и крвне плазме у смислу овог закона 
сматрају се лијекови произведени из крви и крвне плазме хуманог или животињског 
поријекла. 

45 Закон о лијековима, Службени лист ЦГ, бр. 80/04. 

оне случајеве у којима су неповољне посљедице у току пружања 
здравствене заштите и помоћи наступиле услијед неких околности 
које се нису могле предвидјети, при чему је љекар примијенио све 
неопходне мјере предвиђене савременом медицинском науком и 
праксом да спријечи наступање тих посљедица и њихово штетно 
дејство на здравље пацијента односно штетне последице „наступиле 
су неочекивано и нису слиједиле из уобичајеног тока догађаја“, при 
чему фактори који доводе до таквог случаја у медицини могу бити 
објективног карактера (посебно неке околности случаја — нестанак 
струје, квар на апарату) или потицати од пацијента (лична својства 
или нарочито тешка стања организма). V том смислу, значајно је 
разликовати узроке погоршања здравственог стања лица по основу 
начињене стручне љекарске грешке и несрећног случаја у медици- 
ни будући да несрећни случај у медицини не повлачи одговорност 
љекара јер не представља израз његовог несавјесног поступања. У 
контексту анализиране проблематике чини се важним истаћи и да су 
у пракси чести случајеви да пацијент допринесе погоршању власти- 
тог здравља произвољним коришћењем медикамената, избјегавањем 
терапије или непоштовањем љекарских забрана, чак и у случајевима 
када су укључени у процес лијечења.” 


4. ОДРЕЂИВАЊЕ ПОЈМА НЕСАВЈЕСНОГ ВРШЕЊА 
ЗДРАВСТВЕНЕ ДЈЕЛАТНОСТИ КАО БИТНОГ 
ЕЛЕМЕНТА КРИВИЧНОГ ДЈЕЛА 


Појам стручне грешке у анализираном контексту традицио- 
нално се и веома упорно везује само за поступке љекара, а He и 
других здравствених радника, што представља веома интересанто 
питање. S Управо у контексту поменуте разлике по питању учиниоца 
кривичног дјела несавјесног пружања љекарске помоћи, сматрамо 
да би то кривично дјело требало да носи назив несавјесно вршење 
здравствене дјелатности, чему у прилог иду и важеће одредбе Закона 
о здравственој заштити Србије и Закона о здравственој заштити ЦГ. 
Тако се, сходно одредбама Закона о здравственој заштити РС, здрав- 
ственим радницима сматрају лица која су завршила медицински, сто- 
матолошки или фармацеутски факултет и лица са завршеном другом 
школом здравствене струке, која непосредно као професију обављају 
здравствену дјелатност у здравственим установама или приватној 
пракси под законом прописаним условима. Осим категорије здрав- 
ствених радника, закон познаје и категорију здравствених сарадни- 


46 С. Савић, 55. 
47 M. Почуча, Н. Шаркић, Н. Мрвић Петровић, 208. 
^* Ibid. 

ка коју чине лица са завршеном средњом, вишом, односно високом 
стручном спремом која обављају одређене послове здравствене за- 
штите у здравственој установи, односно приватној пракси. За вршење 
здравствене дјелатности здравствени радници и здравствени сарадни- 
ци морају за одређене послове имати и одговарајућу специјализацију, 
односно ужу специјализацију (чл. 165, 166). И сходно одредбама За- 
кона о здравственој заштити ЦГ, здравствену дјелатност такође врше 
двије категорије лица, здравствени радници и здравствени сарадни- 
ци. Здравствени сарадници могу обављати здравствену дјелатност у 
области јавног здравства, здравствене заштите дјеце, дијагностике, 
заштите менталног здравља, заштите репродуктивног здравља и 
одраслих лица са инвалидитетом. Лицу које се у смислу тог зако- 
на не сматра здравственим радником или здравственим сарадником, 
забрањено је обављање здравствене дјелатности (чл. 87—89). 


У смислу наведеног, а сходно категоријама које познају по- 
менути закони, треба измијенити назив кривичног дјела несавјесно 
пружање љекарске помоћи у кривично дјело несавјесно вршење 
здравствене дјелатности и допунити одредбе КЗ у погледу учиниоца 
тог кривичног дјела, сходно чему, осим категорије здравствених рад- 
ника која обухвата љекаре и друге здравствене раднике, то кривично 
дјело може учинити и здравствени сарадник. 


У прилог ставу да је неопходно мијењати назив тог кривичног 
дјела у кривично дјело несавјесно вршење здравствене дјелатности 
чини се важним још једном истаћи да се појам лијечења ипак не 
може сувише екстензивно тумачити, па је у том контексту спор- 
но питање на који начин третирати случајеве који немају за циљ 
лијечење, али захтијевају вршење здравствене дјелатности, одно- 
сно подразумијевају пружање здравствене услуге која са собом носи 
извјестан ризик, попут све масовнијих захвата у естетској хирургији, 
али и бројни други случајеви у којима се здравствене услуге све 
чешће пружају здравим лицима. У складу са тим ставом су и одред- 
бе Закона о здравственој заштити, сходно којима је здравствена 
дјелатност она дјелатност којом се обезбјеђује здравствена заштита 
грађана, која обухвата спровођење мјера и активности здравствене 
заштите које се, у складу са здравственом доктрином и уз употре- 
бу здравствених технологија, користе и за очување и за унапређење 
здравља људи, а коју обавља здравствена служба коју чине здравстве- 
не установе и други облици здравствене службе, односно приватна 
пракса, који се оснивају ради спровођења и обезбјеђивања здрав- 
ствене заштите, као и здравствени радници, односно здравствени са- 
радници, који обављају здравствену дјелатност у складу са законом 
(чл. 5, 6). У том смислу, све мјере и активности здравствене заштите 
морају бити засноване на научним доказима, односно морају бити 

безбједне, сигурне и ефикасне и у складу са начелима професионал- 
не етике. 


Све то је у складу и са начелом законитости, као једним од 
најзначајнијих достигнућа кривичног права и принципа правне држа- 
ве. У контексту поменуте проблематике посебно се истиче један од 
важних захтјева начела законитости да кривични закон мора имати 
висок степен одређености у погледу предвиђених инкриминација те у 
том смислу наведене норме морају бити прецизне у највећој могућој 
мјери, што се посебно односи на оне норме којима се креирају кон- 
кретне инкриминације и прописују казне за њих па сходно томе што 
је прецизност и одређеност кривичноправних норми већа, то је мања 
могућност за потенцијална и, по правилу, веома опасна тумачења 
таквих норми у пракси." Одређеност закона подразумијева и његов 
начелни општи карактер, што би морала бити логична консеквенца 
не само у начелном смислу легитимности кривичног законодавства, 
које подразумијева да се њиме као својеврсним ultima ratio механи- 
змом, а то је могуће само када таква заштита има опште усмјерење, 
тако и у правнотехничком смислу будући да се норме кривичног пра- 
ва креирају за будућност, а њих тек потом суд примјењује на конкре- 
тан догађај. 


5. ЗАКЉУЧНА РАЗМАТРАЊА 


Као што је у раду истакнуто, несавјесно поступање здравстве- 
ног радника не мора увијек водити и погоршању здравственог стања 
пацијента. Стога, уколико здравствени радник очигледно несавјесно 
поступа, али тиме не узрокује погоршање здравственог стања лица, 
неће бити испуњени елементи бића кривичног дјела несавјесно 
пружање љекарске помоћи, али непостојање елемената бића конкрет- 
ног кривичног дјела не значи да за несавјесно поступање здравстве- 
ни радник не треба да сноси одређену професионалну одговорност. 
Као што је назначено, кривичним правом, као посљедњим средством, 
штити се здравље човјека од најтежих облика његовог угрожавања 
док се осталим гранама права рјешавају бројна питања из области 
остваривања права на здравље и здравствену заштиту. 


Осим у раду посебно наглашених спорних питања која се 
односе на сувише екстензивно тумачење појма лијечења у кривич- 
ном праву па, у том контексту, и спорног назива анализираног кри- 
вичног дјела, отворено је и значајно питање категорија лица која 
могу бити учиниоци тог кривичног дјела. У том смислу сматрамо 


^? Милан Шкулић, „Начело законитости у кривичном праву“, Анали ПФБ 
1/2010, 72. 


30 Tbid., 81. 

да је, с обзиром на значајно увећање броја услуга које се све чешће 
пружају у области здравства а које се не могу сматрати лијечењем, 
неопходно мијењати назив кривичног дјела несавјесно пружање 
љекарске помоћи у кривично дјело несавјесно вршење здравстве- 
не дјелатности. Такође, сматрамо да би, сходно одредбама Закона о 
здравственој заштити РС и Закона о здравственој заштити ЦГ које 
познају двије категорије лица која могу обављати послове из обла- 
сти здравствене заштите, требало допунити одредбе КЗ у погледу тог 
кривичног дјела тако да се, осим категорије здравствених радника, 
која обухвата љекаре, односно лица са завршеним медицинским, 
стоматолошким или фармацеутским факултетом, и друге здравстве- 
не раднике, уведе и категорија здравствених сарадника као лица која 
могу учинити то кривично дјело. 


На овом мјесту чини се важним указати и на значај Прото- 
кола о лијечењу, у складу са којима се, по угледу на бројне водеће 
земље свијета, спроводе поступци лијечења. У том смислу стро- 
го поштовање Протокола о лијечењу и уредно вођење медицинске 
документације истовремено би служили као критеријуми контроле 
рада здравствених радника и здравствених сарадника, али истовре- 
мено представљали и изузетно важне доказе приликом утврђивања 
њихове одговорности. Заправо, поштовање Протокола о лијечењу и 
прецизно вођење медицинске документације мора бити схваћено као 
најсигурнији вид заштите сваког здравствених радника, односно са- 
радника, као и лица која остварују права на здравствену заштиту. 


Случајеви у којима у пракси долази до настанка стручне 
љекарске грешке по правилу су веома бројни.“! Упркос томе, у Ср- 
бији, као ни у Црној Гори, не постоји евиденција о тој проблемати- 
ци. Ипак, поједина осигуравајућа друштва на овим просторима нуде 
и ову врсту осигурања, али да би се на адекватан начин могло го- 
ворити о његовом „успјеху“, оно мора бити одређено као обавезно, 


као што je то учињено у Словенији. > У контексту разматране тема- 

5 V том смислу интересантан је податак да се, с обзиром на специфичност 
професије, често дешава да у току хируршке интервенције у тијелу пацијента буде 
заборављен неки од инструмената или других материјала употребљаваних у току 
интервенције. Хируршке грешке могу бити веома упадљиве, као што су погрешан 
пацијент (идентитет), погрешна страна тијела, погрешно мјесто и погрешна про- 
цедура, али се као разлози настанка стручне љекарске грешке јављују и опрема, 
односно техника, лијекови, комуникација и сл. У том смислу опрема може бити 
неисправна, комуникација нејасна, непотпуна, погрешно схваћена (нечитак ру- 
копис) и често је то примарна грешка за настанак других грешака. Веома је важно 
указати на то да се разматрање поменутих медицинских грешака односи само на 
најеклатантније примјере начињених стручних љекарских грешака, што је заправо 
алармантан показатељ присуства изразито крупних грешака у послу који по замисли 
не прихвата грешку kao допустиву. Наведено према: Ч. Вучетић, et al., 111. 


52 Владимир Чоловић, „Осигурање од професионалне одговорности“, Стра- 
ни правни живот 3/2010, 33. 

тике, као и значаја вођења евиденције стручних грешака у области 
здравства, а све са циљем њиховог откривања, праћења и отклањања 
узрока њиховог настанка, сматрамо да је основан у теорији све 
заступљенији став да је неопходно оснивање националних система 
за пријављивање и праћење стручних грешака у области здравствене 
дјелатности, попут система који су у употреби у Енглеској, Њемачкој, 
Француској и другим водећим земљама у области заштите права на 
здравље и пружање здравствене заштите. 

CONTROVERSIAL ISSUES RELATED TO THE CRIMINAL 
OFFENSE OF UNCONSCIENTIOUS PROVISION OF MEDICAL 
ASSISTANCE 


Summary 


The paper discusses the more issues relating to the criminal offence 
of unconscientious provision of medical assistance, among which the 
most important are follows: the first question concerns the interpretation 
of terms of providing medical assistance and treatment in the context of 
the analyzed criminal offense and according to the this the interpretation 
of the title of criminal offense of unconscientious provision of medical 
assistance while the third raises the question about category of persons 
who may be offender of this criminal offence. 


It also highlighted the importance of respecting the protocols of the 
treatment and the importance of establishing national system for report- 
ing and monitoring of professional errors in the field of health services. 
Strict adherence to the protocol of the treatment and orderly conduct of 
medical documentations is multiple significance because it represents the 
safest form of protection to the health workers and associates as well as 
the patient. 

ТУЖИЛАЧКИ САВЕТИ И ГАРАНЦИЈА 
ТУЖИЛАЧКЕ АУТОНОМИЈЕ У ДРЖАВАМА 
ЗАПАДНОГ БАЛКАНА 


Прошло је више од пет година од оснивања правосудних и тужилач- 
ких савета у државама Западног Балкана. Новоосноване институције пре- 
узеле су надлежности у избору, напредовању и разрешењу јавних тужилаца у 
складу са међународним стандардима заштите независности правосуђа, па се 
намеће питање у којој мери су тужилачки савети испунили очекивања стручне 
Јавности. У тексту се анализирају европски стандарди и добре праксе уређења 
правосудних савета, као и упоредноправна решења у државама Западног Бал- 
кана и њихова усклађеност са стандардима. 


Кључне речи: Правосудни савети. – Независност правосуђа. — Правна npu- 
рода јавног тужилаштва. — Тужилачка управа. — Политички 


утицај. 


1. УВОДНЕ НАПОМЕНЕ 


Оснивање правосудних и тужилачких савета се годинама сма- 
трало једном од значајних иницијатива у успостављању незави- 
сности правосуђа.! Том уверењу cy у великој мери допринели Савет 
Европе, доношењем Препоруке о увођењу правосудних савета као 


Ауторка је истраживач сарадник на Институту за упоредно право у Бео- 
граду, maticmarina77@yahoo.com. 


! Међународни и регионални инструменти о људским правима признају 


право на независно и непристрасно правосуђе као део шире гаранције права на пра- 
вично суђење. У данашње време је признато да правосудна независност обухвата и 
институционалну аутономију судова и јавних тужилаштава. Последњих година се 
дефинишу и стандарди независности јавних тужилаца и тужилаштва. Независност 
правосуђа подразумева и постојање органа правосудне самоуправе. 

модела управљања правосудним системом, и успех савета основа- 
них у државама Југозападне Европе.? 


Крајем ХХ и почетком ХХІ века, правосудни савети су основа- 
ни у великом броју држава Централне и Источне Европе.“ Оснивање 
правосудних савета промовисано је као универзално и одговарајуће 
решење којим ће се отклонити сви проблеми који су произлазили из 
ситуације да је правосудним системом управљало министарство над- 
лежно за правосуђе. Међутим, иако су често оснивани са великим 
оптимизмом, искуство је показало да успех правосудних савета ва- 
pupa од државе до државе. Научене лекције показују да су делотвор- 
ни правосудни савети добро опремљени, на челу са представницима 
струке са признатим интегритетом и посвећеношћу, и да се налазе 
у оквиру мреже других актера који раде заједно на успостављању и 
јачању независности правосуђа. С друге стране, слабе правосудне са- 
вете карактерише слаба политичка воља, која се манифестује у огра- 
ниченим ресурсима и капацитетима запослених, као и у недовољно 
интегритету чланова савета. 


На уређење правосудног, односно тужилачког савета утиче и 
правна природа и функција јавног тужилаштва у датом правном си- 
стему. 


2. ПРАВНА ПРИРОДА И ФУНКЦИЈА ЈАВНОГ/ДРЖАВНОГ 
ТУЖИЛАШТВА У ДЕМОКРАТСКИМ ПРАВНИМ 
СИСТЕМИМА 


Појава и развој јавног тужилаштва везују се за средњи век и 
захтев владара усмерен према правним заступницима да се ангажују 
2 


Комитет министара, Препорука бр. Р (94) 12, 13. октобар 1994. 


? Први савет правосуђа основан је у Француској (Conseil Superieur de la 


Magistrature) 1946. године. Француски Савет је био надлежан за управљање право- 
судним особљем. У Италији је 1958. године основан Правосудни савет (Consiglio 
Superiore della Magistratura) да би се правосуђе потпуно ослободило политичке кон- 
троле. Тај модел правосудног савета касније је послужио као узор и другим држа- 
вама. У Шпанији и Португалу су слични модели основани након пада диктаторских 
режима средином седамдесетих година ХХ века. 


58 Деведесетих година XX века, правосудни савети су основани у већини 
држава Централне и Источне Европе. У Пољској је Правосудни савет основан 1990, 
у Словенији, Румунији и Бугарској 1991, у Хрватској 1993, у Литванији и Малти 
1994, у Мађарској 1997. године. Приликом оснивања савета државе су имале за узор 
моделе који су штитили носиоце правосудних функција од утицаја других грана 
власти на избор, напредовање и разрешење, али и решења која су омогућавала боље 
управљање системом. 


5 Michal Bobek, David Kosař, Global Solutions, Local Damages: A Critical 
Study in Judicial Councils in Central and Eastern Europe, College of Europe, Brugge 
2013. 

на заштити интереса владара пред судом. Временом се мењао 
положај правних заступника који су заступали интерес владара пред 
судом, па су постали обавезни да се искључиво посвете заштити ин- 
тереса владара, односно државе. 


Крајем XVII и у току XIX века, у одређеном броју европских 
земаља промењен је тип кривичног поступка и инквизиторски посту- 
пак је замењен акузаторним поступком, чиме долази до раздвајања 
суда и тужилаштва. 


На промену института јавног, односно државног тужилаштва 
посебан утицај има Француска револуција из 1789. године. Коре- 
ни уређења јавног тужилаштва у већини држава континенталног 
правног система могу се пратити до француског Coded' Instruction 
Criminelle из 1808. године,’ којим је успостављено јавно тужилашт- 
во у Француској. Француска је утицала на оснивање јавног тужи- 
лаштава у другим европским државама које су биле под француском 
влашћу. Након ослобођења од Француске, државе су задржале ин- 
ститут јавног тужилаштва. На тај начин држава за себе задржава 
право кривичног гоњења и по закону овлашћује јавног тужиоца, који 
заступа јавни интерес и који је првенствени тужилац за кривична 
дела за која се по закону гони по службеној дужности. 


За разлику од држава континенталне правне традиције, у држа- 
вама англосаксонске правне традиције, систем кривичног гоњења 
ce у великој мери ослањао на појединце.“ У Енглеској и Велсу” 
функција оптужбе се постепено преносила са појединаца на јавно 
тужилаштво. Јавно тужилаштво се оснива тек средином осамдесетих 
година ХХ века, након бројних реформи. 


У теорији се појам јавног тужилаштва одређује на различи- 
те начине. Постоје теорије да је остваривање законитости основна 
функција јавног тужиоца, из чега произлази да је тужилац у првом 
реду „заштитник закона“.! Према другом схватању, јавно тужилаштво 
се одређује на основу процесног положаја јавног тужиоца у кривич- 


5 Горан Илић и др., Положај јавног тужилаштва у Републици Србији и 
упоредно правна анализа, Удружење јавних тужилаца и заменика јавних тужилаца 
Србије, Београд 2007. 

7 Pieter Verrest, „The French Public Prosecution Service“, European Journal of 


Crime, Criminal Law and Criminal Justice 8, 3/2000, 210—244. 


5 Philip C. Stenning, Appearing for the Crown: A legal and historical review 


of criminal prosecutorial authority in Canada, Brown Legal Publications, Cowansville 
1986, 17. 


? Thomas Hetherington, Prosecution and the Public Interest, Waterlow Practi- 
tioners Library, London 1989. 

10 Горан Илић, Стварање, организација и функционисање кривичног право- 
суђа у Србији од 1945—1957. године, одбрањена докторска дисертација, Правни фа- 
култет, Универзитет у Нишу 2007. 

ном поступку, а функцију оптужбе врши овлашћени тужилац, „који у 
кривичном поступку остварује кривично гоњење, односно реализује 
своје право на кривично гоњење, а то је право истовремено и основ- 
на обавеза јавног тужиоца“! Постоји опште схватање садржано y 
правној теорији, које је укључено и у међународне акте, да јавни ту- 
жилац има кључну улогу у систему кривичног правосуђа. != Поједини 
аутори истичу функцију јавног тужиоца као „чувара суднице“, одно- 
сно указују на његову улогу у примени диверзионих модела. ? 


Европске државе су подељене када је у питању однос између 
јавног тужилаштва и других грана власти.!" Поједине државе су се og- 
лучиле за модел надређености извршне власти, који постоји у више 
облика. Тако је у Немачкој јавно тужилаштво интегрални део Мини- 
старства правде, док је у Холандији министар правде политички одго- 
воран за полицију и тужилаштво. Министар правде има овлашћење да 
издаје општа и појединачна упутства за поступање тужилаца и одго- 
воран је пред Парламентом за примену тих овлашћења. У Норвешкој 
је јавно тужилаштво потчињено краљу, али у пракси јавно тужилашт- 
во ужива функционалну независност у поступању у предметима. У 
државама са дугом демократском традицијом јавно тужилаштво и 
унутар извршне власти остварује ефективну независност јер друшт- 
вена стварност омогућава тужилаштву да поступа професионално и 
изван утицаја политике.!> Међутим, y државама у транзицији тај MO- 
дел може утицати на стварање ставова да јавно TAS није по- 
литички неутрално и непристрасно у доношењу одлука.!б 


П Милан Шкулић, Кривично процесно право, Правни факултет Универзитета 


у Београду, Београд 2014, 106. 


1? Buropean Guidelines on ethics and conduct for public prosecutors, који cy 
усвојени 31. маја 2005. године (Смернице из Будимпеште), Препорука Савета Евро- 
пе (2000) 19 о улози јавног тужилаштва у систему кривичног правосуђа. 


13 Више y Peter J. P. Tak, Methods of Diversion Used by те Prosecution Services in 
the Netherlands and other Western European Countries, UNAFEI Annual report, Resource 
Material Series 74, http://www. unafei.or.jp/english/pages/RMS/No74.htm, 54, 30. август 
2016; Julia Fionda, Public Prosecutors and Discretion: A Comparative Study, Clarendon 
Press, 1995, 189; Marianne Wade, „Тће Changing Role of European Prosecution“, Newslet- 
ter of the European Society of Criminology 4, 2/2005 (јул), 3, 13-15. 


14 Постоје велике разлике у положају јавних тужилаца упркос јасних препо- 
рука изражених у Кес(2000)19 и ТАР стандардима. У појединим државама положај 
јавног тужиоца је једнак положају судије. Вид. P. Ј. P. Tak, Report on the relationship 
between judges and prosecutors, Working paper of the consultative council of European 
judges (CCJE-GT(2009)4), 16" meeting, 2009. 

15 Горан Илић, „Однос извршне власти и јавног тужиоца у модерном проце- 
сном законодавству“, Казнено законодавство – прогресивна или регресивна решења, 
Институт за криминолошка и социолошка истраживања, Београд 2005, 360. 


16 Вид. Opinion of the Venice Commission (European Commission for Demo- 
cracy through Law) no. 503/2008 on four constitutional laws amending the Constitution 
of Georgia (CDL-AD(2009)017), усвојено на 78. пленарној седници, март 2009. 

Други модел постоји у државама у којима тужилаштво има E 
тус посебног, сасвим издвојеног органа, као што je случај y Финској." 
Трећи тип познају правни системи у којима се тужиоци сматрају де- 
лом судске власти. У Италији и Француској тужиоци функционишу 
и врше своја овлашћења у оквиру посебних канцеларија — магистра- 
та, у којима заједно раде судије и тужиоци. Опредељење за одре- 
ђени модел најчешће је последица традиције или задатака које су 
постављени тужилаштву. 


У модерним, демократским друштвима јавно тужилаштво је 
уређено у складу са начелом владавине права. Јавни тужилац у вр- 
шењу својих овлашћења мора поступати непристрасно, што захтева 
уставне и законске гаранције које омогућавају независно деловање 
јавног тужиоца. 


Независност јавног тужилаштва се одређује начином избора, 
односно именовања јавних тужилаца, сталношћу функције и посто- 
јањем забране утицаја на рад јавног тужилаштва и поступање јавног 
тужиоца у предметима. 


Ради јачања независности тужилаштва и спречавања политич- 
ког утицаја оснивају се посебне институције, тужилачки, односно 
правосудни савети. У Италији је основан први правосудни савет са 
циљем обезбеђења независности.!* У европским државама правосуд- 
ни савети делују као посредници између извршне власти и правосуђа. 


3. ЕВРОПСКИ СТАНДАРДИ 


У Резолуцији Генералне скупштине Европске мреже право- 
судних савета (ЕМСЈ), која је донета у Будимпешти 23. марта 2008. 
године, наводи се да у већини европских држава постоје правосуд- 
ни савети или сличне независне или аутономне институције које су 
одвојене од извршне и законодавне власти, а имају надлежност да 
обезбеде независност правосуђа." 


У појединим државама, тужилачки савет је централно тело над- 
лежно за избор, напредовање и разрешење јавних тужилаца, као и за 
управљање тужилачким системом и финансијским и људским ресур- 
сима. У Европи постоје различити модели тужилачких савета, који се 
могу различито класификовати. Најчешће се прави разлика између 


17 Савет Европе, Статус и улога јавних тужилаштава, Стразбур 2000, 30, 33. 


18 Високи савет магистрата (Consiglio Superiore della Magistratura), као 
гаранција спољне независности тужилаштва, основан је на основу Устава из 1948, а 
почео је да функционише 1959. године. 


19 http://www.encj.eu/images/stories/pdf/resolutionbudapestfinal pdf, 30. август 
2016. 

јужноевропског модела, у којем се тело успоставља са циљем заштите 
независности правосуђа и главна улога је избор и дисциплинска одго- 
ворност носилаца правосудних функција, и северноевропског модела, 
у којем се савет успоставља ради управљања системом (надзор на ра- 
дом писарница, равномерним приливом предмета, стопом решавања 
предмета, промоцијом уједначавања праксе, квалитетом рада итд.), 
судском управом (одржавање зграда, аутоматизација радних процеса, 
обуке запослених), планирањем и извршењем буџета за правосуђе. 
Разлике у надлежностима савета произлазе из различитих историјских 
околности! У појединим државама у Европи постоје посебни тужи- 
лачки савети (Португал, Црна Гора, Хрватска, Македонија), док у 
другим државама постоје мешовити правосудни савети (Француска, 
Италија, Белгија, Румунија, Бугарска, Босна и Херцеговина). 


У европском контексту један од првих извора „меких“ међу- 
народних стандарда, у којима је истакнута потреба за специјализо- 
ваним правосудним саветима, била је Препорука Комитета министа- 
ра Савета Европе (94) 12 о независности, ефикасности и улози судија 
из 1994. године. Савет Европе је препоручио да се надлежност за 
избор и напредовање судија повери телу које је независно од дру- 
гих грана власти, а да чланове тела бирају сами носиоци правосудне 
функције. 

Следећи значајан документ је Европска повеља о закону за су- 
дије из 1998. године,“ која садржи начело да сваку одлуку која ути- 
че на избор, именовање, напредовање или разрешење судије доноси 
тело независно од извршне и законодавне власти. Најмање половину 
чланова тог тела требало би да чине судије које су изабрале њихове 
колеге. У Образложењу Повеље наводи се да је напредовање у кари- 
јери или престанак функције судије поверено органу независном 
од извршне и законодавне власти, од чијег чланства барем полови- 


20 y Данској и Шведској су правосудни савети основани са циљем да се уна- 
преде управљање и контрола правосудног буџета и запослених у правосуђу. Швед- 
ска је била прва држава која је судску управу поверила независној институцији, 
правосудном савету (Dolmstolsverket), који је основан 1975. године. Ирска и Данска 
су се такође одлучиле за североноевропски модел правосудног савета, који се често 
описује и као модел чија је основна функција управљање правосудним системом, уз 
постојање ограничене улоге у избору, напредовању и разрешењу носиоца функције. 
Избор, напредовање и дисциплински поступак су у државама које су се одлучиле за 
тај модел поверене посебним правосудним комисијама. 


?! Више y Councils for the Judiciary in EU Countries, CEPEJ, 2003. 


2 Више у Љубиша Драгашевић и др., Тужилачки и правосудни савети – при- 
мери и решења из праксе, Удружење јавних тужилаца и заменика јавних тужилаца 
Србије, Београд 2010. 


23 Начело 1 – Основна начела независности судија. 


24 https://www.coe.int/t/dghl/monitoring/greco/evaluations/round4/European- 
Charter-on-Statute-of-Judges EN.pdf, 30. август 2016. 

ну чине судије, које су изабрале њихове колеге судије на начин који 
гарантује најширу представљеност судства. С обзиром на то да би 
поједине државе тешко прихватиле препоруку да успоставе незави- 
сно тело које би преузело надлежности политичких тела за избор 
носилаца правосудних функција, стандард се тумачи тако да су поли- 
тичка тела дужна да прибаве мишљење или предлог независног тела 
и да морају дати образложење у случају да одбију њихов предлог. 


Препорука Комитета министара Кес(2010)12 о судијама: неза- 
висност, делотворност и одговорност, од 17. новембра 2010. године, 
одражава развој схватања улоге правосудних савета. Једно поглавље 
Препоруке посвећено је улози, саставу и начелима на којима би тре- 
бало да почивају правосудни савети. Препоруком се правосудни са- 
вети дефинишу као независна тела, која се оснивају уставом или за- 
коном са циљем да штите независност правосуђа и појединих судија 
и да допринесу делотворном функционисању правосудног система.> 
Када је у питању састав правосудних савета, препоручује се да би 
најмање половина чланова требало да буду судије које су изабрале 
њихове колеге са свих нивоа правосуђа. Наводи се и да би правосуд- 
ни савети требало да покажу највиши степен транспаретности према 
судијама и друштву тако што ће развијати унапред утврђене проце- 
дуре и образложене одлуке. 


Консултативно веће европских судија (ССЈЕ) представља саве- 
тодавно тело Савета Европе које се изјашњава о питањима значајним 
за независност, непристрасност и стучност судија. Консултативно веће 
је истакло значај правосудних савета у Мишљењу број 10 из 2007. 
године о правосудним саветима у служби друштва. У Мишљењу су 
утврђени основни елементи који се односе на циљ, састав и функ- 
ционисање правосудних савета. Међутим, у Мишљењу се не де- 
финише јединствен модел правосудних савета већ се успостављају 
основна начела која важе у демократским државама. 


Први документ који прецизније говори о саставу и начину 
избора тужилачких савета је Декларација о начелима јавних тужила- 
ца – Напуљска декларација Европског удружења судија и тужилаца 
за слободу и демократију (MEDEL) из 1996. године. У Декларацији 
се наводи да би надлежност тужилачког савета требало да обухвата 
избор, управљање и дисциплински поступак против јавних тужила- 
ца, док би у саставу савета требало да буду сами тужиоци бирани од 
својих колега на одређени период.2' 


25 Тачка 26. Препоруке. 


26 MEDEL Declaration of principles concerning the public prosecutor, ћир:/те- 
delnet.eu/images/ stories/docs/naples?620eng?620rev.pdf, 30. август 2016. 


27 Милан Шкулић и др., Државно веће тужилаца у светлу најављених изме- 
на Устава, Удружење јавних тужилаца и заменика јавних тужилаца Србије, Београд 
2016. 

Консултативно веће европских тужилаца (ССЕР) је саветодав- 
но тело Савета Европе које доноси мишљења од значаја за положај и 
организацију јавног тужилаштва. У Мишљењу број 9 из 2014. године 
о правосуђу у служби друштва утврђују се европске норме и начела 
о јавним тужиоцима. У Мишљењу се наводи да се непристрасност 
јавних тужилаца обезбеђује процесом избора и напредовања и да 
треба размотрити оснивање тужилачких или мешовитих правосуд- 
них савета у чијој надлежности би био избор тужилаца. 


О тужилачким саветима говори и Извештај Венецијанске ко- 
мисије о европским стандардима о независности правосуђа из 
2010. године. У Извештају се препознаје да све више држава оснива 
тужилачке савета, али да не постоје општеприхваћени стандарди. 
Препоручује се да у састав правосудних савета буду укључени тужи- 
оци свих нивоа, али и други актери, као адвокати и представници ака- 
демске заједнице. Ако чланове правосудног савета бира парламент, 
требало би да се захтева квалификована већина. Уколико постоји ме- 
шовит судски и тужилачки савет, требало би да се обезбеди да судије 
и тужиоци не могу да прегласају другу групу у питањима избора или 
дисциплинског поступка већ да савет одлучује у два већа (судском и 
тужилачком), као што је случај у Француској. 

Поменути документи садрже основна начела на којима би тре- 
бало да почивају правосудни, односно тужилачки савети: 


— независна тела која штите независност правосуђа и поједи- 
них судија; 


— транспарентан и одговоран начин рада; 


— структура, надлежности и процедура рада правосудних саве- 
та одражава циљ њиховог оснивања; 


— располагање одговарајућим људским и финансијским pecyp- 
сима. 


Независност правосудних савета означава да би савети треба- 
ло да буду заштићени од непримереног утицаја извршне и законо- 
давне власти. Упоредна решења показују да је структурна и опера- 


28 CDL-AD(2010)040-e Report on European Standards as regards the Indepen- 
dence of the Judicial System: Part II — the Prosecution Service, усвојен на 85. пленарној 
седници Венецијанске комисије, 17-18. децембар 2010. 


29 Denis Preshova, Ivan Damjanovski, Zoran Nechev, The Effectiveness of те 
‘European Model’ of Judicial Independence in the Western Balkans: Judicial Councils as 
a Solution or a New Cause of Concern for Judicial Reforms, CLEER PAPERS 2017/1, 
Asser Institute, the Hague, 16. 


30 Violaine Autheman, Sandra Elena, Global best practices: Judicial Council — 
Lessons learned from Europe and Latin America, USAID, 2004. 

тивна самосталност непоходна, уз постојање јасног правног основа и 
надлежности које су дате правосудним саветима. Транспарентан по- 
ступак избора чланова правосудног савета, заједно са одговорајућом 
политиком људских ресурса и интерним контролама, неопходан су 
елемент за превенцију непотребног мешања у рад. Независност пра- 
восудних савета не искључује постојање одговорности. 


Чланови правосудног савета требало би да се бирају на основу 
објективних критеријума у транспарентном и фер поступку, како би 
се избегла политизација и угрозила независност савета. Само неко- 
лико међународних аката указује на питање избора чланова савета. 
У Европској повељи и другим документима наводи се да би пред- 
ставнике правосуђа требало да бирају њихове колеге. Међутим, ни 
избор од колега ни именовање у парламенту не може потпуно да 
спречи спољашње утицаје на савет или непримерене притиске. Да 
би се избегла политизација и обезбедила контрола система, надле- 
жност за избор чланова савета треба поделити између неколико 
различитих тела. Тако ce y Водичу USAID-a за унапређење неза- 
висности и непристрасности правосуђа из 2001. године наводи да у 
појединим државама „професионална тела именују своје чланове за 


чланство у савету“.3! 


Као што из Препорука произлази, правосудни савети би тре- 
бало да имају јасан правни основ који уређује надлежност, положај, 
избор, унутрашњу структуру, одговорност, људске и финансијске ре- 
суре, процедуру рада итд. Правни основ би требало да буде уређен 
највишим правним актом једне земље или законом. Државе које су 
се одлучиле за јужноевропски модел најчешће уређују правосудне 
савете уставом. 


Када је у питању састав правосудних савета, већину чланова 
би требало да чине тужиоци које су изабрале њихове колеге. Процес 
избора чланова савета требало би да буде транспарентан и да омогући 
именовање особа од интегритета на основу објективног и транспа- 
ретног процеса избора. Мандат чланова савета требало би да буде 
заштићен законом од неоснованог разрешења. Осим носилаца право- 
судних функција, упоредни модели показују да се и друге категорије 
чланова укључују у састав савета: представници других грана власти 
(извршне и законодавне); чланови правне заједнице, адвокатске комо- 


pe, професори или угледни правници; чланови грађанског друштва.?? 

?! Guidance for Promoting Judicial Independence and Impartiality Guidance for 
Promoting Judicial Independence and Impartiality, USAID Technical Publication, Wash- 
ington, Attp://www.ifes.org/rule ој law/description.html, 30. август 2016. 


з у Француској, Литванији и Пољској у састав савета улази министар прав- 
де, у Естонији народни посланик, у Македонији и Шпанији адвокати, у Белгији, 
Италији и Македонији професори права. 

У појединим међународним инструментима позива се на ди- 
версификацију чланства у правосудним саветима и препоручује се 
укључивање „истакнутих личности које именује парлемент“ или 
„представника самосталних правних професија“. 3* 


Пресудни значај има одговарајуће финансирање тела. Док пуна 
финансијска независност не може да се оствари јер се буџет усваја у 
парламенту, одрживо финансирање мора да буде обезбеђено. Правни 
прописи би требало да спрече безусловно дискреционо понашање 
извршне власти над финансирањем правосудних савета. 


Транспарентност рада правосудних савета има кључни значај 
за поверење носилаца правосудних функција у објективно и правич- 
но поступање савета, као и за поверење грађана у правосудни систем. 


Надлежност правосудних савета требало би да обухвати 
избор носилаца правосудних функција, напредовање и разрешење, као 
и обуку, односно допринос обуци носилаца правосудних функција. 
Осим тих надлежности, правосудни савети би требало да преузму 
надлежност правосудне управе и буџетске надлежности, како би се 
смањила могућност спољних утицаја на правосудни систем, посебно 
од извршне власти. Међутим, обим и ефекти надлежности разликују 
се од државе до државе. У појединим случајевима, недостатак јасно 
утврђених надлежности правосудних савета и непотпуно преношење 
надлежности са других институција правосудног сектора (министар- 
ства надлежног за правосуђе или врховног суда) имало је за последи- 
цу лоше резултате рада савета. 


4. УПОРЕДНА АНАЛИЗА ТУЖИЛАЧКИХ САВЕТА 
У РЕГИОНУ 


У државама Западног Балкана преовлађују посебни тужилачки 
савети, чија је улога заштита самосталности, односно независности 
јавног тужилаштва. Taj модел обухвата институције које су надлежне 
за избор, напредовање и разрешење јавних тужилаца, а у појединим 
државама надлежност обухвата и управљање тужилачким системом. 
У Босни и Херцеговини постоји заједничко тело надлежно за судије 
и тужиоце. 


35 Draft Additional Protocol to the ECHR „Palermo Declaration‘, Association of 
European Magistrates for Democracy and Freedoms (MEDEL), Palermo, Italy 1993. 


34 Beijing Statement of Principles of the Independence of the Judiciary in the 
LAWASIA Region, 1995, 6 Conference of Chief Justices of Asia and the Pacific, Bei- 
jing, China, 4.15 

4.1. Законско уређење 


Правосудни савети постоје у свим државама Западног Балкана 
(Србији, Босни и Херцеговини, Црној Гори, Македонији и Албанији). 
У Србији, Црној Гори и Македонији постоје посебни тужилачки са- 
вети, док у Босни и Херцеговини постоји мешовито тело надлежно 
за судије и јавне тужиоце. У Албанији постоји Савет тужилаца, као 
колегијално саветодавно тело које подржава рад Главног тужилаштва. 


Правни основ којим се уређују оснивање, правни положај, 
надлежност и организација правосудних савета у Србији, Босни и 
Херцеговини, Македонији и у Црној Гори представљају највиши 
правни акти тих држава и посебни закони, док се у Албанији рад 
тог тела регулише само посебним законом. Тако је у Босни и Херце- 
говини Високо судско и тужилачко вијеће основано 2004. године. 
Као и у Србији, и у Босни и Херцеговини и Црној Гори оснивање 
и функционисање правосудних савета био је захтев у процесу при- 
друживања Европској унији. 


Тужилачки савет у Македонији основан је 2008. године, на 
основу уставних амандмана из 2005. године. Прво решење за које се 
Македонија определила било је оснивање правосудног савета у ко- 
јем није било носилаца правосудних функција, већ је требало да 
сви чланови буду угледни правници које бира парламент на пред- 
лог председника и парламентарне комисије. Уставни суд је донео 
одлуку да већину чланова правосудног савета морају чинити носи- 
оци правосудне функције. Последње измене у уређењу Тужилач- 
ког савета предузете су у априлу 2015. године доношењем Закона за 
јавнообвинителска служба." 


Државно веће тужилаца као орган тужилачке самоуправе први 
пут је уређен Уставом Републике Србије из 2006. године, а основан је 
Законом о Државном већу тужилаца из 2008. године.?* Веће је почело 


35 Закон о Високом судском и тужилачком вијећу Босне и Херцеговине 
(Службени гласник БиХ, бр. 25/04), који је ступио на снагу 1. јуна 2004. године, 
Закон о изменама Закона о Високом судском и тужилачком вијећу Босне и Херце- 
говине (Службени гласник БиХ, бр. 93/05), који је ступио на снагу 7. јануара 2006. 
године и Закон о измјенама и допунама Закона о Високом судском и тужилачком 
вијећу Босне и Херцеговине (Службени гласник БиХ, бр. 15/08) проглашен Одлуком 
Високог представника од 15. јуна 2007. године (Службени гласник БиХ, бр. 48/07), 
ступио на снагу 3. јула 2007. године. 


36 Извештаји и коментари Ha одлуку Уставног суда из јула и октобра 2003. 
године налазе ce на сајту македонског Хелсиншког одбора за људска права http:// 
www.mhc.org.mk/. 


2 Службени весник на PM, бр. 62, од 20. априла 2015. године. 


38 Закон о Државном већу тужилаца, Службени гласник, бр. 116/2008, 
101/2010, 88/2011. 

са радом у пролеће 2009. године. И у Црној Гори Тужилачки савет је 
основан на подстицај међународне заједнице, а ближе је уређен За- 
коном о Државном тужилаштву. Састав, надлежност и организација 
рада Тужилачког савета утврђени су Амандманом XI на Устав Црне 
Tope.“ 


4.2. Независност 


Оснивачким актима Ce правосудни савети y државама Западног 
Балкана декларативно одређују као самостална тела, али, као што се 
види из међународних стандарда, степен независности институције 
зависи од правног основа и врсте акта којим је уређена (устав, закон 
или подзаконски акт), положаја институције (самостално тело или 
јединица у оквиру већ постојеће структуре), састава и начина избора 
чланова, финансијске и буџетске независности. 


Тако је према, тексту Закона, Високо судско и тужилачко вијеће 
у Босни и Херцеговини самосталан орган Босне и Херцеговине.“! 
Сличну одредбу садржи и Закон о Државном већу тужилаца Србије, 
који дефинише Државно веће тужилаца као самосталан орган који 
обезбеђује и гарантује самосталност јавних тужилаца и заменика 
јавних тужилаца. 


У Закону о државном тужилаштву Црне Горе не наводи се да 
je тужилачки савет самостално тело већ да штити самосталност ту- 
жилаца. У Албанији се у процесу европских интеграција заговарало 
оснивање правосудног савета. 


За организациону независност значајно је питање састава и 
процеса избора чланова тужилачких савета. Према међународним 
стандардима, већину чланова правосудних савета требало би да чине 
носиоци правосудних функција, које су бирале њихове колеге. У 
свим државама у региону већину чланова правосудних савета чине 
носиоци правосудне функције, а законодавац се често одлучивао и 
да у чланству учествују и представници других грана власти, па су 
тако у Албанији и Црној Гори у састав Тужилачког савета укључени 
представници Министарства правде, у Србији представник Народне 
скупштине и министар правде, а у Босни и Херцеговини представ- 
ник Парламента.“ 


39 Службени гласник Црне Горе, бр. 11/2015 и 42/2015. 


^ Службени гласник Црне Горе, бр. 38/2013. 


^! Закон о Високом судском и тужилачком вијећу, чл 1, ст. 2. 


42 Закон о Државном већу тужилаца, чл. 2. 


^ У Албанији Тужилачки савет има седам чланова, од којих је шест тужи- 


лаца и један представник Министарства правде. Представник председника Републи- 
ке такође може учествовати на састанцима Савета. Иако састав Тужилачког савета 

4.3. Надлежности 


Према међународним стандардима, правосудни савети би тре- 
бало да имају јасно уређене надлежности, које омогућавају тран- 
спарентност рада тих институција. Тужилачки савети у Македонији, 
Србији, Црној Гори, Албанији и Босни и Херцеговини према за- 
конским одредбама имају значајну улогу у избору, напредовању и 
разрешењу носилаца правосудних функција. 


Када су у питању овлашћења у области тужилачке управе, Др- 
жавно веће тужилаца Србије има широко постављене и те над- 
лежности, које се често преплићу са надлежностима министарства 
надлежног за правосуђе и Републичким јавним тужилаштвом, што 
ствара проблеме у пракси.“ Високо судско и тужилачко вијеће Босне 
и Херцеговине има надлежност и у области правосудне управе и 
статистике, буџета правосудних институција, надзора над стручним 
усавршавањем, спровођења и координације реформских активности 
у правосудном сектору. 


Тужилачки савјет Црне Горе, осим надлежности за избор, на- 
предовање и разрешење, стара се о едукацији носилаца тужилачке 
функције, обезбеђује примену и одрживост Правосудног информаци- 
оног система и има улогу управљања људским ресурсима у сарадњи 
са Министарством правде и Врховним државним тужилаштвом. 


одговара стандардима, Европска комисија у извештајима истиче да је неопходно 
изменити улогу Савета у Албанији. 


Тужиоци чине већину чланова Државног већа тужилаца у Србији, од једанаест 
чланова, шест су тужиоци које предлажу њихове колеге, а бира их Народна 
скупштина. Народна скупштина бира још два члана, која су угледни, истакнути 
правници, од којих је један адвокат, а други професор права. Три члана су по 
положају, и то републички јавни тужилац, министар правде и председник Одбора за 
правосуђе Народне скупштине. Решење које постоји у Србији често је критиковано 
због прешироких овлашћења Народне скупштине у избору чланова Већа. 


Високо судско и тужилачко вијеће у Босни и Херцеговини има петнаест чла- 
нова, од којих једанаест бирају колеге из редова тужилаца и судија, два члана су 
адвокати, а два се бирају из реда Парламента Босне и Херцеговине. 


Тужилачки савјет Црне Горе има једанаест чланова, од којих су већина ту- 
жиоци. Врховни државни тужилац је члан по положају, а пет чланова су државни 
тужиоци које предлажу колеге а именује Скупштина. Четири члана су из реда 
угледних правника које бира и разрешава Скупштина Црне Горе. Министарство 
правде има једног представника у Тужилачком савјету. 


Већину чланова Тужилачког савета Македоније чине јавни тужиоци, од којих 
је главни тужилац члан по положају, а шест чланова бирају колеге. Парламент бира 
четири члана из редова адвоката, професора и истакнутих правника. 


44 Serbia Judicial Functional Review, Multi-donor Trust Fund for Justice Sector 
Support in Serbia, World Bank, 2014. 

Када говоримо о надлежности у избору јавних тужилаца, у др- 
жавама Западног Балкана постоји заједничка карактеристика која 
подразумева да тужилачки савет бира све јавне тужиоце осим врхов- 
ног тужиоца, којег најчешће бирају парламент или влада. Тако у 
Црној Гори Тужилачки савјет утврђује предлог једног кандидата за 
врховног државног тужиоца и тај предлог доставља Скупштини на 
одлучивање, али Тужилачки савјет Црне Горе бира и разрешава ру- 
ководиоце државних тужилаштава и државне тужиоце. Слично је 
решење и у Македонији, где Тужилачки савет бира и разрешава све 
јавне тужиоце осим јавног тужиоца Македоније, којег бира Влада уз 
претходно прибављено мишљење Савета. 


Савет тужилаца у Албанији је саветодавно тело главног тужи- 
оца и нема пуну надлежност у избору, напредовању и разрешењу 
тужилаца. 


У Македонији Тужилачки савет има значајну улогу у избору 
јавних тужилаца. Влада је обавезна да прибави мишљење Тужи- 
лачког савета о избору јавних тужилаца. У случају несагласности 
са мишљењем Тужилачког савета, Влада од тог савета може да за- 
тражи да поново размотри мишљење и, уколико у поновљеном по- 
ступку Тужилачки савет двотрећинском већином потврди првобитно 
мишљење, Влада Републике Македоније је обавезна да га прихвати. 
На тај начин, Македонија је покушала да смањи политички утицај на 
процес избора тужилаца. 


5. ЗАКЉУЧНА РАЗМАТРАЊА 


Правосудни и тужилачки савети у региону представљају ре- 
лативно нов тренд и настали су почетком XXI века, као последица 
просеца придруживања Европској унији, политичке воље и обавеза 
преузетих потписивањем Европске конвенције о људским правима 
и основним слободама. Изазови који се налазе пред тим релативно 
младим институцијама односе се на утицај других грана власти и 
политичке притиске, као и велика очекивања, с једне стране, и недо- 
статак значајних резултата, с друге стране. 


Све институције у региону имају слична овлашћења која се 
односе на статусна питања носилаца правосудних функција, која су 
уређена правним актима, као и одређену улогу у тужилачкој управи. 


У већини држава парламент има значајну улогу у избору чла- 
нова савета, а представници других грана власти учествују у раду 
правосудних савета. 


У Босни и Херцеговини, Високо судско и тужилачко веће има- 
ло је пуну подршку међународне заједнице у изградњи капацитета 

и обезбеђењу неопходних ресурса, тако да се чини да има најбоље 
резултате рада од свих институција у региону. Државно веће тужи- 
лаца у Србији се у тренутку оснивања суочило са великим изазовом 
— реизбором свих јавних тужилаца и заменика јавних тужилаца. He- 
достаци процеса реизбора, који се односе на транспарентност рада 
и недостатак објективних критеријума и образложених одлука, ути- 
цали су на углед новоосноване институције међу самим тужиоцима, 
али и у стручној јавности. 


Све институције би, осим избора, требало да у потпуности 
буду органи тужилачке управе, односно централне институције у 
управљању тужилачким системом (планирање и извршење буџе- 
та, управљање људским ресурсима, равномерна оптерећеност рада, 
утврђивање заједничких проблема у примени прописа и обавешта- 
вање центара за обуку тужилаца да проблематичне области укључе у 
планове обуке итд.). 


Пракса у државама Централне и Источне Европе показала је 
да су правосудни савети изазов за државе у транзицији, с обзиром 
на то да још увек недостају етичка култура и осећај правосудне ду- 
жности, као и одговарајући ресурси да би новоосноване институције 
могле потпуно да врше овлашћења која су им дата. Оснивање нових 
институција у државама у региону није донело очекиване гаранције 
независности правосуђа нити унапређење у управљању правосудним 
системом, што показују и истраживања перцепције и извештаји ре- 
левантних институција. 


Перцепција корупције у правосуђу у државама Западног Бал- 
кана и даље је врло висока. Таква је ситуација у Албанији према 
Freedom in the World 2014" и Corruption Barometer 2013.5 Слич- 
He оцене cy дате и за Босну и Херцеговину према Freedom in the 
World 2015” и Global Competitiveness Report 2013—2014,? за Црну 
Гору према Index of Economic Freedom из 2015.5! и Македонију према 


45 Горан Илић, Марина Матић Бошковић, Радован Лазић, Јачање положаја, 
интегиртета и надлежности Државног већа тужилаца, Удружење јавних тужилаца 
и заменика јавних тужилаца Србије, Београд 2015. 

46 Judicial Independence in Transition (ed. A. Seibert-Fohr), Springer, 2012. 

47 https://freedomhouse.org/report/freedom-world/2014/albaniat- VTGcSE20ljo, 
30. август 2016. 

48 http://www transparency.org/gcb2013/country//?country=albania, 30. август 
2016. 

49 https://freedomhouse.org/report/freedom-world/2014/bosnia-and-herzegovinatt. 
VSASZ020ljo, 30. август 2016. 


50 http://www3.weforum.org/docs/WEF. GlobalCompetitivenessReport 2013-14. 
pdf, 30. август 2016. 


51 Attp://www.heritage.org/index/country/montenegro, 30. август 2016. 

2014 Investment Climate Statement.” Уз високу перцепцију корупције, 
изражено је схватање да је правосуђе под притиском извршне вла- 
сти и под утицајем политике, 3 да постоје мешање политике у суд- 
ске предмете и немогућност правосуђа да решава случајеве високе 
корупције.“ 

Треба да прође још времена да би тужилачки савети у држава- 
ма Западног Балкана остварили очекиване резултате, да би ојачали 
административни капацитети нових институција, али и да би се про- 
менила свест јавних тужилаца о улози савета у заштити независно- 
сти и самосталности јавних тужилаца. 


ЛИТЕРАТУРА (REFERENCES) 


Autheman, V., Elena, S., Global best practices: Judicial Council — 
Lessons learned from Europe and Latin America, USAID, 2004. 


Bobek, M., Kosař, D., Global Solutions, Local Damages: A Critical 
Study in Judicial Councils in Central and Eastern Europe, College 
of Europe, Brugge 2013. 


Fionda, J., Public Prosecutors and Discretion: A Comparative Study, 
Clarendon Press, 1995. 


Hetherington, T., Prosecution and the Public Interest, Waterlow Practi- 
tioners Library, London 1989. 


Илић, Г. и др., Положај јавног тужилаштва у Републици Србији 
и упоредно правна анализа, Удружење јавних тужилаца и за- 
меника јавних тужилаца Србије, Београд 2007. (Ше, G. i dr., 
Polozaj javnog tuzilastva и Republici Srbiji i иротедпо pravna 
analiza, Udruženje javnih tužilaca 1 zamenika javnih tužilaca 
Srbije, Beograd 2007) 


Илић, T., „Однос извршне власти и јавног тужиоца у модерном про- 
цесном законодавству“, Казнено законодавство — прогресивна 
или регресивна решења, Институт за криминолошка и соци- 
олошка истраживања, Београд 2005. (Шс, G., „Odnos izvršne 
vlasti 1 javnog tužioca u modernom procesnom zakonodavstvu", 
Kazneno zakonodavstvo — progresivna ili regresivna rešenja, 
Institut za kriminoloska i sociološka istraživanja, Beograd 2005) 


52 http://wwwstate.gov/e/eb/rls/othr/ics/2014/228926.htm, 30. август 2016. 
5 Albania 2014 Progress. 


54 EU Progress Report 2014, hitp://ec.europa.eu/enlargement/pdf/key_documents/ 
2014/20141008-the-former-yugoslav-republic-of-macedonia-progress-report en.pdf, 
30. август 2016. 


184 


Марина Матић Бошковић (стр. 169-186) 


Илић, Г., Матић Бошковић, М., Лазић, P., Јачање положаја, интегри- 
тета и надлежности Државног већа тужилаца, Удружење 
јавних тужилаца и заменика јавних тужилаца Србије, Београд 
2015. (Ilić, G., Matić Bošković, M., Lazić, R., Jačanje položaja, 
integriteta i nadležnosti Državnog veća tužilaca, Udruženje javnih 
tužilaca i zamenika javnih tužilaca Srbije, Beograd 2015) 


Preshova, D., Damjanovski, I., Nechev, Z.,The Effectiveness of the 
‘European Model’ of Judicial Independence in the Western Balkans: 
Judicial Councils as a Solution or a New Cause of Concern for 
Judicial Reforms, CLEER PAPERS 2017/1, Asser Institute, the 
Hague 2017. 


Seibert-Fohr, A. (ed.) Judicial Independence in Transition, Springer, 
2012. 


Stenning, P. C., Appearing for the Crown: A legal and historical review of 
criminal prosecutorial authority in Canada, Brown Legal Publica- 
tions, Cowansville 1986. 


Tak, P. J. P., Methods of Diversion Used by the Prosecution Services in 
the Netherlands and other Western European Countries, UNAFEI 
Annual report, Resource Material Series 74, http://www. unafei. 
or jp/english/pages/RMS/No74.htm, 54. 


Tak, P. J. P., Report on the relationship between judges and prosecutors, 
Working paper of the consultative council of European judges 
(CCJE-GT(2009)4), 16" meeting, 2009. 


Шкулић, M. и др., Државно веће тужилаца у светлу најављених 
измена Устава, Удружење јавних тужилаца и заменика јавних 
тужилаца Србије, Београд 2016. (Skulié, M. i dr., Državno veće 
tužilaca и svetlu najavljenih izmena Ustava, Udruženje javnih 
tužilaca i zamenika javnih tužilaca Srbije, Beograd 2016) 


Шкулић, M., Кривично процесно право, Правни факултет Универзи- 
тета у Београду, Београд 2014. (Skuli¢é, M., Krivično procesno 
pravo, Pravni fakultet Univerziteta и Beogradu, Beograd 2014) 

Verrest, P., „The French Public Prosecution Service“, European Journal 
of Crime, Criminal Law and Criminal Justice 3/2000. 


Wade, M. The Changing Role of European Prosecution", Newsletter of 
the European Society of Criminology 2/2005. 


185 


Анали Правног факултета у Београду, година LXV, 1/2017 


Marina Matić Bošković, PhD 


Research Assistant 
Institute of Comparative Law, Belgrade 


PROSECUTORIAL COUNCILS AND GUARANTEES OF 
PROSECUTORS AUTONOMY IN WESTERN BALKANS STATES 


Summary 

Александар Тодоровић“ 


ОД КОМПРОМИСА ДО ПРИНЦИПА: ПРЕИСПИТИВАЊЕ 
КОНЦЕПТА СУПСИДИЈАРНОСТИ И ЊЕГОВЕ УЛОГЕ У 
РЕФОРМИ ЕВРОПСКОГ СУДА ЗА ЉУДСКА ПРАВА 


Сврха овог чланка је да преиспита традиционално поимање супсидијар- 
ности у домену европског режима заштите људских права у којем се супси- 
дијарност посматра као део политичког компромиса усмереног на очување 
суверенитета држава потписница конвенције и афирмацију плурализма, тако 
што ће аутор настојати да укаже на то да је концепт супсидијарности у 
пракси Европског суда за људска праваи кроз реформу контролног механизма 
прешао дуг пут од политичког компромиса до једног од основних принципа на 
којима се темељи контролни механизам конвенције. Штавише, аутор ће по- 
кушати да објасни да концепт супсидијарности садржи не само узлазну (не- 
гативну) компоненту већ и силазну (позитивну) компоненту, истовремено 
испитујући ваљаност аргументације која тврди супротно. 


Кључне речи: Европски суд за људска права. — Начело супсидијарности. — Ре- 
форма суда. 


1. УВОД 


Концепт супсидијарности је један од основних принципа вер- 
тикалне поделе власти у сложеним правним системима. Сложеност 
самог принципа као и правног система у којем он уобичајено делује 
(а уобичајено делује у сложеним правним системима) са собом по- 
влачи бројне могућности различитог тумачења у теорији и различи- 
те примене у пракси, а околност да је у конкретном случају реч о 
међусобном односу држава потписница конвенције и наднационалне 


Аутор је студент друге године докторских студија на Правном факултету 
Универзитета у Новом Саду, a.todorovic.kikinda@gmail.com. 

институције – Европског суда за људска права, додатно доприноси 
комплексности целе ситуације. 


Очигледна потреба за реформом европског режима људских 
права услед све већег нагомилавања представки које чекају да о њима 
одлучи Европски суд за људска права отворила је живу дискусију о 
будућој улози тог суда у контролном механизму који је успостављен 
Европском конвенцијом за заштиту људских права и основних сло- 
бода. Од Декларације из Интерлакена па и након Декларације из 
Брајтона чини се да је концепт супсидијарности једна од централних 
тачака расправе о реструктурирању европског режима људских права. 
Иако су и државе потписнице конвенције и Европски суд за људска 
права (у даљем тексту: Суд) једногласни у истицању чињенице да је, 
уз појединачну представку, концепт супсидијарности један од глав- 
них стубова европског режима људских права, постало је јасно да се 
идеје о концепту супсидијарности разликују у перспективи Суда од 
перспективе држава потписница конвенције. 


Наиме, иако је за оба заинтересована ентитета неспорно да 
се супсидијарност односи на вертикалну поделу власти, чини се 
да државе чланице такву расподелу власти посматрају на начин да 
она ограничава интервенцију Суда у националне правне системе по- 
већањем прага приступачности Суду и ограничавањем начина на који 
одлуке Суда делују у националним правним системима, а све то са 
циљем очувања свог суверенитета. Такво, класично, поимање наче- 
ла супсидијарности, које се још назива и негативном (или узлазном) 
супсидијарношћу, државе потписнице образлажу чињеницом да су 
управо оне гаранти права и слобода зајемчених конвенцијом и да се 
та права и те слободе на најбољи начин могу остварити деловањем 
власти на националном нивоу. 


Супротно томе, Суд полази од става да је начело супсиди- 
јарности двосмерно и да оно, осим негативног, садржи и позитив- 
ни аспект, који произилази из вредности на којима се и сам концепт 
супсидијарности темељи, а то је ефикасност остварења жељеног 
циља. Тако је, према том ставу Суда, једнако легитимно пренети 
на више ешелоне власти оне функције које се боље могу оствари- 
ти на тим нивоима, те да се на тај начин не угрожава сувереност 
држава потписница јер улога Суда није улога гаранта (то у сваком 
случају остаје у домену држава потписница) већ улога контролора, 
за коју је Суд добио мандат од држава чланица које су се тиме истов- 
ремено одрекле дела свог суверенитета који се односи на контролу 
спровођења и поштовања људских права. 


Сврха овог чланка је да преиспита традиционално поимање 
супсидијарности у домену европског режима заштите људских права 
y којем се супсидијарност посматра као део политичког компромиса 

усмереног на очување суверенитета држава потписница конвенције 
и афирмацију плурализма, тако што ће аутор настојати да укаже на 
то да је концепт супсидијарности у пракси Суда и кроз реформу кон- 
тролног механизма прешао дуг пут од политичког компромиса до 
једног од основних принципа на којима се темељи контролни меха- 
низам конвенције. Штавише, аутор ће покушати да објасни да кон- 
цепт супсидијарности садржи не само узлазну (негативну) компо- 
ненту, већ и силазну (позитивну) компонету, истовремено испитујући 
ваљаност аргументације која тврди супротно, да би на крају указао 
на који начин су обе те компоненте инкорпорисане у реформу Европ- 
ског суда за људска права која је учињена протоколима 14, 15 и 16, 
са посебним освртом на анализу нових института који произилазе из 
протокола, а који се заснивају на начелу супсидијарности. 


2. РАЗЛОЗИ ПРЕИСПИТИВАЊА КЛАСИЧНОГ ПОИМАЊА 
СУПСИДИЈАРНОСТИ 


Европска конвенција за заштиту људских права и основних 
слобода као међународни инструмент заштите људских права и сло- 
бода представља први међународни акт који не само да гарантује 
права појединцу већ му пружа и могућност да се непосредно об- 
рати међународној судској институцији ради заштите тих права. У 
том смислу механизам заштите права путем појединачне представ- 
ке представља круну најразвијенијег међународног система заштите 
грађанских и политичких права.! Самим тим, и Суд, као носилац тог 
механизма, заузима централно место у европској уставној архитек- 
тури. 

Управо из тих разлога право на приступ Суду, путем појединачне 
представке, представља једно од основних права у заштитном меха- 
низму који Конвенција пружа, а евентуално сужење обима тог права 
о којем се активно дискутује у последње време не би смело да буде 
таквог обима да задире у његову суштину. 


Разлози који су допринели отварању дискусије на тему огра- 
ничења права приступа Суду огледају су у чињеници да је последњих 
година рад Суда практично блокиран великим бројем представки које 
остају нерешене, што прети да контролни механизам успостављен 
Конвенцијом учини неефикасним, уколико га таквим већ није учи- 
нио. 


Током преговарачких процеса у Интерлакену, Брајтону и Изми- 
ру могуће решење незавидне ситуације у којој се Суд нашао тражено 


Alexander Н. E. Morawa, „Тће European Court of Human Rights Rejection 
of Petitions where the aplicant Has Not Suffered a Significant Disadvantage“, Jurnal of 
transnational legal issues 1/2012, 1-19. 

је захтевима за доследнијом применом начела супсидијарности којим 
би се праг приступачности Суду повећао и на тај начин омогућило 
смањење броја појединачних представки о којима Суд треба да од- 
лучи. 


Но, истовремено са преговарачким процесом о питању будуће 
реформе Суда, судска креативност судија Европског суда за људска 
права унела је радикалне промене у домену практичне примене на- 
чела супсидијарности, увођењем института пилот пресуде која омо- 
гућава интервенцију тог наднационалног судског тела у националне 
системе заштите људских права, и то на општи начин. То је има- 
ло за последицу потребу да се у стручној јавности преиспита кон- 
цепт супсидијарности на којем се заштитни механизам Конвенције 
темељи. У вези са тим, актуелизовано је и питање концепта позитив- 
не супсидијарности које се заснива на идеји да исти разлози цели- 
сходности који су основ спуштања надлежности на нижи ниво могу 
у одређеним околностима бити основ за преношење надлежности на 
ВИШИ НИВО. 


Иако сама идеја позитивног аспекта начела супсидијарности 
није нова, чини се да су потенцијали тог концепта доскоро били за- 
немарени у области међународног јавног права, чији је развој доне- 
давно био ограничен услед ригидног тумачења концепта суверените- 
та државе. 


3. ДВА АСПЕКТА НАЧЕЛА СУПСИДИЈАРНОСТИ 


Начело супсидијарности је принцип вертикалне поделе власти 
који претпоставља постојање више различитих нивоа власти који деле 
надлежност у истој ствари, при чему се подела надлежности у истој 
ствари заснива на идеји ефикасности која подразумева да ће радње 
за остварење циљева ради којих је надлежност успостављена преду- 
зети онај ниво власти који их објективно може ефикасније оствари- 
ти. У том смислу, треба напоменути да је то по правилу нижи ниво 
власти јер је он ближи грађанима и остварује непосреднији однос са 
њима, због чега је управо тај ниво чешће у бољој позицији да про- 
цени које је мере потребно предузети и да потребне мере и предузме. 
То, међутим, не значи да се начело супсидијарности не може при- 
менити и у супротном правцу, подразумевајући притом испуњеност 
свих оних услова који морају бити остварени у сваком случају када 
се посеже за применом начела супсидијарности, а који се односе 
на постојање објективних околности које несумњиво указују на то 
да се одређени задатак из корпуса надлежности може ефикасније 
извршити на одређеном нивоу власти. Према томе, телеолошки 

посматрано, једнако је исправан и став да у ситуацији у којој се 
одређени циљ може ефикасније постићи деловањем на вишем нивоу 
власти, постоји дужност тог вишег нивоа власти да своје деловање 
усклади ради постизања тог циља. То би била деволутивна компо- 
нента начела супсидијарности која се у правној теорији назива по- 
зитивном супсидијарношћу.2 


Како видимо, начело супсидијарности на први поглед може де- 
ловати као контрадикторан концепт који једнако обавезује на уздр- 
жавање и на делање, зависно од конкретног случаја. Међутим, као и 
у многим другим правим односима, примена начела супсидијарности 
је сва у дискриминацији, односно у прављењу разлике између оних 
ситуација у којима је неко деловање целисходније предузети на ни- 
жем нивоу од оних ситуација у којима је неко деловање целисходније 
предузети на вишем нивоу власти. 


Имајући то у виду, примену начела супсидијарности са аспекта 
Европске конвенције за заштиту људских права и основних слобода? 
не треба посматрати на начин на који се оно уобичајено (и додајмо 
притом, погрешно) дефинише: као подела надлежности између Суда 
и државе чланице, у којој је заштита коју пружа Суд секундарна и 
каснија у односу на заштиту коју пружа држава. Наиме, свака судска 
заштита, било да је у питању она коју пружа неки национални суд 
или она коју пружа неко наднационално судско или квазисудско тело 
(у конкретном случају, то је Европски суд за људска права) по самој 
својој природи представља секундарну заштиту права јер подразуме- 
ва да је на нивоу примарног остварења права већ дошло до повреде 
која захтева реакцију суда и услед које се потенцијална жртва повре- 
де обраћа Суду. Сходно томе, основ супсидијарности не треба тра- 
жити у односу секундарне и примарне заштите јер је судска заштита 
увек секундарна, већ је треба сагледати у односу који се успоставља 
између националног контролног механизма – који се огледа у делању 
националних судова и наднационалног контролног механизма — који 
се, опет, огледа у делању Европског суда за људска права. У том прав- 
цу треба тумачити и констатацију Суда да је: „Механизам заштите 
основних права установљен Конвенцијом супсидијаран национал- 


? Paolo С. Carozza, ,,Supsidiarity as a structural principle of international human 


rights law*, The American Journal of International Law 97/1997, 44. 


? Корисно би било напоменути да ce y нашој правној теорији, али и y нашем 


позитивном законодавству назив Конвенције често погрешно наводи. Наиме, у 
закону којим је Конвенција ратификована користи се назив Европска конвенција за 
заштиту људских права и основних слобода, док се у скоро свим накнадним законима 
користи назив Европска конвенција о заштити људских права и основних слобода, 
што је свакако неправилно имајући у виду да се у обе званичне верзије Конвенције 
користе речи које у преводу на српски значе „за заштиту“ a не „о заштити“ (енгл. for 
protection, франц. de sauvegarde). 

ним системима заштите људских права.“ Како видимо, и сам Суд 
полази од односа између националног и наднационалног механизма 
заштите, а не од односа гаранције и остварења права, с једне стране, 
и механизма заштите, с друге. То, уосталом произилази и из члана 1 
Конвенције, којим је изричито предвиђено да су управо Високе стра- 
не уговорнице дужне да обезбеде неспутано уживање права свим ли- 
цима у својој надлежности. Према томе, супсидијарну улогу Суда у 
режиму људских права установљених Конвенцијом не треба тражи- 
ти у одредбама Конвенције које се тичу остварења зајемчених права 
јер се остварење зајемчених права налази у искључивој надлежно- 
сти Високих страна уговорница, већ у одредбама којима је одређен 
положај суда у контролном механизму Конвенције. 


У одредбама Конвенције којима су дефинисане надлежно- 
сти Суда увиђамо да је надлежност суда двоструко одређена у Кон- 
венцији: прво, Суд пружа индивидуалну правду тако што одлучује о 
појединачним представкама лица која тврде да су жртве повреде пра- 
ва гарантованог Конвенцијом. Друго, Суд пружа и конституционал- 
ну правду развојем и тумачењем Конвенције као живог организма,“ 


У обављању тако одређене улоге Суд нужно мора користити 
оба правца деловања начела супсидијарности – и позитивну (сила- 
зну) супсидијарност и негативну (узлазну) супсидијарност. 


Негативна супсидијарност подразумева да ће Суд бити надле- 
жан да дела у оним ситуацијама у којима се покаже да нижи нивои 
власти (у конкретном случају, то су национални судови) нису дела- 
ли уопште или пак нису делали на адекватан начин. Како видимо, 
негативна супсидијарност делује као ограничавајући фактор за Суд, 
она повлачи границе његове надлежности тако што му дозвољава да 
сопствени контролни механизам покрене само када је претходно до- 
шло до неадекватне заштите на националном нивоу и заснива се на 
разумној претпоставци да су национални судови у бољој позицији да 
одлуче о конкретном питању постојања или непостојања повреде пра- 
ва гарантованог Конвенцијом. То, уосталом произилази и из услова 
допуштености којима је изричито прописано да се појединачна пред- 
ставка може поднети Суду само уколико су претходно искоришћени 
локални правни лекови,’ док, с друге стране, Конвенција обавезује 


^ Сисојева и други против Летоније (Sisojeva and others v. Latvia), представка 
бр. 60654/00, пара. 90. 

5 Steven Greer, ,,Constitutionalizing adjudication under the European Convention 
on Human Rights“, Oxford Journal of Legal Studies 405/2003, 406—407. 

$ Ibid. 

7 


35, ст. 1. 

државе потписнице да лицима у својој надлежности обезбеде при- 
ступ ефикасним правним лековима.3 


Позитивна супсидијарност подразумева да ће Суд бити над- 
лежан да дела у оним ситуацијама у којима се одређени циљ може 
разумно постићи само делањем на наднационалном нивоу. Па тако, 
нема сумње да постизање правне сигурности у домену примене 
Конвенције диктира потребу да се њено тумачење повери једном над- 
националном органу који ће на јединствен начин утврдити садржај 
и домен права које она гарантује. То произилази и из саме природе 
конвенције чије тумачење мора бити уподобљено посебном карак- 
теру конвенције као инструмента заштите људских права“ и њеном 
карактеру конституционалног инструмента европског јавног порет- 
ка.! Управо то и јесте разлог због којег је ауторитативно тумачење 
конвенције по принципу позитивне супсидијарности додељено до- 
мену надлежности Суда, а не националних власти. Треба, међутим, 
приметити још и то да, за разлику од негативне супсидијарности, 
која представља ограничавајући фактор у одређивању надлежно- 
сти Суда, позитивна супсидијарност нема тај ефекат. Она се засни- 
ва на изворној надлежности Суда да ауторитативно тумачи одредбе 
Конвенције. Штавише, позитивна супсидијарност је ограничавајући 
фактор за националне судове јер су они дужни да Конвенцију 
примењују и да њеном применом поштују ставове и тумачења која је 
установио Европски суд за људска права. 


Поменуто, међутим, читалац не треба да схвати тако да створи 
утисак да постоје две различите улоге Суда у систему механизма за- 
штите људских права и слобода гарантованих Конвенцијом, већ су- 
протно: да Суд у механизму заштите људских права и слобода гаран- 
тованих конвенцијом истовремено врши двоструку, али јединствену 
улогу. Наиме, у остваривању своје улоге као носиоца контролног 
механизма Конвенције Суд истовремено делује двојако: као делилац 
појединачне правде, тако што одлучује о постојању повреде права 
у конкретном судском поступку, и као делилац конституционалне 
правде, тако што приликом одлучивања у конкретном судском по- 
ступку ауторитативно тумачи одредбе Конвенције. 


Једнако тако, ни питање позитивног и негативног концеп- 
та супсидијарности не треба посматрати тако да се они међусобно 


8 Ibid., чл. 13. 
9 Лојзиду против Турске (Loizidou v. Turkey), представка бр. 15318/89, пара. 
43. 


10 Банковић и остали против Белгије и других (Bankovic, Stojadinovic, Sto- 
imenovski, Joksimovic and Sukovic v. Belgium, The Czech Republic, Den Germany, 
Greece, Hungary, Iceland, Italy, Luxembourg, The Netherlands, Norway, Poland, Portu- 
gal, Spain, Turkey and The United Kingdom), представка бр. 52207/99, пара. 79. 

искључују већ на начин да се они међусобно допуњују. У крајњој 
линији оба концепта произилазе из истих претпоставки и управљена 
су ка постизању истог циља, то су само различити начини остварења 
јединственог начела супсидијарности на којем се темељи улога Суда 
у контролном механизму Конвенције. Сходно томе, свако настојање 
да се принцип супсидијарности сведе искључиво на своју негатив- 
ну (узлазну) компоненту, не само да није оправдан већ представља 
негирање саме премисе на којој се начело супсидијарности засни- 
ва. Из тих разлога, разумевање начела супсидијарности у оба његова 
аспекта манифестације није само кључ за разумевање тренутне улоге 
Европског суда за људска права већ и полазна основа за сваку даљу 
расправу о реформи Суда, о чему ће више речи бити у наставку. 


4. УЛОГА НЕЧЕЛА СУПСИДИЈАРНОСТИ У РЕФОРМИ 
ЕВРОПСКОГ СУДА ЗА ЉУДСКА ПРАВА 


Од свога настанка па до данас систем заштите људских права 
и слобода који је установљен конвенцијом доживео је бројне про- 
мене на свим пољима. Додатним протоколима проширен је каталог 
гарантованих права и слобода, док је истовремено појединцу олак- 
шан приступ међународном механизму заштите тих права. Све то, 
укључујући и чињеницу да је број држава чланица Савета Европе 
нагло порастао током деведестих година и наставио да расте у XXI 
веку ставило је на пробу контролни механизам који је успостављен 
Конвенцијом, а чији је главни носилац Европски суд за људска пра- 
ва, као последња инстанца надлежна за приближно 800 милиона 
људи који се налазе у јурисдикцији држава чланица конвенције. Те 
чињенице су узрок кризе у функционисању Суда која се огледа у 
томе што Суд већ извесно време (практично од ступања на снагу 
Протокола 11) није у стању да изађе на крај са великим бројем пред- 
ставки које чекају да о њима буде одлучено. 


Најбољи показатељ величине и природе проблема са којима се 
Суд суочава свакако јесте статистика самог Суда: закључно са 31. 
децембром 2014. године приближно 70.000 представки чекало је да 
о њима буде одлучено.!! Осим тога, треба указати и на то да je y 
досадашњој пракси Суда чак 97 посто од укупног броја представки 
које je Суд разматрао бивало одбачено као недопуштено.!'? Интере- 
сантан је и податак да 70 посто од свих случајева у којима Суд пре- 
суди да је дошло до кршења Конвенције 70 посто чине они случајеви 


!! European Court of Human Rights, Annual Report 2014, 167, http://echr.coe.int/ 
Documents/Annual Report 2014 ENG.pdf, 11. септембар 2016. 


12 European Court of Human Rights, Overview 1959-2011, http://www.echr.coe. 
int/pages/home.aspx?p=reports&c=, 11. септембар 2016. 

који се односе на систематско кршење права од неке државе чланице 
које је претходно већ било утврђено у судској пракси. 3 


Узимајући у обзир изнете податке, можемо извести одређене 
прелиминарне закључке о три главна проблема са којима се Суд да- 
нас сусреће: преоптерећеност великим бројем представки; висок по- 
стотак представки које не испуњавају услове допуштености и велики 
број представки чији се подносиоци позивају на повреде права које 
су систематског карактера, а о чијем постојању је Суд већ раније зау- 
зео став у другим сличним случајевима и поводом сличне ситуације. 


Ради решавања тих проблема, јавила се потреба реформе кон- 
тролног механизма Конвенције, која и даље постоји. Свака реформа, 
како она која је већ спроведена Протоколом 14, тако и оне до којих 
ће доћи ступањем на снагу Протокола 15 и 16, па и свака будућа 
реформа, међутим, мора испунити два основна захтева, мора бити 
рационална и мора бити легитимна. 


Захтев рационалности заснива се на потреби да реформа буде 
ефективна, ефикасна и економична у решавању три главна проблема 
са којима се сусреће Суд, која су већ истакнута. Док се захтев леги- 
тимитета заснива на очувању двоструке улоге Суда: улоге последње 
инстанце обраћања појединца са циљем заштите њему гарантованих 
права (постизање појединачне правде) и улоге тела коме је повере- 
но ауторитативно тумачење Конвенције (постизање конституционал- 
не правде). Исходиште те двоструке улоге Суда налази се у начелу 
супсидијарности чија је улога камена темељца контролног механи- 
зма конвенције потврђена и Протоколом 15, којим је предвиђено да 
се управо то начело унесе у измењену преамбулу конвенције.“ 


Међутим, улога начела супсидијарности не исцрпљује се само 
у контроли легитимитета учињених и очекиваних реформи. Како 
ћемо видети у наставку, начело супсидијарности у оба своја обли- 
ка манифестације било је инспирација за усвојена, али и очекивана 
решења за неке од проблема са којима се Суд сусретао у последњој 
деценији, и то управо са циљем рационализације поступка пред Ев- 
ропским судом за људска права. 


Можда и најбољи пример у том правцу, који уједно указује и 
на нераздвојивост позитивног и негативног аспекта супсидијарности, 
лежи у новом услову допуштености којим је регулисано питање „зна- 
чајнијег оштећења“. Увођењем новог услова допуштености одређено 
је да ће Суд прогласити недопуштеном сваку појединачну представ- 
ку поднету на основу члана 34, ако сматра да подносилац представке 


13 Thid. 


ЈЕ. Протокол 15 уз Европску конвенцију за заштиту људских права и основних 
слобода, чл. 1. 

није значајније оштећен.!> Како видимо, у свом основу, нови услов 
допуштености заснива се на негативном аспекту супсидијарности, и 
то на начин да подиже праг приступачности Суду, чиме је коначно 
одлучивање о постојању повреде права у стварима у којима подно- 
силац представке није претрпео значајније оштећење остављено у 
искључиву надлежност националног механизма заштите. Речима са- 
мог Суда: „Нови услов допуштености заснива се на идеји да повреда 
права, ма колико она била стварна са правне тачке гледишта, мора 
у себи садржати одређени минимим озбиљности како би заслужила 
разматрање од међународног суда.“ !• Ипак, исти тај услов обухвата и 
позитивни аспект начела супсидијарности јер предвиђа изузетак који 
се заснива управо на примени позитивног начела супсидијарности. 
Наиме, у истом ставу у којем је предвиђен основни критеријум за 
оцену новог услова допуштености предвиђен је и изузетак од његове 
примене, и то тако што је прописано да представка не може бити од- 
бачена као недопуштена применом услова значајнијег оштећења ако 
поштовање људских права установљених конвенцијом и протоколи- 
ма уз њу захтева испитивање суштине представке. Према томе, када 
је представком покренуто неко озбиљно или ново питање које се тиче 
примене или тумачења конвенције, Суд ће искористити своје право 
да ауторитативно тумачење пружи у складу са позитивним начелом 
супсидијарности, остављајући по страни основно правило које је за- 
сновано на негативном аспекту супсидијарности. Сходно томе, прин- 
цип супсидијарности биће примењен у сваком случају, али ће пра- 
вац његове примене зависити од конкретних околности случаја и од 
прављења разлике између оних ситуација у којима је неко деловање 
целисходније предузети на нижем нивоу (i.e. када нема значајнијег 
оштећења, па је оправдано коначно одлучивање оставити у домену 
надлежности националних власти) од оних ситуација у којима је 
неко деловање целисходније предузети на вишем нивоу власти (i.e. 
када нема значајнијег оштећења, али постоји потреба да се новим 
ауторитативним тумачењем допринесе развоју правне сигурности и 
одређености права гарантованих конвенцијом, те је оправдано да то 
учини Суд чија је то изворна надлежност). 


Осим у новом услову допуштености, начело супсидијарности 
у свом позитивном (силазном) аспекту, било је исходиште и за 
интервенцију Суда у поље пилот пресуде која представља посебну 
врсту пресуде Европског суда за људска права, која, осим одлуке о 
појединачној представци, садржи и запажања Суда о постојању систе- 
матског кршења људских права већег броја лица у одређеној држави 


15 Европска конвенција за заштиту људских права и основних слобода, чл. 
35, ст. 36. 


16^ Королев против Русије (Korolev v. Russia), представка бр. 25551/05. 

и којом се од државе у питању захтева за предузимање мера општег 
карактера са циљем санирања постојеће ситуације и спречавања даље 
повреде права. Пилот пресуда тако садржи: 1) утврђивање чињенице 
да у држави против које је појединачна представка била усмере- 
на постоји повреда права која утичена читаву групу појединаца; 
2) закључак да је такво постојање повреде права проузроковало или 
може да проузрокује велики број појединачних представки упућених 
Суду; 3) упутство држави у погледу општих мера које треба пре- 
дузети ради решавања уоченог проблема; 4) укључујући ту и препо- 
руку да мере које је предузела држава треба да имају ретроактивно 
дејство како би санирале последице постојећих сличних случајева; 
5) одлагање одлучивања у свим сличним стварима које су по питању 
истог проблема изнете пред Суд; 6) одлагање сваке одлуке о правич- 
ном задовољењу жртава док држава у питању не предузме адекватне 
мере; 8) обавештавање надлежних органа у Савету Европе о напре- 
тку „пилот случаја“! Како видимо, проблем систематског кршења 
људских права у појединим државама потписницама Конвенције Суд 
је решио и решава тако што у ситуацијама када уочи систематско 
кршење права доноси пилот пресуду и интервенише на општи начин 
са више инстанце према нижој инстанци тако што потоњој налаже 
предузимање одређених мера. Интервенцијом у националне системе 
заштите људских права на општи начин, Суд суштински применом 
позитивног аспекта начела супсидијарности настоји да реши про- 
блем који очигледно није адекватно решен на националном нивоу. 


Ти институти, укључујући и оне који су најављени протоко- 
лима који нису ступили на снагу (али и протоколима о којима се 
тек преговара), попут увођења могућности обраћања националних 
судова Европском суду за људска права са конкретним питањима у 
вези са случајевима о којима одлучују, несумњиво произилазе из на- 
чела супсидијарности и истовремено доприносе решавању неких од 
кључних проблема са којима се Суд сусрео последњих година, а који 
су били узрок како реформи које су произашле из Протокола 14, тако 
и реформи које су последица судске креативности, али и реформи 
које су најављене и о којима се и даље воде преговори, услед чега 
можемо закључити да начело супсидијарности не само да одређује 
тренутну и будућу улогу Суда, већ у себи крије и кључ за решавање 
проблема са којима се Суд сусреће. 


17 Наведено према набрајању Луцијуса Вилдхабера. – Luzius Wildhaber, ,,Pi- 
lot Judgments in Cases of Structural ог Systemic Problems on the National Level“, The 
European Court of Human Rights Overwhelmed by Applications: Problems and Possible 
Solutions, Springer Verlag, Berlin 2009, 69—75. 

5. ЗАКЉУЧАК 


У изложеном раду, аутор је пошао од неутралне поставке на- 
чела супсидијарности као принципа вертикалне поделе власти који 
претпоставља постојање више различитих нивоа власти који деле 
надлежност у истој ствари, при чему се подела надлежности у истој 
ствари заснива на идеји ефикасности која подразумева да ће радње 
ради остварења циљева услед којих је надлежност успостављена 
предузети онај ниво власти који их објективно може ефикасније 
остварити. Изнето полазиште искоришћено је затим да би се указало 
на то да постоје два могућа правца кретања аргумента. Према првом, 
који се уобичајено користи у објашњавању концепта супсидијарности 
и узлазног је карактера, остваривање надлежности се креће од ни- 
жих нивоа власти ка вишем (негативни аспект супсидијарности). 
Други је силазног карактера, а према њему се остваривање надле- 
жности креће од виших ка нижим нивоима власти (позитивни аспект 
супсидијарности). 

Узлазна и силазна линија аргументације затим су послужиле да 
се укаже на специфичност двоструке улоге коју Суд заузима у кон- 
тролном механизму режима заштите људских права успостављеног 
Европском конвенцијом за заштиту људских права и основних сло- 
бода. 


Све то је учињено ради бољег разумевања сложеног односа 
између националног и наднационалног система заштите људских 
права чији се однос константно одвија на линији узлазно-силазног 
аспекта начела супсидијарности, које не треба да се посматра као 
узрок проблема са којима се Суд последњих година сусреће већ као 
извор могућих решења тих проблема. На то је, уосталом, и указа- 
но у институтима значајнијег оштећења и пилот пресудама, који 
представљају добре примере начина на који концепт супсидијарности 
активно суделује у реформи контролног механизма Конвенције, чији 
смо сведоци. 

СЛУЧАЈЕВИ „НЕСТАЛИХ БЕБА“: УСТАВНИ СУД 
уѕ. ЕВРОПСКИ СУД ЗА ЉУДСКА ПРАВА? 


Ауторка коментара одлуке Уставног суда у случају Г. P. скреће пажњу 
да, иако су наводи и тврдње подносиоца уставне жалбе у овом случају битно 
слични са оценама и ставовима Европског суда за људска права у пресуди Зо- 
рица Јовановић против Србије, чињенице и околности које је утврдио Уставни 
суд у предмету поводом уставне жалбе Г. Р. битно се разликују од чињеничног 
стања које је утврдио Европски суд у предмету Зорица Јовановић против 
Србије. Стога је прва и најважнија последица одлуке Уставног суда о којој је 
било речи у овом тексту сазнање да сви случајеви притужби родитеља — како 
пред домаћим органима, тако и пред Европским судом — наводно „несталих 
беба“ нису исти. За разлику од чињеничног стања које је Европски суд утврдио 
у пресуди Зорица Јовановић против Србије (тело сина подноситељке представ- 
ке никада није предато ни подноситељки представке ни њеној породици, узрок 
смрти није никада утврђен, подноситељка представке није добила извештај 
о обдукцији нити je обавештена када je и где њен син наводно сахрањен, a 
његова смрт није никада званично пријављена), из документације која је била 
поднета Уставном суду произилази да подносилац уставне жалбе није могао 
имати било какве недоумице поводом извештаја о смрти своје деце нити не- 
извесности у погледу „пресудних чињеничних и правних питања“ о томе шта 
се стварно догодило са његовом децом. Уставни суд је утврдио је да су под- 
носиоцу уставне жалбе достављени сви уредно вођени медицински протоколи 
са подацима о здравственом статусу превремено рођених близанаца, предузе- 
тим дијагностичким и терапијским процедурама, историјама болести и от- 
пусним листама. Нажалост, и поред свих напора лекара да спасу двоје пре- 
времено рођене деце, која су рођена са озбиљним дефицитима основних жи- 
вотних функција, наступила је њихова смрт. Уставни суд је такође утврдио 
да су чињенице рођења и смрти обоје деце уредно забележене у одговарајућим 
регистрима, као и у Матичној књизи рођених и Матичној књизи умрлих, да 
родитељи нису одговорили на позив здравствене установе да сахране своју 
децу, те да постоје веродостојни докази да је сахрана обављена у организацији 


Ауторка је редовна професорка Правног факултета Универзитета у 
Београду и судија Уставног суда, maja@ius.bg.ac.rs. 

и на трошак Института за неонатологију, где су деца лечена и где је наступио 
летални исход. Због тога је Уставни суд закључио да су у конкретном случају 
неосноване тврдње подносиоца уставне жалбе да нема никакву веродостојну 
информацију о томе шта се догодило његовој деци, те да је уставна жалба не- 
основана у погледу тврдњи о повреди права на поштовање породичног живота 
из чл. 8 Европске конвенције о људским правима. 


Кључне речи: Одлука Уставног суда у случају I: P. – Пресуда Европског суда 
за људска права Зорица Јовановић против Србије. – Право на 
поштовање породичног живота. — ,,Hecmane бебе“. 


У правничкој и општој јавности прошла је готово потпуно неза- 
пажено одлука којом је Уставни суд одбио уставну жалбу I. Р.,! једног 
од представника Београдске групе родитеља, удружења грађана које, 
заједно са неколико других организација, већ више од десет година 
окупља родитеље који живе са сумњом да су им из српских поро- 
дилишта на неки непознат начин украдена деца и истовремено воде 
кампању да од државе добију одговоре на питања о томе шта се тач- 
но догодило са њиховим умрлим новорођеним бебама. 


1. УСТАВНА ЖАЛБА I. P. 


I. P. из Београда поднео је 7. октобра 2013. године Уставном 
суду уставну жалбу због повреде права на правно средство из чл. 36, 
ст. 2 Устава Републике Србије (у даљем тексту: Устав), права детета 
из чл. 64, ст. 2 Устава, права на поштовање приватног и породичног 
живота из чл. 8 Европске конвенције за заштиту људских права и 
основних слобода (у даљем тексту: Европска конвенција) и права на 
деловорно правно средство из чл. 13 Европске конвенције. 


У уставној жалби су детаљно изложене околности које се од- 
носе на превремено рођење и смрт близанаца, синова подносио- 
ца уставне жалбе. Такође, наводи се да је подносилац због сумње 
у веродостојност саопштења о смрти беба подносио више захтева 
како би сазнао појединости о смрти беба, и то: Гинеколошкој кли- 
ници, где су бебе рођене, Институту за неонатологију, где су бебе 
преминуле, матичној служби општине Савски венац, Јавном кому- 
налном предузећу „Погребне услуге“, кривичну пријаву Одељењу 
унутрашњих послова Београд и приватну кривичну тужбу Другом 
општинском тужилаштву у Београду. У вези са тим захтевима, под- 
носилац у уставној жалби даље наводи бројна поступања у раду тих 
институција која су, према његовом мишљењу, неправилна и неза- 
конита. 


! Вид. Одлуку Уставног суда Уж — 7936/2013 од 29. октобра 2015, Службени 
гласник РС, бр. 96/15. 

Образлажући наводе о повреди права на поштовање породич- 
ног живота из чл. 8 Европске конвенције и права детета из чл. 64, ст. 
2 Устава, подносилац наводи да свако дете има право да сазна своје 
порекло и да очува свој идентитет, те да, ако су жива, деца подноси- 
оца уставне жалбе нису имала прилике да уживају то људско право 
нити им је била омогућена заштита. Такође, подносилац сматра да је 
постојала позитива обавеза државе да „спроведе ефикасну истражну 
процедуру која има значај за породични живот“, те да је повреда пра- 
ва из чл. 8 Европске конвенције извршена тиме што тела деце никада 
нису била предата породици, што узрок смрти није био утврђен, што 
веродостојан обдукциони записник никад није био предат породици, 
породица није никада била обавештена када и где су деца била наво- 
дно сахрањена, што је кривична пријава била одбачена без адекватне 
истраге и што подносилац уставне жалбе нема никакву веродостојну 
информацију о томе шта се десило његовој деци. 


Подносилац повреду права на делотворно правно средство 
из чл. 36, ст. 2 Устава и чл. 13 Европске конвенције анализира кроз 
кључне појмове из стандарда „делотворно правно средство“ и обра- 
злаже тиме да у правном поретку Републике Србије не постоје прав- 
но средство ни услови за ефикасну заштиту права због којих је и 
изјављена уставна жалба. 


Подносилац уставне жалбе тражио је од Уставног суда да ут- 
врди да су поменути „органи јавне власти“, тиме што нису предузе- 
ли све мере из њихове надлежности ради веродостојног утврђивања 
смрти, односно судбине његове деце, повредили права детета из чл. 
64, ст. 2 Устава и право на поштовање приватног и породичног жи- 
вота из чл. 8 Европске конвенције, као и да утврди да је Народна 
скупштина, тиме што није предвидела делотворно правно средство 
за веродостојно утврђивање смрти, односно судбине његове деце, 
повредила право на правно средство из чл. 36, ст. 2 Устава и право на 
делотворно правно средство из чл. 13 Европске конвенције. Најзад, 
подносилац уставне жалбе је предложио да му Уставни суд утврди 
право на накнаду нематеријалне штете у износу од 10.000 евра у 
динарској противвредности. 


2. ШТА СЕ ДОГАЂАЛО ПРЕ ОДЛУКЕ УСТАВНОГ CY/IA? 


2.1. Извештај Анкетног одбора Народне скупштине (2005) 


Народна скупштина је 23. маја 2005. године донела Одлуку о 
образовању Анкетног одбора ради утврђивања истине о новорођеној 
деци несталој из породилишта у више градова у Србији. Одлуком 


2 Вид. Службени гласник PC, бр. 44/05 и 90/05. 

је Анкетном одбору одређен задатак да сагледа чињенице и утврди 
истину о случајевима нестајања новорођене деце из породилишта 
обухваћеним захтевима родитеља који сумњају да су им деца неста- 
ла, а који су се обраћали посланичким групама и одборима Народне 
скупштине. То тело је конституисано 20. јула 2005. године. 


Народна скупштина је 14. јула 2006. године усвојила Извештај 
о раду Анкетног одбора ради утврђивања истине о новорођеној деци 
несталој из породилишта у више градова у Србији. Извештај, између 
осталог, садржи закључке Анкетног одбора и предложене мере. 
У Извештају је предложено: да се мора извршити деблокада рада 
МУП-а, тужилаштава и судова; да министар унурашњих послова 
формира специјализовану јединицу са мандатом да детаљно истражи 
све случајеве сумње родитеља да су им деца нестала из породили- 
шта; да се отклони институт застарелости кривичног гоњења изме- 
ном одговарајућих закона; да се у тим случајевима успостави над- 
лежност специјалног тужилаштва и специјалног суда за борбу против 
организованог криминала; да је, ради превенције таквих случајева, 
неопходно да надлежна министарства обављају редовни надзор над 
вођењем, чувањем и архивирањем медицинске документације и да 
се примењују одговарајуће кривичне и прекршајне санкције; да се 
прецизно дефинишу процедуре у случају смрти новорођеног детета 
у здравственој установи; да је неопходно да Министарство за држав- 
ну управу и локалну самоуправу активира инспекцијску службу за 
редовну контролу над радом матичних служби; да се усвоји Закон о 
ДНК регистру. 


1.2. Извештај Заштитника грађана (2010) 


Заштитник грађана је 29. јула 2010. године објавио Извештај о 
случајевима тзв. „несталих беба“ са препорукама. Извештај, између 
осталог, садржи део о прикупљању чињеница од надлежних држав- 
них органа (део 1), истраживање Заштитника грађана о поступању 
државних органа и установа у временском периоду који је обухваћен 
притужбама и утврђене чињенице (део Il) истраживање Заштит- 
ника грађана о садашњем поступању државних органа и установа 
и утврђене чињенице (део III) те закључке Заштитника грађана и 
препоруке након спроведеног истраживања упућене Министарству 
унутрашњих послова, Министарству здравља и Министарству за 
државну управу и локалну самоуправу (део IV), како би се уочени 
недостаци у раду органа управе односно установа отклонили. 

У општој оцени Заштитника грађана изражава се став да су 
непостојање или неусклађеност свих потребних административних 
процедура и непоштовање постојећих, неодговоран однос појединих 
органа, организација и службеника према документовању службених 

радњи и чувању документације, протек времена и неувиђаван и би- 
рократски однос појединих јавних службеника према члановима по- 
родица, учинили да се „данас без посебне истраге специјализованих 
државних органа не може са потпуном поузданошћу рећи да бебе 
нису противзаконито одвајане од породица“. Такође, Заштитник 
грађана истиче да због ограничења својих надлежности није могао да 
утврди ни да је до „крађе беба“ у три случаја чијим је трагом ишао (и 
следствено томе у бројним другим случајевима када су се родитељи 
обраћали органима власти) заиста дошло, али ни да на непобитним 
чињеницама заузме заснован став да се то ни у једном појединачном 
случају није десило. Због тога Заштитник грађана „ради поштовања 
права чланова породица тзв. ‘несталих беба? и достојанства друштва 
које не би требало да дозволи да на овако потресно људско питање 
изостане ауторитативан коначни одговор, предлаже да Народна скуп- 
штина донесе посебан закон којим би било омогућено утврђивање 
коначне истине у овим случајевима“.3 


2.3. Извештај Радне групе Народне скупштине (2010) 


Народна скупштина је 5. маја 2010. године донела Одлуку 
којом је образовала Радну групу за израду Предлога закона ради 
стварања формалноправних услова за поступање надлежних органа 
по пријавама о нестанку новорођене деце из породилишта.“ Задатак 
Радне групе је био да, полазећи од Извештаја Анкетног одбора 06- 
разованог ради утврђивања истине о новорођеној деци несталој из 
породилишта у више градова у Србији од 14. јула 2006. године, сачи- 
ни текстове предлога закона о изменама закона у области кривичног, 
управног и породичног права и у области здравства, ради стварања 
формалноправних услова за поступање правосудних и других над- 
лежних органа по пријавама родитеља који сумњају да су им деца 
нестала из породилишта. 


Радна група је 28. децембра 2010. године доставила председ- 
нику Народне скупштине Извештај о раду број 06–2/14–11. У nsee- 
штају је, између осталог, анализирано важеће и већ измењено зако- 
нодавство и констатовано следеће: 


— дане постоји уставна могућност да се накнадним доношењем 
каснијег закона омогући процесуирање раније насталих 
случајева нестанка новорођене деце из породилишта; 


— да не би било оправдано вршити измене одредаба Кривич- 
ног законика и Законика о кривичном поступку; 


? Вид. Извештај Заштитника грађана о случајевима тзв. „несталих беба“ са 


препорукама, Aittp://www.ombudsman.rs/index.php/izvestaji/posebnii-izvestaji/992—2010— 
08—03—12—03—30, 28. јун 2016. 


^ Вид. Службени гласник РС, 6p. 30/10. 

— да нема потребе за изменама Закона о полицији и Закона о 
министарствима; 


— да нема потребе за изменом регулативе у области здравства, 
пре свега Закона о здравственој заштити и одговарајућих 
подзаконских аката; 


— да правну регулативу која се односи на матичне књиге, пре 
свега Закон о матичним књигама, одговарајућу подзаконску 
регулативу не треба мењати или допуњавати, с обзиром на 
то да уређује поступање органа управе на одговарајући на- 
чин? 


2.4. Пресуда у случају Зорица Јовановић против Србије (2013) 


Европски суд за људска права (у даљем тексту: Европски суд) 
у пресуди Зорица Јовановић против Србије утврдио је да је дошло 
до повреде права на породични живот (чл. 8 Европске конвенције) 
између подноситељке представке и њеног умрлог детета, али та пре- 
суда има и шире импликације и односи се на све случајеве наводно 
„нестале новорођенчади“ у Србији. Наиме, подноситељка представке 
је тврдила да њено дете није умрло 72 сата после порођаја, како јој 
је саопштено 1983. године, већ да јој је било противправно одузето 
за време њеног боравка у Здравственом центру у Ћуприји. Имајући 
на уму да обдукциони налаз никада није добила, као ни тело детета, 
подноситељка представке је поднела кривичну пријаву Општинском 
јавном тужилаштву у Ћуприји. Надлежно тужилаштво је одлучило да 
нема места кривичном гоњењу будући да је подноситељка представ- 
ке поднела кривичну пријаву тек 7. јула 2003. године, а Општинско 
јавно тужилаштво у Ћуприји је одбацило њену кривичну пријаву 15. 
октобра 2003. године. Европски суд је приметио да није било никаквог 
додатног образложења нити назнака да су обављене било какве прет- 
ходне истражне радње. Током 2002. и 2007. године, Општина Ћуприја 
је потврдила да је дете подноситељке било уписано у матичну књигу 
рођених, али не и у матичну књигу умрлих. Медицински центар у 
Ћуприји је, на захтев Зорице и Видака Јовановића (подноситељкин 
супруг), доставио копије порођајног протокола и протокола умрлих. 
У протоколу је уписано exitus поп sigmata, односно да је наступила 
смрт без индикација узрока. Међутим, отпусна листа са епикризом, 
историја болести мајке, протокол порођаја, историја болести дете- 


5 Вид. Извештај Радне групе за израду Предлога закона ради стварања 


формалноправних услова за поступање надлежних органа по пријавама о не- 
станку новорођене деце из породилишта, http://www.parlament.gov.rs/Odr%C5% 
BEana 9?6C49?68Cetvrta sednica КО za izradu PZ... po prijavama o пеѕіапки__ 
поуото%С4%91епе dece iz porodili?6C59?6A Ita. 11 258.94 I. html, 28. јун 2016. 

та, дечји протокол, протокол умрлих, захтев за обдукцију и потврда 
о смрти нису достављени јер та установа више не располаже том 
документацијом зато што је део документације Службе гинекологије 
и акушерства уништен у поплави. Европски суд је даље констатовао 
да су „и сами органи Тужене државе потврдили, у разним прилика- 
ма пошто је Србија ратификовала Конвенцију, да: (а) је осамдесетих 
година прошлог века било озбиљних мањкавости у важећем законо- 
давству, као и у поступцима пред разним државним телима и здрав- 
ственим органима; (6) није било доследних законских прописа о 
томе како би требало да се поступа у ситуацијама када новорођенче 
умре у болници; (в) преовлађујуће лекарско мишљење је било да 
би родитеље требало поштедети душевног бола сахрањивања свог 
новорођенчета, због чега је било сасвим могуће да су неки парови 
били намерно лишени те могућности; (г) ова ситуација је оправдала 
сумње/бриге родитеља због тога шта се стварно десило са њиховом 
децом, па се према томе не би могло искључити да су бебе у питању 
заиста незаконито одузете од њихових породица; (д) реакција Тужене 
државе у периоду између 2006. године и 2010. године и сама је била 
неадекватна; (ђ) а родитељима према томе остаје право да сазнају 
истину о томе каква је стварна судбина њихове деце“. 


Европски суд је обавезао Републику Србију да подноситељки 
представке исплати износ од 10.000 евра на име накнаде нематери- 
јалне штете. У смислу чл. 46 Конвенције, Суд је обавезао Републику 
Србију да спроведе и одређене мере опште природе, односно да у року 
од једне године од наступања правноснажности пресуде предузме 
одговарајуће мере како би се установио механизам који би омогућио 
свим родитељима у сличним ситуацијама да добију одговарајуће 
одговоре и накнаду. Притом, независно тело са одговарајућим 
овлашћењима требало би да надзире тај процес, у коме би могли да 
буду дати веродостојни одговори у вези са судбином сваког детета, 
као и да се понуди одговарајућа накнада. У извршењу те пресуде 
која се односи на мере опште природе Министарство правде начини- 
ло је – додуше знатно након рока који је одређен од Европског суда 
— Нацрт Закона о утврђивању чињеница о статусу новорођене деце 
за коју се сумња да су нестала из породилишта у Републици Србији, 
који ce још увек налази у радној верзији.” 


Вид. пресуду Зорица Јовановић против Србије, представка бр. 21794/08 од 
26. марта 2013, Службени гласник РС, бр. 33/13. 


7 Вид. http://www.mpravde.gov.rs/sekcija/53/radne-verzije-propisa.php, 1. cen- 
тембар 2016. 

3. ЧИЊЕНИЧНО СТАЊЕ УТВРЂЕНО У ОДЛУЦИ 
УСТАВНОГ СУДА 


О. P., супруга подносиоца уставне жалбе, примљена je 11. ав- 
густа 2001. године у седмом месецу трудноће, као хитан случај, у 
Институт за гинекологију и акушерство Клиничког центра Србија (у 
даљем тексту: ГАК). Истог дана је превремено родила два дечака. 


Бебе су 12. августа 2001. године пребачене у Институт за 
неонатологију, ради даљег лечења, али су преминуле 15. и 16. авгу- 
ста 2001. године. 


3.1. Захтеви подносиоца уставне жалбе Здравственој инспекцији 
Министарства здравља 


Поступајући по захтеву подносиоца уставне жалбе од 2. сеп- 
тембра 2002. године „за проверу података за Р. безимено два мушка 
детета рођена 11. августа 2001. године“, Здравствена инспекција 
Министарства здравља извршила је инспекцијски надзор на ГАК-у 
и у Институту за неонатологију и извршила увид у медицинску 
документацију и оспореним дописом/записником број 531-02—701/ 
2002/02 од 7. октобра 2002. године обавестила подносиоца уставне 
жалбе о извршеном инспекцијском надзору. 


Том приликом је на ГАК-у извршен увид у историју болести 
пацијенткиње O. P., у којој cy евидентирани њен пријем, основни по- 
даци, анамнеза, налаз и гинеколошки статус, подаци о порођају и по- 
даци о новорођенчади, као и отпусна листа у којој је, између осталог, 
назначено да су бебе 12. августа 2001. године пренете у Институт 
за неонатологију. Такође, извршен је увид у историју новодођенчета 
број 10812, у којој је уписан пријем првог мушког новорођенчета 
мајке О. P., са резултатом прегледа и уз назнаку да се преводи у 
Институт за неонатологију 12. августа 2001. године у 10 часова и у 
којој се налазе отпусна листа, евиденције уноса и губитка течности, 
температурна листа, порођајни лист, резултати вршених анализа и 
подаци о праћењу функција. Исти подаци су уписани и у историји 
новорођенчета број 10812, уписано је друго мушко новорођенче мајке 
О. P., уз назнаку да се „због потребе за механичком вентилацијом 
ради даљег лечења преноси у Институт за неонатологију“. 


Приликом инспекцијског надзора извршеног на Институту на 
неонатологију констатовано је да је у матичној књизи примљених 
беба за 2001. годину под редним бројем 681 на дан 12. августа 2001. 
године уписан пријем P. I мушко, мајка O., отац Г., датум рођења 11. 
август 2001. године, умрло 16. августа 2001. године, док је у истој 
матичној књизи под редним бројем 682 на дан 12. августа 2001. го- 

дине уписан пријем P. II мушко (истих родитеља), рођено 11. авгу- 
ста 2001. године, умрло 15. августа 2001. године. Такође, у регистру 
примљене деце за 2001. годину, у који се подаци уписују абецедним 
редом, 12. августа 2001. године уписани су, под матичним бројем 681 
и 682, P. Ги P. П мушко новорођенче мајке O., са подацима о дану и 
месту рођења, одељењима на које су смештени и датумима смрти. 


Увидом у историју болести вођеној под матичним бројем 681 
за Р. 1 мушко, констатовано је да је уписан пријем 12. августа 2001. 
године (упућено из ГАК-а), са упутном дијагнозом, основним узроци- 
ма хоспитализације и завршном дијагнозом (тежина на рођењу 1.150 
грама, хематом целог лица, акроцијаноза, диспноично, на плућима 
симетрично чујан дисајни звук, у хипотонији и хипорефлексији) 
те да је затечена и отпусна листа са епикризом са ГАК-а, као и 
температурно-терапијско-дијететска листа, листа детета на респи- 
ратору са почетком респирационе терапије, листа за фото-терапију, 
листа за праћење детета у интензивној нези са планом интравенског 
уноса течности, биохемијске анализе крви по данима и сатима, КО 
налази, хемокултура, резултати крвне групе и интеракције, ултра- 
звучни преглед мозга, анализа трахеалног аспирата, те извештај о 
цитохемијском прегледу ликвора. Ординирана терапија је обухватала 
антибиотике, инфузију албумина, гликозе, витамина и свеже замрзну- 
те плазме, а због срчане инсуфицијенције другог дана лечења уведе- 
ни су кардиотоник и диуретик. У затеченој отпусној листи уписано 
je да је смрт (exitus letalis) наступила 16. августа 2001. године y 5.45 
сати. Увидом у регистар спроводнице леша затечена је спроводница 
3a P. I мушко новорођенче, мат. број 681/2001 од 16. августа 2001. 
године, док је у регистру извода из матичне књиге умрлих нађен из- 
вод са подацима да је у матичну књигу умрлих СО Савски венац, под 
текућим бројем 5753 за 2001. годину дана 29. августа 2001. године 
уписано P. безимено, I мушко, мајке О. и оца Г. 


Увидом у историју болести вођену под матичним бројем 682 
за P. II мушко, констатовано је да је уписан пријем 12. августа 2001. 
године (упућено из ГАК-а), са упутном дијагнозом, основним узро- 
цима хоспитализације и завршеном дијагнозом (тежина на рођењу 
1.400 грама, у веома тешком општем стању, са знацима респиратор- 
не инсуфицијенције и генерализованом цијанозом, едематозно, со- 
мнолентно), као и отпусном листом са ГАК-а. У историји је затечена 
температурно-терапијско-дијететска листа, листа детета на респира- 
тору, листа за праћење детета на интензивној нези и план интравен- 
ског уноса течности по данима и сатима, као и резултати биохемијских 
анализа, КО снимци плућа, хемокултура, антибиограм, ултразвучни 
преглед мозга, резултати крвне групе и интеракције и анализа трахе- 
алног аспирата. Ординирана терапија је обухватала примену меха- 

ничке вентилације, антибиотике, инфузију албумина и трансфузију 
концентрованих еритроцита, а због срчане инсуфицијенције другог 
дана лечења уведени су кардиотоник и диуретик. У отпусној листи 
са епикризом уписано је да дете на све предузете мере не одгова- 
pa, да се сомнолентно стање продубљује у кому те да смрт (exitus 
letalis) наступа 15. августа 2001. године y 00.30 сати. Утврђено je 
да је у посебном регистру пронађена спроводница леша за Р. П му- 
шко новорођенче, мат. број 682/2001 од 15. августа 2001. године, док 
је у регистру извода из матичне књиге умрлих констатован извод 
са подацима да је у матичну књигу умрлих СО Савски венац под 
текућим бројем 5473 за 2001. годину уписано Р. безимено, П мушко 
новорођенче, те да је упис извршен 17. августа 2001. године. 


Поступајући по захтеву подносиоца, Здравствена инспекција 
Министарства здравља је 27. маја, 4. јуна и 11. јуна 2003. године 
поново извршила инспекцијски надзор на ГАК-у и у Институту за 
неонатологију и о томе je оспореним дописом бр. 531-02—701/2002— 
02, 531-02-95/20036—02 и 531-02-214/ 2003-02 од 18. јула 2003. 
године обавестила подносиоца. Том приликом, на Институту за 
неонатологију извршен је увид у матичну књигу примљених беба 
за 2001. годину, регистар примљене деце за 2001. годину, историје 
болести и посебан регистар у који се улажу спроводнице леша и 
утврђено је да су сви подаци идентични са подацима уписаним у 
записник број 531-02–701/2002–02 од 4. октобра 2002. године, те 
да је одговор са тим подацима достављен подносиоцу. Приликом 
инспекцијског надзора извршеног на ГАК-у утврђено је да су сви по- 
даци који cy констатовани у записнику број 531-02–701/2002–02 од 
4. октобра 2002. године идентични са подацима у које су извршили 
увид здравствени инспектор и родитељи приликом вршења надзора 
наведених датума. Такође, извршен је увид у порођајни протокол и у 
„књигу сиве боје“ и констатовани су сви уписани подаци о порођају 
и новорођенчади. 


3.2. Ванредни надзор над вођењем матичних књига 
за општину Савски венац 


Министарство за државну управу и локалну самоуправу, Оде- 
љење за послове у области личног статуса грађана, извршило је 
17. јула 2003. године ванредни надзор над вођењем матичне књиге 
рођених и матичне књиге умрлих које се воде за општину Савски 
венац у Београду. Надзор је извршен на захтев Другог јавног тужи- 
лаштва у Београду, Ктн. број 2371/02 од 17. јуна 2003. године, са 
циљем да се утврди да ли је у поступку уписа чињенице рођења, 
односно смрти близанаца Р. било неправилности и, уколико јесте, у 
ком обиму, односно да се утврди да ли су уписи извршени на основу 

аката надлежног органа и да ли је поштован законски рок пријаве 
чињенице рођења, односно чињенице смрти. У оспореном записни- 
Ky о извршеном ванредном надзору број 038-00—36/2003—04/1 од 21. 
јула 2003. године, између осталог, констатовано је следеће: да је упис 
чињенице рођења близанаца извршен на основу пријаве о рођењу 
ГАК, која садржи потписе службеника болнице, мајке близанаца и 
која је оверена печатом установе; да је рођење деце уписано у матич- 
ну књигу рођених матичног подручја на којем су се деца родила, а у 
складу са чл. 17 Закона о матичним књигама,“ да је матичар, сходно 
чл. 12 Закона о матичним књигама, уписао у матичну књигу рођених 
оне чињенице и податке које садржи акт надлежне установе, у року 
од 30 дана од дана када се чињеница рођења десила, и у коме се 
може извршити упис без решења органа надлежног за вођење ма- 
тичних књига на чијој се територији води матична књига у коју се 
има извршити упис; да је у матичну књигу рођених извршен упис 
забелешке о чињеници смрти; да је забелешка уписана у рубрику 
„Накнадни уписи и забелешке“, сходно тач. 54 Упутства о вођењу 
матичних књига и обрасцима матичних књига," којом је уређено да 
се чињеница смрти уноси у рубрику „Накнадни уписи и забелешке“ 
матичне књиге рођених. У вези са чињеницом смрти, у записнику 
је констатовано следеће: да је упис чињенице смрти за дете мушког 
пола, С. P., рођеног 11. августа 2001. године у Београду, од оца Г. P. 
и мајке О. P., рођ. M., умрло 16. августа 2001. године, y 05.45 часова 
у Београду, извршен у матичну књигу умрлих, која се води за оп- 
штину Савски венац, матично подручје Београд, страна 119, текући 
број 5753 за 2001. годину; да је упис извршен на основу потврде о 
смрти, издате 16. августа 2001. године у Институту за неонтологију 
у Београду; да је упис чињенице смрти за дете мушког пола, Д. P., 
рођеног 11. августа 2001. године у Београду, од оца Г. P. и мајке О. P., 
рођ. M., умрло 15. августа 2001. године, y 00.30 часова у Београду, 
извршен у матичну књигу умрлих, која се води за општину Савски 
венац, матично подручје Београд, страна 410, текући број 5473 за 
2001. годину; да је упис извршен на основу потврде о смрти, изда- 
те 15. августа 2001. године у Институту за неонтологију у Београду, 
која садржи потпис лекара који је утврдио смрт, те да су потврде 
оверене печатом установе; да су чињеница смрти уписане у матичну 
књигу умрлих матичног подручја на коме је место где је смрт насту- 
пила, у складу са чл. 20 Закона о матичним књигама; да је матичар, 
сходно чл. 12 Закона о матичним књигама, уписао у матичну књигу 
умрлих оне чињенице и податке које садржи акт надлежне установе, 
у року од 30 дана од дана када се чињеница смрти десила и у коме 


5 Вид. Службени гласник CPC, бр. 15/90 и Службени гласник PC, бр. 57/03. 
? Вид. Службени гласник СРС, бр. 48/90 и Службени гласник РС, бр. 22/91. 

се може извршити упис без решења органа надлежног за вођење ма- 
тичних књига на чијој се територији води матична књига у коју се 
има извршити упис. 


3.3. Захтев подносиоца уставне жалбе Министарству 
унутрашњих послова 


Захтевом/молбом број 2054–4385 од 21. новембра 2003. године, 
која је изјављена Министарству унутрашњих послова, Секретаријат 
унутрашњих послова Београд, подносилац уставне жалбе је затражио 
увид у службену евиденцију и копију образаца о одређивању, приме- 
ни и поништењу ЈМБГ за близанце Р., а дописом Одељења за управ- 
не послове Министарства унутрашњих послова, број 205.4–4385/03 
од 25. новембра 2003. године, обавештен је да та служба одређује 
ЈМБГ за сву живорођену децу на територији града Београда, по 
примљеној пријави од матичара, те да се одређени ЈМБГ уписује на 
образац пријаве рођења детета и враћа се матичној служби, која онда 
приступа издавању извода из матичне књиге рођених у који уписује 
JMBI, a да након одређивања имена детета и пребивалишта од стра- 
не родитеља, имају у службеним евиденцијама податке о том лицу. 


3.4. Кривична пријава подносиоца уставне жалбе 


Подносилац уставне жалбе је 13. августа 2002. године поднео 
Другом општинском јавном тужилаштву у Београду поднесак озна- 
чен као „приватна тужба“ против ГАК-а, Института за неонатологију 
и СО Савски венац због кривичног дела одузимање малолетног лица 
и промене породичног стања. 


Друго општинско јавно тужилаштво у Београду је дописом 
Kru. број 2371/02 од 18. јануара 2007. године обавестило подноси- 
оца да је његова кривична пријава одбачена јер не постоји основана 
сумња да су извршена пријављена кривична дела. Истовремено је 
указано на то да подносилац може преузети кривично гоњење пре- 
ма тачно одређеним лицима подношењем оптужног предлога Другом 
општинском суду у Београду. 


Подносилац уставне жалбе је 31. јануара 2007. године поднео 
Другом општинском суду у Београду захтев за спровођење истраге, 
али му је дописом истражног судије тог суда од 3. октобра 2007. го- 
дине наложено да уреди поднети захтев тако што ће навести лич- 
не податке осумњичених, опис дела из кога произлазе законска 
обележја кривичног дела, време извршења кривичног дела, закон- 
ски назив кривичног дела, околности из којих произлази основаност 
сумње и постојеће доказе, уз упозорење да ће захтев бити одбачен 
ако у свему не поступи по налогу суда. Подносилац је поднеском 

од 16. октобра 2007. године поступио по налогу и уз поднесак до- 
ставио потврде о смрти, отпусне листе са епикризом са Института за 
неонатологију, преглед умрле деце у августу 2001. године са Инсти- 
тута за неонатологију и рачун ЈКП „Погребне услуге“ за кремацију и 
пренос тела достављен Институту за неонатологију 17. октобра 2001. 
године, као и изводе из матичне књиге рођених за бебе. 


Решењем истражног судије Другог општинског суда у Београду 
Ки. 241/07 од 26. октобра 2007. године одбачен је захтев за спровођење 
истраге као неуредан, због тога што накнадно достављеним подне- 
ском захтев за спровођење истраге није уређен на начин да би се по 
њему могло поступати. 


Решењем Другог општинског суда у Београду Ки. 241/07 и Кв. 
88/08 од 27. фебруара 2009. године одбијена је као неоснована жалба 
оштећеног као тужиоца I. P. изјављена против решења истражног 
судије Другог општинског суда у Београду Ки. 241/07 од 26. октобра 
2007. године. 


3.5. Захтеви подносиоца уставне жалбе Институту за неонатологију 


Подносилац уставне жалбе се, са позивом на Закон о слобод- 
ном приступу информацијама од јавног значаја, више пута обраћао 
са различитим захтевима Институту за неонатологију. 


Тако је оспореним поднеском број 11/14 од 19. децембра 2008. 
године подносилац затражио следеће податке: документ о извршеној 
идентификацији леша од стране родитеља, документ о сагласности 
родитеља да се одриче сахране беба, информације по ком закону су 
предузели обавезу сахрањивања и копију извода из матичне књиге 
умрлих. Дописом Института за неонатологију број 11/14–2 од 26. де- 
цембра 2008. године подносилац је обавештен да је по његовим захте- 
вима већ раније поступљено и да му је достављена сва документација, 
у коју је извршио увид. Подносилац је, због непоступања Инсти- 
тута за неонатологију, 12. марта 2009. године изјавио жалбу По- 
веренику за информације од јавног значаја. Решењем Повереника 
за информације од јавног значаја број 07–00–00312/2009–02 од 22. 
априла 2009. године Институту за неонатологију наложено је да 
обавести подносиоца да ли поседује тражене податке, те да му их 
достави уколико их поседује. Поступајући по налогу из поменутог 
решења, Институт за неонатологију je дописом број 701/0—2 од 13. 
маја 2009. године обавестио подносиоца о следећем: да не поседују 
документ који садржи изјаву родитеља да се одричу сахране, али да 
поседују телеграм којим су у наведеном периоду родитељи обаве- 
штени да се ради преузимања тела и сахрањивања, односно дого- 
вора о сахрањивању могу обратити ЈКП „Погребне услуге“, будући 

да су тела преминулих пацијената транспортована у Градску капелу; 
да није постојала обавеза болнице да се брине о сахрани беба, те да 
болница сноси трошкове сахране само у случају када родитељи по 
наведеном обавештењу не преузму тела умрлих беба; да не поседују 
документ о извршеној идентификацији умрлих близанаца од стране 
родитеља; да се извод из матичне књиге умрлих преузима у матичној 
служби општине Савски венац. 


Оспореним поднеском број 765/1 од 19. маја 2009. године, под- 
носилац је затражио информацију о томе која је била сврха узимања 
извода из матичне књиге умрлих, док је поднеском број 702/3 од 1. 
јуна 2009. године подносилац затражио податак о томе да ли је извод 
из матичне књиге умрлих СО Савски венац коришћен за кремацију 
близанаца Р., док je поднеском број 702/4 од 2. јуна 2009. године 
затражен податак о томе у коју је групу трошкова у финансијском 
извештају сврстан трошак кремације. Подносилац је дописима Ин- 
ститута за неонатологију од 4. јуна 2009. године обавештен да се 
изводи из матичне књиге умрлих добијају за службене потребе Ин- 
ститута као доказ о томе да је пријава смрти извршена, а да је уви- 
дом у документацију Службе за економско-финансијске послове 
утврђено да трошкови погребних услуга у августу 2001. године нису 
евидентирани. 


Оспореним поднесцима бр. 1386/1, 1387/1, 1388/1 и 1389/1 
од 7. септембра 2009. године подносилац је затражио достављање 
следећих података: копију докумената достављених ЈКП „Погребне 
услуге“ на основу којих је извршена кремација, протокол умрлих и 
то странице у којој је извршен упис P. I и П мушко, преминули 15. 
и 16. августа 2001. године, књига евиденције о преузимању умрле 
деце од ЈКП „Погребне услуге“ и евиденција примљених позива за 
транспорт упућених са ГАК-а, а у вези са транспортом близанаца. 
Дописом Института за неонатологију од 6. октобра 2009. године под- 
носилац је обавештен да је по његовим захтевима већ поступљено, 
те да нема основа за поновно поступање. Подносилац је 8. окто- 
бра 2009. године поводом тих захтева и непоступања Института за 
неонатологију изјавио жалбе Поверенику за информације од јавног 
значаја. Решењем Повереника за информације од јавног значаја број 
07–00–01226/2009–03 од 4. децембра 2009. године Институту за 
неонатологију наложено је да подносиоца обавести да ли поседује 
тражене информације, односно да достави документе који садрже 
тражене информације. Поступајући по налогу из тог решења, Инсти- 
тут за неонатологију је, уз допис број 2152/2 од 25. децембра 2009. 
године, доставио подносиоцу копију спроводнице леша за близанце 
P., копију захтева за опрему и сахрану преминулих близанаца, копију 
странице Протокола умрлих на којој је извршен упис близанаца P., 

копију странице из књиге евиденције о преузимању умрле деце од 
ЈКП „Погребне услуге“ на којој је евидентирано преузимање преми- 
нулих близанаца и копију странице Протокола примљених пацијената 
на којој је извршен упис близанаца. Истим дописом подносилац је 
обавештен да Институт не располаже документом из кога се може 
сазнати да ли је постојао законски основ за преузимање трошкова 
сахране, те да у евиденцији примљених позива за транспорт није 
евидентиран позив ГАК-а у вези са транспортом близанаца, али да је 
неспорно да је транспорт извршио Институт. 


3.6. Захтеви подносиоца уставне жалбе према 
ЈКП „Погребне услуге“ 


Подносилац уставне жалбе се, са позивом на Закон о слобод- 
ном приступу информацијама од јавног значаја, више пута обраћао 
са различитим захтевима ЈКП „Погребне услуге“ Београд. 


Тако је оспореним поднеском број 3906/1 од 1. јуна 2009. го- 
дине подносилац затражио информацију о томе да ли је између ЈКП 
„Погребне услуге“ и Института за неонатологију постојао уговор 
којим је прецизиран начин на који су сахрањиване бебе, између оста- 
лих, и преминули близанци. Подносилац је због непоступања ЈКП 
„Погребне услуге“, 8. јула 2009. године изјавио жалбу Поверенику за 
информације од јавног значаја. Решењем Повереника за информације 
од јавног значаја број 07–00–00836/2009–03 од 30. јула 2009. годи- 
не наложено је ЈКП „Погребне услуге“ да обавести подносиоца да 
ли поседује тражену информацију, те да му је достави уколико је 
поседује. Поступајући по налогу из тог решења, ЈКП „Погребне 
услуге“ је дописом број 6420/СН од 11. августа 2009. године доста- 
вило подносиоцу преписку између тог предузећа и Завода за превре- 
мено рођену децу из 1993. године, на којој се заснива сахрањивање 
кремирањем безимене деце чије посмртне остатке у законском року 
не преузме породица. 


Оспореним поднесцима бр. 5531, 5532 и 5534 од 9. јула 2009. 
године, подносилац уставне жалбе је затражио информације о начину 
сахрањивања беба, о томе зашто су преминули близанци сахрањени 
расипањем пепела њихових посмртних остатака, као и информацију 
о томе да ли се плаћа дневни смештај умрлих лица у хладњачи РЈ 
„Капела“. Дописом ЈКП „Погребне услуге“ од 28. јула 2009. годи- 
не подносилац је обавештен о следећем: да је „Беби врт“ на гробљу 
Лешће пројектован и изграђен у комплексу гробља Лешће; да је бебе 
могуће сахрањивати, а и кремирати, зависно од захтева лица које 
се стара о сахрани; да су близанци Р. кремирани и пепео је расут у 
„Беби врту“, а да је извршилац сахране Институт за неонатологију; 

да на Новом гробљу у Београду постоји „Врт сећања“ где се расипа 
пепео преминулих одраслих особа; да се коришћење хладњаче у РЈ 
„Капела“ плаћа, осим у посебним случајевима (НН лица и слично). 
Подносилац је, због непоступања ЈКП „Погребне услуге“, 9. јула 
2009. године изјавио жалбу Поверенику за информације од јавног 
значаја. Решењем Повереника за информације од јавног значаја број 
07–00–01112/2009–03 од 5. октобра 2009. године наложено је ЈКП 
„Погребне услуге“ да обавести подносиоца да ли поседује тражене 
информације, те да му их достави уколико их поседује. Поступајући 
по налогу из поменутог решења, ЈКП „Погребне услуге“ је дописом 
број 8620/ЈМ од 16. октобра 2009. године поново доставио подноси- 
оцу уставне жалбе већ претходно дата обавештења. 


Оспореним поднесцима бр. 7214, 7216, 7217 и 7818 од 9. јула 
2009. године, подносилац уставне жалбе је од ЈКП „Погребне услу- 
ге“ затражио достављање докумената и информација о сагласности 
санитарне инспекције, о врсти евиденција које се воде у вези са ум- 
рлим лицима сахрањеним на гробљима која су саставу тог ЈКП, о 
начину наплаћивања трошкова кремирања, о основу за тражење са- 
гласности од Института за неонатологију за кремирање беба преми- 
нулих на том институту. Подносилац је, због непоступања ЈКП „По- 
гребне услуге“, 8. октобра 2009. године изјавио жалбу Поверенику за 
информације од јавног значаја. Решењем Повереника за информације 
од јавног значаја број 07–00–01215/2009–03 од 3. децембра 2009. ro- 
дине ЈКП „Погребне услуге“ је наложено да обавести подносиоца да 
ли поседује тражене информације, те да му их достави уколико их 
поседује. Утврђено је да је подносиоцу уставне жалбе достављена 
копија рачуна којом је Институт за неонатологију платио трошкове 
за погребну опрему и сахране близанаца. 


3.7. Захтеви подносиоца уставне жалбе матичној служби 
општине Савски венац 


Подносилац уставне жалбе се, са позивом на Закон о слобод- 
ном приступу информацијама од јавног значаја, такође више пута 
обраћао са различитим захтевима матичној служби општине Савски 
венац. 


Оспореним поднеском број 402 од 19. маја 2009. године затраже- 
на је информација о томе која је била намена издавања извода из матич- 
не књиге умрлих за преминуле близанце Институту за неонатологију. 
Дописом број 31–36/ 2009 од 17. јуна 2009. године, подносилац је оба- 
вештен да општина која је надлежна за упис чињенице смрти у матич- 
ну књигу умрлих достављањем извода извештава пријавиоца смрти о 
извршеном упису у матичну књигу умрлих. 


215 


Анали Правног факултета у Београду, година LXV, 1/2017 


Оспореним поднесцима бр. 923, 925 и 926 од 14. августа 2009. 
године подносилац уставне жалбе је затражио копију документа на 
основу којег је извршен упис матичног броја и копију регистра ма- 
тичне књиге умрлих, и то странице на којој је извршен упис за преми- 
нуле близанце. Дописом број 31–66/ 2009 од 20. августа 2009. године 
Одељење за општу управу градске оштине Савски венац доставило је 
подносиоцу копију регистра матичне књигу умрлих и информацију 
да јединствени матични број грађана одређује надлежни орган Ми- 
нистарства унутрашњих послова на основу извода из матичне књиге 
рођених за свако дете, на основу Закона о јединственом матичном 
броју rpalana.'^ Подносилац је 8. септембра 2009. године изјавио 
жалбу Поверенику за информације од јавног значаја. Решењем По- 
вереника за информације од јавног значаја број 07–00–01111/2009–03 
од 12. новембра 2009. године наложено је достављање преосталих 
докумената и обавештења. Поступајући по налогу из тог решења, 
подносиоцу је, уз допис број 31–36/2009 од 4. децембра 2009. го- 
дине, достављена копија пријаве о рођењу са одређеним матичним 
бројевима за оба детета које је уписао МУП РС и копије странице 
регистра матичне књиге умрлих за 2001. годину 


Оспореним поднесцима бр. 1007, 1008, 1009 и 1010 од 7. 
септембра 2009. године, подносилац уставне жалбе је затражио 
достављање копије докумената на основу којих су известили ГАК, 
као пријавиоца чињенице рођења близанаца, да је чињеница рођења 
уписана у матичну књигу рођених, као и копију докумената на 
основу којих су известили Институт за неонатологију, као пријавиоца 
чињенице смрти близанаца, да је чињеница смрти уписана у матичну 
књигу умрлих. Дописом од 9. септембра 2009. године подносилац је 
обавештен да матичар није у обавези да извештава здравствену уста- 
нову у којој је лице рођено или умрло да је извршен упис у матичну 
књигу, те да обавеза постоји у супротном смеру, односно да је здрав- 
ствена установа у обавези да извести матичну службу, путем пријаве 
рођења или потврде о смрти, о чињеници рођења или чињеници 
смрти. Подносилац је 8. октобра 2009. године изјавио жалбу Пове- 
ренику за информације од јавног значаја. Решењем Повереника за 
информације од јавног значаја број 07–00–01220/2009–03 од 7. де- 
цембра 2009. године наложено је достављање тражених података. 


10 Вид. Службени гласник СРС, бр. 53/78, 5/83, 24/85, 6/89 и Службени глас- 
ник РС, бр. 53/93, 67/93, 48/94 и 101/05. 

4. ПРОЦЕСНЕ ПРЕТПОСТАВКЕ ЗА ОДЛУЧИВАЊЕ 
УСТАВНОГ СУДА 


Уставни суд је најпре испитивао да ли постоје процесне прет- 
поставке за мериторно одлучивање о овој уставној жалби. Будући да 
је уставна жалба изјављена против различитих захтева, записника, 
дописа и извештаја које је сам подносилац писао или су они под- 
носиоцу уставне жалбе достављани од Министарства здравља, Ми- 
нистарства унутрашњих послова, Министарства за државну управу 
и локалну самоуправу, Института за неонатологију, ЈКП „Погребне 
услуге“, матичне службе општине Савски венац, Анкетног одбора 
Народне скупштине, Повереника за информације од јавног значаја 
и Заштитника грађана, а имајући у виду да се уставна жалба може 
изјавити само против појединачног акта или радње којима је одлу- 
чивано о правима и обавезама подносиоца уставне жалбе — пошто 
само таквим актом или радњом подносиоцу може бити повређено 
или ускраћено неко од Уставом зајемчених права и слобода — Устав- 
ни суд је констатовао да оспорени акти не представљају појединачне 
акте из чл. 170 Устава, па је y TOM делу одбацио уставну жалбу.!! 


Но, и поред чињенице да је уставна жалба изјављена против 
аката који не могу бити предмет уставне жалбе, Уставни суд је из 
навода уставне жалбе и изнетих разлога закључио да подносилац 
уставне жалбе оспорава и „низ радњи и пропуштања државних ор- 
гана да спроведу ефикасну истражну процедуру која има значај за 
породични живот, а која пропуштања су довела до трајног стања 
ускраћености“ гарантованих права, као и непостојање других прав- 
них средстава која је евентуално могао користити пре изјављивања 
уставне жалбе. Имајући то у виду, Уставни суд је постојање претпо- 
ставки за одлучивање испитивао и у односу на радње пропуштања 
поменутих државних органа. Стога је, будући да је реч о догађају из 
2001. године, Уставни суд најпре испитивао да ли је уставна жалба 
допуштена ratione temporis, те уколико јесте, да ли је уставна жалба 
благовремено изјављена, а потом и да ли је подносилац уставне жал- 
бе пре обраћања Уставном суду исцрпео редовна правна средства. 


4.1. Оцена ratione temporis 


У погледу оцене допуштености уставне жалбе ratione temporis, 
Уставни суд је, најпре, указао на свој став да, у начелу, нема времен- 
ску надлежност да поступа по уставним жалбама у којима се оспо- 
рава радња која је предузета пре ступања на снагу Устава. Изузетно, 
Уставни суд, што је у складу и са праксом Европског суда, може за- 
сновати надлежност ratione temporis и за радње које су се десиле пре 


П Вид. Закон о Уставном суду, чл. 36, ст. 1, тач. 7, Службени гласник РС, бр. 
109/07, 99/11 и 18/13 – одлука YC. 

ступања на снагу Устава, али само под условом да је реч о наводној 
повреди процесног аспекта права на живот из чл. 24 Устава, одно- 
сно чл. 2 Европске конвенције, односно повреди процесног аспекта 
права на неповредивост физичког и психичког интегритета из чл. 25 
Устава, односно забране мучења из чл. 3 Европске конвенције. !2 


С друге стране, Уставни суд је морао да узме у обзир и то да 
је у пресуди Зорица Јовановић против Србије – одлучујући управо о 
приговору државе поводом надлежности ratione temporis — Европски 
суд изузетно широко примено своје ставове о процесном аспекту из 
чл. 2 и 3 Европске конвенције на право на поштовање породичног 
живота које је заштићено чл. 8 Европске конвенције и констатовао 
„да је, према томе, надлежан да разматра притужбу подноситељке 
представке у оној мери у којој се она односи на наводни пропуст Ту- 
жене државе да испуни процедуралне обавезе према Конвенцији по- 
чев од 3. марта 2004. године... али да може узети у обзир чињенице 
пре ратификације у оној мери у којој се може сматрати да су створи- 
ле непрекидну ситуацију која траје и после тог датума или могу бити 
релевантне за разумевање чињеница насталих после тога“.!3 Имајући 
то у виду, као и уставну норму која обавезује Суд да се одредбе о 
људским и мањинским правима тумаче у корист унапређења вред- 
ности демократског друштва, сагласно важећим међународним стан- 
дардима људских и мањинских права, као и пракси међународних 
институција које надзиру њихово спровођење," Уставни суд је од- 
лучио да прихвати своју надлежност ratione temporis, те да наводе 
подносиоца уставне жалбе („низ радњи и пропуштања државних 
органа да спроведу ефикасну истражну процедуру која има значај 
за породични живот“) квалификује као акте који се могу сматрати 
непрекинутим, а тврдње о повреди означених права третирао је као 
трајну ситуацију. 

Испитујући, надаље, благовременост уставне жалбе и то да ли 
je изјављена у законском року од 30 дана, > Уставни суд је подсетио 
да су правила о рачунању рока у односу на радњу повезана са да- 
ном предузимања или престанка радње, те да се рок рачуна од дана 
сазнања подносиоца уставне жалбе о предузимању или престанку 
радње. Напротив, када је оспорена радња пропуштања, онда се ро- 
кови рачунају другачије, што значи да рок не може да истекне све 
док радња пропуштања траје. Међутим, с друге стране, јасно је да 


12 Вид, између осталих, одлуке Уставног суда Уж – 4527/2011 од 31. јануара 
2013. године и Уж — 4100/2011 од 10. јула 2013. године, у којима се Уставни суд 
бавио повредом процесног аспекта чл. 24 и 25 Устава, односно чл. 2 и 3 Европске 
конвенције. 


P Вид. пресуду Зорица Јовановић против Србије, ст. 46 до 49. 
14 Вид. Устав, чл. 18, ст. 3. 
15 Вид. Закон о Уставном суду, чл. 84, ст. 1. 

ни такво стање не може бити уважавано бесконачно, због чега је и 
Европски суд као кључни тренутак узео онај када је подноситељки 
апликације у случају Зорица Јовановић против Србије постало јасно 
да се неће решити „пресудна чињенична или правна питања“ у вези 
са њеном притужбом, односно „када је постало очигледно да неће 
добити обештећење“. Тај гранични датум био је за Европски суд тре- 
нутак представљања извештаја Радне групе Народне скупштине од 
28. децембра 2010. године, од ког тренутка се и може рачунати рок 
за изјављивање представке. ! 


Примењујући те ставове на конкретан случај, Уставни суд је 
констатовао да је уставна жалба изјављена 7. октобра 2013. годи- 
не, дакле више од две године и девет месеци након представљања 
извештаја Радне групе 28. децембра 2010. године. Упркос томе, 
Уставни суд је рок за подношење уставне жалбе у односу на радње 
пропуштања државних органа Србије још више проширио у овом 
случају, заузимајући став да је за оцену благовремености конкретне 
уставне жалбе од значаја и то што је 26. марта 2013. године Европ- 
ски суд донео пресуду у предмету Зорица Јовановић против Србије, 
која је постала правноснажна 9. септембра 2013. године, те да је у 
тој пресуди одређен рок од годину дана од дана правноснажности за 
њено извршење. Имајући у виду да је тај рок истекао 9. септембра 
2014. године, Уставни суд је закључио да након правноснажности те 
пресуде и истека рока за њено извршење подносилац уставне жалбе 
није могао више оправдано „очекивати исход догађаја који би могао 
решити пресудна чињенична или правна питања у вези са његовом 
притужбом“. Стога је Уставни суд стао на становиште да у том, као 
и у другим сличним случајевима у којима су поднете уставне жал- 
бе, треба сматрати да се почетак рока за подношење уставне жалбе 
рачуна од 9. септембра 2014. године. Како је у овом случају уставна 
жалба изјављена 7. октобра 2013. године, Уставни суд је оценио да је 
она благовремена. 


4.2. Оцена исцрпљености правног пута 


Испитујући да ли је подносилац уставне жалбе пре изјављивања 
уставне жалбе искористио редован правни пут, односно да ли су била 
предвиђена друга правна средства која је подносилац могао користи- 
ти пре изјављивања уставне жалбе, Уставни суд је пошао од ставова 
Европског суда изнетих у пресуди Зорица Јовановић против Србије. 


Наиме, Суд у Стразбуру је закључио да би сваки могући кри- 
вични поступак у том предмету већ био застарео, те да не би био у 
стању да пружи накнаду подноситељки представке.!/ У вези са евен- 


16 Вид. пресуду Зорица Јовановић против Србије, ст. 57. 
17 Вид. пресуду ibid., ст. 62. 

туалном парничном тужбом, Европски суд је оценио „да тај пут на- 
кнаде не би могао да исправи спорно стање ствари“ будући да би 
парнични судови у најбољем случају могли признати повреду „права 
личности“ и пружити накнаду за претрпљену нематеријалну штету, 
као и евентуално наложити друге облике накнаде „који би могли“ 
пружити нематеријално задовољење. „Ништа од овога, међутим, не 
би могло делотворно пружити накнаду за притужбу подноситељке 
представке која се подразумева, тј. њену потребу за информацијама 
о “стварној судбини њеног сина’. Влада свакако није понудила доказ 
за супротно.“ !“ 


Узимајући у обзир изнете ставове Европског суда и примењујући 
их на уставносудски поступак у овом предмету, Уставни суд је кон- 
статовао да је у конкретном случају подносилац уставне жалбе во- 
дио кривични поступак. Наиме, подносилац је 13. августа 2002. 
године Другом општинском јавном тужилаштву у Београду поднео 
поднесак означен као „приватна тужба“ против ГАК-а, Института за 
неонатологију и СО Савски венац због кривичног дела одузимање 
малолетног лица и промене породичног стања. Након што је кри- 
вична пријава подносиоца одбачена, он је 31. јануара 2007. године 
Другом општинском суду у Београду поднео захтев за спровођење 
истраге. Тај захтев је, након налога суда за уређењем, одбачен као 
неуредан 26. октобра 2007. године, што је потврђено решењем од 
26. октобра 2007. године. Подносилац уставне жалбе није водио пар- 
нични поступак за накнаду штете због повреде права личности, која 
подразумевају и право на поштовање породичног живота.!" Дакле, 
и поред чињенице да подносилац није водио парнични поступак, те 
да је одбацивање захтева за сповођење истраге законска последица 
пропуста самог подносиоца, Уставни суд је уважио ставове Европ- 
ског суда, доследно примењујући чл. 18, ст. 3 Устава, и закључио да 
подносилац уставне жалбе није имао друго правно средство које је 
могао користити пре изјављивања уставне жалбе, а које подразумева 
„исправљање спорног стања ствари“. 


5. ОЦЕНА ОСНОВАНОСТИ УСТАВНЕ ЖАЛБЕ 


Оцењујући основаност уставне жалбе, Уставни суд најпре 
констатује да је подносилац наводе о повреди права на поштовање 
приватног и породичног живота из чл. 8 Европске конвенције и по- 


18 Вид. ibid., ст. 63. 


1? Европски суд је у пресуди Зорица Јовановић против Србије навео да је 
Врховни суд Србије у пресуди Рев. 229/04 од 21. априла 2004. године утврдио да 
„права личности“ у оквиру значења Закона о облигационим односима обухватају, 
између осталог, и право на поштовање породичног живота (ст. 40). 

вреди права детета из чл. 64, ст. 2 Устава образложио тиме да свако 
дете има право да сазна своје порекло и да очува свој идентитет, те 
да, ако су жива, деца подносиоца уставне жалбе нису имала прили- 
ке да уживају то људско право нити им је била омогућена заштита. 
Такође, подносилац сматра да је постојала позитивна обавеза државе 
да „спроведе ефикасну истражну процедуру која има значај за по- 
родични живот“, те да је повреда права из чл. 8 Европске конвенције 
извршена тиме што тела деце никада нису била предата породици, 
што узрок смрти није био утврђен, што веродостојан обдукциони за- 
писник никад није био предат породици, што породица није никада 
била обавештена када и где су деца била наводно сахрањена, што је 
кривична пријава била одбачена без адекватне истраге и што подно- 
силац уставне жалбе нема никакву веродостојну информацију о томе 
шта се десило његовој деци. Наводе о повреди права на делотворно 
правно средство из чл. 36, ст. 2 Устава и чл. 13 Европске конвенције, 
подносилац уставне жалбе образлаже тиме да у правном поретку Ре- 
публике Србије не постоје правно средство ни услови за ефикасну 
заштиту права због којих је изјављена уставна жалба. 


Уставни суд је надаље констатовао да је подносилац од Устав- 
ног суда захтевао да утврди да су СО Савски венац, ЈКП „Погребне 
услуге“, Народна скупштина и Повереник за информације од јавног 
значаја повредили право на поштовање приватног и породичног 
живота из чл. 8 Европске конвенције и право детета на сазнавање 
порекла и очување идентита из чл. 64, ст. 2 Устава, као и да ут- 
врди да је Народна скупштина Републике Србије повредила право 
подносиоца уставне жалбе из чл. 36, ст. 2 Устава и чл. 13 Европ- 
ске конвенције јер није предвидела делотворно правно средство за 
веродостојно утврђивање смрти детета подносиоца уставне жалбе 
нити за откривање његове судбине. 


Најзад, подносилац је захтевао да му Уставни суд, на осно- 
ву праксе установљене пред Европским судом за људска права у 
случају Зорица Јовановић против Србије, досуди правичну накнаду 
нематеријалне штете у износу од 10.000 евра, као сатисфакцију за 
неиспуњење позитивних обавеза Републике Србије „према подноси- 
оцима уставне жалбе, услед чега они трпе бол и неизвесност у ду- 
жем временском периоду“. 


5.1. Оцена навода о повреди права на сазање порекла 


Оцењујући основаност навода о повреди права на сазнање по- 
рекла из чл. 64, ст. 2 Устава, Уставни суд је констатовао да се том 
уставном одредбом право гарантује детету, те да се уставносудска за- 
штита због повреде тог права може пружити детету у чије име устав- 
ну жалбу може изјавити његов законски заступник. Будући да је под- 


221 


Анали Правног факултета у Београду, година LXV, 1/2017 


носилац уставне жалбе изјавио уставну жалбу у своје име и у односу 
на чл. 64, ст. 2 Устава, Уставни суд је оценио да уставна жалба у том 
делу не испуњава процесне претпоставке да се по њој поступа. 


5.2. Оцена навода о повреди права на поштовање 
приватног и породичног живота 


Оцењујући основаност навода о повреди права на поштовање 
приватног и породичног живота из чл. 8 Европске конвенције, Устав- 
ни суд је констатовао да уставна жалба не садржи наводе о повреди 
права на поштовање приватног живота, те да подносилац само фор- 
мално истиче повреду тог права. 


У вези са наводом о повреди права на поштовање породич- 
ног живота, Уставни суд је оценио да подносилац тврдње о повреди 
тог права образлаже тиме да је држава пропустила да изврши своју 
позитивну обавезу да „спроведе ефикасну истражну процедуру која 
има значај за породични живот“. Конкретније, подносилац сматра 
да је повреда тог права извршена тиме што тела деце никада нису 
била предата породици, што узрок смрти није био утврђен, што 
веродостојан обдукциони записник никад није био предат породи- 
ци, што породица није никада била обавештена о томе када и где 
су деца наводно сахрањена, што је кривична пријава била одбачена 
без адекватне истраге и што подносилац уставне жалбе нема никакву 
веродостојну информацију о томе шта се десило његовој деци. 


Уставни суд је најпре указао на то да уживање родитеља и де- 
тета у међусобном односу представља основни елемент појма „по- 
родичног живота“ у смислу чл. 8 Конвенције.2) Поред јасно дефи- 
нисане негативне обавезе државе да се уздржи од мешања у вршење 
тог права, осим под условима наведеним у ст. 2 тог члана, постоје и 
одређене позитивне обавезе државе које проистичу из чл. 8 Европске 
конвенције, а чије испуњење је у функцији делотворног поштовања 
приватног и породичног живота.2! Позитивне обавезе захтевају 
од држава да активно делују са циљем ефикасне заштите права на 
поштовање приватног и породичног живота. Извор позитивне оба- 
везе у чл. 8 Конвенције налази се у речима “право на поштовање? 
(the right to respect). Ипак, Суд je у више наврата истицао да концепт 
‘поштовања’ није сасвим прецизно одређен, да се он тумачи у сва- 
ком поједином случају те да се мора водити рачуна о разноврсности 
праксе у државама чланицама и о правичној равнотежи коју ваља 
успоставити између конкурентних интереса појединца и заједнице у 


20 Вид., уместо многих других, пресуду у предмету Monory против Румуније 
и Мађарске, представка број 71099/01, пресуда од 5. априла 2005. године, ст. 70. 


21 Вид. пресуду у предмету Marckx против Белгије, представка број 6833/74, 


пресуда од 13. јуна 1979. године, ст. 31. 

целини. Отуда је Суд начелно спреман да призна државама широко 
поље дискреционе процене приликом одлучивања о томе које актив- 
ности треба предузети како би се омогућило поштовање Конвенције, 
узимајући у обзир потребе и могућности одређене заједнице. 


Уставни суд је такође оценио да је Европски суд у пресуди 3o- 
рица Јовановић против Србије широко применио, mutatis mutandis, 
ставове о позитивним обавезама државе према чл. 2 и 3 Европске 
конвенције у односу на нестала лица из предмета Варнава и дру- 
ги против Турске, у коме су се представке односиле на лица која 
су нестала у сасвим другачијим околностима — током турске војне 
операције на северу Кипра у јулу и августу 1974. године. Европски 
суд је приликом примене тих ставова на чл. 8 Европске конвенције 
закључио, између осталог, да околност да тело сина подноситељке 
представке у предмету Зорица Јовановић против Србије њој нити 
њеној породици није предато, да узрок смрти није никада утврђен, 
да подноситељка уопште није добила извештај о обдукцији нити је 
обавештена када је и где њен син наводно сахрањен, а његова смрт 
није никада званично пријављена, да је кривична пријава коју је 
поднео супруг подноситељке представке одбачена без одговарајућег 
разматрања, те општих оцена органа тужене државе о мањкавостима 
у законодавству, представљају пропуштање државе да испуни своје 
позитивне обавезе да подноситељки представке пружи поуздане 
информације о судбини њеног сина, због чега је Европски суд ут- 
врдио да је она претрпела трајну повреду права на поштовање по- 
родичног живота. 


Иако су, према оцени Уставног суда, ставови Европског суда 
о позитивним обавезама државе по чл. 2 и 3 Европске конвенције 
изузетно широко примењени на чл. 8 Европске конвенције у вези 
са позитивним обавезама које држава има у погледу поштовања по- 
родичног живота, Уставни суд је, сагласно чл. 18, ст. 3 Устава, те 
ставове ипак применио и на овај уставносудски случај. 


С тим у вези, Уставни суд је најпре закључио да су наводи и 
тврдње подносиоца поменуте уставне жалбе битно слични са оце- 
нама и ставовима Европског суда из поменуте пресуде Зорица Јова- 
новић против Србије. Међутим, чињенице и околности које је утвр- 
дио Уставни суд у предмету поводом уставне жалбе Г. Р. битно се 
разликују од чињеничног стања које је утврдио Европски суд у пред- 
мету Зорица Јовановић против Србије. 


Наиме, супруга подносиоца уставне жалбе је превремено ро- 
дила два дечака који су непосредно након порођаја – због озбиљних 
поремећаја основних животних функција које су дијагностиковане на 


22 Bun., међу многим другим, пресуду Abdulaziz, Cabales and Balkandali npo- 
тив Уједињеног Краљевства, представка број 9474/81, (...) од 28. маја 1985, ст. 67. 

рођењу и пружања адекватне медицинске неге – упућени у установу 
специјализовану за новорођенчад, која се управо бави лечењем беба 
у неонаталном периоду код којих постоје здравствени ризици опас- 
ни по живот. Уставни суд је указао на то да су надлежни органи, по 
захтеву подносиоца уставне жалбе, приликом инспекцијског надзора 
утврдили да су како о порођају, тако и о историји болести, клиничкој 
дијагнози, отпусној листи, премештају и пријему новорођенчади, као 
и спроводницама лешева, евидентирани сви релевантни подаци у 
одговарајућим регистрима, те да није било никаквих неправилности 
у вођењу документације. 


Уставни суд се, такође, осврнуо и на чињеницу да је Европски 
суд у пресуди Зорица Јовановић против Србије у попис релевант- 
ног домаћег права уврстио и Закон о здравственој заштити из 2005. 
године, иако се спорно рођење детета догодило 1983. године, када 
је важио Закон о здравственој заштити из 1992. године. У одредбама 
та два закона постоји очигледна разлика у погледу обавезног вршења 
обдукције. Наиме, према Закону о здравственој заштити из 1992. го- 
дине било је прописано да се обдукција врши обавезно на лешу: 
1) лица умрлог у здравственој установи ако није утврђен тачан уз- 
рок смрти; 2) лица умрлог пре истека 48 часова од почетка лечења; 
3) на захтев доктора медицине који је лечио лице које је умрло; 4) на 
захтев доктора медицине одређеног од надлежног органа скупшти- 
не општине за утврђивање узрока смрти; 5) када је то од посебног 
значаја за заштиту здравља грађана или када то налажу епидемио- 
лошки и санитарни разлози; 6) на захтев члана уже породице умрлог 
лица. Напротив, према важећем Закону о здравственој заштити, 
обдукција се обавезно врши: 1) на лицу умрлом у здравственој уста- 
нови ако није утврђен узрок смрти; 2) на лицу умрлом пре истека 
24 сата од почетка лечења у стационарној здравственој установи; 
3) на новорођенчету које је умрло у здравственој установи одмах на- 
кон рођења или током лечења; 4) на захтев доктора медицине који 
је лечио умрло лице; 5) на захтев доктора медицине одређеног за 
утврђивање узрока смрти од надлежног органа општине, односно 
града; 6) када је то од посебног значаја за заштиту здравља грађана 
или када то налажу епидемиолошки или санитарни разлози; 7) на 
захтев надлежног суда; 8) на захтев члана уже породице умрлог лица; 
9) ако смрт наступи у току дијагностичког или терапеутског поступ- 
ka.” Дакле, Европски суд је у пресуди Зорица Јовановић против 
Србије, интерпретирајући одредбе важећег Закона о здравственој 3a- 


23 Вид. пресуду Зорица Јовановић против Србије, ст. 41. 


24 Вид. Закон о здравственој заштити, чл. 86, ст. 1 и 2, Службени гласник РС 
бр. 17/92, 26/92, 50/92, 52/93, 53/93, 67/93, 48/94, 25/96, 18/02 и 101/05. 


25 Вид. Закон o здравственој заштити, чл. 222, ст. 1 и 2, Службени гласник 
PC, бр. 107/05, 72/09, 88/10, 99/10, 57/11, 119/12, 45/13 и 93/14. 

штити из 2005. године, дошао до закључка да је држава по том за- 
кону била у обавези да подноситељки представке достави извештај о 
обдукцији. Уставни суд је, напротив, указао на то да је тек доношењем 
Закона о здравственој заштити из 2005. године предвиђена обаве- 
зна обдукција на сваком новорођенчету које је умрло у здравственој 
установи одмах након рођења или током лечења. Будући да раније 
важећим законима, који су уређивали систем здравствене заштите, 
није била предвиђена таква врста обавезе већ се обдукција обавезно 
вршила, између осталог, на лешу лица умрлог пре истека 48 часова 
од почетка лечења или на захтев члана уже породице умрлог лица, 
Уставни суд је констатовао да y том конкретном предмету — уоста- 
лом као ни у предмету Зорица Јовановић против Србије — подноси- 
лац уставне жалбе, као члан уже породице, није тражио обдукцију, 
што је по закону могао да учини, нити су бебе преминуле пре истека 
48 сати од почетка лечења, а што је била друга законом прописана 
ситуација када се вршила обавезна обдукција. Стога је Уставни суд 
— супротно закључку Европског суда — стао на становиште да у TOM 
конкретном случају није постојала законом прописана обавеза да се 
спроведе обавезна обдукција деце која су рођена 2001. године. 


Када је реч о тврдњи подносиоца уставне жалбе да породи- 
ца није никада била обавештена о томе „када и где су деца наво- 
дно сахрањена“, Уставни суд је констатовао да из достављене 
документације недвосмислено произлази да је Институт за неонато- 
логију у одговарајуће регистре унео све релевантне податке, и то: у 
спроводницу леша, у захтев за опрему и сахрану преминулих бли- 
занаца, у Протокол умрлих у који је извршен упис смрти и у књиге 
евиденције о преузимању умрле деце од ЈКП „Погребне услуге“, на 
којој је евидентирано преузимање преминулих близанаца. Такође, из 
достављене документације утврђено је да су родитељи преминулих 
близанаца телеграмом обавештени о томе да се ради преузимања 
тела и сахрањивања могу обратити ЈКП „Погребне услуге“, да се они 
нису одазвали том позиву, да су обавештени о томе да су близанци 
сахрањени кремирањем и да је пепео расут у „Беби врту“ на гробљу 
Лешће, те да је погребну опрему и трошкове сахране платио Ин- 
ститут за неонатологију. Имајући у виду све те утврђене чињенице, 
као и одредбе Закона о сахрањивању и гробљима, Уставни суд је 
закључио да су неосноване тврдње подносиоца уставне жалбе о томе 
да породица није никада била обавештена о томе када и где су деца 
сахрањена. 


Уставни суд је, надаље, увидом у достављену документацију 
утврдио и да је здравствена установа у којој су бебе рођене пријавила 


26 Вид. Закон о сахрањивању и гробљима, чл. 14 и 15, Службени гласник 
СРС, бр. 20/77 и 24/85 и Службени гласник РС, бр. 53/93, 67/93, 48/94, 101/05, 
120/12 – Одлука УС и 84/13 – Одлука УС. 

чињеницу рођења, на основу које је надлежна матична служба, на 
начин и под условима прописаним Законом о матичним књигама,” 
извршила упис чињенице рођења у матичну књигу рођених, и да 
је здравствена установа у којој су бебе умрле пријавила чињеницу 
смрти, на основу које је надлежна матична служба, на начин и под 
условима прописаним Законом о матичним књигама, извршила упис 
чињенице смрти у матичну књигу умрлих. 


У погледу тврдњи подносиоца уставне жалбе да је „његова 
кривична пријава одбачена без адекватне истраге“, а имајући у виду 
чињенице утврђене у уставносудском поступку које се односе на 
кривични поступак који је водио подносилац уставне жалбе, Устав- 
ни суд је закључио да је одбацивање захтева за спровођење истраге 
била законска последица непоступања подносиоца уставне жалбе 
по налогу суда. Наиме, према одредбама Законика о кривичном по- 
ступку који је важио у време када је подносилац уставне жалбе под- 
нео захтев за спровођење истраге, било је прописано да ће, између 
осталог, јавни тужилац одбацити пријаву ако из саме пријаве не про- 
изилази основана сумња да је осумњичени учинио кривично дело, 
те да оштећени има право да предузме односно настави гоњење у 
року од осам дана од када је примио обавештење јавног тужиоца да 
нема основа да предузме гоњење за кривично дело за које се гони 
по службеној дужности. Били су прописани и обавезни елементи 
које захтев за споровођење истраге мора да садржи. Притом, суд је 
подносиоца поднеска који је неразумљив или не садржи све што је 
потребно да би се по њему могло поступати позивао да поднесак 
исправи, односно допуни, а ако он то не учини у одређеном року, суд 
је такав поднесак одбацивао. Будући да подносилац уставне жалбе 
није у захтеву за спровођење истраге навео све законом прописане 
елементе нити је пружио доказе за своје сумње, а што је био законом 
предвиђен услов да суд спроведе истрагу, Уставни суд је оценио да 
су и ти наводи подносиоца уставне жалбе били неосновани. 


Уважавајући изузетну осетљивост питања о којем расправља, 
али имајући у виду све околности и чињенице које је утврдио то- 
KOM тог уставносудског поступка, Уставни суд је оценио да Cy у 
конкретном случају неосноване тврдње подносиоца уставне жалбе 


27 Према Закону о матичним књигама, који је важио у време рођења близа- 
наца подносиоца уставне жалбе, обавезу да пријави рођење детета, као и чињеницу 
смрти, имала је здравствена установа у којој се догодило рођење односно смрт. Вид. 
Закон о матичним књигама, чл. 25, ст. 1 и чл. 27, ст. 2, Службени гласник СРС, бр. 
15/90 и Службени гласник РС, бр. 57/03 и 101/05. Исто решење садржи и чл. 47, ст. 
1 и чл. 61, ст. 2 сада важећег Закона о матичним књигама (Службени гласник PC, бр. 
20/09 и 145/14). 


28 Вид. Законик о кривичном поступку, чл. 61, чл. 171, ст. 3, чл. 235, ст. 1и 
чл. 242, Службени лист СРЈ, бр. 70/01 и 68/02 и Службени гласник РС, бр. 58/04, 
85/05, 115/05, 46/06, 49/07, 122/08, 20/09, 72/09 и 76/10. 

да нема никакву веродостојну информацију о томе шта се догодило 
његовој деци, те да је уставна жалба неоснована у погледу тврдњи о 
повреди права на поштовање породичног живота из чл. 8 Европске 
конвенције. 


53. Оцена навода о повреди права на делотворно правно средство 


Оцењујући основаност навода о повреди права на делотворно 
правно средство из чл. 36, ст. 2 Устава и чл. 13 Европске конвенције, 
Уставни суд је констатовао да подносилац уставне жалбе те наводе 
образлаже тиме да у правном поретку Републике Србије не постоје 
правно средство ни услови за ефикасну заштиту права због којих 
је изјављена уставна жалба. Уставни суд је констатовао и да под- 
носилац уставне жалбе од Уставног суда није тражио да му пружи 
веродостојну информацију о томе шта се десило његовој деци. 


Уставни суд је у оцени основаности те тврдње подносиоца 
уставне жалбе пошао од навода уставне жалбе и истакнутог зах- 
тева, као и од налога које је Европски суд дао у предмету Зорица 
Јовановић против Србије, а који се састоји у предузимању свих 
одговарајућих мера са циљем успостављања механизма за обезбеђење 
појединачних обештећења свим родитељима у ситуацији као што је 
или која је довољно слична ситуацији подноситељке представке.7 
Такође, Уставни суд је анализирао и оцену о испуњености услова о 
исцрпљености домаћих правних средстава која је дата у истој пре- 
суди. 

Наиме, Европски суд се прво бавио оценом да ли је кривич- 
ни поступак могао бити ефикасан правни пут и цитирао одредбе 
чл. 34 Устава који утврђује уставни принцип правне сигурности у 
казненом праву, при чему је касније констатовао да је кривични по- 
ступак у том предмету застарео, те да не би био у стању да пружи 
сатисфакцију подноситељки. Приликом даље оцене испуњености 
услова о исцрпљености домаћих правних средстава, конкретно де- 
лотворности парничне тужбе, Европски суд је закључио „да тај пут 
накнаде не би могао да исправи спорно стање ствари, будући да би 
парнични судови у најбољем случају могли признати повреду ‘права 
личности’ и пружити накнаду за претрпљену нематеријалну штету, 
као и евентаулно наложити друге облике накнаде који би могли пру- 
жити нематеријално задовољење“, али да не би „могао делотворно 
пружити накнаду за притужбу подноситељке представке која се под- 
разумева“, тј. њену потребу за информацијама о „стварној судбини 
њеног сина“. То даље значи да, према Европском суду, постојање 
делотворног правног средства, осим евентуалног утврђења повреде 
личности, пружања накнаде за претрпљену нематеријалну штету и 


29 Вид. пресуду Зорица Јовановић против Србије, тач. 6 изреке. 

друго нематеријално задовољење, што се може делотворно оствари- 
ти у парничном поступку, подразумева „исправљање спорног стања 
ствари“ кроз пружање информације „о стварној судбини њеног 
сина“. Отуда, Уставни суд се сложио са констатацијом да је застаре- 
лост кривичног гоњења у предмету Зорица Јовановић против Србије 
наступила као законска последица непоступања саме подноситељке 
(и њеног супруга) у роковима прописаним законом, а који су зако- 
ном успостављени управо због поштовања принципа правне сигур- 
ности у казненом праву. И у конкретном предмету о коме је било 
речи у поступку пред Уставним судом, одбацивање захтева подноси- 
оца уставне жалбе за спровођење истраге била је директна законска 
последица пропуста самог подносиоца у погледу услова прописаних 
одговарајућим процесним законом. 


Уставни суд је стога закључио да би управо због поштовања 
уставног принципа правне сигурности у казненом праву било упит- 
но налагање доношења мера и успостављања механизма који би 
„отварао“ застареле кривичне предмете, али је поново указао на то 
да вођење кривичног поступка, под условима, на начин и у рокови- 
ма прописаним законом, свакако може довести до примарног циља 
кривичног поступка, а то је утврђивање кривице и кажањавање 
окривљеног. 


Најзад, према оцени Уставног суда, сличној ономе што је и Ев- 
ропски суд констатовао у пресуди Зорица Јовановић против Србије, 
парнична тужба за накнаду штете због повреде права личности — 
која према ставу судске праксе у Србији обухвата и повреду пра- 
ва на поштовање породичног живота — може бити пут за накнаду 
нематеријалне штете, чиме свакако представља и делотворан „меха- 
низам за обезбеђење појединачног обештећења“, који, међу осталим 
средствима, помиње и изрека пресуде Европског суда. 


Имајући у виду такве закључке, Уставни суд је коначно оце- 
нио да су неосновани и наводи подносиоца уставне жалбе о повреди 
права на делотворно правно средство из чл. 36, ст. 2 Устава и чл. 13 
Европске конвенције. 


6. КОМЕНТАР 


Прва и најважнија последица одлуке Уставног суда о којој је 
било речи у овом тексту јесте сазнање да сви случајеви притужби 
родитеља — како пред домаћим органима, тако и пред Европским cy- 
дом – наводно „несталих беба“ нису исти. За разлику од чињеничног 
стања које је Европски суд утврдио у пресуди Зорица Јовановић про- 
тив Србије (недостаје отпусна листа са епикризом, историја боле- 

сти мајке, протокол порођаја, историја болести детета, дечји прото- 
кол, протокол умрлих, захтев за обдукцију и потврда о смрти), из 
документације која је била поднета Уставном суду произилази да 
подносилац уставне жалбе није могао имати било какве недоумице 
поводом извештаја о смрти своје деце нити неизвесности у погледу 
„пресудних чињеничних и правних питања“ о томе шта се стварно 
догодило са његовом децом. Насупрот тврдњама подносиоца устав- 
не жалбе да је повреда права из чл. 8 Европске конвенције изврше- 
на тиме „што тела деце никада нису била предата породици, што 
узрок смрти није био утврђен, што веродостојан обдукциони за- 
писник никад није био предат породици, што породица није никада 
била обавештена када и где су деца била наводно сахрањена, што је 
кривична пријава била одбачена без адекватне истраге и што под- 
носилац уставне жалбе нема никакву веродостојну информацију о 
томе шта се десило његовој деци“, Уставни суд је утврдио да су под- 
носиоцу уставне жалбе достављени сви уредно вођени медицински 
протоколи са подацима о здравственом статусу превремено рођених 
близанаца, предузетим дијагностичким и терапијским процедурама, 
историјама болести и отпусним листама. Нажалост, и поред свих на- 
пора лекара да спасу двоје превремено рођене деце, која су рођена са 
озбиљним дефицитима основних животних функција, наступила је 
њихова смрт. Уставни суд је такође утврдио да су чињенице рођења 
и смрти обоје деце уредно забележене у одговарајућим регистри- 
ма, као и у Матичној књизи рођених и Матичној књизи умрлих, да 
родитељи нису одговорили на позив здравствене установе да сахране 
своју децу, те да постоје веродостојни докази да је сахрана обављена 
у организацији и на трошак Института за неонатологију, где су деца 
лечена и где је наступио летални исход. 


Друга важна порука ове одлуке Уставног суда лежи у оним де- 
ловима образложења у којима је Уставни суд јасно ставио до знања 
да је ставове Европског суда из пресуде Зорица Јовановић про- 
mue Србије применио у случају уставне жалбе Г. P. руководећи ce 
обавезујућом уставном нормом да се одредбе о људским правима ту- 
маче сагласно међународно важећим стандардима људских права и 
пракси међународних институција које надзиру њихово спровођење, 
иако са неким од тих ставова није био потпуно сагласан. То се одно- 
си, пре свега, на став Европског суда о оцени допуштености пред- 
ставке и заснивању надлежности ratione temporis и, с тим у вези, на 
оцену благовремености представке односно уставне жалбе. Надаље, 
Уставни суд је изразио и извесну уздржаност у односу на потпуно 
нову праксу Европског суда у погледу примене процесног аспекта 
чл. 2 (право на живот) и чл. 3 (забрана мучења) Европске конвенције 
на чл. 8 (право на поштовање приватног и породичног живота). У 
пресуди Зорица Јовановић против Србије Европски суд је своју над- 

лежност у погледу процесног аспекта чл. 8 Европске конвенције за- 
сновао на крајње широкој примени стандарда о одговорности државе 
за нестанак особа у околностима војних операција из пресуде Вар- 
нава и други против Турске и применио ux mutatis mutandis на „не- 
станак“ детета из породилишта. Штавише, морала бих да изнесем 
и своју личну резерву према резоновању које је Заштитник грађана 
изнео у својој општој оцени, а коју је касније безрезервно прихва- 
тио и Европски суд у пресуди Зорица Јовановић против Србије, из 
кога произилази да се на основу података који су прикупљени у по- 
ступку контроле — да је у осамдесетим годинама прошлог века било 
озбиљних мањкавости у важећем законодавству и пракси, да прописи 
о поступању здравствених установа у случају смрти новорођене деце 
нису били јасни и конзистентни те да је преовлађујуће мишљење ле- 
кара било да би родитеље требало поштедети душевног бола прили- 
ком сахрањивања новорођенчета – дошло до става да таква ситуација 
оправдава сумње родитеља о томе шта се стварно десило са њиховом 
децом, па се према томе не би могло искључити да су бебе у питању 
заиста незаконито одузете од њихових породица, због чега је предло- 
жено и доношење lex specialis-a! Притом, никада и ни у једној прили- 
ци није забележен ниједан основ сумње да је заиста реч о неком кри- 
вичном делу у вези са одузимањем деце или променом породичног 
стања. Другим речима, између констатације о недостатном законо- 
давству и лошим праксама и допуштања могућности да су извршена 
тешка кривична дела против породице постоји огромна разлика, која 
је остала потпуно непримећена. То ће касније умногоме доприне- 
ти потпуно неоснованим очекивањима многих родитеља, који нису 
успели да пронађу потпуну и у свему уредну документацију о смрти 
своје новорођене деце, да ће се водити неки нови кривични поступ- 
ци против непознатих извршилаца противно уставним гаранцијама о 
правној сигурности у казненом праву и законским одредбама о заста- 
релости кривичног гоњења. Што је још опасније, такве неутемељене 
оцене довеле су до тога да и родитељи који су добили детаљну, уред- 
ну и апсолутно неспорну документацију о томе шта се тачно дого- 
дило са њиховом децом која су умрла убрзо након рођења – у чему 
је парадигматичан случај управо подносиоца уставне жалбе који 
се у јавности понашао као један од заступника и гласноговорника 
групе родитеља који трагају за својим „несталим бебама“ — дођу y 
ситуацију да износе потпуно неистините податке и воде поступке 
који, у суштини, представљају злоупотребу права на уставну жалбу. 
Дакле, нема сумње да држава треба да буде одговорна за накнаду 
нематеријалне штете родитељима којима није могла да буде презен- 
тована уредна медицинска документација о току порођаја, дијагнози, 
примењеној терапији и исходу лечења деце која су умрла убрзо након 
рођења, или за коју не постоје потпуни подаци у матичним књигама 

односно у протоколима о сахрањивању, али пре тога сваки случај 
мора бити засебно и темељно размотрен у одговарајућем судском по- 
ступку. Истовремено држава треба да се уздржи од прихватања било 
какве одговорности за евентуално непроцесуирана кривична дела, за 
која нико никада није понудио било какву чињеницу која би могла 
имати макар и најмањи кривичноправни значај. 


Треће, Уставни суд је изразио потпуно супротан став у односу 
на став Европског суда у пресуди Зорица Јовановић против Србије о 
примени прописа o обавезној обдукцији тела новорођене деце. Наи- 
ме, у време порођаја Зорице Јовановић, исто као и у време када су 
рођени близанци подносиоца уставне жалбе Г. P., према одредбама 
тада важећег Закона о здравственој заштити, обдукција детета ум- 
рлог након рођења није била обавезна; родитељи су, с друге стра- 
не, у оба случаја могли захтевати обдукцију, али то нису учинили. 
Европски суд је, међутим, и на тренутак када је умрло дете Зори- 
це Јовановић 1983. године применио Закон о здравственој заштити 
од 2005. године, из чега је произашао закључак Суда да је држава 
по том закону била у обавези да подноситељки представке достави 
извештај о обдукцији, заснивајући своју пресуду делимично и на тој 
констатацији. Као што је већ раније речено, Закон о здравственој за- 
штити управо је у том сегменту значајно измењен 2005. године у од- 
носу на закон који му је претходио, и то тако да је обдукција сваког 
детета које је умрло одмах након рођења или током лечења постала 
обавезна. Оно што је свакако неприхватљиво јесте да се одговорност 
државе могла темељити, између осталог, и на ретроактивној примени 
закона на догађај који се одиграо 22 године раније! 


Сасвим на крају, како се чини, велика је штета што Европском 
суду није био предочен Извештај о активностима Радне групе фор- 
миране ради истраживања и провере случајева нестанка деце из по- 
родилишта у Републици Србији, који је припремило Министарство 
унутрашњих послова, Дирекција полиције – Управа криминалистичке 
полиције 2. марта 2007. године. Радна група је формирана решењем 
министра унутрашњих послова број 3252/2006–2 од 5. априла 2006. 
године, а извештај, између осталог, садржи опис многобројних ак- 
тивности радне групе у покушају да се идентификују евентуално 
сумњиве ситуације у вези са наводно неизвесном судбином деце која 
су умрла у породилиштима у Србији у претходних двадесет година. 
Ако ништа друго, можда би била другачија оцена Европског суда о 
томе да је „реакција тужене државе у периоду између 2006. године 
и 2010. године и сама била неадекватна“. Није овде место да се тај 
извештај детаљно презентује, али морам да поменем чињеницу да 
су судија Првог основног суда у Београду Снежана Ивковић и ин- 
спекторка Министарства унутрашњих послова Александра Дробњак 

водиле, по налогу Тужилаштва, неформалну истрагу у преко 1.000 
случајева „несталих беба“ због кривичног дела одузимања мало- 
летног лица или промене породичног стања. Намера је била да се 
утврди да ли у било ком од тих предмета постоји било какав траг 
сумње у постојање неког од та два кривична дела. Највећи број пред- 
мета био је застарео (око 90%), будући да су запрећене казне износи- 
ле до две, односно три године затвора и да је апсолутна застарелост 
наступала након четири до шест година. Само у једном предмету – 
по изричитој изјави судије Ивковић — било је негеча што је код ње 
„изазивало одређену сумњу“. У око 100 предмета у којима није била 
наступила застарелост, након одустанка тужиоца, оштећени су на- 
ставили поступак у само десет случајева. 

THE ,,MISSING BABIES* CASES: CONSTITUTIONAL COURT 
vs. EUROPEAN COURT OF HUMAN RIGHTS? 


Summary 


The author comments on the decision of the Constitutional Court 
in the Case of G. R. and draws attention on the fact that although the al- 
legations and claims of the applicant in this case are substantially similar 
to the assessments of the European Court of Human Rights in the Case 
of Zorica Jovanovic v. Sebia, the facts and circumstances established by 
the Constitutional Court in the constitutional appeal Case of G. R. are 
significantly different from the facts established by the European Court 
in the Case of Zorica Jovanovic v. Serbia. Therefore, the first and most 
important consequence of the Constitutional Court decision reviewed in 
this article is to learn that all so-called “missing babies" cases — both be- 
fore the domestic public authorities as well as before the European Court 
of Human Rights — are not the same. Contrary to the findings of facts by 
the European Court of Human Rights in the judgment Zorica Jovanovic v. 
Serbia (it is noted that the body of the applicant's son was never released 
to the applicant or her family, the cause of death was never determined, 
the applicant was never provided with an autopsy report or informed of 
when and where her son had allegedly been buried, and his death was 
never officially recorded) from the documentation that has been filed 
with the Constitutional Court follows that the constitutional complain- 

ant could not have had any doubts regarding the report on the death of 
his children or uncertainty about the “crucial factual or legal issues" i.e. 
credible information as to what really happened to his children. The Con- 
stitutional Court also found that all the neatly guided medical protocols 
with data on the health status of twins, undertaken diagnostic and thera- 
peutic procedures, anamnesis and discharge lists were delivered to the 
complainant. Unfortunately, despite all the efforts of doctors to save two 
premature infants, who were born with serious deficits in their basic func- 
tions, a fatal outcome was inevitable. The Constitutional Court also found 
that the facts of birth and death of both children were properly recorded 
in the Birth and Death Registers, that the parents did not respond to the 
call of the medical institution to bury their children, and that there is a 
credible evidence that funeral was carried out in the organization and at 
the expense of the Institute for neonatology, where children were treated 
and where a lethal outcome was performed. Therefore, the foregoing con- 
siderations were sufficient to enable the Constitutional Court to conclude 
that allegations of the complainant that he had no credible information 
about what happened to his children were unfounded in regard to allega- 
tions of violation of the right to respect for family life under Art. 8 of the 
European Convention on Human Rights. 


Key words: Constitutional Court decision in the Case of G. R. — The 
judgment of the European Court of Human Rights Zorica 
Jovanovic v. Serbia. — The right to respect for family life. 
— “Missing babies". 

Branko Milanovic, Global Inequality: A New Approach for the Age 
of Globalization, The Belknap Press of Harvard University Press, 
Cambridge, Massachusetts — London 2016, 299. 


Заиста, златно доба! He оно Буњуелово, Beh златно доба за 
оне који се баве феноменом економске неједнакости. Књига су- 
стиже књигу. И то све успешни издавачки подухвати — од већ по- 
мало заборављеног Пикетија, преко Стиглица (чудо би било да се 
он није огласио), до Еткинсона, који је том феномену посветио целу 
своју професионалну каријеру. Стога је било очекивано да Бран- 
ко Милановић, српско-амерички економиста, како га је представио 
лондонски The Economist, један од најбољих светских познавалаца 
феномена економске неједнакости, објави књигу о својим налазима. 
Доследно свом теоријском опредељењу, Милановић је књигу посве- 
тио глобалној (економској) неједнакости. 


И тако је настала компактна књига, са пет јасно дефинисаних 
поглавља. Прво представља преглед стања глобалне неједнакости, са 
обиљем података о глобалној расподели дохотка и богатства и комен- 
тара промена које су се догодиле у последњих тридесетак година, уз 
налаз да је реч o положеној 8-криви, која означава да је дошло до 
највећег пораста дохотка оних на његовом средњем нивоу, као и оних 
најбогатијих, док су највећи релативни губитници они чији је доходак 
између најбогатијих и оних са средњим нивоом дохотка. Милановић 
тај феномен назива „нарастајућом глобалном средњом класом“ 
(стр. 19). Друго поглавље је посвећено економским неједнакостима 
унутар земаља, дакле традиционалном оквиру за сагледавање фе- 
номена неједнакости, а тај оквир омогућава Милановићу да иска- 
же свој теоријски допринос у форми Кузњецових таласа, значајне 
модификације Кузњецове криве, односно његове теоријске хипотезе, 
основног теоријског оруђа за разматрање неједнакости дохотка. Сле- 
ди поглавље о неједнакостима између земаља, у коме се разматрају 

различити нивои per capita доходака у различитим земљама, нешто 
што многи сматрају да спада у „забран“ теорије привредног раста, а те 
разлике Милановић користи да се осврне на феномен међународних 
миграција, уводећи у расправу појам „премија на држављанство“ 
(стр. 131). Четврто поглавље Милановић посвећује будућности и у 
њему разматра кретање економске неједнакости у овом и следећем 
веку, а уз то и предлаже неке мере којима би се раст неједнакости 
спречио или бар успорио. У петом, последњем поглављу аутор себи 
поставља десет кратких питања о будућности неједнакости дохотка 
и глобализације и на њих даје кратке одговоре. 


Најзначајнији допринос ове књиге представља теорија Кузње- 
цових таласа. Аутор полази од тога да Кузњецова крива, одно- 
сно хипотеза, која предвиђа малу неједнакости на ниском нивоу 
развијености, оном који се односи на прединдустријски период, њено 
увећање до кога долази са привредним растом, и то до одређеног, 
максималног нивоа, да би потом даљи привредни раст умањивао 
ниво неједнакости све док се он не врати на исти онај са кога је 
кренуо. У координатом систему у коме је ниво per capita дохотка 
на хоризонталној, а Џинијев коефицијент (као мера неједнакости) 
на вертикалној оси, Кузњецова крива има облик обрнуте О-криве. 
Проблем са том хипотезом, односно са теоријским резоновањем које 
стоји иза ње, лежи у томе што стварност после 1980. године не одго- 
вора њеним предвиђањима. Привредни раст најразвијенијих земаља, 
оних које карактерише највиши ниво per capita дохотка, довео је по- 
сле те године до пораста неједнакости дохотка. Очигледно је потреб- 
но ново теоријско објашњење. 


Пикетијев теоријски одговор на Кузњецову криву јесте алтер- 
нативна хипотеза да не постоји никаква превојна тачка и да „гвоздени 
закони капитализма“ неминовно воде увећању економске једнакости. 
Другим речима, увећање неједнакости је, према Пикетију, инхерент- 
но капитализму. А знатно умањење неједнакости у ХХ веку Пикети 
тумачи једнократним дејством егзогених фактора, пре свега свет- 
ским ратовима. Када су се ратови смирили, додуше 35 година после 
краја последњег, капитализам се вратио на старо, па отуда и раст 
неједнакости који је неминован и y XXI веку. 


Иако високо вреднује Пикетијев допринос и његову последњу 
књигу означава као дело „изузетне обухватности и утицаја“ (стр. 
47), Милановић није задовољан понуђеним објашњењем, увиђајући 
његову неуверљивост. Потребна је теорија која може да објасни про- 
мене неједнакости и у једном и у другим смеру, а не хипотеза која 
промене у једном смеру објашњава ванредним околностима. Тако 
је Милановић осмислио Кузњецове таласе, теоријску концепцију за 
разматрање динамике неједнакости са привредним растом, односно са 

променама нивоа развијености, а тиме и променама per capita дохот- 
ка. Јасно се идентификују чиниоци који увећавају и они који умањују 
неједнакост, при чему ове друге аутор дели на бенигне (друштвени 
притисци исказани у политичком оквиру, попут социјализма и син- 
диката, распрострањено образовање, старење становништва, што 
доводи до снажнијих захтева за социјалном заштитом и технолошке 
промене у корист нискоквалификованих радника) и малигне (ратови, 
услед разарања и високог опорезивања, и конфликти у друштву, који 
доводе до распада државе). 


Милановић сматра да постоји цикличност дејства фактора који 
увећавају и умањују економску неједнакост, таква да у условима ви- 
соке неједнакости на снази добијају они чиниоци који је умањују и 
обрнуто. Стога не постоји једна Кузњецова крива, већ више њих – 
циклуси који постају Кузњецови таласи. Стога је први циклус, опи- 
сан оригиналном Кузњецовом кривом, већ завршен у најразвијенијим 
земљама света и крајем прошлог века започео је други циклус – нова 
Кузњецова крива, тако да се сада најразвијеније земље налазе на 
оном делу те криве који има позитиван нагиб. Дакле, оне су ушле у 
други циклус. Аутор јасно указује на факторе који су довели до по- 
раста неједнакости дохотка у развијеним земљама крајем ХХ века. 
Пре свега, то су глобализација и технолошки напредак који је био 
у корист висококвалификованих (повећавајући разлике у радним 
дохоцима). Глобализација је довела до изузетне покретљивости ка- 
питала, тако да је опорезивање тог производног фактора, односно 
прихода од њега, контрапродуктивно и са алокативног и са фискал- 
ног становишта — пошто ће капитал лако „мигрирати“ на подручја 
са нижим пореским оптерећењем, држава ће остати и без капита- 
ла и без пореских прихода. За разлику од Марксовог жељеног про- 
летерског интернационализма, на делу је капиталистички. Дакле, 
аутор јасно наводи да умањено опорезивање капитала, чиме се 
увећава нето приход власника капитала, што услед инхерентно веће 
неједнакости дохотка од капитала у односу на доходак од рада до- 
води до повећања неједнакости расподеле дохотка, није политичка 
одлука у смислу идеолошки мотивисане слободне воље, није поли- 
тички волунтаризам, већ је последица промене услова у којима се 
одвија алокација ресурса. Милановић указује на постојање три силе 
које, унутар Кузњецових таласа, обликују неједнакост: технологија, 
глобализација и политике које се примењују, при чему су политике 
условљене технологијом и глобализацијом, нарочито њиховим про- 
менама, а не обрнуто. У овом делу књиге на делу је покушај аутора 
да се и неједнакост ендогенизује, па да се добије модел са равнотеж- 
ним цикличним кретањима. Другим речима, увећање неједнакости 
дохотка ствара силе које доведе до дејства оних фактора које је 

умањује. Уместо Кузњецовог/Фукујаминог краја историје, добијамо 
„Милановићево клатно“. 


Кузњецови таласи се односе да индустријско доба, то јест 
на услове у којима је на делу индустријализација. Прва Кузњецова 
крива односи се на доба обележено оним што Милановић назива 
прва технолошка револуција (неки то називају и првом и другом 
индустријском револуцијом), а друга на доба друге технолошке 
револуције (трећа индустријска револуција), засноване пре све- 
га на комуникацијама и информационим технологијама. Таласи не 
захватају прединдустријски период. У том делу људске историје, у 
коме се, нажалост, нека друштва још увек налазе, нема никаквих ци- 
клуса, због тога што не постоји привредни раст већ само стагнација. 
А у стагнацији може да дође до шокова који утичу на укупан, одно- 
сно на per capita ниво дохотка одређеног друштва. У таквим окол- 
ностима, повећањем per capita дохотка увећава се простор за пораст 
неједнакости расподеле дохотка, због тога што се просечан доходак 
удаљава од дохотка који обезбеђује само егзистенцијални минимум. 
Милановић формулише и криву границе могуће неједнакости и та 
крива је растућа за ниво per capita дохотка и конкавна, будући да опа- 
да брзина тог раста. Занимљив концептуални оквир за истраживање 
економске историје прединдустријског периода. 


Друга концептуална новина Милановићевог опуса, потпуно 
разрађена у овој књизи, јесте разматрање глобалне економске не- 
једнакости. Милановићу разматрање неједнакости у једној земљи 
служи за искорак у правцу глобалне неједнакости. Аутор, још у уво- 
ду, наводи три разлога за такво истраживање. Први је знатижеља, 
не само за истраживање нечега што досад није истражено, већ и 
интересовање људи за животе других људи ван граница сопстве- 
не земље. Други је то што сада располажемо подацима потреб- 
ним за емпиријско истраживање, а трећи је да изучавање глобал- 
не неједнакости омогућава да сагледамо колико се свет променио 
у последњих двадесет пет година. Ниједан од тих разлога није 
уверљив. Ни знатижеља није довољан услов за неко истраживање, 
још мање су доступни подаци (постоје подаци о многим појавама, 
али оне нису предмет озбиљног истраживања), а постоје и алтерна- 
тивни и супериорни начини да се спозна шта се дешавало у свету 
у последњих двадесет пет година. Реченицу „Изучавање глобалне 
неједнакости није ништа мање него изучавање економске историје 
света“ (стр. 3) може да напише само неко ко не прихвата да еко- 
номску историју света, осим неједнакости, чине и многе друге, често 
далеко занимљивије ствари. 


Проблеми са концепцијом глобалне неједнакости постају 
озбиљнији уколико се постави питање које су то њене последице, без 

обзира на то да ли је растућа или опадајућа. У оној мери у којој нам 
они који истражују неједнакост уопште указују на последице растуће 
неједнакости, оне су пре свега политичке и одражавају се на друшт- 
во у коме се бележи та неједнакост. Друштво може да се назива и 
национална држава, како то чини Милановић у овој књизи, али то не 
мења битно ствар. Милановић сматра да повећање неједнакости не 
представља претњу капитализму (дакле, није економска претња), али 
јесте претња демократији у капитализму. А механизам који активи- 
ра ту претњу јесте слабљење средње класе и све већа поларизација 
друштва, односно бирачког тела. Дакле, неједнакост је опасност по 
постојеће (тамо где постоје) демократске политичке институције. А 
те институције постоје само на нивоу друштва, односно националне 
државе – не постоји глобално друштво, па стога не постоји ни гло- 
бална средња класа, независно од тога што се може израчунати гло- 
бални медијански доходак и идентификовати ко га присваја. Средња 
класа је релевантна са становишта бирачког тела, преференција 
медијанског бирача и доношења колективних одлука о политичким и 
економским институцијама, укључујући и економске политике, што 
значи и политике према неједнакости распореде дохотка, али све то 
постоји само у појединачном друштву, националној држави, ако је 
неком тако драже. И сам Милановић наводи да су избори за Европ- 
ски парламент „у највећој мери бесмислени“ (стр. 208), а демократ- 
ски делотворан светски парламент још увек не постоји, уз прилич- 
но малу вероватноћу да ће бити успостављен у неколико следећих 
миленијума. 


И све друге теорије којима се објашњавају негативне после- 
дице економске неједнакости, попут социолошке теорије релативне 
депривације, односе се на појединачна друштва. Појединци се по- 
реде са својим парњацима, а ти парњаци се налазе у истом друштву. 
Нису, без обзира на сав напредак савремених комуникација, у неком 
хиљадама километара далеком друштву, других културних образаца, 
другог језика и свега другог. Узгред, појединци које себе пореде са 
другима, у оној мери у којој се пореде, за то користе своје релативно 
лично благостање, а не релативни доходак којим располажу. Поре- 
ди се потрошачев вишак. А неки од у књизи приказаних резултата 
глобализације, која је донела увећање потрошачевог вишка услед 
пада тржишних цена, могу да се разликују уколико се, уместо дохот- 
ка, као мера благостања употребљава потрошачев вишак. 


Но, увођење категорије глобалне неједнакости неминовно у 
разматрање уноси и неједнакост између земаља. Поставља се питање 
колико је добро економске разлике између земаља посматрати у ок- 
виру разматрања неједнакости расподеле дохотка. Те разлике ипак 
спадају у теорију привредног раста, која треба да објасни порекло 


238 


Прикази (стр. 234—255) 


разлика у дохотку између земаља, а не да се те разлике и евенту- 
ално њихове промене само констатују. При таквом објашњењу се 
постављају питања разлика у продуктивности рада, технологије 
која се користи, удаљености земље од границе најсавременије 
технологије, институционалног оквира и његове еволуције, нивоа 
акумулације производних фактора, што се своди на питање зашти- 
те приноса инвестиција, ефикасности коришћења тих фактора, као 
и конкурентског притиска као главног покретача те ефикасност и 
баријера уласку као главне препреке. Ничега од тога у Милановићевој 
књизи нема. Штета, будући да због тога не сазнајемо много о томе 
зашто неки народи напредују, а други пропадају. Али сазнајемо како 
политички активисти радног ХХ века, попут Бухарина, гледају на од- 
нос експлоатације радне снаге у колонијама и надница у развијеним 
земљама (стр. 130). 


Независно од тога, Милановић користи разлике у просечном 
дохотку између земаља као покретачки мотив међународних ми- 
грација, које прате, како он наводи, четири противречности. Једна 
од њих јесте да глобализација онаква каква се одвија није уравноте- 
жена, пре свега због тога што омогућава слободан проток добара и 
капитала, али не и радне снаге. Па се наводи да слободна трговина 
и слободан проток људи имају исте ефекте: „кретање људи, начел- 
но посматрано, не разликује се од кретања добара или технологије 
или протока капитала“ (стр. 204). Проблем, међутим, лежи у томе 
што кретање људи ствара знатне екстерне ефекте по друштво које 
их прима, који могу да иду дотле да се мења институционални ок- 
вир одређеног друштва, нарочито неписана правила. А налаз који 
Милановић наводи да имигранти плаћају више пореза него што 
примају трансфера није аргумент у прилог тезе да не генеришу ек- 
стерне ефекте на јавне финансије, будући да треба поредити колико 
они, у односу на староседеоце, доприносе финансирању пружања 
јавног добра, то јест колика је њихова релативна разлика између 
плаћених пореза и примљених трансфера. 


Милановић је поборник слободних миграција, али увиђа да 
неограничени проток људи није доступна опција, па се стога зала- 
же за степенасти приступ, којим ће се имигрантима дати нека, али 
не сва права, тако да би се успоставила одређена разлика у трет- 
ману домаће и имигрантске радне снахе. То би, према његовом 
мишљењу, умањило тензије на обе стране и увећало проток људи. 
Аутор такође има и свој предлог у погледу политика којима би 
се умањила неједнакост дохотка и богатства у најразвијенијим 
земљама. Он ce не залаже за велику ex post корекцију расподеле до- 
хотка на тржишту производних фактора (порезима и трансферима), 
већ за ех ате корекцију, која би довела до измене тржишних исхода. 

Та корекција је усмерена на измену расподеле ресурса којима рас- 
полажу појединци и које пласирају на тржиште производних фак- 
тора. У такве корекција спадају: (1) високи порези на наследство, 
(2) пореска политика која ће корпорације стимулисати да расподељују 
акције радницима и (3) пореска и друге политике које ће омогућити 
сиромашнима и средњој класи да поседују финансијску имовину, 
односно да реализују финансијске пласмане. Милановић сам увиђа 
велике проблеме у погледу изводљивости и делотворности тих мера 
које би требало да доведу до „народног капитализма“, пре свега у 
великом колебању приноса од финансијских пласмана и потреби 
да се њима мудро управља, не само посвећеношћу и прикупљањем 
великог броја информација — посредно признање финансијским 
капиталистима. Онда се аутор окреће смањењу неједнакости рас- 
поделе образовања, па тиме и људског капитала. Свестан да је 
ниво образовања у развијеним земљама прилично висок, то јест 
да је велики број људи обухваћен тим образовањем, Милановић се 
усредсређује на јачање државно финансираног образовања. Тиме 
ће, сматра, студије на Харварду бити доступније младима из сиро- 
машних породица. Остаје нејасно колики су заиста домети свих тих 
предложених мера. 


Посвећеност истраживању одређеног феномена свакако је за 
похвалу. То је потребан, мада не и довољан услов да се направи 
пробој у светским размерама, што је Милановић свакако, не само 
овом књигом, учинио. Међутим, таква посвећеност може да доведе и 
до опадајућих или чак и негативних приноса. Неједнакост у дохотку 
почиње да се перципира као величина којом може све да се објасни. 
Отуда, Милановић почетак Првог светског рата, нешто око чега се 
у савременој историографији ломе копља, објашњава неједнакошћу 
дохотка у тадашњој Немачкој, која је наводно умањила могућност 
финансирања рата, па је стога немачка војна елита одлучила да 
поведе оно што су они сматрали за превентивни рат. Или, још 
занимљивије, Милановић проституцију објашњава неједнакошћу, 
будући да сматра да је њен „основни узрок неједнакост у дохотку и 
богатству“ (стр. 228). Да не би било дилеме, у примеру на следећој 
странци, аутор сматра да би хипотетичка уравнотежена расподела 
дохотка између мушкарца и жене довела до пропорција од 50% и 
мушких и женских „сексуалних радника/радница“. Ипак, слика света 
око нас постаје гротеска када се све објашњава само једном величи- 
ном. Када се богатство преференција људи, разноликост подстицаја 
којима су они изложени, разлике у којима перципирају те подстицаје, 
сложност веза између појединаца, када се све то избрише и сведе 
само на једноставан спознајни калуп, онда се не добија много. Него, 


240 


Прикази (стр. 234—255) 


да се вратимо Буњуелу, оном са почетка овог приказа — ипак треба 
одгледати „Лепотицу дана“. 


Да ли је аутор успео да тврдокорне економисте, оне који ра- 
зматрају привредни раст и који расправљају о продуктивности, 
технолошком напретку, институцијама, подстицајима, ефикасно- 
сти и сличним нехуманим темама убеди у значај теме економске 
неједнакости? Једног од њих, онога који је написао овај приказ, сва- 
како није. Но, све ван те оцене била би неоправдана генерализација. 


Милановић је написао веома добру, концизну књигу у којој је 
јасно изнео аргументе у прилог својих теза. Далеко, у сваком погле- 
ду, бољу од Пикетијеве. Свака част, Бранко! 

Историјски посматрано, неупитна je правилност да y CyTO- 
ну сваке економске кризе долази до нове, екстензивније регулације 
финансијског тржишта, чиме се конкуренција као процес надметања 
делимично ограничава ради успостављања финансијске стабилности. 
Велика рецесија, како се често означава период последње економске 
кризе, вратила је попут бумеранга стара питања у светлу нових окол- 
ности. Зашто либерална парадигма о саморегулацији тржишта не 
важи у банкарском сектору? Да ли је конкуренција банака друштвено 
пожељна? Да ли постоји дилема између конкуренције и стабилности? 
Док се данашње банке све више удаљавају од своје традиционалне 
улоге посредника између оних који штеде и оних који инвестирају, 
комплексност финансијског посредовања чини да се све мањи број 
људи неекономске професије интелектуално ангажује у вези са тим 
питањима, чије импликације далеко превазилазе интересе власника 
банака, њихових поверилаца и клијената. Ипак, изгледа да давање 
једнозначних одговора не иде много лакше ни стручњацима, о чему 
сведочи књига Ксавијера Вивеса. Циљ аутора је био да сублимира 
досадашње налазе економске науке о односу конкуренције и стабил- 
ности у банкарском сектору и да анализира регулаторне промене 
које су наступиле као одговор на последњу економску кризу. Његов 
мотив није пука интелектуална радозналост већ и неопходност да 
се на основу тих налаза формулишу препоруке за успостављање 
адекватне регулације банака и њено усклађивање са политиком за- 
штите конкуренције, како би се у будућности очувала финансијска 
стабилност, а да при томе цена коју плаћамо у виду нарушавања 
конкуренције буде што нижа. 


Ауторка је асистент на Правном факултету Универзитета у Београду, 
ana.odorovic@ius.bg.ac.rs. 

Ксавијер Вивес започиње своју анализу освртом на еволуцију 
банкарског сектора од Велике депресије тридесетих година прошлог 
века до данас, која се одвијала под утицајем промена у регулаторном 
режиму и технолошких иновација, али и садејства тих фактора, што 
je посебно приметно у контексту последње економске кризе. Са cra- 
новишта регулације, може се направити груба дистинкција између 
два периода. Први, који је трајао од Велике депресије до седамде- 
сетих година прошлог века, обележила је ригидна контрола банака, 
праћена значајним ограничавањем конкуренције, било индиректно, 
тако што су високи регулаторни захтеви створили баријере уласку 
на тржиште, или директно, толерисањем картелских споразума и 
других видова нарушавања конкуренције од стране постојећих ба- 
нака. Седамдесетих година прошлог века сазрело је уверење да је 
конкуренција на банкарском тржишту, због свог позитивног дејства 
на статичку и динамичку ефикасност, а посредно и на привредни 
раст, једнако пожељна као и на другим тржиштима. Смањење регу- 
латорних обавеза и постепено увођење права конкуренције довело 
je до велике експанзије банкарских услуга, али и до веће учеста- 
лости финансијских криза него у претходном периоду. Упоредо са 
процесом дерегулације, трансформацији банака су у великој мери 
допринеле технолошке и друге иновације. Аутор посебно наглаша- 
ва значај иновација које се односе на увођење нових финансијских 
инструмената. Иако се њихова основна функција састоји у томе да 
олакшају банкама бољу диверзификацију ризика, нови финансијски 
инструменти су, уз неадекватну регулацију, истовремено омогућили 
да поједине ризичне активности банака „прођу испод радара“, што је 
створило подстицаје за прекомерно излагање ризику и коначно кул- 
минирало финансијском кризом 2007-2008. године. Иновације, пре- 
ма речима аутора, обликују и актуелне тенденције развоја банкарског 
сектора, који је све више изложен конкурентском притиску који по- 
тиче од других финансијских посредника, у првом реду предузећа из 
области информационих технологија (fintech). Вивес оставља отво- 
рено питање у којој мери управо јачање конкуренције, уз постојање 
економије обима, може да објасни значајно увећање концентрације 
на банкарском тржишту у периоду након кризе. 


Пре него што се упусти у разматрање централне идеје ове 
књиге — односа између конкуренције и стабилности на банкарском 
тржишту, аутор се зауставља на одвојеној анализи тих феномена. 
Прва питања која поставља јесу шта представља извор нестабилно- 
сти банака и због чега је државна интервенција на банкарском тржиш- 
ту у одређеној мери пожељна, односно којим регулаторним инстру- 
ментима се могу ублажити узроци нестабилности. Примарна улога 
банке као финансијског посредника састоји се у томе да премости 
проблем асиметрије информација који постоји између учесника на 

тржишту капитала пре и после закључења трансакције у виду не- 
гативне селекције и моралног хазарда. Без банкарског посредовања, 
они који се налазе на страни тражње за капиталом, зајмопримци, 
суочавају се са високим трошковима веродостојног информисања 
друге стране у трансакцији, оних који се налазе на страни понуде ка- 
питала, зајмодаваца, о својим пословним подухватима и могућности 
да редовно извршавају своје обавезе по основу зајма. Према 
модерној теорији банкарства, како аутор истиче, банке су заслужне 
и за креирање ликвидности, с обзиром на то да главни извори сред- 
става (депозити) представљају краткорочне обавезе банке, док су 
њени пласмани (зајмови) по правилу дугорочна потраживања. Бан- 
карска криза настаје у непосредној вези са ограничењима које банке 
испољавају при остваривању поменутих функција, у ситуацији када 
власници депозита или инвеститори, на основу информација којима 
располажу о (не)могућности банака да реализују своја потраживања 
према дужницима, одлуче да повуку своје депозите. У мери у којој 
се то одиграва систематски, када су захтеви за повлачењем средста- 
ва координирани, проблем ликвидности банке неретко се претва- 
ра у проблем солвентности, будући да банке постају принуђене да 
продају своју имовину у кратком року по цени која није довољна 
да се намире сви повериоци. Негативне последице несолвентности 
једне или неколико банака мултипликују се онда када се немогућност 
сервисирања дуга преноси на друге банке услед међузависности 
њихових активности на међубанкарском тржишту. Коначно и посеб- 
но важно, банкарска криза ствара екстерне ефекте на реални сектор, 
привреду у целини, јер доводи до контракције кредита и прекида 
платног промета. 


У последњој финансијској кризи важну улогу је имао феномен 
познат под називом банке у сенци (shadow banking) y вези са процесом 
секуритизације. Секуритизација подразумева трансформацију кре- 
дитних пласмана, који су због рочности неликвидни, у финансијске 
инструменте чијом продајом банка уступа своја потраживања по 
основу кредита спољним инвеститорима, ослобађајући се на тај начин 
дела ризика свог пласмана. Купци тих финансијских инструмената пре 
кризе углавном су били финансијски посредници чије активности нису 
регулисане — тзв. банке y сенци. Привид умањења ризика и увећана 
ликвидност добијена продајом финансијских инструмената узрокова- 
ли су експанзију кредита, али и слабљење подстицаја традиционалним 
банакама да процене кредитну способност дужника. Најопаснија по- 
следица секуритизације и уједно и један од најважнијих фактора кризе 
јесте чињењица да су традиционалне банке истовремено, у различи- 
тим модалитетима, гарантовале ликвидност банкама у сенци, инди- 
ректно задржавајући ризик немогућности наплате кредита. 

Имајући у виду описане несавршености банкарског тржи- 
шта (изражену асиметрију информација и екстерне ефекте), данас 
мало ко оспорава да је адекватна регулација предуслов очувања 
финансијске стабилности. Међутим, не постоји консензус о конкрет- 
ним регулаторним мерама. Аутор прави дистинкцију између мера 
опреза (prudential regulation) и мера сигурности (safety net). Први 
вид регулације треба ех ате да спречи претерано излагање ризику, а 
подразумева одржавање одговарајућег нивоа сопственог капитала и 
ликвидности, као и дужност извештавања. Иако те мере саме по себи 
нису спорне, међународна регулација која је била на снази у време 
наступања кризе (Базел П) испоставила се као неадекватна, пре све- 
га због тога што је описана веза традиционалних банака и банака у 
сенци омогућила регулаторну арбитражу – бирање повољнијег регу- 
латорног аранжмана. Други вид регулације треба да ублажи систе- 
матски ризик након што се он већ оствари и укључује осигурање 
депозита, зајмодавца у крајњој инстанци и финансијско избављење 
(bailout). За разлику од мера опреза, које су увек и свугде благо- 
творне по финансијску стабилност, мере сигурности испољавају 
амбивалентне ефекте јер стварају дисторзије у начину одлучивања 
финансијских институција и инвеститора. Посебно проблематична 
мера је финансијско избављење оних банака чија би пропаст могла 
да нанесе озбиљну штету финансијском систему y целини (,,700 big 
to fail). То је типичан пример моралног хазарда, при чему се велике 
банке, антиципирајући помоћ државе у случају финансијске неста- 
билности, излажу већем ризику него што би чиниле да нема мере 
избављења. 


Друго важно питање које је размотрено у наставку књиге одно- 
си се на специфичности конкуренције на банкарском тржишту из угла 
теорије индустријске организације. Иако је неспорно да то тржиште 
одступа од теоријског модела тржишта савршене конкуренције, тако 
да његови учесници у мањој или већој мери имају тржишну моћ, тре- 
ба разумети порекло постојећих баријера уласку и у каквом су оне 
односу са другим видовима несавршености тржишта, несавршеном 
информисаношћу и екстерним ефектима. Тржишна моћ постојећих 
банака зависи од степена контестабилности тржишта, то јест од ви- 
сине иреверзибилних трошкова које би потенцијални учесници мора- 
ли да сносе у случају изласка из гране. Уколико нема тих трошкова, 
потенцијални конкуренти дисциплинују понашање постојећих бана- 
ка на исти начин као и конкуренти који су већ у грани. Аутор за- 
пажа да су баријере уласку на банкарско тржиште свеприсутне и 
разноврсне. За мале банке извор баријера уласку је економија обима 
у вези са високим трошковима примене регулације и трошковима 
одржавања информационих система. Затим, извор баријера уласку 
представља репутација постојећих банака, будући да се банкарство 

и развило као одговор на недостатак поверења који постоји при ди- 
ректним трансакцијама зајмодаваца и зајмопримаца. Коначно, по- 
себно важан извор тржишне моћи постојећих банака чине различите 
предности које оне стичу раним уласком на тржиште, а које се могу 
стратешки користити за спречевање уласка нових конкурената. У 
стратешке баријере аутор убраја трошкове замене једне банке за дру- 
гу, информације о дужницима у вези са асиметријом информација 
и мреже (филијала, банкомата и др.). Иако високи трошкови замене 
једне банке за другу начелно подстичу конкуренцију банака пре него 
што стекну довољно велику базу клијената, они такође омогућавају 
банкама да у неком каснијем тренутку погоршају услове, на при- 
мер, смањивањем каматне стопе на депозите. Слично, банке које 
познају кредитну историју својих дужника ex post стичу монопол 
над информацијама о њиховој кредитној способности, што такође 
умањује конкурентски притисак. Затим, банке које су прве развиле 
одређену инфраструктуру која представља погодност за корисни- 
ке банкарских услуга, попут мреже банкомата, имају подстицај да 
онемогуће приступ својим конкурентима, на пример, чинећи њихове 
платне картице некомпатибилним или наплаћујући високу провизију. 
Сложености анализи конкуренције на банкарском тржишту доприно- 
се и многе друге околности. Постојање екстерних ефеката у банкар- 
ским услугама, утицај нових финансијских посредника и одсупање у 
односу на рационално понашање привредних субјеката само су неке 
околности којима аутор посвећује много пажње. 


Након што су стабилност и конкуренција на банкарском тржи- 
шту објашњене као две стране исте медаље, аутор анализира да ли и 
под којим условима оне могу да се преклапају. Разматрајући теоријске 
и емпиријске моделе који објашњавају интеракцију конкуренције и 
стабилности, Вивеса заправо интересује да ли постоји оптималан 
ниво конкуренције на банкарском тржишту. Тиме се индиректно 
ставља на пробу један од основних економских постулата да је више 
конкуренције увек боље за друштвено благостање. Већ је било речи 
о томе да стабилност банке подразумева усклађеност активе и пасиве 
у билансу стања, пласмана и извора средстава. Стога, аутор засебно 
посматра утицај конкуренције на повлачење депозита и преузимање 
ризика од стране банке. У првом случају, јасно је да конкуренција 
сама по себи не може да буде узрок „јуриша на банке“, али, према 
речима аутора, утиче на ниво отпорности банке у тој ситуацији. Први 
разлог је што већа тржишна моћ имплицира већи профит који бан- 
ци омогућава да лакше амортизује изненадно повлачење депозита. 
Други разлог се односи на степен координације власника депозита 
при одлуци о њиховом повлачењу. Модел претпоставља да се влас- 
ник депозита одлучује на повлачење на основу информација о сол- 
вентности банке којима располаже, али и понашања других власника 

депозита, општег стања панике. Виши ниво конкурениције отежава 
услове под којима банка долази до извора средстава, што појединачном 
власнику депозита умањује вероватноћу да се намири у случају не- 
ликвидности банке, због чега ће његова одлука о повлачењу депози- 
та бити под већим утицајем компоненте панике. Крајња последица 
веће координације у понашању власника депозита је да се за дати 
ниво солвентности увећава вероватноћа неликвидности. 


Далеко значајнији, а уједно и комплекснији део анализе јесте 
однос конкуренције и стабилности у вези са пласманима банке. Аутор 
објашњава неколико механизама којима конкуренција може да увећа 
ризик пропасти банке. Најпре се износи схватање да конкуренција 
увећава морални хазард банке (њених власника и менаџера) у односу 
на њене повериоце. Банке у условима ограничене одговорности имају 
подстицај да улажу у ризичне пласмане који обезбеђују високе стопе 
приноса онда када њени повериоци имају ограничене могућности да 
процене тај ризик. Дакле, претпоставка прекомерног излагања ризику 
јесте асиметрија информација у корист банке јер би, у случају потпу- 
них информација, повериоци захтевали вишу пасивну каматну стопу 
која укључује премију на ризик и тиме одвратили банку до описаног 
понашања. Аутор заступа мишљење да се проблем моралног хазарда 
увећава јачањем конкуренције на тржишту јер растом тржишне моћи 
банке расте и дисконтована вредност будућег профита, тако да њени 
власници и менаџери имају већи опортунитетни трошак у случају 
пропасти проузроковане преузимањем прекомерног ризика. Пре- 
ма речима аутора, друга опасност веће конкуренције на банкарском 
тржишту састоји се у продубљивању проблема негативне селекције 
дужника. Кључна претпоставка на којој аутор заснива своју тврдњу 
јесте да већа конкуренција банака доводи до слабије могућности 
разликовања добрих и лоших дужника јер су информације о њиховој 
кредитној способности сада дисперзоване међу већим бројем бана- 
ка. Као одговор на ограничену могућност селекције дужника, бан- 
ке повећавају активне каматне стопе, што има за последицу да се 
просечан ризик дужника увећава. Вивес сам увиђа ограничење те 
аргументације с обзиром на то да већа конкуренција најчешће доводи 
до нижих, а не виших активних каматних стопа, што може не само 
да умањи негативну селекцију већ и да ублажи морални хазард ду- 
жника, који услед нижих трошкова кредита остварују већи профит од 
својих пословних подухвата па ce ex post понашају опрезније, одно- 
сно приврженији су испуњавању својих дужничких обавеза. Конач- 
но, аутор сматра да јача конкуренција увећава нестабилност због тога 
што подстиче прекомерну експанзију кредита. На готово идентичним 
премисама као у случају негативне селекције, аутор објашњава ме- 
ханизам „позитивне селекције“. Иако начелно посматрано, што је 
могућност процене дужника слабија, услови за одобравање кредита 

постају строжи (што је узрок негативне селекције), тај принцип важи 
само до тренутка када број дужника о чијој кредитној способности 
банка нема информације не постане довољно висок. Тада банке 
испољавају супротно понашање — ублажавају услове за одобравање 
кредита за све дужнике јер претпостављају да се услед увећане 
асиметрије информација са којом се суочавају све банке смањује 
број лоших дужника којима друге банке нису одобриле кредит, тако 
да у просеку расподела добрих и лоших дужника сваке банке постаје 
равномернија (позитивна селекција). Повољни услови одобравања 
кредита једнако привлаче добре и лоше дужнике, број одобрених 
кредита се увећава, а раст просечног ризика има за последицу већу 
нестабилност тржишта. Упркос свему томе, резултати емпријских 
истраживања не доводе до једнозначног закључка о негативном 
утицају конкурениције на стабилност. Резултати значајно варирају 
зависно од узорка, а посебно начина на који се мери конкуренција. 
Поједина истраживања показују да је средњи ниво конкуренције оп- 
тималан за финансијску стабилност. 


Међутим, као далеко снажнији фактор систематског ризика по- 
казала се неадекватна, недовољна или прекомерна регулација банака. 
Регулација је недовољна ако дужност обавештавања о свим релевант- 
ним информацијама за процену ризика пласмана не постоји или се не 
спроводи за све финансијске посреднике, укључујући традиционалне 
банке и банке у сенци. Доступност информација о ризику пласма- 
на управо омогућава да конкуренција банака доведе до оптималног 
излагања ризику, будући да власници депозита и инвеститори могу 
да дисциплинују управу банака, захтевајући већу пасивну каматну 
стопу која ће укључивати премију на ризик. Регулација је прекомер- 
на, то јест подстиче прекомерно излагање ризику у свим случајевима 
експлицитног или имплицитног осигурања, при чему аутор заправо 
мисли на мере сигурности о којима је раније било речи. Било да је 
реч о осигурању депозита или избављењу банака које су запале у 
финансијске тешкоће, стварају се дисторзије у подстицајима свих 
тржишних учесника. Банке се још агресивније надмећу за депози- 
те, а дисциплина повериоца банке потпуно изостаје. Једини изузетак 
је осигурање депозита чија се цена усклађује са ризиком пласмана, 
али, као што последња криза јасно показује, то је тешко спровести у 
стварности. Коначно, аутор се залаже да регулација капиталне адек- 
ватности буде у вези са екстерним ефектима које би пропаст бан- 
ке произвела, тако да се за веће банке примењују строжи захтеви 
јер ниједан од претходно описаних видова регулације не доводи до 
интернализације укупних друштвених трошкова. Регулаторне проме- 
не које су наступиле на међународном нивоу после кризе (Базел Ш) 
засноване су на тим принципама. Циљ је да се правила о дужности 
обавештавања учине ефикаснијим, а премија за осигурање депозита 
и капитална адекватност непосредније вежу за ризик пласмана, као 

и за екстерне трошкове у случају финансијске пропасти, уз посебна 
правила за систематски важне финансијске институције. Међутим, 
аутор изражава сумњу да регулатор може прецизно да одмери ек- 
стерне трошкове и да успостави правила која ће тржишним учесни- 
цима омогућити прецизну процену ризика пласмана. С тим у вези, 
он закључује да однос конкуренције и регулације зависи од адекват- 
ности регулаторних правила. У условима савршене регулације, диле- 
ма између конкуренције и стабилности не би ни постојала, међутим 
када регулација има одређене недостатке, што је увек случај у ствар- 
ном свету, конкуренција доприноси већој нестабилности. Упркос 
конзистентности претходне анализе, крајњи закључак аутора се чини 
неуверљивим јер потпуно изостаје објашњење у каквој су вези не- 
адекватна регулација, с једне стране, и конкуренција, с друге. 


На самом крају књиге разматра се питање односа финансијске 
регулације и политике заштите конкуренције с обзиром на то да 
различите регулаторне мере могу привремено или трајно да поре- 
мете услове конкуренције на тржишту. Међутим, аутор такође за- 
ступа мишљење да је могуће користити различите мере које стоје 
на располагању телу за заштиту конкуренције за решавање питања 
која су важна за финансијску стабилност. Историјски посматра- 
но, право конкуренције у банкарском сектору примењивало се уз 
многе специфичности због бриге за финансијску стабилност. У 
периоду пре последње кризе, најмање ограничења је постојало у 
случајевима забране картела, а посебну пажњу јавности привукли 
су међународни случајеви манипулације каматним стопама (ЛИБОР) 
и девизним курсевима. Контрола концентрација је у великом броју 
земаља, укључујући Европску унију и Сједињене Америчке Држа- 
ве, остала у заједничкој надлежности тела за заштиту конкуренције 
и финансијског регулатора. Након избијања кризе, политика 3a- 
штите конкуренције је потпуно занемарена када су државе, ради 
ограничавања систематског ризика, различитим видовима држав- 
не помоћи и гаранција у корист банака створиле велике дисторзије 
конкуренције на тржишту. Финансијско избављење је истовреме- 
но значило имплицитно осигурање које банкама омогућава да се 
у будућности задужују по нижим каматним стопама. Аутор исти- 
че да тело за заштиту конкуренције у поступку контроле државне 
помоћи треба да услови одобравање помоћи преузимањем обавеза 
које ће умањити нарушавање конкуренције, али и морални хазард. 
На истој линији аргументације, аутор сматра да у поступку контро- 
ле концентрација треба да се спречи стварање великих банака за 
које ће у будућности постојати обавеза финансијског избављења. 
Коначно, аутор се залаже да регулација банака и политика 3a- 
штите конкуренције не буду поверене истом телу јер се на тај на- 
чин омогућава боља размена информација, смањује опасност да ће 

једна политика бити потиснута у корист друге и, на крају, умањује 
вероватноћа „овладавања“ регулатором. 


Први утисак који ова књига оставља јесте велика амбиција 
таквог истраживачког подухвата. Заиста, у свету у коме се истра- 
живачи, нарочито у друштвеним наукама, најчешће закључавају у 
микрокосмос својих уских дисциплина, ушушкани у описивање тек 
понеке нише преостале иза теорија интелектуалних великана, чини 
се да је готово правилност да се великих тема углавном прихватају 
само „политиканти и дилетанти“. У том смислу, Ксавијер Вивес је 
неспорно показао научну храброст када се упустио у то да једну тако 
важну и мултидисциплинарну економску тему обради уважавајући 
све критеријуме научне темељитости и прецизности. Када се томе 
дода чињеница да је књига написана нетехничким језиком на све- 
га нешто више од двеста страница како би се приближила што 
широј читалачкој публици коју одликује мањак стрпљења, онда је ту 
несумњиво било и много посла! Шта је од те амбиције Вивес успе- 
шно остварио? 


Стилски посматрано, књига има једну велику ману. Већ на 
почетку постаје очигледан избор између мноштва детаља и јасно 
изложене суштине, при чему превагу односи ово прво. Теме се то- 
лико брзо смењују да читалац нема времена да се над њима кри- 
тички замисли, а посебно исцрпљујуће постаје да о њима размишља 
као о заокруженој логичкој целини. У том смислу, права је ште- 
та што појединим деловима аутор није посветио макар који ред 
објашњења више. Садржина књига заслужује неколико похвала. 
Она има потребну дубину, идеолошки је непристрасна и врло је 
актуелна у погледу анализе најновијих финансијских иновација и 
промена прописа. Посебно је интересантан њен налаз да, супрот- 
но широко распрострањеном уверењу у јавности да када су банке 
у питању „регулације никад доста“, прекомерна регулација може да 
буде један од директних узрока кризе. Ипак, остаје проблематичан 
крајњи закључак аутора да је конкуренција банака пожељна и благо- 
творна уз адекватну регулацију, а да онда када регулација показује 
одређене мањкавости, што је увек случај у стварности, конкуренција 
доприноси већој нестабилности. Иако ти уравнотежени ставови T3B. 
И-криве добијају све већу популарност у економској науци, тај налаз 
се чини логички неутемељеним, без јасног образложења у каквој су 
интеракцији несавршена регулација, с једне стране, и конкуренција, 
с друге. 


Иако је вероватно да ће велики део шире читалачке јавности 
изгубити интересовање за ову књигу већ на првим страницама због 
описаног стилског недостатка, сви читаоци које та проблематика по- 
себно инспирише, укључујући и аутора овог приказа, сигурно ће по- 
желети да јој се врате много пута. 

Martin Sandbu, Europes Orphan, Princeton University Press, 
Princeton — New Jersey 2015, 313 


Да ли je заједничка валута узрок кризе у Европској унији? Да 
ли је увођење евра велика историјска грешка или исправна одлука 
која је омогућила већи степен интеграције y Европи? 


У потрази за одговорима на та и друга питања која су у 
нераскидивој вези са основним европским идејама и вредности- 
ма, Мартин Сандбу, економски коментатор лондонског Financial 
Times-a, полази од догађаја који се одиграо давне 1941. године на 
изолованом тиренском острву Вентонтен. У најмрачнијем периоду 
европске историје, када је Хитлерова војска деловала непобедиво а 
у Италији доминирао фашистички режим Бенита Мусолинија, упра- 
во је на том малом острву, како тврди аутор ове књиге, формирана 
најамбициознија визија европског уједињења. Алтијеро Спинели, 
члан Комунистичке партије Италије, који се на острву обрео са осам- 
сто других затвореника, на прокријумчареном цигарет-папиру испи- 
сао је Вентотенски манифест – један од првих докумената у којем се 
предвиђа уклањање баријера између европских националних држа- 
ва.! За Сандбуа, тај догађај је посебно важан из више разлога, a пре 
свега због тога што доказује да идеја о уједињењу европских држава 
може да опстане у много злокобнијем времену од овог данас, које ту 
исту идеју поново ставља на пробу. 


Интересантно, и поред тога што се манифестом не предвиђа 
изричито увођење заједничке валуте, Сандбу закључује да је након 
два рата, једног правог и једног хладног, увођење заједничке валу- 
те представљало најбољи одговор на Спинелијеву замисао. Евро је, 
сматра аутор ове књиге, требало да увећа степен интегрисаности су- 


Аутор је студент докторских студија на Правном факултету Универзитета 
у Београду, nikolailic.ius@gmail.com. 


1 Изворни назив: „За слободну и уједињену Европу. Пројект манифеста“ (ит. 


„Рег un'Europa libera e unita. Progetto d'un manifesto“). 

верених европских држава, дозвољавајући сиромашнијим („перифер- 
ним“) земљама да ухвате корак са богатијим језгром, истовремено 
увећајући просперитет у свим државама. Међутим, десетак година 
након увођења евра, периферија се нашла у „економској црној рупи“. 


Један од главних разлога неуспеха и проблема који су се јавили 
након увођења евра Сандбу види у „немилосрдној логици“. Наиме, 
за разлику од присталица те логике, аутор сматра да монетарну унију 
не би требало оптерећивати механизмом фискалних трансфера (фи- 
скалном унијом), а још мање различитим политичким консензусима 
који се формирају на врху и затим спроводе на нижим нивоима. 


Сандбу у овој књизи настоји да побије тврдње да нема алтерна- 
тиве фискалној унији и централизованом одлучивању о аутономним 
националним политикама. Већ у другом поглављу, аутор се хвата 
у коштац са аргументима који говоре у прилог тези да евро представља 
семе раздора између европских држава. Међутим, један од битнијих 
аргумената, ако не и најбитнији, аутор потпуно изоставља. То је 
теорија оптималног валутног подручја (енг. Орпта! Ситтепсу Атеа 
Theory) и њена примена на подручје еврозоне. Ипак, то није била 
препрека за Сандбуа у извођењу закључка да би криза која је пого- 
дила еврозону свакако настала, са евром или без њега. 


У трећем и четвртом поглављу књиге детаљније се разматрају 
дужничке кризе у Грчкој и Ирској, паника која је у тим случајевима 
настала у финансијским круговима, као и улога финансијских „спа- 
силаца“ те две земље. Заједничка је за оба случаја неспремност да се 
дуг делимично отпише и омогући сигуран опстанак тих земаља у ев- 
розони. Аутор сматра да је тај став додатно продубио кризу и проу- 
зроковао мноштво нових грешака, како економских, тако и политич- 
ких. Сандбу нема дилеме када износи тврдњу да проглашење дуга 
светом обавезом, нечим што се мора поштовати увек, свуда и изнад 
свега, води озбиљним и непотребним фискалним консолидацијама, 
дугим „кредитним сушама“ и de facto суспензијама националне де- 
мократске суверености. 


Обе дужничке кризе у књизи се детаљно анализирају, износе 
се сликовити примери и цитирају релевантне изјаве појединих ев- 
ропских званичника. За Сандбуа, то нису само аа ћос случајеви, већ 
прецеденти који ће обликовати будућу политику у монетарној унији. 


Управо у петом поглављу књиге аутор објашњава како су по- 
литички принципи формирани током кризе у Грчкој и Ирској касније 


примењени на веће земље, као и на монетарну унију у целини: „Ре- 

2 Роберт Мандел и Аба Лернер развили cy шездесетих година прошлог 
века теорију оптималног валутног подручја. Та теорија дефинише услове које би 
одређени географски регион требало да испуни како би дошло до максимизације 
економске ефикасности услед коришћења исте валуте у целом региону. 


252 


Прикази (стр. 234—255) 


зултат је био катастрофалан: друга самоиндукована рецесија, затрова- 
на политика и gratis егзистенцијална претња по евро.“ Предвиђајући 
даљи развој догађаја, Сандбу констатује да ће последице бити још 
видљивије у економским тешкоћама које тек долазе и израженој 
политичкој нестабилности. 


Пратећи хронолошки најбитније догађаје у еврозони, у шестом 
поглављу се описује занимљив преокрет који се десио током 2012. и 
2013. године. Вођство у зони је тада обновљено, додуше делимично, 
али уз потпуни заокрет у економској политици – од експлицитног 
одбијања реструктурирања дугова ка пружању подршке дужници- 
ма. Тај став се у одређеној мери поклапа и са основном идејом коју 
Сандбу заступа и исказује на различите начине у целој књизи. Стога 
аутор сматра да је тај заокрет требало учинити раније, још одлучније 
и израженије. 


У седмом поглављу Сандбу уводи читаоце у један потпуно 
нови хипотетички след догађаја — свет у коме се Европа на време 
одлучила на оштар заокрет у економској политици. Нудећи упоред- 
ни приказ „алтернативне историје“, Сандбу потврђује раније изнети 
закључак да би негативне економске последице биле далеко мање 
да ce реструктурирању дугова приступило благовремено — ,„...] чи- 
тав терет био би подељен праведније, економско благостање било би 
веће, а политичке прилике боље“. 


Занимљиво је да аутор потпуно занемарује неке од главних 
аргумената који не иду у прилог његовом ставу и реструктурирању 
дугова, а пре свих — морални хазард. Наиме, уколико би дужници 
знали да постоји могућност реструктурирања, извесно је да би се 
задуживали и трошили још више, чиме би, уместо да буде решена, 
дужничка криза била додатно продубљена. 


Завршна поглавља Сандбуове књиге односе се на будућност ев- 
розоне. С обзиром на то да је књига објављена средином 2015. годи- 
не, пре иступања Уједињеног Краљевства из Европске уније и других 
већих потреса у Европској унији, за читаоце може бити занимљиво да 
упореде Сандбуова предвиђања са тренутном реалношћу и да виде у 
којој мери су она обистињена. Тако се у осмом поглављу дефинишу 
три највећа будућа економска изазова еврозоне: даље спровођење у 
дело поменутог заокрета у економској политици, интензиван рад на 
повећању агрегатне тражње како би се спречио њен поновни драсти- 
чан пад у будућности и усредсређивање на дугорочну продуктивност 
уместо на извозну конкурентност. 

У деветом поглављу се изложене идеје додатно поткрепљују 
предлогом да се као политички императив усвоји ближа сарадња 
међу земљама у еврозони и да се успоставе адекватне институције 
које би омогућиле спровођење изложених идеја у дело на начин који 

je алтернативан парадигми централизоване контроле. Међутим, ay- 
тор не износи конкретане предлоге како би требало да изгледа струк- 
тура тих нових институција, а коришћени аргументи се углавном 
ослањају на критику постојећег „централизованог“ система, коме се, 
између осталог, приписује и стварање политичких екстрема. 


По својој садржини, као и по наслову у виду метафорич- 
ког питања, посебно се издваја десето поглавље књиге: „Велика 
Британија или мала Енглеска“. Сандбу констатује да је Велика 
Британија једина велика привреда у Европи која је одлучила да оста- 
не изван монетарне уније. Али, и поред те чињенице, њу у великој 
мери погађају (нестабилност евра и флуктуације у еврозони. Аутор 
тврди да се питање чланства Велике Британије у монетарној унији 
обично своди на две основне дилеме — да ли би Велика Британија 
имала економску корист од чланства и да ли би њен политички 
утицај био увећан. Аутор детаљно разматра обе наведене дилеме, 
али истовремено уводи и једну потпуно нову перспективу — како би 
Велика Британија унутар еврозоне утицала на избор политике пре и 
током кризе? Још прецизније, да ли би одговор на дужничку кризу 
био бољи и одмеренији да је Велика Британија тада била у еврозо- 
ни? И на крају, како би све то утицало на острвску привреду? 


Сандбу покушава да дође до жељених одговора у више ап- 
страктних и не толико повезаних разматрања, која би требало да 
прикажу обострану корисност од британског чланства у еврозо- 
ни. Према аутору књиге, корист за Велику Британију огледала би 
се у већој стопи привредног раста, стабилности и у дугорочном 
повећању тражње за радом. С друге стране, британски представни- 
ци у Европској централној банци допринели би доношењу мудријих 
и промишљенијих одлука, које, између осталог подразумевају и 
реструктурирање дугова и излазак из дужничке кризе. 


Кључни аргументи за закључке које аутор износи крајње су 
проблематични и своде се на тврдње као што су – „Велике земље 
обично имају већи суштински утицај када је у питању заузимање 
одређених ставова у еврозони него што је то формално одређено 
системом гласања“. Као битан аргумент се наводи и да би вели- 
ко искуство британске централне банке (енг. Bank of England), као 
једне од најстаријих централних банака у Европи, допринело бољем 
формирању и спровођењу политика. Међутим, аутор не износи кон- 
кретне предлоге, то јест конкретан начин на који би британска цен- 
трална банка могла да допринесе решењу дужничке кризе. 


Након сагледавања проблема из различитих перспектива, Санд- 
бу самоуверено доноси закључак да је стварање заједничке ва- 
луте суштински оставило Великој Британији само две опције — 
придруживање еврозони или маргинализација. Економски интереси, 

као и највећи национални интереси Велике Британије, сматра Санд- 
бу, најбоље ће бити заступани уколико приступи монетарној унији. 


После референдумске одлуке из јуна 2016. године, сасвим је 
извесно да чланство у Европској унији, а још мање у њеној монетарној 
унији, није прихватљиво за већину британског бирачког тела. С об- 
зиром на тај исход, занимљиво је видети у којој мери се предвиђања 
аутора већ сада остварују. 


На самом крају књиге, Сандбу читаоце враћа на њен почетак и 
подсећа их не само на Спинелијеву идеју, већ и на сврху заједничке 
валуте: „Прошло је доста времена од када је место Европе на светској 
сцени било обезбеђено углавном на основу њене економске снаге. 
Док Европа и даље чини једну четвртину светске привреде, извесно 
je да ће тај удео бити додатно умањен — не зато што ће Европљани 
постати сиромашнији, већ због тога што ће остатак света постати 
богатији [...].* 


Због тога заиста ne би било лоше подсетити ce — због чега је 
уведен евро? 


На велики број питања постављених у овој књизи, Сандбу 
даје веома занимљиве и провокативне одговоре. Међутим, ти одго- 
вори често нису засновани на егзактним чињеницама и углавном 
су конструисани тако да привуку пажњу што већег дела читалачке 
јавности. Делује да је Сандбу, намерно или не, поставио лаку мету за 
све противнике монетарне уније, и то баш у тренутку када се Велика 
Британија увелико припремала за референдум. 

Др Дејан Поповић“ 


БОЖИДАР ЈЕЛЧИЋ 
(1930-2017) 


У Загребу je 5. јануара 2017. године преминуо др Божидар 
Јелчић, професор емеритус Свеучилишта у Загребу и редовни про- 
фесор у пензији Правног факултета тог универзитета. 


Божидар Јелчић рођен је 1930. године у Вучитрну, где му је отац 
службовао. Гимназију је похађао у Загребу, а затим је у Дивуљама као 
питомац завршио Војнопоморску техничку академију. Из здравстве- 
них разлога напустио је службу у Југословенској ратној морнарици 
и уписао се 1952. године на Правни факултет Свеучилишта у Загре- 
бу, на којем је, као најбољи студент у генерацији, дипломирао 1956. 
године. Недуго после дипломирања, 1957. године, изабран је за аси- 
стента на предмету наука о финанцијама и финанцијско право (који 
је касније преименован у финанцијско право и финанцијска знаност) 
на загребачком Правном факултету, на којем је провео 44 године, 
све до пензионисања. На Економском факултету Гетеовог универзи- 
тета у Франкфурту на Мајни боравио је од 1960. до 1962. године, 
као ималац Хумболтове стипендије и студент Фрица Нојмарка (Fritz 
Меитатк), тада водећег европског професора јавних финансија и рек- 
тора тога универзитета. 


Божидар Јелчић је докторирао на тему о порезу на промет 
на Правном факултету Свеучилишта у Загребу 1962. године, а од- 
мах затим изабран је за доцента на предмету наука о финанцијама 
и финанцијско право. За ванредног професора биран је 1966, а за 
редовног професора 1970. године, као најмлађи у том звању на Свеу- 
чилишту у Загребу. Његову блиставу академску каријеру обележавају 
две важне функције које је обављао — проректора Свеучилишта 
(1976-1980) и декана Правног факултета (1983—1985). Од 1980. до 


* Аутор је редовни професор Правног факултета Универзитета у Београду, 
dejan.popovic@ius.bg.ac.rs. 

1998. године био је предстојник (шеф) Катедре за финанцијско право 
и финанцијску знаност. Године 1986. изабран је за члана сурадни- 
ка Југославенске (сада Хрватске) академије знаности и умјетности. 
Оснивач је и први директор Института за јавне финанције у Загре- 
бу, који је у бившој Југославији био, као и у савременој Хрватској, 
научноистраживачка установа вредне репутације. Своје контакте са 
колегама из међународне академске заједнице обогаћивао је честим 
студијским боравцима у иностранству – што се млађем читаоцу може 
учинити сасвим природним, али је то пре пола века било доступно 
само онима који су се налазили на врху у својој научној области. 
Професор Јелчић је провео готово шест година на усавршавањима на 
универзитетима у СР Немачкој, Сједињеним Америчким Државама, 
Мађарској, Пољској, Русији и Украјини. 

После пензионисања, Свеучилиште у Загребу је Божидару 
Јелчићу 2002. године доделило почасно звање професора емеритуса. 
Он је наставио да y том својству ради Ha Свеучилишту ,,Libertas“ y 
Загребу, на којем је био и ректор. 


Научни опус професора Јелчића обухвата 25 књига и преко 
260 научних чланака. Међу њима се издваја пионирско дело Наука о 
финанцијама и финанцијско право из 1983. године, у којем је, следећи 
интегрални приступ, који је у немачкој литератури установио Хен- 
сел (Albert Hensel), обрадио материју финансијског права и јавних 
финансија (науке о финансијама – како се та дисциплина, под немач- 
ким утицајем /Finanzwissenschaft/, назива на загребачком, али како 
се до краја педесетих година прошлог века звала и на београдском 
Правном факултету). Та књига је побудила велико интересовање у 
научној и стручној јавности тадашње Југославије, о чему сведочи по- 
датак да је приказана у 15 стручних домаћих и иностраних часописа. 
О њеним квалитетима говори и то да је све до 1991. године служила 
као уџбеник и за предмет финансије и финансијско право на Прав- 
ном факултету Универзитета у Београду. 


Иако је објављивао научне радове из готово свих области које 
обухватају науку о финансијама и финансијско право, порез на про- 
мет је био и остао пасија професора Јелчића: докторирао је на ту 
тему, са супругом проф. др Барбаром Јелчић објавио је 1977. годи- 
не књигу Порез на промет производа у теорији и пракси, детаљно 
је анализирао порез на додату вредност у својој књизи Финанцијско 
право и финанцијска знаност из 1998. године, написао је чланак под 
насловом „Опорезивање потрошње“ у зборнику Хрватске академије 
знаности и умјетности Данашња финанцијална знаност из 1998. го- 
дине и др. 


Божидар Јелчић је био најчешће цитирани аутор у радовима о 
финансијској активности државе. Може се рећи да и нема озбиљнијег 

научног рада на простору ех-Југославије у којем је расправљано о 
неким од бројних аспеката (правних, економских, социолошких, 
политичких и др.) прикупљања јавних прихода, њихове расподеле 
и трошења, чији се аутори нису позивали на анализе и оцене сад- 
ржане у Јелчићевим књигама и чланцима. Јелчићев је рад познат и 
признат и изван хрватских, односно ранијих југословенских грани- 
ца. Објавио је књигу и двадесетак чланака у иностранству, држао 
је предавања на многим страним универзитетима, био је организа- 
тор међународних конференција у земљи и члан организационог 
одбора десетак међународних скупова стручњака из домена јавних 
финансија одржаних у иностранству. За свој допринос развоју науке 
о финансијама и науке финансијског права добио је почасни докто- 
рат Националног универзитета „Тарас Шевченко“ у Кијеву. 


Велики допринос професора Јелчића истраживању, проучавању 
и промоцији акција и мера државе у финансијској сфери прибавили 
су му значајна друштвена признања. Тако је 1974. и 1984. године 
добио републичку награду за научни рад, а 1999. године награду 
Хрватске академије знаности и умјетности за највеће достигнуће у 
друштвеним наукама за 1998. годину. 


Годинама је био предавач и водитељ постдипломских студија 
„Финанцијска теорија и финанцијска политика“ Правног факултета 
Свеучилишта у Загребу, као и предавач на постдипломским студијама 
на Медицинском факултету из предмета Финанцирање здравства. 
Био је дугогодишњи члан Правног савета Извршног већа СР Хрват- 
ске, председник Савета за порески систем Министарства финансија 
Републике Хрватске, председник Повереништва за полагање испита 
за пореске саветнике, оснивач и први председник Удружења поре- 
ских обвезника Хрватске, члан Савета Хрватске народне банке и др. 
Један је од оснивача и члан Председништва Академије правних зна- 
ности Хрватске. 


Но, Божидар Јелчић је, изнад свега, био потпуно посвећен 
својем позиву, био је врхунски професор. Посебну пажњу поклањао 
је неговању изузетно коректног односа према студентима и млађим 
колегама. Његова предавања су била радо слушана, а студенти су га 
веома ценили. 


Била ми је част што сам од младих дана могао да сарађујем са 
професором Јелчићем. Године 1980. био је члан комисије пред којом 
сам бранио докторску дисертацију на Правном факултету Универзи- 
тета у Београду. Током осамдесетих година ХХ века успостављена 
је блиска сарадња наставника јавних финансија и финансијског пра- 
ва са загребачког и београдског факултета, а Божидар Јелчић је био 
spiritus agens одржавања редовних годишњих састанака наставника 
тог предмета са свих југословенских правних факултета. Гостовао 

je на београдском Правном факултету, a мене позивао да будем члан 
комисије за одбрану докторске дисертације на његовом, загребач- 
ком. Године 1991. био је члан комисије која је писала реферат за мој 
избор у звање редовног професора. Наш однос је од почетка био за- 
снован на поштовању које сам имао према његовом научном делу 
и професионалним и људским квалитетима. Ни деведесетих година 
наши контакти, иако проређени, нису се прекидали, а повремено смо 
се сусретали — прво у Словенији, а потом, када су односи између 
Србије и Хрватске нормализовани, и у Загребу. Срећни што смо у 
прилици да се опет видимо, разговарали смо о оним питањима јавних 
финансија и финансијског права која су дотицала наше две државе. 
Са скромношћу напомињем да је, иако двадесет година старији од 
мене, са пажњом пратио мој рад, посебно на конституисању поре- 
ског права као засебне дисциплине, о чему је 2008. године и писао у 
Зборнику Правног факултета у Загребу. 


Професор Божидар Јелчић оставио је дубок траг као тео- 
ретичар, универзитетски наставник финансијског права и науке о 
финансијама, узор генерацијама истраживача и практичара, борац за 
права пореских обвезника, правично опорезивање и академске вред- 
ности, у које спада и веровање да за науку не постоје уске нацио- 
налне границе. Све то се може сажето исказати речима да је отишао 
прави господин Професор. 

Чланци предати за објављивање у часопису Анали Правног 
факултета у Београду подлежу обавезној анонимној рецензији два 
рецензента којима није познат идентитет аутора, као што ни аутору 
није познат идентитет рецензената. 


Радови се предају у електронском облику на адресу апа а 
ius.bg.ac или путем платформе за електронске публикације Правног 
факултета Универзитета у Београду на Attp://ojs.ius.bg.ac.rs/. 


Текстови се куцају ћирилицом и по правилу не треба да буду 
дужи од једног табака. Изузетно, максималан обим текстова је 1,5 та- 
бак. Један табак износи 16 страна од 28 редова са 66 знакова у реду, 
односно 28.800 знакова, фонт Times New Roman 12. 


Уколико текст пређе дозвољени обим, биће одмах враћен ауто- 
ру на неопходно скраћивање. Рецензенти неће бити одређени све док 
дужина текста не задовољи предвиђени обим. 


У горњем левом углу, пре наслова рада, наводе се академска 
титула, име и презиме аутора, а у пратећој фусноти, која се означава 
звездицом, установа у којој је аутор запослен или друга афилијација, 
звање аутора и електронска адреса. 


Текст намењен за рубрику „Чланци“ мора да на почетку садржи 
резиме с основним налазима рада, обима до 20 редова (апстракт) и 
до пет кључних речи. На крају текста се налази резиме (summary) 
приближног обима и до пет кључних речи, са насловом рада на ен- 
глеском језику. Додатно, потребно је навести и списак литературе, 
фонт Times New Roman 11. Списак обухвата уџбенике, монографије 
и чланке цитиране у раду, као и интернет адресе на којима су до- 
ступни. Приликом навођења литературе, прво се наводи презиме, за- 
тим прво слово имена цитираног аутора, а потом остали подаци у 
складу са правилима цитирања. 

У интересу аутора је да наслов и кључне речи што верније 
и концизније одражавају садржај рада. Цео рад, укључујући и ре- 
зиме на страном језику, подлежу стручној лектури и анонимним 
рецензијама. 


Наслов рада се пише на средини, великим словима – верзалом 
(фонт 14). Поднаслови се пишу на средини, великим словима (фонт 
12) и нумеришу се арапским бројевима. Уколико поднаслов садржи 
више целина, оне са такође означавају арапским бројевима, и то: 1.1. 
— курентом, тј. малим обичним словима (фонт 12), 1.1.1. — малим 
италик словима (фонт 12) итд. са мањим фонтом. 


За објављивање се предају искључиво оригинални радови, који 
не представљају део одбрањене тезе, објављене монографије или 
књиге, као и они који нису објављени или понуђени другом часопи- 
су. О томе аутор доставља изјаву приликом слања текста Редакцији. 
У супротном Редакција може да прекине сваку будућу сарадњу с 
аутором. 

Етички кодекс је доступан на интернет страници Анала. 


Редакција задржава право да прилагођава рад општим прави- 
лима уређивања часописа и стандарду српског језика у погледу пра- 
вописа, граматике и стила. 


Рок за достављање радова за први број часописа је 1. април, 
док је рок за објављивање првог броја крај јуна. 

Рок за достављање радова за други број часописа је 30. јун, 
док је рок за објављивање другог броја крај септембра. 


Рок за достављање радова за трећи број, међународно издање, 
је 30. септембар, док је рок за објављивање трећег броја крај кален- 
дарске године. 


ПРАВИЛА ЦИТИРАЊА 


1. Књиге се наводе на следећи начин: прво слово имена (после 
чега следи тачка) и презиме аутора, назив курзивом, место издања 
курентом — обично, година издања. Само приликом првог цитирања 
наводи се пуно име аутора. 


Ако се наводи и број стране, он се пише без икаквих додатака 
(попут crp., p., pp., ff., dd. и слично). После места издања не ставља 
се зарез. 


Уколико се наводи и издавач, пише се курентом — обично, пре 
места издања. 


Навођење назива издавача није обавезно, али је пожељно. 

Пример: М. Петровић, Наука о финансијама, Савремена администрација, 
Београд 1994, 35. 

Уколико књига има више издања, може се навести број издања 
у суперскрипту (нпр. 19943). 

Уколико се упућује на фусноту, после броја стране пише се 
скраћеница „фн.“. 
Пример: М. Петровић, Наука о финансијама, Београд 1994, 35 фн. 3. 


Уколико се у књизи помиње више места где је издата, наводе 
се прва два раздвојена цртом. 


Пример: S. Boshammer, Gruppen, Rechte, Gerechtigkeit, Walter de Gruyter, 
Berlin — New York 2003, 34—38. 


2. Чланци ce наводе Ha следећи начин: прво слово имена (са 
тачком) и презиме аутора, назив чланка курентом — обично под на- 
водницама, назив часописа (новина или друге периодике) курзи- 
вом, број и годиште, број стране без икаквих додатака (као и код 
цитирања књига). 


Само приликом првог цитирања наводи се пуно име аутора. 
УКОЛИКО је назив часописа дуг, приликом првог цитирања у загради 
се наводи скраћеница под којом ће се периодика надаље појављивати, 


Пример: М. Петровић, „Ефекти посредног опорезивања“, Анали Правног 
факултета у Београду (Анали ПФБ) 3/1995, 65. 


3. Уколико постоји више аутора књиге или чланка (до три), 
раздвајају се зарезом. 
Пример: М. Петровић, М. Поповић, В. Илић, 


Уколико се цитира књига или чланак са више од три ауто- 
ра, наводи се прво слово имена и презиме само првог од њих, уз 
додавање скраћенице речи et alia (et al.) курзивом. Само приликом 
првог цитирања наводи се пуно име аутора. 


Пример: M. Петровић et al., 


4. Уколико се у раду цитира само један текст одређеног аутора, 
приликом поновљеног цитирања тог текста, после првог слова имена 
и презимена аутора, следи само број стране и тачка (без додатака ор. 
Cif., нав. дело и сл.). 


Пример: М. Петровић, 53. 


Уколико се цитира више радова истог аутора, било књига или 
чланака, а пошто је први пут назив сваког рада наведен у пуном об- 
лику, после првог слова имена и презимена аутора, ставља се у за- 
гради година издања књиге или чланка. Уколико исте године аутор 

има више објављених радова који се цитирају, уз годину се додају 
латинична слова а, b, с, d, итд., после чега следи само број стране. 


Пример: М. Петровић (1995а), 67. 


5. Уколико се цитира текст са више страна које су тачно 
одређене, оне се раздвајају цртицом, после чега следи тачка. Уколи- 
ко се цитира више страна које се не одређују тачно, после броја који 
означава прву страну наводи се „и даље“ с тачком на крају. 


Пример: М. Петровић, 53–67. 
Пример: М. Петровић (1995а), 53 и даље. 


6. Уколико се цитира податак с исте стране из истог дела као 
у претходној фусноти, користи се латинична скраћеница за ibidem y 
курзиву, с тачком на крају (без навођења презимена и имена аутора). 


Пример: Ibid. 
Уколико се цитира податак из истог дела као у претходној фус- 


ноти, али с различите стране, користи се латинична скраћеница ibid, 
наводи се одговарајућа страна и ставља тачка на крају. 
Пример: Ibid., 69. 

Када се цитира чланак y зборнику радова на енглеском или 
другом страном језику, после назива зборника који је писан итали- 
ком, у загради се наводе имена уредника. Уколико их је више ставља 
се назнака „eds.“ пре њихових имена, а ако је само један уредник, Ha- 
знака пре његовог имена je „ед.“, односно одговарајућа скраћеница 
у другом језику (нпр. у немачком ,,Hrsg.“). Када се цитира чланак 
у зборнику радова на српском или другом језику овог говорног 
подручја, после назива зборника који је писан италиком, у загради се 
наводи име или имена уредника са назнаком „ур.“ пре имена. 
Пример: A. Buchanan, ,,Liberalism and Group Rights“, Essays in Honour of 


Joel Feinberg (eds. J. L. Coleman, A. Buchanan), Cambridge University Press, 
Cambridge 1994, 1-15. 


7. Прописи ce наводе пуним називом y KypeHTy — обично, по- 
том се курзивом наводи гласило у коме је пропис објављен, а после 
зареза број и година објављивања, поново у куренту – обично. 


Уколико ће се поменути закон цитирати и касније, приликом 


првог помињања после црте наводи се скраћеница под којом ће се 
пропис даље појављивати. 


Пример: Закон о облигационим односима – ЗОО, Службени лист СФРЈ, 
бр. 29/78 или Закон о извршном поступку – ЗИП, Службени гласник РС, 
бр. 125/04. 

Уколико је пропис измењиван и допуњаван, наводе се сукце- 
сивно бројеви и године објављивања измена и допуна. 


Пример: Закон о основама система васпитања и образовања, Службени 
гласник РС, бр. 62/03, 64/03, 58/04 и 62/04. 


8. Члан, став и тачка прописа означава се скраћеницама чл., CT. 
и тач., а иза последњег броја се не ставља тачка. 


Пример: чл. 5, ст. 2, тач. 3 или чл. 5, 6, 9 и 10 или чл. 4–12 итд. 


9. Навођење судских одлука треба да садржи што потпуније 
податке (врста и број одлуке, датум када је донесена, публикација у 
којој је евентуално објављена). 


10. Латинске и друге стране речи, интернет адресе и сл. пишу 
се курзивом. 


11. Цитирање текстова с интернета треба да садржи назив ци- 
тираног текста, адресу интернет странице исписану курзивом и да- 
тум приступа страници. 

Пример: European Commission for Democracy through Law, Opinion 
on the Constitution of Serbia, Attp://www.venice.coe.int/docs/2007/CDL- 
AD(2007)004-e. asp, 24. мај 2007. 


12. Инострана имена ce транскрибују Ha ћирилици на српском 
језику како се изговарају, а приликом првог помињања у тексту 
њихово презиме се наводи у загради у изворном облику на страном 
језику курзивом, нпр. Годме (Gaudemet). 


13. За „видети“ користи се скраћеница „Вид.“, а за „упореди- 
ти“ се користи скраћеница „Упор.“ 

